
MIRINDA AMO 

CAPITRO I 

Finsomera suno malleviĝis post vico da arbetaĵoj, kiuj 
superkreskis krutaĵon apud nelarĝa, folioriĉa vojeto 
kampara. La kontraŭa flanko de la vojeto prezentis 
vidaĵojn pli diversspecajn, permesante, inter branĉolarĝaj 
arboj, en la malproksimeco, ekrigardeton jen al ĉarmaj 
konturoj de montetoj, delikate kolorigitaj de la subiranta 
suno, jen al kampoj, ridetantaj tra plektobarilo, kun 
aro da sin paŝtantaj bovinoj. La vespero estis tre bela 
kaj serena. Post la varmega tago nun blovis dolĉa, 
malvarmeta venteto, parfumita de bonodoraj floroj kaj 
de novefalĉita fojno. 

Sur tiu ĉi vojeto ekvidiĝis figuro de infano, naŭjara 
knabineto, malrapidanta kaj mallaŭte kantanta melodion 
iom malgajan. Foje la knabino interrompis la kantadon, 
jen por rigardi la belan, tra la foliaro videblan ĉielruĝon 
aŭ aŭskulti gajan pepadon de birdo, kaj jen por kolekti 
kelkajn frumaturajn rubusojn. ŝi estis belete vestita 
per mallonga, helkolora vesteto kun larĝa, helblua 
rubandego, ligita ĉirkaŭ la talio, blankaj ŝtrumpoj kaj 
belformaj, nigraj ŝuetoj. Larĝranda ĉapelo el delikata 
pajlo pendis sur ŝia dorso per rubando de la sama koloro 
kiel la zono, kovrante grandaparte la abundajn brunajn 
harojn. La eksteraĵo kaj teniĝo de la knabineto estis 
allogaj kaj plenaj de infana ĉarmo; ŝia vizaĝo estis, 
kvankam ne efektive bela kaj iom pala, tamen tre dolĉa 
kaj interesa pro malhelaj, inteligentaj okuloj. 

Subite la infano haltis kaj streĉe aŭskultis : Ie, mal- 
dekstre, ne malproksime aŭdiĝis, post kelkaj arbetaĵoj, 
ludado sur violono. Ĝi estis reva, karesa muziko, kiu 
tute ravis ŝin. Senbrue ŝi demetis korbeton, kiun ŝi 
portis per unu mano, kaj staris, dum kelka tempo, sen- 
move, kun rigardo fiksita en la direkto, el kiu venis la 
ĉarmaj sonoj. Sed nun la trankvilecon malĝentile inter- 

2 MIRINDA AMO 

rompis alveno de aro da bruaj infanoj, vilaĝanaj knaboj 
kaj knabinoj. 

La plej granda el la knaboj, marŝanta kelkajn paŝojn 
antaŭ la ceteraj, levis la manon kaj diris : 

— Aŭskultu, kamaradoj ! Jen li estas, en la malnova, 
ŝtonminejo. Silenton !—Kaj al knabineto, kiu ne tuj 
obeis lin, li ekkriis :—haltigu vian bruaĉon, Marinjo; 
aŭskultu ! 

Alia, pliaĝa knabino, portanta sur unu brako dikan, 
ruĝvangan infaneton kaj kondukanta same ruĝvangan 
knabeton per la alia mano, diris riproĉe : 

— Vi faras pli da bruaĉo ol ni ĉiuj kune, Joĉjo. Vilfrido 
sendos vin for; vi scias, ke, la lastan fojon, li preskaŭ 
faris tion. 

Joĉjo, neĝentila knabo kun flameruĝaj haroj, iom 
malpura bluzo kaj trogranda pantalono, ŝajne farita el 
eluzita vestaĵo de Y patro, tute ne atentis la averton de 
la admonema knabino, sed triumfe kriis: 

— Cu mi ne diris al vi, ke li estas tie ? Venu, ni eniru 
per la malnova enirejeto. 

Li antaŭiris, kaj liaj gekunuloj, ok aŭ naŭ diversaĝaj 
infanoj, sekvis lin tra malnova, evidente malofte uzata 
barilpordego. Vojeto, verda kun surkreskinta herbo, 
kondukis ilin al kvieta, soleca loko. Tio estis iama 
malgranda ŝtonminejo, verŝajne forlasita baldaŭ post 
la komenco de la laboro pro nesufiĉa profito. Sur 
ĝia fundo kaj parto de la iam krutaj deklivoj jam sur- 
kreskis abundo da diversspecaj kreskaĵoj. Tiu ĉi 
malplenejo estis ĉirkaŭita ĉe ĉiuj flankoj de arboj kaj 
arbetaĵoj, escepte tie, kie troviĝis, en neniu sciis kiel 
antikva tempo, veturila alirejo. Tiu ĉi luma interspaco 
donis ĉarman vidon al proksimaj kampoj kaj montetoj, 
kvazaŭ prezentante belan, enkadrigitan per folioj 
pejzaĝon. 

Post mallonga ĉirkaŭrigardo la infanoj trovis la 
objekton de la serĉo, la violonludanton. Tiu ĉi estis 
dektrijara knabo, kuŝanta sur herbokovrita terpeco. 
Ce lia flanko troviĝis liaj violono kaj arĉo kaj, iom pli 

MIRINDA AMO 3 

malproksime, pajlĉapelo. Li kuŝis sur la dorso kun 
ambaŭ manoj interplektitaj sub la malantaŭo de V kapo, 
fikse kaj reve rigardante la kelkajn malpezajn de la 
subiranta suno rozkolorigitajn nubetojn. La knabo estis 
bone vestita, kvankam per iom tro mallongaj kaj 
mfcHarĝaj vestoj. Evidente li kreskis pli rapide, ol Ŭ 
Jeluzis siajn vestaĵojn. La vizaĝo, kiun li malrapide 
tumis al la venintaro, estis plaĉa, ronda kaj sanoplena, 
jkaj ĝiaj trajtoj montris pensemon kaj bonkorecon, 
ised, samtempe, firmecon de 1 ’ karaktero, eĉ pli grandan, 
ol oni ordinare rimarkas ĉe knaboj dektrijaraj. La 
. rigardo de malkontenteco, kiun lia vizaĝo akceptis, kiam 
'li ekvidis la amaseton da infanoj, estis pli ŝajnigita ol 

i ’reala. Leviĝinte ĝis sidanta teniĝo, li demandis iomete 
malafable : 
f — Nu ? 

La ruĝkapulo, kiu ĝis tiam prenis sur sin la rolon de 
estro kaj despota leĝdonanto, ŝteliris en la malantaŭaĵon, 
ŝajnigante, ke li ne rimarkis, ke tiu ĉi demando aldirek- 
l tiĝas al li. Tiam la knabino, kiu antaŭ kelkaj minutoj 
faris al li la merititan riproĉon, diris ĝentile : 

—Cu vi jam finis ludi vian violonon, Vilfrido ? 

La tono de tiu demando kaj la teniĝo de la grupeto da 
infanoj tnontris, ke ili kondutadas antaŭ la muzikanto ne 
nur Ifun respekto kaj admiro, sed ankaŭ kun amo. 

—J es ,—respondis la knabo iom pli afable,—mi jam 
finis. Mi ludis du horojn kaj nun mi estas laca de ludado. 

Tiu ĉi diro videble malgajigis la infanojn. La sama 
knabino ree parolis : 

— Rakontu al ni do, mi petas, unu el viaj belaj 
rakontoj, Vilfrido. 

La knabo sidanta sur la herbo ridetis, kontraŭvole. 
Li volis ŝajnigi tediĝon, kvai;kam li ne povis ne esti 
kontenta pro la peto. 

— Ho, jes, faru tion,—ekkriis samtempe seso da 
infanoj.—Ho, jes,—ekkriis ankaŭ la ruĝkapulo,— 
daŭrigu vian rakonton pri la princido kaj la rabistoj. 

— Ne, Vilfrido,—plende diris la knabino, kiu vartis 

4 MIRINDA AMO 

la du infanojn,—mi ne aŭdis la unuan parton ; krom tio, 
mi ne ŝatas rakontojn pri rabistoj. 

— Nu, Nelio, kiajn do rakontojn vi ŝatas ? 

— Mi preferas fabelojn pri feinoj, kiuj bonfaras al 
bonaj infanoj.—Aŭ,—konsentis alia etulino,—aŭ pri 
feinoj, kiuj aliformigas malbonajn infanojn en bestoji* 

— Bone,—respondis Vilfrido,—mi rakontos al vi tre 
mallongan feinrakonton, kondiĉe, ke vi ĉiuj senbrue 
atentos, kaj ke neniu moviĝados. 

Ciuj aspektis tre kontentaj kaj jam sidiĝis aŭ kuŝiĝis 
sur la herbon apud la rakontonto, krom la bubo kun la 
mallongigita de 1’patro pantalono, kiu malkontente 
sulkigis la frunton, murmurante ion pri “ knabinaĉa 
sensencaĵo.” La knabo, kiu fariĝis la altira centro de la 
grupeto, ekkoleretis kaj akre parolis : 

— Vi ja ne estas devigata aŭskulti, ruĝharulo ; se vi 
ne ŝatas feinrakontojn, foriĝu. 

— Unu el la knabinoj, kiu sidis plej proksime al la 
rakontonto, flustris al li: 

— Faru al ni longan rakonton, Vilfrido, mi petas. 

— Ne, Marinjo,—respondis tiu ĉi,—jam vesperiĝas ; 
kaj mi ne volas, ke via patrino riproĉu min pro tio, ke mi 
retenis vin tro longe. Vere, vi sonĝos la tutan nokton 
pri feinoj kaj koboldoj. 

Dume la knabino en la helkolora vesto kaj blua zono 
estis atente kaj mire rigardinta la preterpasantan aron 
da infanoj. Timeme, tamen pelita de scivolemo kaj forta 
deziro ekkoni la muzikinton, ŝi sekvis ilin post kelkaj 
minutoj kaj nun troviĝis en la malplenaĵo. Vidante, ke 
oni rimarkis ŝin, ŝi demandis ĝentile : 

— Cu mi ankaŭ povas aŭskulti, mi petas ? 

La neatendita apero de ĝentila, bele vestita knabino 
kaj la dolĉa, timema voĉo, per kiu ŝi faris la demandon, 
tre plaĉis al Vilfrido, kaj li respondis bonkore kaj vive : 

— Jes, certe, venu ĉi tien. Vi, Joĉjo, cedu lokon al 
tiu ĉi knabineto. 

Nun, metinte siajn violonon, arĉon kaj ĉapelon sur 
sendanĝeran lokon, kaj kiam ĉiuj okuloj estis atente 

MIRINDA AMO 5 

liksitaj sur li, li komencis sian feinrakonton jene: 

— Estis iam en malproksima lando du infanoj, knabeto 
kaj knabineto, kies patro estis karbigisto. Ili loĝis kun 
la gepatroj en la mezo de granda kaj densa arbaro . . . 
k.t.p. 

*La okuloj de la knabo briletis, direktataj jen al 
bruetantaj suproj de 1’ arboj, jen al la lanecaj, rozkoloraj 
nubetoj super ili, kvazaŭ li volus ricevi de ili inspiron. 
La infanoj ĉirkaŭ li aŭskultis kun atento kaj ravo, sed 
neniu el ili kun pli granda ĝuo, ol la dolĉa knabino, kiun 
ni unue renkontis. Post ĉirkaŭ duonhoro la fabelo 
finiĝis per la vortoj tiel ŝatataj de infanoj :—“ Kaj poste 
ambaŭ vivadis tre kontente kaj feliĉe. ,> La juna rakont- 
anto nun eksaltis kaj gaje diris : 

— Nun, forrapidu, ĉiuj, jam estas tempo por enlitigi 
la etulojn. 

La infanoj sentis malinklinon foriri, sed ili sciis, ke ne 
konvenas malobei Vilfridon. . Ili do foriris laŭ la sama 
vojeto, per kiu ili alvenis, gaje babilante kaj vigle disku- 
tante la ĵus aŭditan fabelon. La knabino en la helkolora 
vesto volis sekvi la aliajn, sed haltis kaj, sin turninte al 
Vilfrido, diris ĝentile : 

— Dankon pro via permeso aŭskulti; ĝi estis tiel 
belega rakonto. 

Feliĉa rideto aperis sur la vizaĝo de la knabo, kiam li 
afable respondis : 

— Mi tre ĝojas. Sed ne iru tiuvoje ; mi montros al 
vi pli mallongan vojon hejmen. 

Li ekprenis la manon de la knabino kaj kondukis ŝin 
laŭ la jam priparolita malnova veturilvojo en arbareton, 
poste tra sufiĉe larĝa truo en plektobarilo kaj fine trans 
dekliva kampo al la ĉefvojo de la vilaĝo. ' Kiam ili 
atingis la kampon, la knabino ekparolis la unua : 

— Kiel bele vi ludas la violonon ! Cu vi scias, ke mi 
aŭskultis vin dum longa tempo, antaŭ ol alvenis la aliaj 
infanoj ? 

— Efektive ? Mi ne sciis, ke mi havas aŭskultanton. 
Mi tre ofte vizitas tiun trankvilan lokon por esti sola. 


Digitized by Google 



6 MIRINDA AMO 

Mi legadas kaj ludadas tie aŭ mi revas kelkfoje, farante 
nenion. 

Kun miro rigardante en la vizaĝon de la akompananto, 
la knabino demandis, parolante rapide : 

— Cu vi do ne ŝatas amikojn ? Mi ĉiam estas tiel 
soleca, ke mi ofte tre deziras havi amikineton. Sed la 
patrino ne permesas, ke mi ludu kun la infanoj de la 
vilaĝo. Miaj solaj ludkamaradoj, do, estas miaj gekuzoj 
el Trenthall, sed mi nur malofte vidas ilin ; kaj, verdire, 
la patrino ne tre amas ilin, ĉar, ŝi diras, ili estas neĝentilaj 
kaj tro dorlotataj. Efektive, mi pensas, ke mia kuzo 
Valtero estas malbona knabo.—Haltinte momenton por 
profunde spiri, ŝi plue babilis :—Mi bone konas vin ; 
la lernejestro, sinjoro Hutton estas via onklo ; ĉu ne ? 

— Jes, tute prave. Kaj via patro estas sinjoro juristo 
Broadbent, kaj vi loĝas en la granda, malnova domo trans 
la rivereto je la alia fino de la vilaĝo. Cu ne ? Sed mi ne 
konas vian antaŭnomon. 

— Mia nomo estas Flora Broadbent, kaj mi estos 
naŭjara venontan monaton. 

Vilfrido Gallimore ridetis je la naiveco kaj komunikemo 
de la knabino apud si : 

— Mi bedaŭras, ke vi sentas vin tiel soleca,—li diris. 

Rapide la knabino rediris kun enpensa deziremo : 

— Mi tiom dezirus, ke vi povu veni kaj ludi kun mi 
en la neuzata parto de nia domo kaj en la malnova 
sovaĝejo post la ĝardena muro. 

La knabo ree ridetis, sed tiun ĉi fojon maldolĉe : 

— Sed estas certe, tamen, ke mi ne venos ; ne pro tio, 
Flora, ke mi ne volas ludi kun vi, sed pro tio, ke . . . . 
mi dubas, ĉu viaj gepatroj permesos al mi veni. 

La infano enpense mallevis la kapon, farante nenian 
respondon. Ambaŭ iris manon en mano dum kelka 
tempo, senvorte. Vilfrido la unua rompis la silenton, 
dirante milde : 

— Mi esperas, Flora, ke la patrino ne koleretiĝos pro 
tio, ke vi venas hejmen iom malfrue. 

— Tutene, Vilfrido,—respondis la knabinoper voĉtono, 

MIRINDA AMO 7 

kiu enhavis en si kortuŝan, signifoplenan malĝojon,— 
la patrino ĉiam suferas kapdoloron kaj . . . . tre ofte 
. . . . ŝi ne povas toleri mian kuneston en la ĉambro. 
Neniu en la domo multe zorgas, ĉu mi venas hejmen frue 
aŭ malfrue. Ĝis lasta Pasko mi havis guvernistinon tre 
karan, sed nun mi ne plu havas. Mi ne scias kial. Nun 
mi iradas ĉiutage al maljuna fraŭlino Thomlinson, kiu 
donas al mi lecionojn. 

En tiu tempo la du infanoj atingis la ĉefvojon, kondu- 
kantan al areto da laboristaj dometoj ĉe la fino de la 
vilaĝo kaj de tie, trans rivereto, preter la malnova domo, 
kie loĝis la juristo Broadbent. Ankoraŭ tenante la 
manon de la knabino, Vilfrido Gallimore diris karese : 

— Nu, Flora, kuraĝiĝu. Mi esperas, ke via patrino 
baldaŭ resaniĝos, kaj ke oni donos al vi novan, karan 
guvernistinon. Nun mi jam devas foriri, ĉar niaj 
hejmoj troviĝas ja je la plej malproksimaj finoj de Long- 
Seaton. Adiaŭ. 

• — Adiaŭ, Vilfrido,—diris la infano ŝanceliĝe, penante 

havi gajan aspekton,—kaj mi tre, tre dankas vin. 
ŝajnis, ke ŝi volas diri ion plu, tamen ŝi ne diris kaj 
foriris enpense. Kelkafoje ŝi rigardis returne al la 
hejmeniranta knabo. 

Tiu ĉi renkonto estis por la infano grava okazintaĵo, 
kiu donis al ŝi dolĉan esperon al amikeco, pri kiu ŝia 
soleca, infana koro forte sopiris. ŝi venis en la mondon, 
kiam la plej juna el la tri knaboj de la familio havis jam 
la aĝon de ses jaroj. ŝia alveno estis ne nur nedezirita, 
sed ĝi kaŭzis la morton de la patrino. Du jarojn poste la 
patro ree edziĝis. La nova, tridekkvin-jara patrino, 
post naskiĝo. de senvive naskita infano—ŝia sola—fariĝis 
homevitema suferantino de nerva malsano. La patro, 
tre multafera homo, ne trovis multe da tempo por 
dediĉi al sia filineto, kvankam li tre amis ŝin. La du pli 
junaj knaboj estis nun kadetoj en markolegio kaj 
pasigis nur sian libertempon en la hejmo. La plej aĝa 
frato, Leo, estis fininta universitatan kurson en Oksfordo 
kaj ĵus komencis juristan karieron en Londono. Li 

8 MIRINDA AMO 

vizitis la hejmon pli ofte, sed li estis por Flora nesim- 
patia kaj ne multe atentis sian malgrandan fratinon. 

La vivo de la knabino, do, ne estis feliĉa. ŝia sentema, 
impresebla koro estis naturdotita de granda amemo, por 
kiu ŝi ne trovis taŭgan objekton, kaj sentis ne malpli 
grandan deziron esti amata, kiun neniu tute plenumis. 
Tiel ŝia animeto malsatis. A 1 preskaŭ neniu el siaj 
konatoj ŝi povis konfidi ĉiujn siajn infanajn ĉagrenojn; 
neniu plene komprenis ŝian promesoriĉan karakteron. 
Ne estis do mirinde, ke ofte ŝi sentis sin soleca kaj ke, 
kelkfoje, ŝi fariĝis malgaja kaj plendema. ŝia sola 
konsolaĵo tiam estis ŝiaj libroj. Pro manko de 
vivantaj personoj, kiujn ŝi povus laŭeme ami kaj admiri, 
ŝi serĉis kaj trovis en la libroj heroojn kaj heroinojn, 
kiujn ŝi amis kaj admiris kaj al kiuj ŝi image konfidis 
siajn malgrandajn infanajn sekretojn. 

# # • • • • 

Dum Vilfrido Gallimore amikiĝis kun la knabino el 
“ Bourne Hall, ,> li estis la temo de iom akra disputo, 
okazanta en la hejmo inter liaj solaj kunvivantoj, 
sinjoro Hutton—aŭ, por doni al li lian plenan titolon, 
doktoro de filozofio Silaso Hutton—kaj ties domistino, 
sinjorino Jenkins. 

La vilaĝa lernejestro estis en sia studejo aŭ muzikejo, 
la plej granda ĉambro en komforta domo. Unu rigardeto 
sufiĉus por diveni, ke la okupanto de tiu ĉambro estas 
muzik-entuziasmulo kaj sciencamanto. Ĝi enhavis, 
krom du kordinstrumentoj, belan, malfermitan pianon, 
sur kies supro troviĝis marmoraj bustoj de Mozart kaj 
Beethoven. La murojn preskaŭ kovris portretoj de 
komponistoj, bildoj, prezentantaj scenojn el la vivo de 
muzikistoj kaj kelke da enkadrigitaj aŭtografoj, originalaj 
komponaĵoj de famaj verkistoj k.t.p. Tie ĉi kaj tie, sur 
ŝranko, sur bretoj kaj tabuletoj oni vidis multajn 
diversspecajn objektojn natursciencajn. En la ĉambro 
regis fraŭla malordo. Cie, sur sofo, seĝoj, sur la piano 
kaj la planko kuŝis aroj da muzikaj kajeroj. Meze 

MIRINDA AMO 9 

de senorda amaso da kajeroj staris sinjoro Hutton, 
aspektante malbonhumora pro tio, verŝajne, ke li ne 
povas trovi ion, kion li serĉis. 

La eksteraĵo de tiu viro estis iom stranga. Lia 
fizionomio estis, spite nekombitaj haroj kaj senzorge 
tondita barbo, tiu de intelektulo. Li estis vestita per 
malnova, nigra surtuto kaj nigra, sakforma kaj tro longa 
pantalono, kies malsuproj pendis je malelegantaj faldoj 
sur liaj malnovaj, senkalkanaj pantofloj. Li faris sur 
fremdulon la impreson de pensemulo kaj artisto, kiu 
estas tute indiferenta pri tio, kion oni pensas pri li. Li 
ĵus ekgenuis por traserĉi aron da kajeroj kuŝantaj sur la 
planko, kiam envenis lia domistino, portante plenbrakon 
da knabaj vestoj. ŝi estis malgrasa, mezaĝa virino de 
iom ŝanĝiĝema humoro : jen aminda kaj zorgema, jen 
koleretema kaj diskutema, sed ĉiam fidela. Hodiaŭ 
vespere ŝi aspektis malkontenta, ekkolerema. 

— Sinjoro Hutton,—ŝi diris,—rigardu tiujn ĉi vest- 
aĵojn de Vilfrido. Mi jam ne povas dece fliki ilin nek 
plilongigi. La knabo kreskas tiel rapide en la lasta 
tempo. Vi devas venigi la tajloron por mendi por li 
novajn vestojn. 

— Tre bone,—Sinjoro Hutton respondis distrite kaj 
daŭrigis la serĉadon. 

— Ho, jes : “ tre bone,” sinjoro Hutton, mi bone 

scias, kion tio signifas. Mi hontus lasi la knabon iradi 
en tiaj eluzitaj vestoj. Se vi estas indiferenta pri via 
eksteraĵo, tio estas \ia propra afero ; sed, vere, estas 
hontindaĵo devigi la karan knabon iradi en pantalono 
kaj jako, kiuj estas tro mallongaj je coloj. Kaj tian 
karan knabon kun lia deveno, pri kio .... 

— Ho, sinjorino Jenkins, ne estas necese koleri nek 
esti drameca. Mi prizorgos la aferon. Kial, do, tiom da 
bruo ? Knaboj estas tute same feliĉaj en mallonga 
pantalono, kiel en longa. Oni supozus, ke mi ne amas la 
knabon. Li estas por mi pli kara, ol vi povas imagi. 

— Mi tute ne volas supozi tion, kaj . . . . mi ne 
koleras, sinjoro Hutton,—respondis la domistino, sin 

rektigante kaj ŝajnigante malvarmetecon, dume, efektive, 
ŝi estis eksplodonta. 

— Nu, vere, mi ne komprenas, kial vi bezonas fariĝi 
histeria. 

— Mi ?—rediris akre la virino,—mi opinias, ke mi 
amas la knabon ĝuste tiom, kiom vi. Mi ! kiu patrine 
vartis kaj flegis lin, de kiam li estis etulo ! Kaj tion mi 
volas diri al vi, sinjoro doktoro, ke, eĉ se mi kredus 
nenion—dank ’al Dio, mi kredas— mi ne maltrankviligus 
la kapon de la knabo per duboj kaj senreligia babilado. 
Kia bono instrui al li la religion en la lernejo kaj malfari 
ĝin en la hejmo ? Mi ! efektive ! Mi estas lia onklino 
ĝuste tiom, kiom vi estas lia onklo, tion mi ja scias. 
Eble mi scias pri li kaj lia deveno pli, ol vi supozas. 

Sinjoro Hutton respondis seke, kvankam li sentis 
grandajn malplezuron kaj maltrankvilecon : 

— Eble, sinjorino Jenkins; tamen, mi ne volas 
diskuti kun vi tiun aferon nek la rimedojn per kiuj vi 
akiris vian scion. 

En tiu momento Vilfrido eniris la ĉambron kaj, 
vidante, ke la onklo sin okupas per ordigo de muzikaj 
kajeroj, li demandis gaje : 

— Cu la kvaro ludos hodiaŭ vespere, onklo Silaso ? 

— Jes, mia knabo. 

— Kion vi ludos ? 

— Verŝajne, se doktoro Rees venos, la grandan 
kvarteton en Cis mol de sinjoro Beethoven, la glora, 
senmorta majstro. 

Post momento da silento Vilfrido ree demandis : 

— Cu vi ne dezirus, onklo Silaso, ke sinjoro Beethoven 
estu veninta, li mem, anstataŭ sendi al vi la partiturojn 
de sia verko ? 

— Ho ! Vilfrido, knabo mia,—respondis la viro, 
genuanta sur la planko, kiom mi tion dezirus ! Sed li ne 
venos. Mi ofte petegis lin viziti Londonon. Ne, li ne 
volas veni. Li malesperas trovi ĉitiulande tiun pro- 
fundan, simpatian muziksentemecon, kiu, li pensas, 
estas por li nepra neceso. 

Li eksilentis kaj, stariĝinte, daŭrigis vivece : 

— Li eraras, li tute eraras, ĉar lia majesta, titana 
animo estas tute sendependa de tiaj stimuloj. Oni 
efektive adorus lin ĉi tie. Plue, li certe evitus tre 
multe da malagrablaĵoj pro la ĵaluzo, manko de ŝatateco 
kaj avareco, kiuj nun ofte maldolĉigas al li la vivon, lian 
grandan, noblan, lian senkompare dian koron. Lia 
amikeco kaj la memoro pri la amikeco de via mortinta 
patro estas por mi la plej karaj aferoj en la mondo. 
Vilfrido, post la morto de tiu granda viro, tiuj ĉi partituroj 
kun la propramane skribita dediĉo kaj la ilin akom- 
paninta letero valoros centojn da funtoj sterlingaj. 

* # # # # # 

Je la duono post la oka alvenis du muzikistoj el la 
vilaĝo : sinjoro Farrant, apotekisto kaj sinjoro Billing, 
arĥitekturisto kaj, iom poste, doktoro Rees el Romfordo. 
La alveno de tiu lasta sinjoro evidente faris grandan 
plezuron al ĉiuj. Li estis impona, bonkora persono kun 
eleganta parolstilo kaj simpatia fizionomio. Lin akom- 
panis lia filino Lois kaj ties fianĉo, sinjoro asesoro 
Perkins, kiuj venis por aŭskulti. 

Tiu ĉi kvaro estis, en ĉiuj rilatoj, krom komuna amo 
al la muziko, iom nebone kunigita amikaro. Doktoro 
Rees kaj apotekisto Farrant ne tolerus la kelkafoje 
montritajn malafablaĵojn kaj mokemon de la lernejestro, 
se ne pro lia neordinara muzika majstreco. Precipe 
doktoro Rees ofte ofendiĝis pro lia atakema malkredemo. 
Tiu ĉi karaktertrajto de sinjoro Hutton ne forte 
ĉagrenis la du kunvilaĝanojn. Efektive sinjoro Billing, 
havante nenian definitivan konvinkon religian, iafoje 
afektis amuzon pri liaj blasfemaj aludoj. Krom tio, la 
arĥitekturisto estis estro de Romforda literatura societo 
kaj tro ŝatis la tre lertajn paroladojn pri natursciencaj 
kaj muzikaj temoj, faritajn de la doktoro de filozofio 
Hutton, por voli malpaciĝi kun li. 

— Nu, doktoro Rees,—demandis sinjoro Hutton,—ĉu 
vi estas preta entrepreni vian malfacilan taskon ? 

— J es ,—respondis la kuracisto memfideme,—mi tre 
diligente traludadis mian parton dum la lastaj du 
semajnoj, kaj mi tre esperas, ke via virtuoza moŝto 
aprobos mian ludon hodiaŭ vespere. Lastan fojon via 
akra kritiko iom malkuraĝigis min. 

— Efektive, sinjoro Hutton,—ŝerce diris fraŭlino Lois 
Rees,—mia kara patro ĝismorte timas viajn akrajn 
korektojn. Kondutu, do, ĝentile kaj pacience kontraŭ li. 

— Certe,—respondis la majstro kun klinsaluto,— 
certe, fraŭlino Lois, pro vi mi indulgos lin. Sed nun, 
sinjoroj, ni komencu; la kvarteto estas ja iom 
longa. 

Oni pretiĝis. En la duonluma profundo de la granda 
ĉambro, sur la sofo, sidis la ne-ludantoj, fraŭlino Lois, 
sinjoro Perkins kaj Vilfrido. La ludo komenciĝis. 
Sinjoro Hutton ekludis kun majstra sentopleneco la 
kortuŝan Adagio ma non troppo e molte espressivo tute sen 
akompano. La impreso, kiun faris la malferma Leitmotiv 
sur la aŭskultantoj estis profunda. La tri ceteraj 
muzikantoj nun aliĝis, kaj la mirinda temo plie disvol- 
viĝis. ŝajnis, kvazaŭ la tonpoeto ĉiam* sentus akran, 
profundan kordoloron kaj dezirus, ke ĉiuj liaj aŭskul- 
tantoj sentu la saman doloron. Kiel multfoje antaŭe, 
tiel ankaŭ tiun vesperon li plene sukcesis. La sentemaj 
koroj de la knabino kaj de Vilfrido ekpremiĝis kaj 
pleniĝis pli kaj pli de nedifineblaj sentoj de malĝojo, ĝis 
kiam, fine, ili malpeziĝis per silentaj, preskaŭ senkonsciaj 
larmoj. 

Cio prosperis bone ĝis la tria parto. Subite sinjoro 
Hutton brue kaj rapide tiris sian arĉon sur la kordaron 
kaj ekhaltis : 

— Sinjoro Billing,—li diris kolere,—estas absolute 
necese, ke, en tiuj taktoj, viaj akcentataj notoj plene 
koincidu kun la miaj, por ke ni povu trafi la plenan 
efekton. Ni reludu la tutan allegro’n , mi petas. 

Ekmontrinte per la arĉo la de li deziratan movon, li 
faris signon por rekomenco. 

Tiu ĉi interrompo estis por la tri aŭskultantoj mal- 

streĉiĝo de Pspirito. Sinjoro Perkins, multe malpli 
sentema pri muziko ol lia fianĉino kaj ankoraŭ malpli ol 
la dektrijara knabo ĉe lia flanko, miris pri la stranga 
efekto, kiun faris sur lin mem tiu muzikaĵo. Li konsciis 
nur pri malpreciza sento de malĝojo, sed, ne estante 
naturdotita de memekzamenemo, lia medito estis pli 
objektiva ol subjektiva. Ekvidante larmojn fluetantajn 
de 1’vangoj de la amatino, li miris ankoraŭ pli kaj 
kompate premis ŝin pli forte al la brusto. 

La ludo daŭradis. La temo de la mirinde bela ton- 
pentraĵo fariĝis nun pli luma, pli dolĉa. ŝajnis, kvazaŭ 
la animo de la komponisto flugpendus alte super ĉiuj 
mondaj tumultoj, meze de senkorpigitaj spiritoj, en la 
sereneco de pura, senpeka stato. Fine venis la ekster 
vortoj dolĉa fintemo, kiu ree profunde tuŝis la aŭskul- 
tantajn animojn. Tiam, iom post iom, la temo fariĝis 
malpU klara, kvazaŭ forflugetanta el ilia konscio. La 
sentoj ree malstreĉiĝis kaj la koroj malpeziĝis. 

La kvarteto finiĝis, kaj en la duonluma ĉambro regis 
momenta silento. Vilfrido senbrue leviĝis kaj, senvorte 
preminte la manojn de la gefianĉoj, li elŝteliris por esti 
sola en sia dormoĉambro. En la mallumo li ekgenuis 
antaŭ la lito kaj metis la ruĝiĝintan pro emocio vizaĝon 
sur la malvarmetan littukon. E1 la amaso da impresoj 
kaj sentoj nur du aferoj estis por li sufiĉe klaraj : forta, 
pasia deziro esti bona, senpeka ; kaj deziro resti en la 
pura, spirita atmosfero, en kiun la muzikaĵo estis translo- 
kinta lin, tamen li sentis senkapablecon rilate la unuan 
kaj la plenan neeblecon de la dua. Estis jam post 
noktomezo kiam, fine, knaba dormemo venkis la ekscite- 
con de lia spirito kaj endormigis lin. 

Survoje hejmen en kariolo, kiun ili estis postlasintaj 
ĉe la vilaĝa hotelo, Lois diris al la patro : 

— Mi ne sciis, paĉjo, ke vi povas ludi tiel bone. 

— Nu,—respondis doktoro Rees,—ludi sola kaj ludi 
en kvarteto sub la estreco de majstro tia, kia sinjoro 
Hutton, estas tute malsamaj aferoj. 

Kelkajn tagojn poste sinjoro Hutton kaj Vilfrido faris 
botanikan ekskurson. Tiaj ekskursoj okazis tre ofte. 
La lernejestro dediĉis multe da liberaj horoj al la edukado 
de la knabo kaj plenigis lian viglan, impreseblan kapon 
de provizo da utilaj sciindaĵoj, kiuj estis tre ekster la 
akiro de liaj samaĝuloj en la vilaĝo. Inter la du 
homoj ekzistis plenaj amo kaj konfido : neniu patro 
povis esti pli sindonema al sia filo, ol sinjoro Hutton estis 
al Vilfrido ; kaj neniu filo povis pli fervore redoni patran 
amon, ol ĝin faris tiu knabo. Malfeliĉe sinjoro Hutton 
semadis en la koron de Vilfrido skeptikaĵojn kaj ideojn 
pri spiritaj aferoj, kiujn la knabo tiam preskaŭ ne 
komprenis, sed kiuj, jarojn poste, kaŭzis al li grandan 
maltrankvilon. 

Su^voje ili ekvidis de Psupro de monteto domon en 
bela valo apud rivereto, serpentumanta tra herbejoj. 

— Jen, rigardu, onklo Silaso,—diris la knabo,—tie 
staras la domo, kie loĝas la malgranda knabino Flora 
Broadbent. Kia ĉarma, pentrinda situacio! ĉi sendube 
estas tre interesa loĝejo, kaj mi tre ŝatus esplori ĝiajn 
malnovajn ĉambrojn kaj ĝian malnovan ĝardenon. 

— Ne, knabo mia,—respondis onklo Silaso preskaŭ 
furioze,—ju malpli vi havos aferon kun tiu abomeninde 
fiera familio, des pli bone estos. Car la patrino de sinjoro 
Broadbent apartenis al ia antikva, nobela familio, ili 
pensas, ke ili rajtas de supre, malestime rigardi al ni, 
ordinaruloj. Solicitoro Broadbent estas tiel fiera, kiel 
Lucifero, ne sciante, tamen, kial; la egalpezigo de lia 
budĝeto kaŭzadas ja al li ne malgrandan maltrankvilon. 
Kaj juna Leo Broadbent, ŝajnas al mi, estas, se eble, pli 
malbona; li estas malaminda, danda tromemfidulo. 

Kvankam Vilfrido jam kutimis aŭdi tiajn maldolĉajn, 
akrajn juĝojn de V onklo pri personoj, kiuj estis por li 
malsimpatiaj, li tre miris pri tiu ĉi subita eksplodo. 

—\Cu, do, ili estas malbonaj homoj, onklo Silaso ?— 
li densjandis iom malgaje. 

— Ne, Vilfrido, mi ne volas tion diri. Sinjoro Broad- 
bent ne estas malbonulo. Kvankam juristo, li estas, mi 
pensas, sufiĉe honesta kaj sincera viro ; liaj plej malbonaj 
ecoj estas liaj troa fiereco kaj manko de simpatio kun la 
suferanta homaro. Rilate sinjorinon Broadbent, la 
duonpatrinon de la infanoj, mi scias malmulte, krom tio, 
ke ŝi estas iluziema, plendema malsanulino, kiu nur zorgas 
pri sia propra, karega estaĵo kaj hontinde malzorgas la 
infanojn de la edzo. 

Dum kelka tempo ambaŭ kunvojiris silente. Fine 
Vilfrido ekparolis : 

— Onklo Silaso,—li diris ŝanceliĝe sed tre dezireme,— 
vi kelkafoje parolis kun mi pri mia mortinta patro, sed 
mi scias preskaŭ nenion pri mia patrino. Mi bone scias, 
ke vi ne amas paroli pri ŝi; tamen, kara onklo, mi tre 
deziras ion pli ekscii pri ŝi. 

Sinjoro Hutton ne tuj respondis. Enpensiĝe li rigardis 
la vojon antaŭ si, kaj sur lia vizaĝo aperis embaraso, 
malplezuro kaj, kvazaŭ, ombroj de malĝojaj memoroj. 
Ne levante la okulojn li fine ekparolis : 

— Estas tri kialoj, pro kiuj mi ne parolas pri ŝi. 
Unue, mi preskaŭ ne konis ŝin persone, almenaŭ mi 
neniam klare vidis ŝian vizaĝon. Due, via patro, 
mortante, kiam vi ankoraŭ estis infaneto, solene prome- 
sigis min, ke mi kunportu vin Anglujon, kaj ke mi estu 
por vi kvazaŭ patro. Tiun promeson mi ĝis nun fidele 
plenumis. 

— Jes, kara onklo. 

— Kaj .... ion plu mi ne povas diri hodiaŭ ; 
eble kiam vi estos pli aĝa. Nun, kredu al mi, pli bone 
estas, ke vi ne sciu.—Post momento li daŭrigis :—La 
lasta deziro de via patro estis, ke vi neniam konatiĝu 
kun la parencaro de via patrino. Tio devas esti por vi 
sankta deziro, Vilfrido.—Ree li eksilentis, sed, momenton 
poste, li parolis plue :—Kiel vi jam scias, ni, via patro kaj 
mi, estis kunligitaj per la plej intima, la plej dolĉa 
amikeco. Ni estis unu por la alia pli ol fratoj. Nenio 
en la mondo iam povos anstataŭi lian amon, kaj la 

tempo, kiu, laŭ ordinara sperto, resanigas la vundojn de 
Pkoro, tute ne malakrigis mian doloron. Ho!—li 
ekĝemis—li estis unu el la plej belaj, noblaj animoj, 
kaj la mondo ne estis inda lin. 

Ree li silentis, kaj ambaŭ, la viro kaj la knabo, iris flank- 
no ĉe flanko, ne parolante, ĉiu okupata de malgajaj pensoj. 

Sed en la juneco novaj impresoj rapide forpelas la 
antaŭajn, kaj freŝa, juna koro ne longe povas resti 
malgaja. Ni do vidas Vilfridon antaŭ la vespero gaje 
fajfantan, kun sia amata violono sub la brako kaj libro 
en la mano, irantan al la malnova ŝtonminejo. Flanken- 
fleksante kelkajn branĉojn de malaltaj arboj li ekvidis, 
sidantan sur la herbo, la gracian figuron de sia nova 
amikino, Flora Broadbent. 

La knabino eksaltis kaj kuris renkonte al li: 

— Ho, Vilfrido,—ŝi ekkriis,—mi tre ĝojas, ke vi venis. 
Mi atendis vin ĉi tie hieraŭ posttagmeze, sed vi tute ne 
venis.—Tiam ŝi haltis kaj, demande rigardante al li en la 
vizaĝon, ŝi diris :—Cu mi ĝenos vin, Vilfrido ? 

La knabo, metinte la violonon kaj la libron sur la 
herbon, ridetis bonkore kaj respondis, etendante al ŝi 
la manon : 

— Ne, etulino, mi estas tre kontenta vidi vin ĉi tie. 
Cu tio ne estas ĉarmega ripozejo ? Mi nomas ĝin “mia 
revejo.” 

— Cu vi, do, ne malaprobas, se mi kelkafoje vizitos 
vian revejon ? 

— Tute ne, Flora, vi ne ĝenos min, se vi nur senbrue 
aŭskultos mian ludadon. 

La rapide sanĝiĝantaj esprimoj sur la infana vizaĝo 
antaŭ li amuzis la knabon : Espero, maltrankvilo, ĝojo 
sin sekvis en la daŭro de nemultaj sekundoj. 

— Vi ja scias,—ŝi diris,—ke mi estas tiel soleca, kaj 
la malmultaj kunuloj, kiujn mi havas, estas tiel .... 
tiel . . . . mi preskaŭ ne scias .... malĝentilaj, 
ofte, kaj malbonkoraj. Mi ne amas ilin. 

— Sed vi estas ja nur knabineto, kaj mi estas knabego, 
—diris Vilfrido kun ŝajnigita serioseco. 

— Cu tio estas gravaĵo ? 

— Ho, jes, etulino, tio estas grava afero ; tamen mi 
esperas, ke ni estos bonaj amikoj, ĉu ne ? 

— J es , jes,—respondis la knabino gaje ridetante,— 
ni estos tre bonaj amikoj. Sed,—ŝi diris plue kun pli 
serioza mieno,—mi sciigos al neniu pri nia amikeco. Tio 
estos tiom pli plezuriga, Vilfrido. 

Vilfrido komence forte inklinis ekridi je la infana 
seriozeco en la voĉtono kaj sur la vizaĝo de la knabino, 
sed, ekrimarkante en ŝiaj okuloj kortuŝan, preskaŭ 
tragedian rigardon, li ekregis sin. La videbla sincereco 
kaj konfidemo, montrantaj sin en la dolĉa vizaĝeto 
antaŭ li, kortuŝis lin. Li ne povis moki tiun infanan 
simplanimecon kaj li ne volis forpuŝi tiun sinceran 
amikecon. Ankaŭ li ofte sei^tis enuon pro senkunuleco 
kaj iafoje tre deziris havi amikon simpatieman, iun pli 
bonmanieran, ol liaj samaĝuloj en la vilaĝa lemejo. Lia 
respondo estis kora kaj serioza : 

— Tre bone, Flora ; eble pli bone estos ne babili pri 
nia amikeco. Nu, kion ni faros ? 

— Mi petas,—respondis tuj la knabino, sidiĝante sur 
la herbon,—unue ludu al mi muzikaĵon kaj poste, kiam 
vi laciĝos de ludado, eble vi rakontos al mi historieton. 

— Tio estas iom unuflanka programo, etulino ; tamen, 
tiel estu. Mia onklo ne permesas, ke mi ofte ludu 
parkere ; tio ja ne estas bona ekzerco; tamen li ne 
malaprobas improvizitajn variaciojn pri jam ellernitaj 
temoj. Ho, Flora, tio estas la plej agrabla afero pri la 
muziko, fantazii, revi dolĉajn ariojn, ludi ilin kvazaŭ el 
via kapo, laŭ inspiro de Pmomento ! 

La knabino rigardis la entuziasman vizaĝon de la 
nova amiko kun muta admiro. ŝi ne komprenis liajn 
vortojn, sed iel ŝi sentis, ke ili evidentigas grandan 
saĝecon kaj profundan konon de la muziko. 

— Ho, Vilfrido, mi tre volus, ke mi povu ludi tiel bele 
kiel vi, sed la patrino ne povis toleri mian ekzercadon, 
kaj pro tio ŝi nun eĉ ne permesas al mi lerni la muzi- 
kon. 

c 


Digitized by Google 



18 MIRINDA AMO 

—Tio estas granda domaĝo. Mi ja ne povus vivi sen 
mia violono. 

Agordinte sian muzikilon, Vilfrido sentoplene ludis la 
belan germanan arion :—“ Adoras mi de Vamo potencon /”* 
kaj poste kelkajn—konsiderinte, ke li estas tiel juna— 
eksterordinare belajn variaciojn pri tiu temo. Car li 
rimarkis, ke la knabino admiras lian lertecon kaj estas 
ensorĉita de la ludado, li ludis kun la tutaj sentemeco 
kaj dolĉeco, kiujn li kapablis. La gracia knabino apud 
li aŭskultis kun ravita atento, senvorte, senmove. Kiam 
la ludado finiĝis, ŝi diris kun sincera admiro : 

— Kiel belege ! Vere, Vilfrido, vi estas tre, tre lerta. 
Miaj fratoj tute ne estas tiaj, kvankam ili pensas, ke ili 
estas lertuloj. 

Verdire, la sincera admiro de la knabino estis al 
Vilfrido tre plaĉa, dolĉa. Li sciis, ke li havas talenton ; 
lia ambicio estis fariĝi grandfama, kaj la laŭdoj estis por 
li necesaĵo. Lia onklo, observante lian troan deziron esti 
laŭdata kaj admirata, saĝe sin detenis de alta laŭdado 
kaj ofte montris sin pli kritikema, ol la okazo postulis. 

— Mi ĝojas, ke la ludado plaĉas al vi; mi tre volonte 
faras al vi plezuron. Nun ni iom babilu, ĉu ne ? 

— Bone,—respondis Flora,—mi volus scii la vortojn 
de tiu ĉi melodio ; eble mi povus kanti ĝin. 

— Mi nur scias, ke tiu melodio estas germana :—“ Ich 
bete an die Macht der Liebe” k.t.p., sed mi kredas, ke 
ekzistas angla traduko. Mi demandos al la onklo pri tio. 

Flora rigardis Vilfridon kun miro: 

— Cu vi do scias la germanan lingvon, Vilfrido ? 

— Jes, sufiĉe bone. Mia onklo, kiu, kune kun mia 
mortinta patro, pasigis multe da jaroj en Germanujo, 
instruis al mi la germanan lingvon. Kelkfoje ni inter- 
parolas germane. Iafoje, kiam ni volas koleretigi nian 
domistinon, la maljunan sinjorinon Jenkins, ni parolas 
germane; kaj, ho ! kiel ŝi fariĝas flama, ĉar ŝi ĉiam 
supozas, ke ni parolas pri ŝi, tamen, ni tute ne faras. 

— Cu, do, ŝi estas malafabla virino ? 

* Ich bete an die Macht der Liebe. 

— Tute ne ; almenaŭ kiam ŝi ne estas malbonhumora. 
Mi ametas ŝin kaj mi estas certa, ke ŝi, laŭ sia propra 
maniero, amas min, kvankam, iafoje, ŝi nomas min per 
ĉiuspecaj abomenaj nomoj. 

— Ho !—indigne ekkriis Flora,—tio estas malbonaĵo ; 
mi estas certa, ke vi tion ne meritas. 

Vilfrido kuŝis laŭlonge dorse sur la herbo kun plektitaj 
manoj sub la kapo, rigardante la super ili migrantajn, 
blankajn nubetojn. Li trankvile ridetis, bone kon- 
sciante, ke la nomoj, donitaj al li ne estis tiel abomenaj, 
kaj ke li ofte meritas ilin. Flora daŭrigis : 

— Nia kuiristino ankaŭ estas kolerema virino, sed ŝi 
ne nomas min per malbonaj nomoj. 

— Cu vi, do, neniam ŝerce incitas ŝin ? 

Flora mire ekrigardis la knabon kuŝantan sur la 
herbo kaj respondis per demanda tono : 

— Ne. 

Vilfrido forte penis aspekti serioze kaj diris : 

— Ha, sendube vi estas anĝeleto. Rilate min, havi 
domistinon aŭ kuiristinon en la domo, kiel ajn bon- 
humoran aŭ malbonhumoran, kaj ne inciti ŝin, estus por 
mi neeble. 

La knabino duonleviĝis. Malgaje kaj mire ŝi rigardis 
sian amikon : Cu spite ĉio Vilfrido estas ne multe pli 
bona, ol la aliaj knaboj, ol ŝiaj propraj fratoj ? Sed tuj 
ŝi forpelis tiun ĉi teruran penson ; certe li nur ŝercas. 

— Cu vi nur ŝercas, Vilfrido ? 

Vilfrido tuj divenis la pensojn okupantajn la kapon 
de la milda estaĵo kaj rapide respondis : 

—Kompreneble, mi nur ŝercis. Kion do vi pensas pri mi ? 

Li tute ne estis ŝercinta. Tiu subita malgranda mem- 
malkovro estis senpripensa kaj reala ; sed nun li sentis 
fortan deziron konservi la evidente bonan impreson, 
kiun li faris sur la koron de Flora. La knabino hontis 
pri tio, ke ŝi eĉ momenton suspektis sian noblan 
amikon kaj respondis humile kaj kun malpezigita 
koro : 

— Nu, Vilfrido, mi petas pardonon, sed vi aspektis ja 

tiel serioza.—Post momenta silento ŝi demandis :—Diru, 
Vilfrido, ldal, en la feinrakonto, lriun vi faris al ni lastan 
lundon, la malbona princo ne sciigis la feinon, ke li ne 
estas frato de la bela paŝtistino ? 

— Ho !—ekkriis la knabo ŝerce;—mi ekvidas, ke vi 
estas kritikema; nu, simple tial, ke li bone sciis, ke la 
feino amas la paŝtistinon pli, ol lin mem. Efektive la 
bonaj feinoj amas la homojn laŭ ilia boneco. 

— Tio estas vera. Nu, Vilfrido, ĉu la rakonto jam 
finiĝis ? Aŭ ĉu vi povos iel daŭrigi ĝin ? 

— Ne, la rakonto jam finiĝis. Cu vi ne scias, ke la 
rakontoj ĉiam finiĝas, kiam la herooj edziĝas ? 

— Ne ; tamen mi supozas, ke la rakonto rekomenciĝas, 
ldam iliaj infanoj enfalas en malfeliĉon. Cu vi ne povas 
supozi tion ? 

— Jes, etulino, se vi volas, mi daŭrigos la rakonton ; 
kaj ni supozu, do, ke, jarojn poste .... k.t.p. 

Vilfrido elpensis “ laŭ inspiro de 1’momento ” daŭrigon 
kaj rakontis al la ravita infano simplan, sed ĉarman kaj 
kortuŝan rakonteton. Kontentigis lin la streĉa atento 
kaj videbla ĝuo de la knabino, kaj feliĉigis lin vidi en 
ŝia iom pala, esppmoplena vizaĝeto aperantan pro 
eksciteco ruĝiĝon kaj en ŝiaj malhelaj, konfidemaj okuloj 
brilon de feliĉeco. Fininte la rakonton li eksaltis, 
dirante : 

— Nun mi jam devas forrapidi, ĉar mi promesis viziti 
hodiaŭ vespere fraŭlinon Lambert. Cu vi konas fraŭlinon 
Lambert, Flora ? 

— Ne ; sed mi aŭdis foje la patron paroli al la patrino 
pri ŝi. ŝi estas ĉiama suferantino, kaj la patro diras, ke 
ŝi estas pli pacienca, ol la patrino. 

— Jes, ŝi estas mirinde pacienca kaj tiel bona, tiel 
dolĉa ; efektive la plej dolĉa virino en la mondo. Cu vi 
vere neniam vizitis ŝin, Flora ? 

— Ne,—respondis la infano, mirigite,—ĉu mi . . . . 

— Ho, jes, vi povas iri kun mi, certe, ĉar fraŭlino 
Lambert tre amas la infanojn, kaj ĉiuj infanoj de la 
vilaĝo vizitadas ŝin. Sed vi devas esti kvieta en ŝia 

ĉambreto. Kompreneble tio ne estos malfacila por vi; 
oni simple ne povas ne esti bona ĉe ŝi. Tio estas efektive 
stranga afero. Ho, vi nur vidu la ruĝkapulon, Joĉjon 
Miller kaj tiun sentaŭgulon, Karlon Black: ili estas tie 
absolute kvazaŭ ŝafidoj ; oni pensus, ke ili ne povus 
sentvundi eĉ skarabaĉon. 

— Efektive !—diris Flora mirigite.—Mi tre, tre deziras 
ŝin viziti, sed mi ne scias, ĉu la gepatroj aprobos. 

— Jes, sendube ili aprobos. Do, petu permeson, sed 
ne sciigu, ke mi instigis vin. Cu vi aŭdis ? 

— Jes, Vilfrido. 

Kelkajn minutojn poste ili troviĝis en la mallarĝa 
vojeto, lde ni antaŭ nemultaj tagoj unue renkontis la 
knabineton en helkolora vesto. 

— Kiam ni revidos unu la alian, Vilfrido ?—sopire 
demandis Flora. 

— Mi ne scias, kiam mi povos ree veni ĉi tien, ĉar mi 
tre ofte devas preni muziklecionojn kaj aliajn lecionojn 
de onklo Silaso, kaj ofte ni kune faras botanikan 
ekskurson. Cu vi povos veni la venontan dimanĉon post 
la tagmanĝo ? 

— Ne, Vilfrido, mi ne povos veni dimanĉon posttag- 
meze, ĉar tiam mi devas iri en la dimanĉlernejon. 

— Kompreneble !—Vilfrido ne volis sciigi al ŝi, ke li 
jam de du jaroj ĉesis esti lernanto de la dimanĉa lernejo, 
pro tio, ke lia onklo malaprobis la tie donitan instruon. 
—Nu, ni diru, la venontan mardon. Mia onklo tiam iros 
al Romfordo por kongreseto. 

— Jes, mi nepre venos, se mi povos ! 

Kiam ili disiĝis, Flora levis la vizaĝon kun infana 
naiveco por ricevi lason. Vilfrido sin klinis, prenis la 
dolĉan vizaĝon de la knabino inter la du manoj kaj ame 
ldsis ŝin :— 

— Adiaŭ, etulino, adiaŭ ; ĝis la revido. 

CAPITRO III 

Dek jarojn antaŭ la rakontitaj okazintaĵoj, iun mal- 
varman, nebulan vesperon de la monato Novembro, 
alvenis en la vilaĝon Long-Seaton peza poŝtveturilo, 
plena de pasaĝeroj. Sur la imperialo sidis juna virino, 
vestita per nigra mantelo, kiun ŝi firme premis. ĉirkaŭ sia 
gracia figuro. La belforman kapon kovris nigra, silka 
ŝalo. Estis evidente, ke la virino ne estas sufiĉe varme 
vestita, kaj ke ŝi tre suferas de la neordinara malvarmo 
kaj de la malagrabla nebulo. Kiam la veturilo preter- 
pasis la unuajn dometojn de la longa vilaĝo, kiu preskaŭ 
meritis la nomon urbeto, la virino forŝovis la franĝojn 
de la silka ŝalo de antaŭ la okuloj por ĉirkaŭrigardi. 
Farante tion ŝi aperigis tre delikatan, palan kaj malgajan 
vizaĝon. ŝiaj okuloj zorgoplene kaj scivoleme ĉirkaŭ- 
rigardis kvazaŭ ŝi volas penetri la nebulon kaj esplori 
ĉiun preterŝoviĝantan domon. Apud ŝi sidis, envolvita 
en abunda vestaĵo, dika, mezaĝa virino, kiu dum la 
veturado amike penis gajigi la malgajan kunvojaĝantinon. 

Sendube la kelkaj, iom scivolaj demandoj, kiujn la 
ruĝvanga dikulino faris al sia najbarino naskiĝis el bona, 
kompatema koro ; kaj la nigre vestita sinjorino, sentante 
tion, respondis ilin ĝentile kaj afable, kvankam eviteme. 
Pli diskreta persono komprenus, ke la demandoj pri 
deveno, celo de vojaĝo kaj aludoj pri malgajeco k.t.p. 
estas al ŝi tre ĝenaj ; sed la bonkora vilaĝanino ne sentis 
tion. Rimarkante la streĉitan ĉirkaŭrigardon de la 
kunvojaĝantino, la dika virino diris per voĉtono, kiu 
enhavis kompaton kaj scivolemon : 

— Se vi neniam antaŭe vizitis Long-Seaton, mia kara, 
vi certe rekonos neniun domon, ĉar mi, kiu naskiĝis en 
la vilaĝo kaj tie ĉi pasigis, ĝis kristnaska tago, kvardek- 
kvin jarojn el miaj kvardekok, mi preskaŭ ne povas 
rekoni ion pro la densa nebulo. Sed, ho, fine ni alvenas, 
jen estas la “ Blanka Cervo.” Nu, mi estas tre kontenta, 
ke tiu ĉi malagrabla vojaĝo finiĝas. 

22 

La juna virino diris nenion. Per unu mano ŝi palpe 
serĉis kaj eltiris el sub la benko malgrandan valizon. 
Tiu senganta mano, blanka kaj delikata, tremis, aŭ pro 
malvarmo aŭ pro eksciteco. 

Tuj kiam la peza veturilo haltis, komenciĝis viva 
agado sur la strato antaŭ la malnova hotelo kaj en ties 
larĝa, arkaĵa pordego. Aperis kun ridetantaj, bonkoraj 
vizaĝoj la bonhavecaj gemastroj de la hotelo; kun 
humila mieno, interfrotetante al si la manojn, la maljuna 
ĉefkelnero ; kaj, kun aferema diligento kaj komplezemo, 
la kortisto. Du ĉambristinoj elrigardetis tra kurtenoj 
por vidi, kiom da vizitantoj alvenos. Kolektiĝis ankaŭ 
apud la pordego aro da infanoj kaj du-tri bubegoj, 
esperante okaze gajni kelkajn pencojn. La trifoja 
alveno kaj foriro, dum la semajno, de la poŝtveturilo 
estis grava okazaĵo en la urbeto. Oni unue prizorgis la 
pasaĝerojn de la interno de V veturilo kaj poste atentis 
la nemultajn vojaĝantojn sur la imperialo. Unu el la 
servistoj apogis ŝtupareton al la veturilo por ebligi al ili 
malsupreniri. 

— Ho, sinjorino Gadd, ĉu vi jam revenis ? Vi do ne 
restis longe ĉe via filino,—diris la kortisto, kiam la dika 
figuro de la Long-Seatonanino malrapide, singarde 
malsuprenpaŝis. Apenaŭ ŝi atingis la plej malsupran 
ŝtupeton, kiam ŝia juna kunvojaĝantino ankaŭ komencis 
malsupreniri. Ne estas certe, ĉu sinjorino Gadd iom 
ekmovis la ŝtupareton, aŭ ĉu la membroj de la juna 
sinjorino, rigidiĝintaj kaj sensentiĝintaj pro la malvarmo, 
estis la kaŭzo : iel, ŝiaj piedoj subite elglitis kaj faligis 
ŝin malsupren. Malfeliĉe ŝia dorso forte frapis kontraŭ 
angulon de kofro, staranta apud la ŝtupareto. Eksonis 
akra krio kaj ekĝemego :—“ Ach, mein Gott! ”* Tuj 
poste la virino svenis. Tiu ĉi akcidento okazigis tujan 
tumulton, pluajn kriojn, aron da demandoj. Helpemaj 
manoj baldaŭ levis la senmovan figuron kaj portis ŝin, 
laŭ ordono de la hotelmastrino, en la gastĉambron. 

Sinjorino Gadd estis nekonsolebla pro timo, ke ŝi mem 
estis la kaŭzo de Pakcidento. 

* Germana: “ Ho, mia Dio! ” 

— Ho, rigardu !—ŝi diris kun larmoj en la okuloj,— 
kia dolĉa, pala vizaĝo, la kompatinda estaĵo ! ŝi estas 
tiel delikata sinjorino. Tiuj blankaj manoj neniam forte 
laboris. Ho, ve ! mi tute ne scias, kiel tio okazis. Se 
nur mi ne kaŭzis tiun ĉi malfeliĉon ! 

Spite ĉiuj penoj la svenintino ne plene rekonsciiĝis, 
kvankam ŝi ofte eligis mallaŭtajn ĝemojn. Estis preskaŭ 
noktomezo, kiam ŝi dum momento malfermis la okulojn. 
ŝi troviĝis en mola lito en kvieta teretaĝa ĉambro de la 
hotelo. Ce la lito staris la loka kuracisto, la hotel- 
mastrino kaj unu el ties filinoj, ĉiuj ame prizorgante ŝin. 

Esplorinte la staton de la fremdulino la sekvintan 
tagon, la kuracisto konstatis, ke, en la okazo se ŝi ne 
mortos, tre eble estas, ke ŝi restos ĉiama sensinhelpa 
kriplulino. En la daŭro de kelkaj semajnoj la vivo de la 
malfeliĉulino balanciĝadis. Neniu sciis ŝian nomon nek 
la celon de ŝia alveno; kaj kutime oni nomis ŝin “ la 
mistera fremdulino. ,, 

Unu matenon, kiam ŝi ekmaldormis, gajiga vintra 
suno, brilanta tra blankaj kurtenoj, heligis ŝian cambron. 
ŝi estis sola. Tuminte la kapon, ne sen doloro, al la 
fenestro, ŝi restis senmova, enpense rigardante mal- 
grandan pecon da blua ĉielo, kiu vidiĝis inter la du 
flankoj de V kurtenoj. ŝia pala vizaĝo montris signojn 
de akraj doloroj, ne nurfizikaj, sed ankaŭ spiritaj. Post 
momento ekbriletis en ŝiaj bluaj okuloj radieto de espero, 
kiu, iom post iom, fariĝis rigardo de intensa deziro. 
ŝiaj lipoj ekmoviĝis preĝe: 

— Kara ĉiela Patro,—ŝi murmuretis,—lasu min vivi, 
por ke mi povu unu fojon vidi mian karegan infanon. 

Dank’ al plej sindonema flegado de la virinaro de P 
hotelo kaj de sinjorino Gadd, la mistera fremdulino 
malrapide plifortiĝis, ĝis kiam, fine, la kuracisto povis 
konstati, ke ŝi estas ekster danĝero. Tamen la prognozo 
de la kuracisto estis ĝusta : la difekto je la spino estis 
tia, ke, verŝajne,.ŝi neniam reakiros la povon piediri. 
La suferantino per siaj dankemo, kortuŝa pacienco kaj 
ĉarma ĝentileco altiris al si ne nur la kompaton, sed 

ankaŭ sinceran sindonemon kaj amon de ĉiuj, kiuj havis 
rilatojn al ŝi. 

Uriu tagon, ĉirkaŭ tri monatojn post la akcidento, ni 
trovas la malfeliĉulinon, kiu donis al si la nomon 
“ fraŭlino Lambert, ,, translokita en tre malgrandan, sed 
komfortan ĉambron en la domo de la bonkora vidvino 
Gadd. Tiu respektinda kaj molkora, sed iom babilema 
virino sentis, de Y komenco, strange fortan kompaton 
kaj aldonitecon al la dolĉa, malfeliĉa fremdulino, kiuj nur 
parte klariĝis per la timo, ke ŝi mem estis, iagrade, la 
kaŭzo de ŝia malfeliĉo. 

Dum, pro malforteco, la sorto de la juna virino pendis 
inter vivo kaj morto, ŝia memoro pri pasintaj travivaĵoj 
estis nur malklara kaj, sekve, malakra, sed kune kun 
revenantaj forto kaj okaza libereco de akraj doloroj, 
ankaŭ revenis, iafoje, la maldolĉeco de viva memoro. 

Ankoraŭ tri monatoj pasis. Iun belan printempan 
matenon, kiam ekstere la suno gaje brilis, kantigante la 
birdojn kaj plenigante ĉion de nova vivĝojo, sinjorino 
Gadd enrigardis en la ĉambron kaj diris : 

— Cu vi estas komforta, mia kara ? Mi eliros, sed mi 
rapidps reveni. 

— Jes, mia bona sinjorino Gadd; mi estas tute 
komforta kaj mi nenion bezonos, ĝis vi revenos. Mi 
petas, ne rapidu.—Tion “ fraŭlino Lambert ” diris per 
mola, belsona voĉo kun iomete fremda elparolo. Post la 
eliro de la sindonema flegistino, la okuloj de la juna 
virino ĉirkaŭvagis en la ĉambro, kuŝante jen sur la 
simplaj mebloj, jen sur pendantaj sur la muroj bibliaj 
sentencoj. Fine ili restds reve sur malnova, sur drapo 
brodita kaj enkadrigita sentenco : “ Li kondukas min 
laŭ Vojo de la vero—pro Sia nomo” 

— Jes,—ŝi diris al si en la pensoj,—laŭ kiel strangegaj 
vojoj mi jam vagis, kaj tamen Li kondukis min fine en 
la vojon de la vero, pro Sia nomo ! 

Sur ŝia juna, dolĉa vizaĝo fizikaj doloroj kaj kor- 
premego jam gravuris videblajn postesignojn, tamen la 
plej frapantaj vizaĝesprimoj estis profunda rezignacio 

kaj intema paco. Dum la foresto de sinjorino Gadd ŝiaj 
pensoj okupiĝis per la memoro de pasintaj tagoj el ŝia 
feliĉa juneco, tra multe da teruraj okazintaĵoj, kiuj fine 
venigis ŝin en la staton, en lriu ŝi nun troviĝis, kuŝante 
tie sur lito, kiun ŝi estis destinita ne forlasi en la daŭro 
de multaj jaroj. 

Cu ni penos sekvi la malfeliĉan virinon sur ŝia malĝoja 
pensomigrado ? 

Jen, la dudekses-jara virino sin vidis ree feliĉa, 
senzorga infano, ludanta en ĝardeno de la kastelo de 
Pgepatroj, senzorge ĝis, iom post iom, ŝi komprenis, ke, 
spite videbla, ŝin ĉirkaŭanta riĉeco, ekzistas reala, kaj 
image eĉ pli granda, malriĉeco. Alvino, grafino von 
Rothenfels—tio estis ŝia unua nomo—estis la plej juna 
infano de grafo Otto von Rothenfels, estro de tre malnova, 
tre fiera sed, laŭ ilia societa stato, malriĉa familio en unu 
el la pli malgrandaj ŝtatoj de Germanujo. Revenis al ŝi 
en la pensojn malĝojaj scenoj de disputoj inter la gepatroj 
kaj ŝiaj du fratoj, el kiuj unu estis juna plezurama 
oficiro kaj la alia oficisto en la diplomatia servado. 
Ambaŭ postuladis pli da aldona mono, ol la malriĉiĝinta 
grafa trezorejo povis liveri; ambaŭ faradis embarasajn 
ŝuldojn, kiuj pli kaj pli implikis la patran bienon en 
gravaj malfacilaĵoj. La ĉiama penegado ŝajnigi bon- 
havecon kaj vivi laŭ ilia societa stato kaŭzis senfinajn 
ĝenojn kaj mizeron. Kiel malsaĝaj, kiel pekaj nun 
aspektis al ŝi tiaj vanaj penadoj ; sed tiam ŝi tiel ne 
pensis. 

Kun abomeno la juna virino en la lito rememoris la 
malŝatindan amindumadon de preskaŭ mezaĝa, diboĉa, 
sed tre riĉa nobelo, kaj la kuraĝigon, kiun faris al li la 
gepatroj kaj la fratoj. Poste,—ŝi nur povis pensi pri 
tio kun profunda honto kaj teruro—oni aludis la fakton, 
ke edziniĝo kun tiu viro estas la sola rimedo por malhelpi 
ne nur la financan ruiniĝon de la familio, sed ankaŭ ĝian 
malhonoron, ĉar grafo Hadenburg, la malamegita 
aspiranto, posedis sekreton, kies malkovro nepre pereigos 
la honoron de la patro. Tre maldolĉa estis la memoro 

pri tiuj teruraj travivaĵoj : unue la aludoj, poste la 
petoj, petegoj kaj, fine, la ordonoj sin oferi, korpe kaj 
anime, sur la altaro de familiaj fiero kaj honoro. Ho ! 
kiel ŝi, maltima, altanima knabino, bataladis kontraŭ 
sorto tiel abomeninda, tiel hontinda ! 

Nun, kontraŭ ŝia volo, alnaĝis al ŝi en la pensojn la 
eleganta, vira figuro de sinjoro von Anstatten, amiko de 
unu el ŝiaj fratoj, ambicia, vivega, facilanima diplomato. 
Jam tre ofte ŝi demandis sin, ĉu li tiam vere amis ŝin, 
aŭ ĉu li nur flirtis. Ho ve ! se nur li estus espriminta 
sian amon antaŭ sia foriro eksterlanden. Kiom da 
korpremegoj, malfeliĉego kaj—pekoj tio evitigus al ŝi! 
Kaj tamen, tamen, ŝi ne volis plendi pri la volo de Dio. 
—Vere, mi ne estas inda tiom da Dia favorkoreco kaj 
amo, kiuj estas mia sorto—ŝi diris al si en la koro. ŝi 
penis forpeli pensojn malagrablajn pri postaj okazintaĵoj, 
pro kies malestigo ŝi multfoje estus fordoninta la vivon. 

— Ho, Dio !—ŝi ĝemis—neniam lasu min dubi pri tio, 
ke vi jam pardonis miajn pekojn, kaj ke ĉiuj tiuj aferoj 
ne leviĝos kontraŭ mi en la lasta juĝo. 

Laca la virino fermis dum kelkaj minutoj la okulojn. 
Sed ne per tio ŝi povis forpeli la malagrablajn pensojn, 
trudantajn sin al ŝia memoro. Aperis bildo de juna anglo, 
vivega, komplezema, sendependa studento el Heidel- 
berga universitato. Kun la rapideco de facile moviĝantaj 
en dormo scenoj, ŝi ree travivis tiun okazoplenan vojaĝon 
en la montaro Harz. Kiel allogita kaj ĉarmita ŝi tuj estis 
de lia vira teniĝo, lia lerta, pasia violonludado kaj, eble 
precipe, de lia ampleksa kono kaj ŝato de la angla 
literaturo. Multajn horojn ili pasigis kune en la belega 
arboriĉa ĉirkaŭaĵo de la kvieta hotelo, babilante, jen 
angle, jen germane. ŝiaj gepatroj ankaŭ trovis la 
junan anglon tre ĉarma kaj, kompreneble, sendanĝera; 
ĉar, ĉu li ne estas de humila burĝa deveno, kaj ĉu ne 
devas esti lia plej alta ambicio igi sin agrabla al grafa 
familio ? 

Estis la nokto post kuna ekskurso, memorinda pro du 
apartaj okazintaĵoj : definitiva ordono de 1’patro fine 

doni la jesan vorton al grafo Hadenburg, kaj la eltrovo, 
sekve de nesingarda, flama ekrigardo, kiun donis al ŝi la 
juna anglo, ke li amas ŝin. Kuŝante tie, sendorme, ŝiaj 
pensoj estis strange ekscititaj, ŝia koro plena je tre 
diversaj emocioj : fiero kaj ribelemo, malamo, amo kaj 
malespero. Venis al ŝi tiam la penso, ke, se ŝi nur povus 
kuraĝigi la enamiĝintan en ŝin junan anglon, forkuri 
kun li kaj reveni kiel lia edzino, ŝi povus fini, unu fojon 
por ĉiam, la turmentojn de tiu terura situacio. Kaj 
nun, kuŝante ĉi tie sur lito de suferado, la juna nobelino 
penis rememorigi al si la konfliktojn de 1’konscienco, la 
argumentojn kaj la penojn konvinki sin mem, ke ŝi 
amas tiun talentan junan viron sufiĉe por edziĝa feliĉeco 
kaj por kompensi la certan malpacon kun sia familio. 
Ree ŝi ĝemis. 

— Se nur mi povus revold tiun fatalan decidon !—kaj 
ree ŝi riproĉis sin pro manko de dankemo kaj fido kaj 
pro plendemo. 

Tiam trapasis ŝian kapon en rapida sinsekvo la mal- 
longedaŭra amindumo, la forkuro al Londono kaj tuja 
edziĝo laŭ speciala licenco* kaj poste la ricevo de la longe, 
kun kreskanta m-altrankvilo atendita respondo de la 
gepatroj al ŝia konfesletero. Ho ! kiel kruelega, kiel 
korpremega, senesperiga estis tiu respondo!—Filino, 
kiu povis tiel hontinde malhonori sian familion, absolute, 
nerevokeble ĉesas estr rigardata kiel filino. 

— Eble,—ŝi nun meditis,—la tuta malfeliĉa afero 
fariĝus sufiĉe tolerebla, se ŝi ne tiam postulus, ke ili 
ambaŭ reiru Germanujon. 

Unu tagon do, ili revenis en Heidelberg’on. La plej 
terura parto de ŝia historio nun komenciĝis. En tiu 
momento ŝi ne povis kompreni—se iam ŝi komprenis— 
kiel ĉio okazis; ldal, nek kiel, ŝi fariĝis malkontenta, 
ĉagreniĝema, malpacema kaj fine histeria; tamen nun, 
rememorante tiujn malfeliĉajn tagojn, ŝi bone konsciis, 

* Aĉetebla eklezia aŭ registara permeso, aŭtoritato: de Platina 
vorto “licens” pr. par. de u licet,” estas permesate. Angle: 
licence; hisp: licensia; ital: licenzia ; franc: licence. 

ke tio efektive okazis, kaj ke si estis riproĉinda. ŝajnis 
al ŝi, iafoje, ke tiuj teruraj okazoj estas malbela, nebula 
sonĝo, kvankam ĉio tio fariĝis antaŭ malpli ol kvin 
jaroj. ŝi mem kaj la ĉefaj aktoroj en tiu dramo moviĝadis 
antaŭ ŝiaj internaj okuloj kiel fantomoj. Kiom da fojoj, 
poste, ŝi forte deziris, ke ŝi estu petinta pardonon de la 
edzo pro siaj nepripensaj, fieraj vortoj, kiam, iun tagon, 
ŝi diris al li malbonhumore, ke ŝi nur akceptis lin por 
eviti edziniĝon kun malamata diboĉulo. Neniam ŝi 
povis pensi pri la sekvinta sceno sen ektremo. Ankoraŭ 
hodiaŭ ŝi sentis la flamecon de liaj malestimo kaj 
vundita fiero, sed, rememorigante al si tiun scenon, la 
palan, konvulsie tremetantan vizaĝon de la edzo, ŝi 
povis ekvidi en liaj okuloj tiom da subpremata ĉagrenego, 
kiom da kolero. 

Post tiu malpaciĝo ŝi pensadis, ke la edzo montras 
mankon de tiuj ĝentilaĵoj, al kiuj ŝi estis kutiminta. Tiel 
la breĉo fariĝis pli kaj pli larĝa. Se nur tiam ŝi estus 
pripensinta, ke ŝi estas multe pli riproĉinda ol li. Vanaj 
bedaŭroj ! 

Ankoraŭ preterpasadis la memorbildoj : Kiaj teruraj 
travivaĵoj ! Nelonge poste okazis la naskiĝo de ŝia 
fileto. Tiam si sentis sin tiel malfeliĉa, malbenata kaj 
malamata de sia tuta parencaro kaj tiel malvarme 
prizorgata de la edzo, ke la alveno de V infaneto ne faris 
al ŝi ĝojon ; kaj nun varmega ondo da honto superfluis 
ŝian animon, kiam ŝi rememoris, kiom malmulte da patrina 
amo ŝi donis al la senkulpa, bela estaĵeto. 

— Ho Dio !—ŝi ekĝemis,—pardonu tiun malbonegecon 
kaj pro tio ne malpermesu, ke mi fine retrovu mian 
karegan infanon. 

Nun ne plu ŝi volis forpeli la plej maldolĉajn, sin altru- 
dantajn pensojn; ŝi volis, kvazaŭ kiel memsurmetitan 
punon, unu fojon plu, lasi la tutan malgajan bildon de la 
pasinta vivo preterpasi antaŭ ŝiaj internaj okuloj. 

Reaperis, tri jarojn post sia foriro eksterlanden, la 
ĉarma, eleganta sinjoro von Anstatten. Ce la unua 
rerenkonto ŝi ne povis dubi, ke la foresto maturigis lian 

amon, kaj ke lia bedaŭrego, vidi ŝin la edzino de alia 
viro, estas sincera.—Jes,—ŝi unu fojon plu konfesis al si 
mem,—ŝi aŭskultis, kvankam nur unu momenton, 
senproteste, liajn pasiajn vortojn de amo. Kaj, sopire- 
gante al ies amo, ŝi faris preskaŭ nenion por haltigi la 
tumultan, kapturnigan enfluon de kulpa amo en ŝian 
propran koron. 

Sed ankoraŭ pli profunden ŝi estis drononta. 

Kiam ŝia frato Karlo ekproponis al ŝi, ke li starigos 
inter ŝia edzo kaj sinjoro von Anstatten tian scenon, kia 
nepre kondukos al duelo kaj, plie, aludis la fakton, ke 
lia amiko estas fama kaj timinda skermisto kaj nepra 
trafpafisto, ŝi ne havis sufiĉe da morala forto por energie 
kontraŭstari tiun proponon. ŝia malaprobo—ŝi nun 
plene konsciis—estis nur malforta kaj nesincera; ŝi ne 
volis serioze pripensi la malbonegecon de tia plano kaj 
penis dronigi la voĉon de la konscienco per la penso, ke tio 
estas la afero de ŝia frato. Tiel, konfuze, ŝi tiam rifuzis 
ordigi siajn malordajn pensojn. Hodiaŭ, kiel multfoje 
antaŭe, ŝi konfesis, ke ŝi estus povinta malhelpi la fatalan 
duelon. Tamen ŝi ne malhelpis. 

En tiu momento la tuta malbela bildo ree staris vivege 
antaŭ ŝia animo : Sinjoro von Anstatten mortis sur la 
duelejo, kaj ŝia edzo, morte vundita, perdis la vivon la 
sekvintan tagon. 

— Ho, mia Dio!—Kaj tio ankoraŭ ne estis ĉio. Koro 
kaj konscienco forte instigis ŝin rapidi al la mortlito de 
la edzo por peti de li pardonon antaŭ lia morto kaj por 
fari sian eblon almenaŭ malakrigi al li la dolorojn de la 
lastaj momentoj. Sed preskaŭ ne konsciante kion ŝi 
faras, ŝi forkuris ; timego kaj honto detenis ŝin de la 
plenumo de tiu, tiel evidenta devo. ŝajnis al ŝi nun, ke 
estas neeble, ke ŝi iam povis agi tiamaniere, ne estante 
duonfreneza. 

— Ho ! La profundegeco de Dia amo kaj indulgo, kiu, 
spite ĉio plenigas mian koron de supertera paco kaj 
konscio pri plena pardono ! 

Revenante hejmen ŝi eksciis, ke la edzo antaŭ la morto 

fordonis sian fileton al tre intima amiko, iu sinjoro 
Hutton, pri kiu li tre ofte parolis, sed kiun ŝi renkontis 
nur unufoje ĉe koncerto antaŭ la sortoplena vojaĝo en 
la montaro Harz. Verŝajne li tiutempe trapasis Heidel- 
berg’on survoje de Stuttgart al Anglujo. Cu ia hontigo 
povus esti pli korprema, ol la opinio de tiuj du viroj, 
ke ŝi estas malinda eduki sian propran infanon ? Kaj eĉ 
nun, konsciante, ke ŝia koro estas tute ŝanĝita kaj per la 
favorkoreco de Dio purigita kaj sanktigita, varmega 
ondo da honto ekplenigis ŝian koron pro tio, ke iam oni 
povis tiel opinii pri ŝi. Ankaŭ kun honto ŝi rememoris, 
ke, unue, ŝi ne tre afliktiĝis pro la perdo de la infano. 
Pasia sopiro al li kaj firma decido, ne ripozi, ĝis ŝi trovos 
lin, venis nur post la ŝanĝiĝo de ŝia koro. 

Plena laciĝo kaj kapdoloro malhelpis pluan mediton, 
kaj la ankoraŭ tre malforta suferantino dormeme ree 
fermis la okulojn. Nur de tempo al tempo reve prezenti- 
ĝis al ŝiaj pensoj neklaraj epizodoj, kiuj okazis dum pli 
ol dujara vana serĉado en Anglujo. 

CAPITRO IV 

Adiaŭinte Floron Broadbent, Vilfrido Gallimore iris, 
gaje fajfante kaj kun sia violonujo sub la brako, al la 
domo, lrie loĝis “ fraŭlino Lambert.” Li ŝovis la 
harbukle kovritan kapon en la kuirejon kaj demandis 
senĝene : 

— Cu mi povas viziti fraŭlinon Lambert, sinjorino 
Gadd ? 

La bonkora virino, fariĝinta ankoraŭ iom pli dika de 
tiam, kiam, dek jarojn antaŭe, ŝi nesingarde malsupren- 
iris la ŝtupareton de la poŝtveturilo, levis la okulojn de 
super la laboro kaj afable respondis : 

— Jes, knabo mia, jes, mi pensas, ke ŝi jam atendas 
vin. ŝi estas sola. 

— Bonege !—Vilfrido salte supreniris kaj frapetis la 
pordon. Aŭdinte la atenditan : “ Eniru,” elparolitan 
per belsona, delikata voĉo ; li malfermis la pordon kaj 
demandis ŝerce : Cu mi kuraĝos ?—bone sciante, ke lia 
vizito faros grandan plezuron al la ĉiam litkuŝanta 
virino. 

— Jes, vi petolulo, eniru. Kiel longe vi atendigis min, 
kara knabo ? Cu vi scias, ke jam pasis pli ol tuta semajno, 
de kiam vi vizitis min lastfoje ? 

Tio estis dirita per karesa, gajeta tono, kiu enhavis 
en si nenian plendon. La dek jaroj pasigitaj en tiu 
sama lito, en lriu ŝi nun kuŝis, faris nur malgrandan 
ŝanĝon ĉe la virino. ŝia vizaĝo estis iom pli plena kaj 
malpli pala. Tio, lrio plej forte frapis ĉiujn vizitantojn, 
estis la profunda paco, lriu brilis en ŝiaj belaj, bluaj 
okuloj, parolantaj pri dolĉa sereneco de la animo. La 
antaŭaj signoj de akra doloro jam malaperis. ŝia voĉo 
estis trankvila, milda kaj dolĉa. ŝi duonkuŝis, sub- 
tenata de molaj kusenoj kaj laboris super brodaĵo. 
Demetinte la laboron, ŝi etendis al Vilfrido delikatan, 
blankan manon kaj per ĝojobrila vizaĝo petis lin, ke li 

kisu ŝin. Videble estis, ke karesoj kaj kisoj jam estis 
malnova kutimo inter ili. 

La knabo sidiĝis sur seĝon apud la lito, ankoraŭ 
tenante la manon de la virino. 

— Jes, kara fraŭlino Lambert,—li diris, redonante 
ŝian karesan rigardon,—mi bone scias, sed tio ne estas 
pro manko de deziro veni. Vi ja scias, ke onklo Silaso 
ne tre ŝatas tiujn oftajn vizitojn. Li pensas, ke vi 
amasigas en mian kapon aregon da senutilaĵoj kaj 
malĝustaj ideoj. Mi estas tre danka pro tio, ke li ne 
definitive malpermesas al mi veni. Mi, do, evitadas 
paroli pri miaj vizitoj ĉi tien kaj nun mi ne tre deziras 
ripeti al li viajn dirojn. Nur lastan dimanĉon, kiam ni, 
la onklo, sinjoro Billing kaj mi faris ekskurson al “ Digo 
de Y Diablo,” onklo Silaso diris, ke li ne povas kompreni, 
kiel Dio, se li estus tiel bona, kiel la piuloj asertas, povus 
tiel terure suferigi senkulpajn personojn kiel vin. 

La virino rigardis la honestan vizaĝon de la knabo per 
karesa sed maltrankvila rigardo kaj diris post momento : 

— Ne, kara Vilfrido, li ne povas kompreni tion, ĉar 
li obstine rifuzas la Dian lumon, kiu sole povos lumigi 
lian spirite malluman animon. La natura homo per si 
mem neniam povos kompreni spiritajn aferojn, ĉar ili 
devas esti spirite juĝataj. Mi ne plendas, Vilfrido,—ŝi 
diris kun emocio, dum larmoj ekbriletis en ŝiaj okuloj 
. . . . ĉar mi komprenas. Rigardante la pasintajn 
dek jarojn, en la daŭro de kiuj mi kuŝis ĉi tie, mia koro 
pleniĝas de dankemo kaj ĝojo pro la specialaj Diaj 
favorkoreco kaj amo. Mi suferadis efektive kaj nun ofte 
suferas dolorojn, tamen mi ne volus esti ŝanĝinta mian 
sorton nek ŝanĝi ĝin en la nuna tempo kontraŭ la volo 
de Dio. Cu ne la suferoj levadis min pli proksimen al 
Dio ? Jes, la apudesto de Dio faris eĉ tiujn suferojn 
mirige dolĉaj; ĉar “mia estas ja la paco, kiu superas 
scion.” 

Vilfrido kun miro rigardis la vizaĝon de la amata 
virino, kies ĉiuj trajtoj estis en harmonio kun la vortoj, 
kiujn ŝi ĵus parolis. Li diris : 

— Mi ne komprenas tion, fraŭlino Lambert. 

— Kompreneble ne, karulo, vi ja estas nur knabo, 
juna, plena de vigleco, espero; sed mi fidas, ke iun 
tagon vi kqmprenos .... sen la suferoj. 

La du tiel intime kunligitaj personoj silente interŝanĝis 
amplenan rigardon. Poste Vilfrido ekparolis : 

— Kian belan, delikatan brodaĵon vi faras, fraŭlino 
Lambert! 

— Nu, vi vidas, ke mi devas iom laborenspezi, ĉar mi 
ne havas multe da mono. Du sinjorinoj vizitis min dum 
la lasta semajno; bonkoraj nobelinoj. Unu el ili estis 
Lady Higham el Richmont Court. . . . 

— Vere titolita “ lady ” ? Ho !—ekkriis la knabo. 

La brodanta nobelino ridetis kaj respondis : 

— Jes, knabo mia, vere titolita “ lady.” Ŝi mendis 
kelkajn puntaĵojn kaj brodaĵojn, destinitajn por edziniĝa 
vestaĵaro por ŝia filino, kiu edziniĝos venontan Decem- 
bron kun iu, mi ne scias kun kiu, samrangulo. 

— Kiom oni pagos al vi por tio ?—demandis Vilfrido 
naive. 

La virino ne povis ne rideti je la sciama knabo : 

— Tion mi ankoraŭ ne scias,—ŝi respondis,—ni ne 
interkonsentis antaŭe pri la prezoj. Lady Higham estas 
famekonata pro sia bonkoreco kaj bonfaremo kaj, 
sendube, ŝi pagos malavare laŭ la valoro de la finita 
laboro. Ŝi vizitis min du fojojn antaŭe. La unuan 
fojon ŝi venis pro kristana devo por konsoli suferantinon, 
sed adiaŭante min, ŝi konfesis, ke ŝi ricevis pli grandan 
benon, ol ŝi donis. La duan fojon ŝi venis por esti 
konsolata kaj por peti konsilon. 

— Vi nun akceptas tiom da vizitantoj, ke mi ĉiam 

timas, alproksimiĝante al via domo, ke iu estas kun 
vi. Efektive pli ol unu fojon mi iris returne, vane 
atendinte longan tempon. Vi vidas, do, ke mi ne estas 
riproĉinda, se . . . 

— Ne, ne, karulo,—tuj rediris la suferantino karese,— 
mi tute ne riproĉas vin. Mi scias, ke vi venas kiel eble 
plej ofte, kaj mi estas al vi pli danka, ol mi povas eldiri. 


Digitized by Google 



MIRINDA AMO 35 

Via propra koro ja diktas al vi veni ofte por viziti vian 
. . . amikinon, ĉu ne, Vilfrido ?—La malnova pasia 
dezirego ekkaptis ŝin, enbrakigi la karegan knabon kaj 
sciigi al li, ke ŝi estas lia patrino. ŝi bezonis tutan sian 
spiritforton por venki tiun inklinon. ŝi.estis pensinta, 
ke ŝi ne plu sentos tiun akran kordoloron, kiun ŝi 
sentadis dum la unuaj jaroj ĉe la vizitoj de la fileto. Sed 
ŝi ne devas malkovri al li la sekreton de ilia proksima 
parenceco. Ree ŝi memoris la sanktan promeson, kiun 
ŝi faris al Dio antaŭ preskaŭ dekunu jaroj, kiam, post 
longa, ellaciga kaj ŝajne senespera serĉado tra Anglujo, 
ŝi solene promesis al Li, ke, se nur Li permesos al ŝi 
revidi la infanon, ŝi mem neniam malkovros kiu ŝi estas. 
Tiun decidon fortigis, cetere, la prudento. Ŝi havis 
bonan kaŭzon por pensi, ke—almenaŭ dum la infaneco 
de Vilfrido—sinjoro Hutton forlasos la vilaĝon kaj 
ekloĝos aliloke, tuj kiam ŝia sekreto malkovriĝos. Krom 
tio, la penso, ke ŝia amegata infano, altanima, nobla 
Vilfrido, la sola objekto de ŝia tera ĝojo, eble malestimos 
ŝin, eksciinte pri la pasinta historio de ŝia vivo, estus tro 
terura ! Ne, ŝi ne povas riski tion ! Se ŝi nur povos 
gvidi iamaniere la disvolviĝon de lia karaktero kaj meti 
en lian junan koron semojn de Diotimo kaj de bonaj 
principoj, ŝi estos tute feliĉa kaj kontenta. 

Vilfrido fervore ekpremis la manon de la “ amikino ” 
kaj diris kun senarta emfazo : 

— Jes, ne dubu pri tio, kara fraŭlino Lambert, mi 
amas vin pli ol iun alian estaĵon en la mondo ! 

Tiu ĉi kortuŝa, senkonscia elmontro de fila amo estis 
preskaŭ pli, ol la forte streĉita spirito de la patrino povis 
elporti. Superforte regante sin, ŝi povis nur diri: 

— Kisu min, mia kara infano.—Kaj, dum momento 
fermante la okulojn, ŝi preĝis pri fortoj por subpremi la 
elkoriĝontajn ondojn da emocio. Trankviliĝinte, ŝi diris 
karese :—Dankon, karulo, vi ne scias, kiom mi ŝatas 
vian amon. Sed, mi petas, parolu pri nia amo kun 
neniu. Nu, vi venis por ludi muzikaĵon por mi; ĉu ne ? 
Ludu do. 

— J es ,—respondis Vilfrido,—mi volas ludi al vi tre 
belan germanan himnon, kiun onklo Silaso tre ŝatas ; 
t. e. la melodion, ne la vortojn. La unua strofo komen- 
ciĝas jene :—“ Ich bete an die Macht der Liebe , die sich in 
Jesu offenbart” La traduko estas :—“ Adoras mi de 
1’ amo potencon, elmontro en Jesu’ al ni. ,, 

Kiel strange kaj ĉarme sonis en la oreloj de la juna 
vidvino la unuaj germanaj vortoj, kiujn ŝi aŭdis en la 
daŭro de pli ol dekunu jaroj, kaj parolataj, laŭ iom 
fremdlanda elparolo, de ŝia propra filo ! Tamen ŝi ne 
malkaŝis la fakton, ke ŝi komprenas la germanan ling- 
von : 

— Bone, ludu tiun himnon,—ŝi diris,—multaj mal- 

novaj germanaj himnoj estas tre belaj, . . . mi 

kredas. 

Vilfrido ludis la temon kaj kelkajn variaciojn, similajn 
al tiuj, kiujn li ludis antaŭ unu horo en la revejo al la 
ĉarmataj oreletoj de Flora Broadbent. Ludi en tiu 
ĉambro faris al li tiel grandan plezuron, kiel la aŭskultado 
faris al la litkuŝanta virino. Li sentis kvazaŭ li povus 
ludi tie nenion krom solena muziko ; la ĉambro estis por 
li, kiel ankaŭ por multaj el la ceteraj vizitantoj, kvazaŭ 
sanktejo. Post la ludo Vilfrido diris : 

— Cu vi scias, ke mi ludis tiujn samajn variaciojn 
antaŭ malpli ol du horoj en mia revejo al nova amikino 
mia ? 

— Efektive ? Kiu estas via nova “ amikino ” ? Mi 
fariĝas ĵaluza, Vilfrido. 

La knabo gaje ekridis : 

— Sendube estas grava kaŭzo : la ĵaluziga amikino 
estas ĉarmega, belega, interesega—naŭjara knabino, 
fraŭlino Lambert. 

— Ho !—rediris la ĉiam brodanta virino, ridetante,— 
kiel trankvilige! Pasos almenaŭ kelkaj jaroj, antaŭ ol 
tiu ĉi belulineto fariĝos vere danĝera por mi; ĉu ne ? 
Sed kiu ŝi estas ? 

— Vi ne konas ŝin ; ŝi estas fraŭlineto Flora Broad- 
bent el la domego trans la rivereto. 

— Mi bone konas la familion, laŭfame. La patrino— 
aŭ pli ĝuste la duonpatrino de la infanoj—estas kompa- 
tinda suferantino. Sinjoro juristo Broadbent vizitis min 
du fojojn en la daŭro de tiuj dek jaroj, kaj Leo Broad- 
bent unufoje antaŭ longa tempo kune kun sia onklino 
Graham, la edzino de fama kuracisto en Londono. Li, 
kredeble, estas nun sinjoreto. 

— Mi diris al Flora, ke ŝi nepre devas viziti vin, kaj 
ŝi promesis peti permeson de la patrino. Mi certigis al 
ŝi, ke vi estas la plej dolĉa virino en la mondo. 

La tiel priskribita virino vidigis feliĉan, gajan rideton : 

— Ho ! vi danĝera flatemulo ! Eble mi estas tio en % 

viaj okuloj, Vilfrido, ĝis . . . 

— Ne, ne,—energie protestis la knabo,—vi ĉiam, ĉiam 
estos, fraŭlino Lambert, ĉiam ! 

— Vere ? 

La brodanta virino sin klinis super la laboro, enpense, 
kaj silento regis en la ĉambro dum kelkaj minutoj. 
Vilfrido rigardis la lerte laborantajn fingrojn. Subite li 
ekparolis vigle : 

— Ankoraŭ novaĵo, fraŭlino Lambert. 

— Nu ? 

— Onklo Silaso intencas lernoservigi min, tuj kiam 
mi havos la aĝon de dekkvar jaroj, ĉe sinjoro Billing, la 
arĥitekturisto. 

— Ho ! . . . Efektive ?—La unua interjekcio 

esprimis miron, kaj la dua, trene elparolita, enhavis en 
si econ de dubo, ĉu la parolantino devu ĝoji aŭ malĝoji 
pri la novaĵo.—Mi pensis, ke vi volas fariĝi muzikisto. 
Nu, sendube, la profesio de arĥitekturisto estas pli bona, 
ol tiu de muzikisto. Mi ja tre ĝojas, ke tiu ĉi projekto 
restigos vinen Long-Seaton almenaŭ kelkajn jarojn plu, 
sed, verdire, mi ne tre ŝatas la planon, ke vi laboru ĉe 
sinjoro Billing, Vilfrido. 

— Kial ne, fraŭlino Lambert ? 

— Tial, ke sinjoro Billing, kvankam li estas, sendube, 
tre lerta kaj honesta kaj bonkora homo, tamen pro siaj 
malseriozeco kaj malpieco li ne estas tre dezirinda 

majstro por vi. Tamen Dio povas gardi vin eĉ en la 
oficejo de sinjoro Billing. . . . Vilfrido, vi nun fariĝas 
granda, pensema knabo, kiu povas decidi por si mem. 
Cu vi iam pripensis, ĉu vi volas, en la estonteco, servi 
Dion aŭ la mondon ? 

Vilfrido ne tuj respondis, kaj la patrino daŭrigis :— 
Mi tre ofte, kuŝante ĉi tie, kun ama zorgo pripensas vian 
estontan vivon. Vin ĉirkaŭas gravaj danĝeroj. Via 
onklo ja estas en multaj rilatoj tre bona kaj plej estiminda 
viro, al kiu vi ŝuldas tre multe, kvazaŭ filan amon kaj 
respekton, sed vi scias, ke li estas firma nekredanto. Mi 
tre timas, ke li semadas en vian junan, impreseblan 
koron semojn de dubo kaj malinklinon al la aferoj de la 
Dia regno. Vi devas esti singarda, Vilfrido. Dio antaŭ- 
gardu vin. 

Post momento da silento la knabo respondis : 

— Tio, kion vi ĵus diris, estas tute prava. Ofte mi ne 

ŝatas la nebonajn dirojn de la onklo. Pri la nova meto- 
dista pastro, sinjoro Rawson, li diras, ke li estas malsaĝulo 
sincera kaj pri pastro Heath, ke li estas malsaĝulo sen 
tiu sava eco. Mi certigas vin, ke mi tre, tre deziras esti 
bona, tiel bona kiel . . . kiel vi, sed tion mi neniam 

atingos. 

La patrino rigardis la noblan, emocioplenan vizaĝon 
de la knabo kun ĝojo kaj fiereco. Videble kontentigis 
ŝin la sincereco brilanta en la okuloj de la amata filo kaj 
la promeso pri vira nobleco, kiun ŝi jam legis en ili. Kun 
trankvila konfido ŝi diris : 

— Mi kredas ; Dio estu ĉiam antaŭ viaj okuloj kaj 
en via koro, Vilfrido. 

* # # # # # # # 

Kelkajn tagojn poste aperis sur la sojlo de la sama 

ĉambreto Vilfrido Gallimore, kondukante je la mano 
sian malgrandan amikinori. Ili ree renkontiĝis en la 
ŝtonminejo, kaj Flora tie verŝis en la simpatian orelon 
de la knabo siajn infanajn ĉagrenojn. Car la knabino 
ricevis permeson viziti fraŭlinon Lambert, Vilfrido pro- 
ponis, ke ili tuj kune iru al ŝia ĉambreto. 

— Bonan tagon, fraŭlino Lambert, gaje ekkriis la 
knabo,— jen mi prezentas al vi mian amikineton, 
fraŭlineton Flora Broadbent. 

Ankoraŭ tenante la knabinon je la mano li antaŭeniris 
kaj ame kisis la adoratan virinon. Flora ĝentile kaj 
modeste sin retenis kaj respektoplene, per genuflekseto 
salutis la sinjorinon kuŝantan en la lito. 

— Bonan tagon, Flora,^diris tiu ĉi bonkore kaj 
kuraĝige per sia arĝenta, bele modulata voĉo,—ĉu vi ne 
ankaŭ donos al mi kison ? 

Tiel kuraĝigite la timema knabino alpaŝis al la lito kaj. 
volonte kisis la sinjorinon. Poste irinte malantaŭen 
du-tri paŝojn, ŝi rigardis ŝin kun infana scivolemo, 
kvazaŭ ŝi volas eltrovi, ĉu, en realeco, la priskribita 
virino estas tiel dolĉa kaj ĉarma, kiel Vilfrido antaŭ- 
sentigis ŝin per sia entuziasma rakonto. Tiu ĉi longa 
rigardo, tamen, enhavis en si nenion malĝentilan, kon- 
traŭe, la tuta teniĝo de la knabino elmontriŝ ĝentilecon, 
bonedukitecon kaj amindecon. 

— Vi, do, estas la malgranda amikino de Vilfrido, pri 
kiu li parolis antaŭ nelonge. 

— Jes, fraŭlino Lambert. 

— Nu, mi esperas, ke ni ankaŭ fariĝos bonaj amikinoj. 
Vi estas unu el la tre malmultaj infanoj, kiuj ne vizitas 
min. Venu tiel ofte, kiel al vi plaĉos ; mi tre amas 
infanojn kaj ŝatas iliajn vizitojn. Iafoje ni tre agrable 
okupas la tempon per babilado, kantado aŭ, kiam ĉeestas 
nur knabinoj, per kudrado, dum kiu mi ofte diras al ili 
belan rakonton. Tiel ni pasigis jam multajn feliĉajn 
horojn en tiu ĉi ĉambro ; ĉu ne, Vilfrido ? 

— Tion Flora jam scias,—respondis la alparolito. 

La knabino, iom embarasite rigardis la tapiŝon kaj diris: 

— Dankon. Mi tre, tre dezirus veni ofte, kiam ĉeestas 
aliaj infanoj, kaj mi ree petos permeson de la patrino,. 

Tio estis dirita per iom duba, malgaja tono, kiu 
mirigis la senteman, sagacan infanamantinon, sed, antaŭ 
ol ŝi povis ekparoli, Vilfrido diris kun signifoplena okul- 
signeto : 

— Mi diros al vi, fraŭlino Lambert, pri kio temas : La 
patrino de Flora ne permesas al ŝi ludi kun la vilaĝaj 
infanoj, ĉar kelkaj el ili estas malĝentilaj. Tio estas 
granda domaĝo, ĉar multaj el ili tute ne estas malĝentilaj, 
kiel, ekzemple, Nelio Page kaj Raĥelo Inskip kaj, precipe 
malgranda, malsanema Katanjo. Tial Flora ofte sentas 
sin tre soleca kaj malfeliĉa. 

— Mi tre malĝojas ;—diris milde la nobelino,—kom- 
preneble vi devos agi tute laŭ la deziroj de la patrino, sed 
ŝi ne bezonas timi, ĉar la infanoj, eĉ la plej krudaj, ĉiam 
kondutas ĉi tie tute bonmaniere, ĉu ne Vilfrido ? 

— Tute bonmaniere. Estas vere amuze, ĉar esti 
kvieta kaj konduti ĝentile, postulas de kelkaj grandan 
penon. Mi scias, kiaj ili estas sur la strato. Se vi scius, 
fraŭlino Lambert, vi ofte ridus. 

— Mi bone scias, knabo mia. Mi tre atente observadas 
miajn junajn amikojn, ĉar mi amas ĉiujn, kaj en la 
daŭro de P jaroj mi rimarkis grandajn ŝanĝojn en ili; 
ne ĉiam, bedaŭrinde, sed en la plimulto de okazoj. Nu, 
Flora,—ŝi diris amike al la knabino,—petu de la patrino 
permeson viziti min ankaŭ kune kun aliaj infanoj ; mi 
tute ne dubas, ke ŝi volonte permesos. Ciuokaze venu 
morgaŭ post la temanĝo aŭ post kiam vi finos vian 
hejmlecionon kaj kunportu iun laboron. Ni tiam havu 
kvietan, senĝenan interparolon, ĉu ne, mia kara ? 

— Jes, mi tre dankas vin, fraŭlino Lambert; mi nepre 
venos. Kiel bona vi estas por mi. Mi tre ĝojas pro via 
permeso veni. Sed me tre petas pardonon, mi preskaŭ 
tute forgesis diri, ke la gepatroj sendas salutojn kaj 
esperas, ke vi fartas sufiĉe bone. 

****** 


De tiu tempo Flora Broadbent fariĝis ofta kaj tre 
bonvena vizitantino ĉe fraŭlino Lambert; iafoje kune 
kun aliaj infanoj de Pvilaĝo, sed pli ofte, laŭ aranĝo, 
^une kun Vilfrido. La ameman, senteman koron de la 
fano tuj forte altiris al si la neordinare dolĉa, delikata 
vere sanktula estaĵo, kiu, en la daŭro de la multaj 
pasigitaj en tiu ĉambreto, fariĝis amata, preskaŭ 

adorata amikino kaj konsilantino de tre multaj homoj. 
Virinoj, precipe, kaj junuloj venadis, eĉ de malproksime, 
kun siaj ĉagrenoj kaj embarasoj por trovi simpatian 
koron kaj saĝan konsilon. Aliaj venis kun spiritaj 
duboj kaj malfacilaĵoj por serĉi apud ŝi solvon kaj por 
ricevi refreŝigon de Pkoro. Tiu posta ĉambreto en la 
dometo de vidvino Gadd, omamita kaj provizita je 
ĉiuspecaj oportunaĵoj, kiujn amaj koroj povis proponi, 
estis por multaj kvazaŭ haveno de paco kaj vera sanktejo. 

La sagacaj okuloj de la nobelino vidis en la ĝentila, 
pensema kaj naturdotita infano riĉajn promesojn pri 
dolĉa virineco kaj sindonema utileco. La kortuŝa, infana 
amikeco, ekzistanta inter ŝi kaj Vilfrido, kaj la granda 
admiro al ŝia nova kunulo, kiu plenigis la koron de la 
knabino, tre amuzis ŝin. La tridekkvin-jara nobelino, 
do, kaj Flora, la naŭjara knabino fariĝis tre intimaj, 
amaj amikinoj, sed la plej forta ligilo inter ili estis jam 
tiutempe kaj fariĝis eĉ en pli alta grado en postaj jaroj, 
ilia komuna amo al Vilfrido. 

En la monato Aprilo de V sekvanta jaro Vilfrido eniris 
la oficejon de sinjoro Billing kiel profesio-lernanto de 
arĥitekturo. Sinjoro Billing estis tre lerta desegnisto kaj 
famekonata projektisto de kamparaj domoj. Li amis la 
knabon pro liaj sincereco kaj modesteco kaj havis’ altan 
opinion pri lia kapableco. Pro tio kaj pro amikeco al 
sinjoro Hutton li promesis fari sian eblon por malvol- 
vigi la talenton de sia lernanto. Vilfrido tuj forte 
entuziasmiĝis pri sia nova profesio. Revis lia fantaziema 
kapo pri la estonteco, kiam li estos fama projektisto kaj 
desegnisto de majestaj katedraloj kaj princaj palacoj. 
Tre diligente li komencis studi la desegnarton kaj legi 
librojn pri la arĥitekturo el la biblioteko de sia majstro, 
kiun tiu ĉi metis je lia dispono. 

Sed, spite tio, li ne malzorgis sian amatan violonon. 
Tion ja malhelpis onklo Silaso kaj sinjoro Billing. Iafoje, 
kiam la laboro ne estis tro urĝa, sinjoro Billing diris : 

— Iru serĉi vian violonon, Vilfrido,—aŭ—alportu 
vian violonon post la temanĝo ; ni ludos malgrandan kon- 
certaĵon. Tiam ili, kune kun fraŭlino Billing, pasigadis 
feliĉan horon en la salono. 

Tiel pasis unu, du, preskaŭ tri jaroj : okupoplenaj 
kaj feliĉaj. Nur kelkafoje malplezurigis Vilfridon la 
malpiaj ŝercoj de lia majstro. 

Lia patrino sopiradis pri pli oftaj vizitoj de li, sed, 
sciante, ke li bezonas la pli grandan parton de siaj 
liberaj horoj por studado, ŝi ne plendis. Pro la profito 
kaj prospero de la amata knabo ŝi ja volonte kontentiĝos 
je pli maloftaj vizitoj ; nur kun kortuŝa deziremo en la 
okuloj ŝi petadis, ke li venu laŭpoye plej ofte. Flora, 
intertempe fariĝinte dekdujara knabino, ne povis kaŝi 
sian malkontenton pro tio, ke ŝi ne vidis lin tiel ofte kiel 
antaŭe. 

Unu tagon, kiam ili renkontiĝis en la kvieta vojeto 
4 * 

apud la ŝtonminejo por kune iri viziti fraŭlinon Lambert, 
ŝi diris malgaje : 

— Kompreneble mi scias, ke vi devas treege studadi 
kaj legi multajn malfacilajn librojn, tamen, ĉu vi ne 
povas legi ilin sidante en nia “ revejo ” ? Mi certigas vin, 
Vilfrido, ke mi tute ne malhelpos vian studadon per 
babilado. Almenaŭ ni tiam povos esti kune. 

Vilfrido eksentis kun bedaŭro, ke, pro entuziasmo al 
sia nova profesio kaj amo al studado li jam pensas pli 
malofte kaj, eble, iomete malpli ame pri sia kunulineto. 
Karese li metis la manon sur ŝian ŝultron kaj rigardis mal- 
supren en la suprenturnitan, malgajan vizaĝon infanan : 

— Ne malĝoju, Flora, karulino,—li diris, devigante 
ŝin rideti,—vi devas kompreni, ke mi nun jam ne estas 
infano, kaj ke mi nepre devas uzi ĉiun momenton, se mi 
volas fariĝi lerta arĥitekturisto. Flora, mia granda 
ambicio estas fariĝi unu tagon fama arĥitektura artisto. 
Efektive ! 

— Jes, kara Vilfrido,—Flora rediris per tono, kiu 
enhavis, samtempe, amemon, sinceran fervoron kaj 
malgajecon,—mi tion ja ankaŭ deziregas por vi, tamen 
mi sentis, ke eble vi ne amas min tiom, kiom en la 
komenco de nia amikeco. 

— Tute ne, karulineto, vi fariĝas por mi pli kara de 
tago al tago ; sed vi komprenos, ke ne estas eble studi 
kaj legi en nia “ revejo ” librojn, kiuj senĉese postulas 
mezuradon, desegnadon kaj eksperimentojn aŭ elserĉadon 
de klarigoj en aliaj libroj. Sed mi ankaŭ legas librojn, 
kiuj taŭgas por legado tie, ekzemple biografiojn de gloraj 
artistoj tiaj, kiaj Rafaelo, Miĥaelo-Angelo, Kristofero 
Wren k.t.p. Tiajn librojn mi eĉ povos laŭtlegi al vi. 
Cu tio plaĉos al vi ? 

— Ho, jes, Vilfrido, treege . . . Subite la knabino 
haltis kaj post momento de enpensiĝo diris plue :— 
Vilfrido, kiam vi fariĝos tre lerta kaj fama, ĉu vi enuos 
je mi ? 

La deksepjara knabo ekrigardis la seriozan vizaĝon 
de la knabino, sur kies ŝultro ankoraŭ restis lia mano, 

kaj, dum feliĉa rideto lumigis lian vizaĝon, li image 
ekvidis sin mem plenkreskinta, fama—kaj Floran 
floranta, bela fraŭlino. Karese li metis la alian manon 
sub la mentonon de la knabino, suprenturnis ŝian 
vizaĝon kaj premis longan kison sur ŝiajn lipojn : 

— Kara, dolĉa malsaĝulineto !—li diris. 

De tiu momento la fantaziema kapo de la junulo ofte 
fordonis sin al dolĉaj revoj pri feliĉa estonteco. Li ofte 
rememoris tiun ĉi okazaĵon kaj la ĉarman bildon, kiu 
tiam ekaperis antaŭ liaj fantaziokuloj. 

Silente, enpense ambaŭ iris flankon ĉe flanko dum 
kelkaj minutoj. La simplaniman koron de la knabino 
tute kontentigis kaj feliĉigis tiu ĉi duobla respondo. Sed 
Vilfrido ankoraŭ ne donis sian tutan respondon. Fine 
li diris :— 

— Enui je vi, Flora ? Neniam ! Kontraŭe, kiam mi 
jam travagos la mondon, serĉante scion, spertojn kaj 
gloron,—Flora, gloron !—tiam vi estos por mi inspiro, 
instigo fariĝi inda vin, malgraŭ la fiereco kaj pretendita 
supereco de via tuta parencaro, Flora ! 

Kvankam Flora nur tre malklare komprenis la fervoron 
de Vilfrido, dolĉa kontento ekplenigis ŝian knabinecan' 
koron. Esti “ inspiro ” por junulo, tiel admirata kiel 
Vilfrido, kiun ŝi jam vidis granda glorkovrita viro, estis 
por ŝia naiva, amema koro vera mirindaĵo ! La 
entuziasmo de la amiko entuziasmigis ŝin, kaj fervore 
ŝi ekkriis : 

— Ho, Vilfrido, kiel granda ! Kiel mi envias vin pro 
via ebleco travojaĝi la mondon, por rigardi tiel multajn 
vidindaĵojn kaj por akiri gloron ! Dume mi,—ŝi diris 
iom pli mallaŭte kaj malgaje,—mi devos resti hejme, 
pacience atendante vian revenon. Sed mi ne forgesos vin. 
Mi ĉiam sekvos vin per la pensoj de urbo al urbo kaj de 
lando al lando. 

Nun la junaj geamantoj alproksimiĝis al la fino de la 
mallarĝa, folioriĉa vojeto, kiu kondukis al la kvieta 
flankostrato, en kiu troviĝis la dometo de sinjorino Gadd. 

— Cu vi scias,—demandis Vilfrido,—ke de tie ĉi, inter 

tiuj ĉi du arboj, vi povas vidi peceton de 1’fenestro de 
fraŭlino Lambert ? De tiu fenestro oni povas vidi tiun 
ĉi vojeton kaj, super la dometo de maljuna Betinjo, 
ankaŭ la arbojn, post kiuj troviĝas nia “ revejo. ,, Mi 
ĉiam kaj ĉie memoros la tre ĉarman vidaĵon el tiu 
fenestro. Kia domaĝo, ke fraŭlino Lambert ne povas 
ĝui ĝin. La vespera suno nun povas trapenetri la jug- 
landujon en la ĝardeno por gajigi la ĉambreton de la 
dolĉa virino. Mi tre dezirus hakfaligi tiun tro folioriĉan 
arbon, por ke ŝi havu pli da lumo. La lumo de la suno 
donas ja sanon, gajecon kaj fortojn ; sed mi ne kuraĝas 
peti permeson de sinjorino Gadd. Cu vi scias, Flora, kio 
estos la plej unua afero, kiun mi dezirus fari, kiam mi 
estos sufice riĉa ? 

— Nu, kion ? 

— Mi elektos la plej ĉarman lokon en tiu ĉi ĉirkaŭaĵo ; 
mi projektos la plej ĉarman kaj komfortan domon kaj 
mi transloĝigos fraŭlinon Lambert en tiun domon, kiun 
mi belege meblos, sub la ama zorgo de bonkora sinjorino 
Gadd. He ? 

— Ho, Vilfrido, kia bela ideo ! Kaj, poste, Vilfrido, ŝi 
povos loĝi kun ni, ĉu ne ?—ekkriis la knabino ĝoje kun 
naiva entuziasmo. 

Tiu ĉi propono forte amuzis kaj same forte plaĉis al 
Vilfrido, kvankam li sentis iom da malkontento pro 
tio, ke ne li mem la unua ekpensis tiun ideon. Flora ne 
atendis respondon al sia “ ĉu ne ? ” sed antaŭenkuris por 
esti la unua ĉe la pordo. 

“ Fraŭlino Lambert ” akceptis la vizitantojn kun sia 
korvarmeco kaj amaj esprimoj. 

. — Mi havas novaĵon por vi kaj Flora,—diris Vilfrido, 
—estas nun definitive decidite, ke mi iros Londonon la 
venontan printempon por studi en akademio. Ho! 
Fraŭlino Lambert, kiel multe mi deziras tien iri! Kiom 
da okazoj mi havos por vidi grandiozajn konstruaĵojn, 
preĝejojn, palacojn, muzeojn kaj milojn da aliaj aferoj, 
kaj okazojn por plivastigi mian scion. Kaj poste, eble, 
pli malproksimen en la mondon ! 

La patrino rigardis kun fiero kaj admiro la viglan 
vizaĝon de la amata knabo, ardantan pro ĝoja antaŭsento, 
sed ŝi ankaŭ sentis korpremon kaj malĝojon pro la estonta 
disiĝo : 

— Iru do, knabo mia,—ŝi diris ame,—kaj Dio benu 
vin. Li povas gardi vin en Londono kaj en fremdaj 
landoj tiel bone, kiel tie ĉi en kvieta, dormema Long- 
Seaton. A1 kiu Dio volas montri Sian favoron, tiun li 
sendas for en la vastan mondon. La mondo estas tre 
bela, Vilfrido, perfekta ellaboraĵo de ama Kreinto, mon- 
trante ĉie Liajn senlimajn potencon, saĝon kaj zorgon. 
Nur la homoj en ĝi estas nebonaj kaj danĝeraj. Nur la 
peko difektas la mondon. Estu do singardema. 

Flora sidis ĉe la kapa flanko de la lito, rigardante 
alterne la parolantojn. Saĝulinete ekbalancante la 
kapon, ŝi diris :— 

— Estu singarda, Vilfrido. Se la homoj estas nur 
duone tiel malbonaj, kiel la historio elmontras, ili efek- 
tive estas tre malbonaj. La patro ĉiam parolas pri la 
malbonagoj de la homoj, kaj la patrino diradas, ke tute 
ne ekzistas io bona en tiu,ĉi mondo. 

Kun same profunda seriozeco, kiu aperigis rideton sur 
la dolĉa vizaĝo de la litkuŝanta virino, Vilfrido diris : 

— Vi eltrovos, Flora, ke la vivo estas grandaparte tio, 
kion ni faras el ĝi, kaj la mondo tia, kia ni atendas 
trovi ĝin.—Sin turnante al fraŭlino Lambert, li diris 
plue:—Vi ĵus diris, ke nur la peko difektas ĉion. 
Nu, mi aŭdis tre interesan kaj viglan diskuton pri 
tiu ĉi demando en nia oficejo hieraŭ inter onklo 
Silaso kaj sinjoro Billing unuflanke kaj pastro Robinson 
el Romfordo, kontraŭflanke. Estis tre interese ; 
sed mi devas konfesi, ke sinjoro Robinson tute ne 
eliĝis triumfe el tiu disputo. Mi pensis, ke li faras tre 
kompatindan elmontron de debatpovo. ŝajnis al mi, ke 
li ne havas tre fortajn konvinkojn, sed ke li nur subtenis 
sian vidpunkton, ĉar oni atendas tion de pastro. Li 
ruĝiĝadis, li balbutadis, li ĉirkaŭsaltis kaj koleriĝis ; tio 
estis preskaŭ komika. Onklo Silaso, kiel ĉiam, ek- 

flamiĝis, indignis kaj elfluigis torenton da elokventaj 
riproĉegoj kontraŭ ĉio, kion reprezentas sinjoro Robin- 
son: la eklezioj, la aristokrataro, la pretendoj kaj 
fiereco de la socia rondo en kiu li moviĝadas k.t.p. 
Sinjoro Billing, male, estis tre malvarmeta, parolante 
kun sia kutima maldolĉa, mordanta sarkasmo. Komp- 
atinda sinjoro Robinson pasigis treege malagrablan 
duonhoron. Mi ofte pensis pri vi, kara fraŭlino Lambert, 
kaj demandis min, kion vi dirus laŭ via trankvilanima 
parolmaniero. Kion, do, vi pensas pri la origino de la 
malbono ? 

“ Fraŭlino Lambert ” aŭskultis kun kreskanta sento 
de maltrankvilo pro la malseriozeco, kun kiu Vilfrido 
rakontis tiun okazintaĵon. Li ja nur estis deksepjara 
knabo, sed la ama, patrina koro timis, ke la karakterizaj 
ecoj de la du viroj jam faris daŭran impreson sur lian 
koron. ŝi sentis, ke estos por ŝi pli kaj pli malfacile 
senefikigi iliajn malbonajn influojn, ĉar Vilfrido nun 
eniris aĝon kaj esploreman spiritstaton, en kiuj li estos 
aparte impresebla je ili. Tamen ŝia respondo estis 
trankvila kaj firma : 

— Pli saĝaj kapoj. ol tiŭ de sinjoro Billing kaj eĉ, eble, 
ol tiu de via onklo, forte penadis por sondi tiun misteron, 
kaj ili ne trafis kontentigan solvon. Ciuokaze, se la 
mistero solviĝus, estus pli verŝajne per helpo de la koro, 
ol per la cerbo. Kuŝante ĉi tie, kara Vilfrido, meditante 
pri spertaĵoj de 1’ vivo kaj tre laboriginte la cerbon pri 
tiu sama enigmo, mi fine demandis min :—Cu, tamen, la 
solvo de P enigmo multe profitus nin ? Mi dubas. Pli 
utile estus demandi:—Cu Dio estas bona ? Tiun 
demandon mi respondis jese laŭ mia propra sperto. 
Bona ? Jes, ekster ĉiuj vortoj kaj pensoj bona ! 
Sed ekzistas homoj, kiuj ne volas ekscii, ĉu Dio estas 
bona. 

La demando pri la origino de 1’malbono estos, mi 
timas, enigmo neniam solvebla por ni, ĉisubuloj. 

— Sed, kara fraŭlino Lambert,—ekdiris Vilfrido, 
pardonu, ĉu ne estas nia devo penadi por solvi tiun ĉi 

kaj aliajn misterojn per la rezonkapablo, kiun Dio al 
ni donis ? 

— Certe, karulo,—estis la milda respondo,—ni devas 
uzi la spiritajn kapablojn, donitajn al ni de la Kreinto, 
. . . sed humile kaj farante uzon el la ankaŭ donita al 
. ni revelacio kun la helpo de la Sankta Spirito en ni. Sen 
tiuj ĉi aferoj ni nepre eraros. Enigmoj estas parto de l 9 
plano Dia por eduki nin, same kiel Li uzas la malbonon, 
kiun ni renkontadas en la mondo. 

— Cu, do, la malbono povas servi al ni ?—demandis 
la avide aŭskultanta knabo. 

— Jes, Vilfrido, pro la malbono enlasita en nian koron 
ni estas ĉiam devigataj nin apogi sur pli altaj povoj, por 
kontraŭbatali intemajn kaj eksterajn malbonaĵojn, kies 
fortoj estas tro grandaj por ni. Tion ankaŭ mi oftege 
spertis. Plue, per la malbono, kiun ni trovas en la mondo, 
niaj plej bonaj ecoj estas malvolvataj. Eble estas, ke 
homoj venkintaj la malbonon estos , en la transmonda 
vivo, pli alte ŝatataj de Dio, ol anĝeloj, kiuj neniam 
sciis, kion signifas akra batalo kontraŭ malbonaj 
inklinoj en la koro. 

— Cu, do, enigmoj ĉiam ekzistos ?—demandis Vilfrido. 

— Jes, kompreneble, pro la absoluta neebleco de la 
homa intelekto elkompreni, ampleksi la Dian naturon. 
Krom tio, tuj kiam unu mistero solviĝas, amasodaaliaj, 
pli profundaj sin prezentas. La sistemo Dia de la regado 
de 1’ mondo kun ĉiuj ĝiaj misteroj kaj malbono estas 
senfine supera je ĉiuj aliaj, kiujn kontraŭstaremuloj 
povus elpensi. Humila kredanto eble neniam solvos 
multajn sin prezentantajn al li problemojn, sed li mem 
estas ilia solvo. 

Vilfrido aŭskultis kun streĉita atento, fikse rigardante 
la palan, trankvilan, tamen de sanktaj emocioj lumigitan 
vizaĝon de la feliĉa suferantino. Ĝis tiam li ĉiam estis 
preta akcepti kiel veron tion, kion li ne ĝisfunde kom- 
prenis pro tio, ke fraŭlino Lambert ĝin komprenis. 
Hodiaŭ la unuan fojon li ŝanceliĝis tion fari. Vigle li 
rediris : 

— Tio sendube estas tre vera, tamen mi opinias, 
fraŭlino Lambert, ke pli bone estas penadi por penetri 
kaj malsukcesi, ol esti indiferenta. Pli bone estas mal- 
kontentiĝi pri niaj malsukcesoj, eĉ esti malkontentegaj 
pri nia nescio, ol esti indiferentaj je tiuj ĉi aferoj. 

— Tute prave, knabo mia, faru uzon el ĉiuj viaj 
Diodonitaj intelektaj fortoj, sed penu kompreni la aferojn 
de Dio nur per la Spirito de Dio. 

— Ho, fraŭlino Lambert, korvarme diris Vilfrido, 
—kiel mi dezirus, ke onklo Silaso venu viziti vin !— 
Kiel senfine superaj aspektis por li la kvieteco kaj pro- 
fundeco de la sur korspertoj bazitaj argumentoj de tiu 
simplanima, sanktula virino je la furiozaj asertoj de lia 
onklo, la cinikaj rimarkoj de lia majstro kaj la malforta 
defendo de la pastro. 

La larĝe malfermitaj okuloj de Flora mire rigardis jen 
la parolantinon en la lito, jen la inteligentan, atentan 
vizaĝon de Vilfrido, por vidi, ĉu li elkomprenas tion, klo 
por ŝi estas tro profundaj misteroj. Ŝi nur konsciis, ke 
temas pri la malbonaj emoj en la homa koro, kiuj laŭ 
ŝia sentema konscienco ne malestis en la propra koro. 
Du impresojn la knabino forportis : forta deziro eviti 
homojn, kiuj ne amas Dion, kaj pli altigita opinio pri la 
saĝeco de Vilfrido kaj de fraŭlino Lambert. 

****** 

Iun tagon okazis en la salono de sinjoro Billing 
ordinara kunveno de “Estetika Societo de Romford kaj 
Long-Seaton.” Tiu societo konsistis el naŭ lokaj mem- 
broj : ok estetikaj fraŭlinoj kaj estetika prezidantino, la 
tre juna kaj ĉarma edzino de sinjoro Robinson, la 
paroĥestro de Romford. Krom ĉi tiuj al ĝi apartenis 
kvin korespondantaj membroj, ankaŭ junaj sinjorinoj, 
en diversaj, pli malproksimaj lokoj de la lando. La 
sidejo de la societo estis la salono en la domo de sinjoro 
Billing, kies filino Eleonoro estis la sekretariino kaj 
kasistino. Ceestis la kunsidon, en tiu posttagmezo, nur 
kvin anoj : la prezidantino ; la sekretariino-kasistino ; 
fraŭlino Lois Rees el Romford, la vicprezidantino; kaj 

• E 

du ordinaraj membroj, unu el kiuj estis fraŭlino Heleno 
Whitcombe, filino de loka landsinjoro, Sir Rufus Whit- 
combe, kaj la alia fraŭlino Mildredo Bompas el Rom- 
ford. 

En la okuloj de tiuj ĉi junaj sinjorinoj ilia klubeto estis 
tre grava afero. Ili kun granda bedaŭro rimarkis la 
kreskantan en la lando emon al malvarma materialismo 
kaj manko de ŝatemo pri la belartoj. La ĉefa celo de la 
estetika societo estis savi almenaŭ la bonedukitajn 
sinjorinojn de la ĉirkaŭaĵo el tiu stato de barbareco. La 
regularo de la societo postulis skrupule estetikajn 
vestadon, konduton kaj pensmanieron kaj ne nur severe 
elbaris virseksulojn el la kunvenoj, sed ankaŭ malper- 
mesis eĉ la aludon, dum la kunsidoj, al persone konataj 
sinjoroj de aĝo de malpli ol sesdek jaroj. Nenio devis 
maltrankviligi la serenecon de la kunsidoj aŭ malaltigi 
ilian altestetikan nivelon. 

La temo de la grava prelego, kiun faris tiun post- 
tagmezon fraŭlino Whitcombe, estis jena :—“La ebleco 
rekuraĝigi en ŝafistinoj la estetikan senton.” La 
parolantinon kaj la aŭskultantaron tute ne ĝenis la 
fakto, ke, en rondo de multaj mejloj ĉirkaŭ Romfordo, 
ne ekzistis eĉ unu ŝafistino. Tiaj detaletoj ne estis 
citindaj. La programo ankaŭ enhavis deklamojn de 
kelkaj belaj poemoj pri idealaj ŝafistinoj kaj admiradon 
de beleta desegnaĵo, reprezentanta tian idealigitan jun- 
ulinon, speciale farita de fraŭlino Whitcombe. 

Post la fermo de la kunveno montriĝis iom nekutima 
spirito de malseriozeco inter la estetikulinoj, eble kaŭze 
de neĉeesto de la pli seriozaj membroj de la societo. 
Fraŭlino Eleonoro kuraĝis diri: 

— Domaĝe estas, ke nia regularo malpermesas okazan 
enkondukon de ĉarma, sendanĝera junulo, kiu, mi estas 
certa, tre ĝuus niajn kunsidojn. La ceteraj estetikulinoj 
estis “ teruritaj,” tamen ili duonmortis pro deziro ekscii, 
kiu estas tiu “ ĉarma junulo.” 

— Nu, neniu pli danĝera ol la juna asistanto en nia 
oficejo, Vilfrido Gallimore. Vi ĉiuj bone konas lin vide, 

sed vi ne povas imagi, kiel ĉarmega knabo li estas : bone- 
dukita, belmaniera, ĝentila kaj, malgraŭ sia aĝo, tre 
multleginta. Krom tio li estas rava, delikatsenta 
muzikanto kaj fervora amanto de ĉio bela, bona, pura. 
Vi nur bezonus aŭdi lin rapsodii pri la ĉasta beleco de Y 
grandiozaj konstruaĵoj italaj de la renesanca periodo ! 
Mi aŭdis, ke li kutimas pasigi tutajn horojn en kaŝita 
loko meze de Parbareto, nomata la “ malnova ŝton- 
minejo de 1* juristo.” Tie li, oni asertas, revas kaj ludas 
violone la plej ravajn, sorĉajn improvizaĵojni 

— Kiel romantike !—ekkriis fraŭlino Mildredo Bompas. 

— Kia katalogo da ĉarmaj virtoj !—samtempe ekkriis 
fraŭlino Heleno Whitcombe. 

Fraŭlino Reed diris :— 

— Mi renkontis lin unu-dufojojn en la domo de lia 
onklo, kaj li aspektis pensema kaj iom detenema knabo. 

— Lia natura, ĉarma modesteco,—klarigis fraŭlino 
Eleonoro Billing. 

— Estus kruele,—diris kun mokĝemeto fraŭlino Whit- 
combe,—ne prezenti al ni tiun maloftan modelon, tamen, 
bedaŭrindege ni devas ne rompi nian regularon. 

— Ho ne,—ekdiris la prezidantino, penante ŝajnigi 
seriozecon,—ni ja devas nin oferi sur la altaro de niaj 
altaj principoj. 

— Aŭskultu knabinoj !—ekkriis Heleno Whitcombe, 
en kiu la estetikemo estis malplej profunda, kaj kiu 
iafoje ne povis ne montri naturan petolemecon,—niaj 
reguloj, simile al la leĝoj de V antikvaj Medoj kaj Persoj, 
estas ja neŝanĝeblaj, kaj ni ne povas inviti al niaj for- 
malaj kunsidoj eĉ sendanĝeran junulon, tamen tio tute 
ne malhelpas al ni, je iu preteksto invadi la oficejon kaj 
konatiĝi kun tiu ĉarma modeleto de ideala vireco, aŭ, pli- 
bone, ni povus inviti lin al n^formalaj kunvenetoj aliloke. 

Tiu ĉi maltima propono unue preskaŭ forprenis la 
spiron de la ceteraj estetikulinoj, sed post momento, 
ĉiuj trovis ĝin sufiĉe alloga. Vero estas, ke, preskaŭ 
elĉerpinte sian elpenspovon pri taŭgaj diskutotaj temoj, 
ili iomete enuis kaj sekrete deziris ion novan. 

Ili do invadis la oficejon. Eleonoro Billing estis la 
antaŭgvardio. 

— Ho, Vilfrido,—ŝi ekkrietis kun bone ŝajnigita 
surprizo,—mi pensis, ke vi foriris kun mia patro al . . . 
mi ne scias kien ? Cu vi estas tre okupita ? Ne ? 
Kion vi legas ? Ho, “ La esencoj de la beleco en la 
arĥitekturo.” Tre bela libro. Permesu, ke mi prezentu 
vin al miaj amikinoj. Tio, sinjorinoj, estas sinjoreto 
Vilfrido Gallimore, tre ŝatata asistanto de mia patro kaj 
altesperiga arĥitekturisto. 

Vilfrido tuj leviĝis de sia seĝo kaj, iomete ruĝiĝante, 
klinsalutis la sinjorinojn. Fraŭlino Whitcombe antaŭen- 
paŝis kaj etendis al li la pintojn de la mano kun la tutaj 
gracieco kaj modesteco, kiujn povus postuli la spirito de 
la regularo de la plej severa estetika societo. Fraŭlinoj 
Lois Rees kaj Mildredo Bompas kaj la prezidantino, 
sinjorino Robinson, sekvis ŝian ekzemplon, dum Eleonoro 
Billing diris la nomojn de la du lastaj sinjorinoj. 

Vilfrido miris. 

Fraŭlino Rees, kiel malnova konatino, ekparolis la 
unua : 

— Kiel vi progresas en via profesia studado, Vilfrido ? 

— Dankon, fraŭlino Rees, sufiĉe kontentige, mi 
pensas; ĉiuokaze mi tre ŝatas mian laboron kaj la 
studadon. 

— Mi aŭdis, ke vi estas amanto de la belo en la belartoj 
—nun diris sinjorino Robinson.—Kiel anoj de Estetika 
Societo, tio estas al ni agrabla sciigo, ĉar la estetika 
sento nobligas kaj levas la animon super la malgrandani- 
mecon de la ordinara, vulgara vivo. Daŭrigu, mi 
konsilas al vi, viajn penadojn penetri en la veran 
esencon de 1’ belo. Tio estos granda utilo por vi profesie. 
Ekzistas ja nenio pli nobla, pura kaj animkontentiga ol 
la elserĉado de la interna beleco de ĉio, kio nin ĉirkaŭas. 
Cio en la mondo estas harmonio, kaj kie estas harmonio, 
tie nepre troviĝas beleco, boneco, se nur niaj sentemigitaj 
animoj ĝin povas percepti. 

La ceteraj sinjorinoj aŭskultis kun miro kaj fiereco 

tiun ĉi trafan parolon de la prezidantino. Vilfrido sentis 
embarason, sed, konsciante, ke estas atendate, ke li diru 
ion, li devigis sin respondi : 

— Mi forte sentas la verecon de viaj belaj vortoj, 
sinjorino Robinson. 

Tiel kuraĝigite la prezidantino daŭrigis : 

— Se vi deziras pli profunde studi tiun temon, ni estos 
feliĉaj meti nian societan libraron je via dispono . . . 

— Aŭ alimaniere helpi al vi,—interĵetis fraŭlino 
Whitcombe. 

. . . ĉar profunda sento de 1’ belo kaj envido en ĝian 
esencon estas ja la sekreto de la beleco de multaj 
grandiozaj konstruaĵoj, kiujn vi tiel admiras. Kutimu, 
do, vidi belecon en ĉio ĉirkaŭ vi, kaj rifuzu havi okulojn 
por io alia. 

Vilfrido miris ankoraŭ pli kaj fariĝis pli embarasata. 
Liaj vizitantinoj evidente venis por babili, kaj li ne 
dubis, ke fraŭlino Billing bone sciis, ke ŝia patro eliris 
sola. Li sentis kontentecon kaj plezuron pro la intereso, 
kiun la sinjorinoj montris pri li, tamen ne estis facile tuj 
trovi taŭgan respondon. E1 la buŝoj de tiuj ĉarmaj kaj 
noblanimaj estaĵoj la ĵus aŭditaj vortoj sonis mirinde 
belaj kaj saĝaj. Kiom pli allogaj ili estis, ol tiuj antaŭ 
nelonge aŭditaj diroj, kiuj revenis al li en la pensojn, 
pri “ difektita per peko harmonio ” ; pri “ pura materi- 
alismo reganta la nuntempan mondon ”; pri “la malbono, 
kiu estas esenca, ne-elradikigebla eco de P homa koro,” 
kaj ke “ spirita rekreado estas nura ‘ lunbrilo 9 ” k.t.p. 
Lia juna, nesperta kaj impresebla koro avide akceptis 
la filozofion de sinjorino Robinson, ĉar ĝi pli akordiĝis 
kun lia temperamento kaj, ĉar li forte deziris, ke ĝi estu 
vera. Li respondis, do, facile salutante :— 

— Dankon, sinjorinoj. Mi avide faros uzon el tia 
afabla propono. Kaj, sin turnante ree al sinjorino Robin- 
son, li diris plue :—Mi ĝoje primeditos viajn belajn 
vortojn. Venontan printempon mi iros al Londono. Tie 
mi havos tiom pli da okazoj por studi belajn objektojn 
kaj multajn aliajn aferojn. 

— Ho, jes,—diris fraŭlino Mildredo Bompas,—la tuta 
mondo estas ja antaŭ vi. Vi povos vidila ravajn belaĵojn 
de la mondo kaj poste reveni por festenadi je dolĉaj 
memoraĵoj. 

— Se vi observos ilin per ĝusta, estetika spirito,—saĝe 
kaj averte interĵetis sinjorino Robinson. 

— Kompreneble,—konsentis fraŭlino Billing,—alie vi 

fariĝos tiel sovaĝa, kiel via onklo . . . 

— Aŭ tiel malsentema, kiel via patro, Eleonoro,— 
rediris sinjorino Robinson. 

— Ho ve !—respondis Eleonoro,—mi farus ĉion por 
savi la karan knabon de tia sorto ! 

La entrudintinaro nun rigardis kaj ekstaze laŭdis 
kelkajn desegnaĵojn de Vilfrido kaj poste, ne trovante 
pluan pretekston por resti, kun afablaj adiaŭparoloj 
foriris. 

Similaj “ neformalaj ” kunvenetoj ĉiam okazis poste, 
kiam sinjoro Billing forestis dum la posttagmezo, 
destinita por la formalaj kunsidoj de la estetika societo. 
Kelkfoje okazis, ke la sinjorinoj fermis la kunvenon 
ĝuste, kiam Vilfrido estis forironta hejmen, kaj oni tiam 
kune promenis laŭ la vojeto apud la arbareto. Vilfrido 
baldaŭ fariĝis karulo de la tuta estetika societo. Amuzis 
ilin liaj fantaziaj ideoj kaj lia ĉarma malkaŝemeco, dum 
ili havis ridinde altan opinion pri liaj artista tempera- 
mento kaj estetikemeco. Se la knabo posedus iom pli 
da vivosperto kaj malpli da laŭdamo, li estus rimarkinta 
la ridindecon de 1’ konduto kaj de la celoj de la estetik- 
ulinoj. Sed lian fantazieman kaj ankoraŭ nematuran 
kapon sorĉis la belsonaj, rapsodiaj, sed grandaparte 
malmultsignifaj kaj ofte sensencaj diroj de tiuj ĉi 
afektemaj, kvankam ĉarmaj kaj senkulpaj sinjorinoj. 
Tre plaĉis al li la videbla plezuro, kiun faris al ili lia 
kunesto, kiel ankaŭ ilia malavara laŭdado kaj preskaŭ 
adorado. 

Sed tio ne estis la plej bedaŭrinda efekto de tiu ĉi 
interrilato. Iom post iom, senkonscie, li rigardis la 
belon kaj la bonon en la naturo kaj en la vivo kiel 

aferojn tute naturajn, sen ia sentata rilateco al moralaj 
influoj de pli altaj povoj : en lia frua, kvazaŭ-filozofia 
serĉado de abstraktaĵoj tiu ĉi interrilato iom perdigis al 
li la feliĉan, senduban, kvankam ankoraŭ neklaran 
konscion pri la ĉionpenetranta, ĉionprizorganta amo de 
Dio, kiun lia patrino tiel zorge penadis enradikigi en 
lian koron; li iom perdis vidon de 1’Kreinto, al kiu, 
cetere, neniam aludis liaj estetikaj amikinoj. Onklo 
Silaso rigardis tiun novan pensdirekton kiel sendan- 
ĝeran, junulan fantaziaĵon, kiun, li estis certa, pli matura 
aĝo forpelos el lia kapo. Lia ama patrino rimarkis en li 
ŝanĝon, kiun ŝi ja povis senti, sed ne kompreni. Vilfrido 
malofte parolis pri siaj novaj amikinoj eble pro timo, ke 
fraŭlino Lambert malaprobos ilian konduton. Li 
kelkfoje tuŝetis sian novan kulton al la belo en ĉiuj 
aferoj, sed la bona virino pensis, ke tiu emo nur povos 
pliriĉigi lian spiriton. 

*##**# 

Tiel pasis kelkaj monatoj. Ree la bela printempo 
alvenis, plenigante la homan koron je novaj esperoj kaj 
nova vivĝojo. Ne estis en la tuta urbeto Long-Seaton 
unu koro tiel superplena je altaj esperoj kaj antaŭsentoj 
pri feliĉa, sortoriĉa estonteco, kiel tiu de Vilfrido Galli- 
more.—Morgaŭ, sabaton, estos la lasta labortago en la 
oficejo de sinjoro Billing, kaj venontan lundon, frumatene, 
li forlasos la kvietan, dormeman vilaĝon por komenci 
novan vivon en granda, glora Londono. Kia ĝojo ! 
Longa, dutaga vojaĝo en poŝtveturilo tra la malnova 
universitata urbo Oksfordo ; de tie, laŭlonge de la bela 
rivero Tamiso, tra Reading kaj Maidenhead al la rad- 
centro de Puniverso, Londono. Hura ! 

Nova vivo ? 

Cu, kun ekstere ŝanĝita vivo, ankaŭ ŝanĝiĝos lia 
interna vivo ? Ekkonsciante, ke dum la lastaj monatoj 
lia vivelvido jam senteble aliiĝis, li ne povis ne senti, 
ke la zorgoplena, karesa rigardo en la okuloj de fraŭlino 
Lambert ĉe la lastaj vizitoj montris, ke tiu sama demando 
okupas la ameman koron de tiu kara virino kaj, plie, ke 


Digitized by Google 




56 MIRINDA AMO 

tiu demando kaŭzas al ŝi nemalgrandan maltrankvilon. 
Nun, sidante tie sur sia seĝo, kun la vizaĝo apogita sur 
la manplatoj kaj reve rigardante la gaje lumigitajn kaj 
rapide preterpasantajn printempajn nubojn, li ekmemoris 
la sanktan vivon de la patrineca amikino, kies tuta vivo 
ŝajne envolviĝis en la konscio de la Dia amo kaj konsistis 
en penado plaĉi al Li. Tiam li klare sentis, ke lia spirita 
progresado estas la plej forta deziro, kiun fraŭlino 
Lambert havas koncerne lin ; kaj tiam lia nova ŝanĝi- 
ĝanta vivelvido ne aspektis al li tiel alloga, tiel kon- 
tentiga kaj esperoplena kiel antaŭe. 

Tamen tiu ĉi serioza medito estis nur preterpasanta 
kiel lanuboj,kiuj,ŝajne, ĉaskuris unu post alia tra la blua 
ĉielo. Lia sola, daŭre malĝoja penso estis, ke lia foriro 
kaŭzos doloron al kvar amataj personoj :—fraŭlino 
Lambert, Flora, onklo Silaso kaj sinjorino Jenkins. 

Flora Broadbent akre sentis la alproksimiĝantan 
disiĝon, sed, virinete, ŝi ankaŭ partoprenis la ĝojan 
antaŭsenton pri feliĉa, glora estonteco, kiu plenigis la 
koron de Vilfrido, kaj jam ŝi konsolis sin per la longaj 
leteroj, kiujn ili interŝanĝos dum lia foresto. Kaj 
poste . . . la revido! 

La medito de Vilfrido interrompiĝis. La kapo de 
fraŭlino Billing ekaperis en malfermiĝanta pordo : 

— Ho, Vilfrido,—ŝi diris,—hodiaŭ okazis la lasta 
kunsido de la estetika societo antaŭ via foriro, kaj la 
sinjorinoj deziras diri al vi adiaŭ. Ni ĉiuj iru kune tra 
la valvojeto, se vi ne estas tro okupita. Mi scias, ke vi 
ne estas tro okupita, ĉar, kiam mi ĵus preterpasis vian 
fenestron vi elrigardis, sed vi tute ne vidis min. 

Kelkajn minutojn poste Vilfrido troviĝis en la bela 
valvojeto, ĉirkaŭita de la tuta anaro de la estetika 
societo, ricevante de la plej fervoraj membroj la lastajn 
konsilojn kaj admonojn. Ili estis tre fieraj pri la progreso, 
kiun faris ilia instruato. 

Dum la pasintaj nokto kaj mateno fortaj printempaj 
pluvoj falis, kaj la pli malaltaj partoj de Y vojeto estis 
malfacile traireblaj pro ŝlimaj lokoj kaj lagetoj. Tamen 

tiu ĉi cirkonstanco tute ne malplezurigis la delikatan, 
estetikan sinjorinaron. Ili lerte paŝetis aŭ saltetis en 
siaj elegantaj ŝuetoj kaj delikate levitaj jupoj de unu 
seka loko al alia. Multaj ekkrioj kaj ekridoj, elvenantaj 
el sub la karbujosimilaj ĉapeloj, montris, ke ili tre ĝuis 
tiun “ teruran vadadon tra profundaĵoj da koto.” Foje 
ili petis Vilfridon, ke li marŝu antaŭ ili, supozeble, por ke 
li ne ekvidu tro multe de la rubandoj, kiuj ligis iliajn 
ŝuetojn kaj, intertransmete sin volvis ĉirkaŭ iliaj maleoloj. 

En la plej malsupra parto de la vojeto troviĝis mal- 
granda rivereto super kiu staris kruda, ligna ponteto kun 
gvidstango ĉe unu flanko. La dumnokta superakvego 
forportis kelkajn el la tabuloj kaj malfirmigis la ceterajn. 
Kiam la gaja areto estis ĉirkaŭ cent paŝojn malproksime 
de la ponteto, vidiĝis sur la kontraŭa flanko de V rivereto, 
je sama distanco, figuro de juna dande vestita sinjoro, 
iranta renkonte al ĝi laŭ memkonscia, svinga irmaniero. 
En unu mano li balancis maldikan bastonon kun ora 
tenilo kaj en la alia paron da flavaj gantoj. Lia malbu- 
tonumita blua surtuto, kies baskoj gaje flirtis en la vento, 
vidigis elegantan, lastmodan veŝton kun oraj butonoj. 
Tuj kiam la sinjorinoj de la estetika klubo ekvidis lin, 
ekregis inter ili rido kaj ekscito. 

— Ho ! Jen venas Leo Broadbent,—ekkriis sinjorino 
Robinson petole,—he, Heleno, kion li, laŭ via opinio, 
serĉas nun ĉi tie ? 

1 — Sendube li esperis, ke vi iros hejmen sola, Heleno, 
diris fraŭlino Rees. 

— Kia malŝparemo de eleganteco en tiu ĉi prozega 

vilaĝaĉo ! Estas nur unu klarigo, nome . . . 

— Pro honto, knabinoj, silentu,—flustris fraŭlino 
Heleno Whitcombe duonamuziĝe, duonmalplezure.— 
Leo Broadbent! Efektive ! Se li estus la lasta viro sur 
tiu ĉi planedo, mi forpuŝus lin !—poste, kvazaŭ subita 
inspiro ekkaptus ŝin, ŝi diris :—Venu ĉi tien, Vilfrido, mi 
petas (ĝis nun ŝi ĉiam nomis lin sinjoro Gallimore), mi 
volas meti tiun ĉi areton da galantoj en vian butontruon 
kiel rememorigilon. 

Tion ŝi faris kun petola parado por turmenti la 
afektulon, kiu jam atingis la ponteton. Vilfrido, nenion 
suspektante, obeis, kaj, en la vido de sinjoro Broadbent, 
fraŭlino Whitcombe ornamis lin pe: siaj floroj. La 
ĉirkaŭstarantaj sinjorinoj tuj divenis la celon de tiu faro, 
kaj preskaŭ ne povis sin deteni de rideksplodo. Sinjoro 
Leo Broadbent subite haltis. Li flankenpaŝis por 
lasi la sinjorinojn, la unuajn, transiri la ponteton, sed, 
vidante, ke okazas prokrasto, li ekdecidis antaŭeniri. 
Ankaŭ li klare divenis, ke la celo de la ornamo estas 
intencita por li repuŝo; li ja ne povis flati sin, ke lia 
amindumado iam ricevis ian kuraĝigon. Krom tio, la 
konduto de la ceteraj sinjorinoj dispelus ĉian dubon 
pri tiu afero. Por ŝajnigi, ke li tute ne rimarkas la 
signifon de la ludeto,—aŭ ke ĝi estas por li tute in- 
diferenta—li jam estis sur la mezo de la ponteto—li des 
pli afekte kaj bonhumore salutis, altlevante la ĉapelon : 

— Bonan vesperon, sinjori- . . . 

Lia saluto abrupte finiĝis ĉi tie. Li metis la piedon 
sur unu el la tabuloj malfirmigitaj de V akvo kaj, momen- 
ton poste, li baraktis en la malpure flava akvo de la 
rapide fluanta, ŝveliĝinta' rivereto. Tuj eksonis krioj 
inter!a junaj virinoj ; ekregis dum momento embarasego, 
teruro ! Sed kiam ili ekvidis, ke la sinjoro jam alkroĉiĝas 
al tabulo de la ponteto kaj stariĝas sur la piedoj, la 
ridindeco de la situacio venkis ĉiujn estetikajn regulojn 
kaj principojn, kaj ili, instigitaj de fraŭlino Heleno Whit- 
combe, senceremonie ekridis. La esprimo de konsterniĝo 
sur lia vizaĝo, de kiu fluis riveretoj da malpura akvo, 
blindigante lin, estis ja tro komika por iliaj facilanimaj 
koroj. Vilfrido sin turnis kaj malgraŭvole kunridis. Sed, 
momenton poste, li antaŭensaltis, suriris la ponteton kaj 
etendis la manon al la ankoraŭ ŝanceliĝanta viro : 

— Permesu, sinjoro Broadbent, ke mi helpu vin. 

Samtempe kelkaj el la junulinoj, tuj sentante la mal- 

konvenecon de sia rido, ekriproĉis unu la alian pro 
maldelikateco kaj krueleco : 

— Ho, hontu ridi sinjoron en tia terura situacio ! 

-^mallaŭte diris unu,—Kia krueleco—alia. Fraŭlino 
Billing ekkriis : Vilfrido, ekprenu, forte tenu lian manon. 
—Ni penu savi lian vivon anstataŭ moki lin, la kom- 
patindan malfeliĉulon,—admonis fraŭlino Whitcombe 
mokserioze,—vi hontigas min, sinjorinoj, efektive ! 

Leo Broadbent, iom post iom reakirante penspovon, 
furioziĝis pro la ridinda rolo kiun li ludas kaj eĉ pli pro 
la mokado de la junaj sinjorinoj. Kolerege ekrigardante 
Vilfridon kaj siblante :—For! Mi ne bezonas vian 
helpon,—li forte forpuŝis la al li etenditan manon. Li 
puŝis iom tro energie. La movo perdigis al li la glitigan 
starejon, kaj, momenton poste, li ree malaperis en la 
akvo, kiu rapide forportis lin sub la ponteton. Denove 
eksonis krioj kaj regis eĉ pli granda konstemiĝo. Ne 
ŝanceliĝante momenton, Vilfrido kuris returne al la 
bordo kaj de tie saltis en la akvon. Tiun ĉi fojon la 
fiera viro ne rifuzis la proponitan helpon, kiun li efektive 
tre bezonis. Ce tiu loko la akvo ĝisiris la bruston de 
Leo Broadbent kaj la subbrakon de Vilfrido ; ne estis 
do facila afero akiri firman starejon sur glitiga fluejo. 
Sed Vilfrido forte tenis per unu brako stangon de la 
ponto kaj etendis la alian al la baraktanta juristo. 
Nelonge poste ambaŭ troviĝis ekster danĝero sur la 
bordo, ĉirkaŭitaj de la ekscitita, zorgema aro da junulinoj. 

Leo Broadbent penegis, kun malgranda sukceso, 
aspekti senĝene ; sed lia peno fari ŝercon el la afero estis 
plena fiasko, des pli kiam li rimarkis, ke la sinjorinoj— 
kaj precipe fraŭlino Heleno—maltrankviliĝis multe pli 
pri la stato de Vilfrido, la “ kara knabo,” ol pri lia. 
Kelkaj el la sinjorinoj zorge konsilis al Vilfrido tuj 
rapidi hejmen kaj ne ĉesi kuri, ĝis li atingos la domon. 
Fraŭlino Whitcombe dramece aldonis : 

— Eĉ se vi iomete malvarmumos, kara Vilfrido, vi 
sentos vin tre feliĉa ke vi heroe savis multevaloran vivon. 

Leo Broadbent sin tumis al Vilfrido kun rideto sur 
la vizaĝo, kiu aspektis sufiĉe afabla kaj kun saluteto tiel 
gracia, kiel permesis liaj senordigita vesto kaj mal- 
komfortega stato : 

— Mi tre dankas vin, Vilfrido,—li diris,—vi agis tre 
kuraĝe, kaj riii esperas, ke vi suferos nenian malutilon. 

— Ho ne !—gaje respondis la junulo,—ne timu ; tio 
ja ne estas la unua fojo, ke mi subakviĝis. Sed mi 
pensas, ke ni ambaŭ devas kuri hejmen por eviti malvar- 
mumon. Vi perdis vian ĉapelon, bedaŭrinde. 

— Kaj ankaŭ vian ortenilan bastoneton, sinjoro 
Broadbent,—diris fraŭlino Billing. 

Sinjorino Robinson nun ekpensis, ke la situacio postu- 
las, ke ŝi, kiel prezidantino de la estetika societo kaj sola 
edziniĝinto, esprimu al la sinjoro sian kunsenton kaj tiun 
de la ceteraj sinjorinoj. ŝi do alpaŝis kaj diris ĝentile 
kaj kun digno : 

— Sinjoro Broadbent, volu kredi min, ni treege 
malĝojas pro tiu ĉi malfeliĉa akcidento, des pli ĉar mi 
supozas, ke via deziro ĝentile saluti nin, kiam vi estis 
sur la ponto, kaŭzis ĝin. Sed nia malĝojo iom malpeziĝas 
pro tio,kevi evidente vire povas rigardi ĝin kun facilani- 
meco, eĉ kun bonhumoro. Ni tre esperas, ke neniu el vi 
malvarmumos. La plej malagrabla afero estas, ke vi 
devas iri hejmen en tiu mal ... malkomfortega 
stato.—La ceteraj sinjorinoj montris sian aprobon, unuj 
per vortoj, aliaj per gestoj. 

Sinjoro Broadbent, ĉirkaŭrigardante, profunde klin- 
salutis : 

— Via bonkoreco, sinjorino Robinson kaj sinjorinoj, 
estas tre kortuŝa, mi korvarme dankas vin. Tute ne 
maltrankviliĝu pro mi, mi tre petas ; tio ne estas grava 
afero. Tamen permesu, ke mi forrapidu. Adiaŭ, 
sinjorinoj, adiaŭ, amiko mia.—Singarde li transiris la 
ponton kaj kun rapidaj paŝoj ekiris en la direkton, el kiu 
li venis. 

— Ne atendu momenton plu, Vilfrido,—ekdiris fraŭ- 
lino Billing. Ne grave estas adiaŭi nin aparte. Rapidu 
do hejmen. 

Kiam Vilfrido dum la vespermanĝo rakontis sian 
aventuron, onklo Silaso ridegis kaj premis al si la 
flankojn, kvazaŭ pro timo, ke li ne krevu : 

— Mi donus semajnon de mia vivo por vidi tiun 
scenon! Ridinda afektulo kaj same ridinda super- 
delikata knabinaro ! Tiu estetika klubeto estas absolute 
la ekstremo de ridindeco en tiu ĉi ridinda mondo. Mi 
miras, ke sinjoro Billing, alie prudenta homo, permesas al 
sia filino estri en tiu afero. Tiuj absurdaĵoj tute maltaŭ- 
gigos la junulinojn por la tre malmultaj aferoj, en kiuj 
ili povas esti utilaj. Estetika sentkulturado ! sensen- 
caĵo ! Mi kuraĝus veti, ke tri-kvaronoj de la tuta 
junulinaro ne scias fliki ŝtrumpon aŭ almeti sinapaĵon. 
Se tiuj junaj virinoj plenigis vian kapon per iaj el siaj 
idiotaĵoj, Vilfrfdo, mi esperas, ke la intensa laboro en 
Londono kaj la tiea komerca atmosfero reprudentigos vin. 

— Mi timas,—ekdiris sinjorino Jenkins,—ke Leo 
Broadbent neniam pardonos al Vilfrido, ke li estis 
okulvidanto de lia ridindiĝo. 

— Ba !—malestime ekkriis onklo Silaso,—kio estas 
Leo Broadbent ? Vilfrido povas bone zorgi pri si mem. Ju 
malplili havos aferojn kun tiu afektulo, des pli bone estos. 
Mi esperas, ke Leo ne baldaŭ forgesos tiun humiliĝon. 

La sekvintan tagon, dimanĉon, dum la posttagmezo, 
malhelaj, pezaj nuboj, pelitaj de fortaj ventoj ruliĝis sur 
nigreflava ĉielo. Muĝantaj ekventegoj iafoje balais la 
stratojn de la urbeto kaj ĵetis grandgutan pluvon, 
intermiksitan kun hajleroj kontraŭ la fenestrajn vitrojn 
de la ĉambreto de fraŭlino Lambert. Estis premaere, 
malgajige. Neordinare frue krepuskiĝis kaj la senhomaj 
stratoj aspektis ankoraŭ pli malgajaj ol kutime. 

Flora Broadbent sidis ĉe la lito de sia ainata amikino, 
fraŭlino Lambert. Neniu el ili multe parolis. Precipe 
la koro de la kuŝanta virino estis tro plena por paroli: 
jam de pli ol unu horo ili atendas Vilfridon, kiu promesis 
veni, por diri adiaŭ al ili. Malgraŭvole la brusto de la 
patrino iom forte laboris, kaj malgraŭvole malkvietigaj 
pensoj premis ŝin. Foje ŝi suprensendis ekpreĝetojn pri 
fortoj elporti la disiĝon kaj regi sian emocion. ŝi nepre 
devas ja esti trankvila, por ke ŝi ne per troa elmontro de 
amo malkaŝu sian sekreton. Sed, ho ! ĝuste kiam la mal- 

trankvile atendita momento de P disiĝo alproksimiĝas, 
revenis kun duobligita forto la malnova dezirego, diri 
al la amegata knabo, ke ŝi estas lia patrino, kaj postuli 
sian patrinan rajton pri li. Cu ne estas certe, ke la influo, 
kiun ŝi ĝis nun posedis sur liaj koro kaj pensoj, mal- 
kreskos, kiam li estos for en la malproksima mondo ? 
Ordinare eĉ patrino ne povas ĉiam, per interŝanĝo de 
leteroj, konservi sufiĉe da influo sur forestantaj filoj por 
direkti la disvolviĝadon de ilia karaktero ; kiom malpli, 
do, ŝi, kiel nura amikino, fremdulino ! Tamen, ne ; ŝi 
ne volis cedi al la dezirego de 1’ koro ; ŝi ne volis rompi 
la sanktan promeson kaj ŝi ne kuraĝis riski altiri sur sin 
la malestimon de la knabo ! 

ŝian mediton interrompis la plenda, maltrankvila 
voĉo de la knabino ĉe la litflanko : 

— Jam malheliĝas, fraŭlino Lambert; se Vilfrido ne 
venos baldaŭ, mi devos iri hejmen, ne dirinte al li adiaŭ. 
Eble li tute ne venos. 

— Jes, infano, li venos. Onklo Silaso ne malpermesos 
al li la plezuron adiaŭi min. 

Ree ekregis peza silento en la malheliĝanta ĉambreto. 
Ree la knabino rompis ĝin : 

— Fraŭlino Lambert,—ŝi diris, metante la kapon sur 
la brakon de la virino kaj ame premante ŝian maldikan, 
preskaŭ diafanan manon,—mirinde estas, kiom vi amas 
Vilfridon. Vi amas lin, kvazaŭ li estus via propra 
infano ; ĉu ne ? 

La suferantino retiris la manon el tiu de Flora kaj 
metis ĝin sub la littukojn, por ke la knabino ne rimarku 
ĝian ektremon. Post momento ŝi respondis trankvile 
kaj kun rideto ĉirkaŭ la palaj lipoj : 

— Jes ; kaj mi amas vin, kvazaŭ vi estus mia propra 
filino ; ĉu ne, Flora ? 

La knabino ekstariĝis kaj ĉirkaŭprenante la patrinecan 
virinon, ekkriis kun ama fervoro : 

— Ho, jes, kara fraŭlino Lambert, mi scias tion, kaj 
mi ne povas eldiri, kiom mi ŝatas vian karan amon. 
Vortoj estas tiel malvarmaj ! 

En tiu momento malfermiĝis la pordo, kaj eniris 
Vilfrido, senspira kaj kun postesignoj de forta pluvo sur 
sia jako. 

— Ho !—li ekkriis,—mi treege bedaŭras, ke mi venas 

tiel malfrue, sed, verdire, mi tute ne povis veni pli frue ; 
kaj eĉ nun onklo Silaso permesas al mi resti ĉi tie nur 
kvaronhoron !—Haltinte momenton por spiri, li diris 
plue :—Malfeliĉe mi maltrafis sinjoron Farrant hieraŭ 
vespere, kaj nun onklo Silaso insistas, ke mi ree vizitu 
lian domon kune kun li post kvaronhoro por diri adiaŭ 
al» li kaj lia familio. . . . Fiaĵo !—Poste ni veturos 

kune al doktoro Reed. Lia veturilo venigos lin je la 
sepa kaj duono kaj revenigos nin poste, supozeble 
malfrue. 

— Nu, Vilfrido, tio estas granda domaĝo,—malĝoje, 
sed milde diris la patrino,—ni, do, devas fari la plej 
bonan uzon el tiuj multvaloraj dekkvin minutoj. 

Elrigardinte sur la straton, Floro ekparolis malgaje : 

— Vilfrido, mi tiel forte timis, ke vi ne venos, antaŭ 
ol mi devos hejmeniri, ĉar la patrino severe ordonis al 
mi reveni antaŭ la vesperiĝo ; kaj nun mi jam devas 
foriri. 

Ce la lastaj vortoj ektremeto ludis ĉirkaŭ ŝiaj lipoj. 
Ŝi leviĝis kaj staris antaŭ la knabo. ŝia infana, senkulpa 
koro tremis pro nedirebla doloro. Kiam ŝi suprenlevis 
la okulojn, du larmoj ekbrilis sur la malsupraj okulharoj : 

— Adiaŭ, Vilfrido,—ŝi diris kun tremeto kaj malĝojo. 

Vilfrido sin klinis super la knabinon, prenis ŝian 

malgajan vizaĝon inter la manoj kaj ame rigardis al ŝi 
en la okulojn. Ambaŭ ŝajne ne konsciis la ĉeeston de la 
kuŝanta virino, kiu observis la du figurojn kun strange 
miksitaj emocioj : feliĉo, amo kaj antaŭsento pri venonta 
ĉagreno pro la konata fiereco de la Broadbent’a familio. 
Vilfrido parolis malĝoje : 

— Adiaŭ, kara, dolĉa Flora, adiaŭ.—Preminte longan 
kison sur la tremetantajn lipojn de la knabino, li diris 
plue per iom pli gaja voĉtono : 

— Nu, etulino, mi goĵe atendos viajn leterojn kaj mi 

nepre tuj respondos kaj sciigos al vi pri ĉio, kio al mi 
okazos. Kuraĝe do, Flora. Ni certe revidos nin al- 
menaŭ unufoje ĉiujare. 

Post la foriro de Flora eniris sinjorino Gadd, alportante 
lumigitan lampon. Tiu ĉi bonkora, babilema virino 
foruzus la tutan al ili restantan tempon, sed, feliĉe, 
iu venis por viziti ŝin. 

Restis al ili nur tre malmultaj minutoj. Vilfrido 
eksidis apud la lito kaj ekprenis la blankan manon 
kuŝantan sur la litkovrilo. Lia vizaĝo estis malĝoja, 
kaj el liaj bluaj okuloj brilis profunda amo. La koron 
de la patrino premis akra doloro, tamen ŝi sentis sin 
multe pli trankvila, ol ŝi atendis. Saĝaj, amoplenaj 
konsiloj, eldiritaj per kortuŝe mildaj vortoj, elfluis el 
ŝiaj lipoj. Vilfrido aŭskultis kun profunda respekto kaj 
sincera deziro ilin profiti. Fine ŝi diris : 

— Ciam, Vilfrido, havu Dion antaŭ la okuloj kaj en 
la koro. Faru nenion, kion vi ne povos rakonti al mi 
kaj al Flora. Kaj, . . . Vilfrido, kara knabo mia,— 
ŝi diris kun iom tremetanta voĉo,—neniam forgesu, ke, 
pro nia reciproka amo, vi apartenas al mi, kaj mi al vi. 

Ankoraŭ unu kiso, kaj longa ĉirkaŭpreno,—kaj 
Vilfrido estis for. 

La orienta ĉielo jam ekruĝiĝis, kiam fine kompatema 
dormo forgesigis al la koro de la patrino, almenaŭ dum 
nemultaj horoj, ĝian ĉagrenon. 

Tri jaroj kaj duono pasis. Vilfrido, nun plenkreska, 
kun beletaj lipharoj kaj vireca eksteraĵo, sidis, iun tipan 
novembran posttagmezon, en sia loĝoĉambro ĉe la strato 
Theobald en Londono. Lia freŝa vizaĝo aspektis enpense 
kaj iom malgaje: hodiaŭ li finos sian 2ian jaron. 

Antaŭ li sur skribotablo kuŝis du leteroj. Malrapide 
li relegis ilin, unu post la alia. La unua estis de lia 
onklo Silaso, verkita en neordinare kortuŝa stilo. Kun 
ama zorgemo sinjoro Hutton pritraktis la gravecon de lia 
plenaĝiĝo kaj la fakton, ke jam de tiu tago li povos, 
se li tion elektos, ekpreni en siajn proprajn manojn la 
bridojn de sia vivo. Ĝis tiu tago li, kiel lia supozita 
onklo, provizis, tre volonte kaj dankeme, ĉiujn rimedojn 
por lia edukado, neniel tuŝante lian, komence modestan 
heredon. Li sciigis lin, ke la bankiera firmo Bent, 
Eldridge kaj Best ĉe la strato Lombard, kies antaŭa, 
sed nun mortinta estro, sinjoro Enoch Eldridge, estis 
intima amiko de lia patro, prizorgas lian propraĵon. 
Onklo Silaso konsilis al li tuj iri viziti, en lia oficejo, 
sinjoron Johanon Eldridge, unu el la nunaj kompanianoj, 
por konsiliĝi kun li pri siaj aferoj. Laŭ lia kalkulo, la 
nuna, per intertempaj profitoj kreskinta kapitalo, liveros 
al li proksimume £100 jare. 

Tiu ĉi novaĵo tre surprizis Vilfridon, kiu tute ne 
atendis subite fariĝi posedanto de tiaj riĉaĵoj, neniam 
antaŭe pripensinte la monaferojn de sia mortinta patro. 
Ĝi plenigis lin de duobla dankemo al la onklo pro lia 
eksterordinara sindonemo kaj boneco al li. La letero 
finiĝis jene : 

“ La plenumado de mia promeso, donitŭ al via 
mortanta patro antaŭ dudek jaroj, estis por mi granda 
ĝojo. Mi pensas, ke mi plenumis tiun gravan komision 
konscience kaj kontentige. Kaj vi, kara Vilfrido, pfer 
via ĉiama obeemo kaj kvazaŭ fila amo multfoje pagis 

miajn zorgojn. Vi fariĝis mia sola ĝojo kaj vivocelo. 
Mi ne ŝanceliĝas diri, ke mi fieriĝas je vi: mi ne timus 
diri kun fiereco, se via patro subite revenus por repostuli 
vin el miaj manoj :—“ Jen via filo.” 

“ Kaj nun, knabo mia, se estas destinite, ke, en la 
estonteco, niaj vivovojoj ne ĉiam iru paralele, memoru 
ke mia hejmo ĉiam estos via hejmo tiel longe, kiel vi tion 
deziros. Mi ne havas pli altan deziron en tiu ĉi mondo, 
ol vidi vin feliĉa kaj inda vian noblan patron, kaj ke la 
feliĉa, ama ligilo inter ni neniam fariĝu malpli firma, 
malpli dolĉa.” 

La dua letero venis el la malsanula ĉambreto en Long- 
Seaton. Ĝi estis, kiel tre multaj antaŭaj, diktita de la 
suferantino kaj skribita de ŝia juna amikino, lia kara 
Flora. Longe rigardante la antaŭ li kuŝantajn leterojn, 
Vilfrido ne povis ne eksenti la akran kontraston inter la 
Verkintoj de la du leteroj : onklo Silaso kaj fraŭlino 
Lambert, kaj la malsimilecon de la sentoj, kun kiuj 
ambaŭ inspiris lin. Ambaŭ, li klare konsciis, forte 
penadis, kun ama zorgemo, formi lian karakteron, laŭ 
siaj propraj konvinkoj ; ĉiu ĉiam penadis senefikigi la 
moralajn influojn de la alia. Li amis ambaŭ kun egala 
fervoro; kaj, tamen, kiel malsamaj estis la du amoj, 
kiuj ligis lin al tiuj du kontraŭtipaj estaĵoj.—Kiel stranga 
kaj nekomprenebla,—li diris al si en la pensoj,—estas la 
amemo, kiu kunligas fraŭlinon Lambert kai min. Neniu 
patrino povus ami min kun pli profunda amo, kaj certe 
estas, ke mi ne povus ami mian patrinon pli forte, ol 
mi amas tiun dolĉan virinon. 

La kunlaborita skribaĵo estis eĉ pli longa letero, ol tiu 
de onklo Silaso kaj montris la plej kortuŝan amemon, kiu 
trovis en lia koro dolĉan eĥon. Ĝi enhavis, interalie, 
jenajn paragrafojn :— 

“ Espereble tiu ĉi letero alvenos je la I9a de Novembro 
—la 2ia datreveno de via naskotago ! Kiom da diversaj 
sentoj tiu okazo estigas en niaj koroj : seriozaj, danko- 
plenaj, ĝojigaj kaj . . . zorgemaj ! Je tiu ĉi tago 

vi estos plenaĝa: la infaneco, junuleco estas nun 

pasintaĵoj, kaj staras antaŭ vi vireco, esperplena, ĝoja 
vireco kun siaj pligrandaj povo kaj respondeco. Kia 
donaco Dia !—vireco, plena de espero, povo, ebleco !. . . 

“ Ni ambaŭ ame pensadas pri vi kaj fervore preĝas, 
ke la Dia favorkoreco estu via sorto en la daŭro de tiu 
ĉi nova jaro kaj por ĉiam. Dio benu vin, kara knabo . . . 

“ . . . sed, primeditante la pasintecon, ni ne povis 
ne rememori, ke, okaze de via lasta vizito, vi ne aspektis 
feliĉe, malgraŭ la ĝojo, kiun faris al vi la revido. Vi aspek- 
tis tro serioze, laŭ viaj jaroj tro penseme. Mi rimarkis en 
vi pli grandan ŝanĝon, ol vi mem, eble, konscias. Jtaj 
ŝajnis al ni, ke vi evitas aludojn pri la stato de via 
animo. Mia kara knabo, mi ja ne rajtas admoni vin, 
nek altrudi konsilojn, ne estante petita, tamen, mia amo 
—nia amo—instigas min diri:—estu singarda rilate la 
elekton de viaj intimuloj. Pardonu, kara Vilfrido, mi 
ja konas vin de via infaneco; mi amozorge observadis 
la disvolviĝon de via karaktero kun kontenteco kaj 
ĝojo : eble mi konas vian koron pli intime ol vi pensas. 
Serĉu la amikecon de Diotimaj junaj viroj, kune kun 
kiuj vi povos disvolvi kaj pliiiĉigi viajn spiritajn ecojn 

kaj utiligi ilin pro la bono de aliaj. 

“ Vi sciigis al ni, ke vi eniris vian novan oficon. Ni 
esperas, ke vi trovos ĝin tute kontentiga, kaj ke viaj 
deziroj pri eventuala kompanianiĝo realiĝos.” . . . 

Vilfrido demetis la leteron, duonturnis la seĝon kaj 
enpense rigardis en la fajron. Kontraŭvole li sentis sin 
maltrankvila ; li sentis kvazaŭ la vortoj de la penetrema, 
klarvida suferantino malkovris al li lian propran koron : 
—Kiel bone ŝi konas min,—li diris al si en la pensoj,— 
kiel stranga estas la aldoniteco al mi de tiu virino. Per 
kio mi meritas ĝin ? ŝi vere estas mia protektanta 
anĝelo. 

Reve rigardante la ardantajn karbojn, li ekvidSis la 
dolĉan, palan vizaĝon de la kara amikino kun ŝiaj glate 
kombitaj haroj iom vidiĝantaj el sub la blanka, gladita 
kufo. ŝi ridetis al li el la bluaj, animoplenaj okuloj 
dolĉan rideton. Por li ne povis ekzisti pli pura, pll 

sankta anĝelo en la ĉielo. Efektive li tiam eksentis, ke 
la vivo de persono tia, kia fraŭlino Lambert, estas por 
li pruvo, ke anĝeloj ekzistas. Plue, li pensis, ke tia 
anĝela temperamento, tia sanktula saĝeco kaj ĉiama 
gajeco meze de grandaj suferoj ne povas esti.forrezonataj 
de tiuj novaj filozofoj, kiuj, kvankam ne malkaŝe neante 
supernaturajn estaĵojn, tamen, ŝajne faradas sian eblon 
por igi ilin nekredeblaj. ŝia eksterordinara animpaco 
vere estis por li nekomprenebla, kaj li devis akcepti pri ĝi 
ŝupernaturan kaŭzon. . . . Tiam la direkto de liaj 

pensoj iom ŝanĝiĝis. . . . Kaj nun, jen la admonoj 

kaj konsiloj de tiu kara virino, sendube diktitaj de amo 
kaj saĝeco. Kiu havas rajton doni al li konsilojn, se 
ne ŝi ? En la profundo de sia koro li ne povis ne senti 
la ĝustatempecon kaj pravecon de tiuj ĉi admonoj kaj 
konsiloj. Lia sincera aldoniteco al la bonkora virino 
forte instigis lin atenti ilin, kaj tamen li duondeziris, ke 
ŝi ne estus skribinta tion, kion ŝi skribis aludante lian 
amikaron. . . . 

Poste li vidis, image, alian bildon en la ardantaj 
karboj, tiun de la juna skribintino de la letero, Flora 
Broadbent. Dolĉa, konfidema, malgranda Flora, tuj 
el burĝono disvolviĝonta floro ! Cu ŝi partoprenas la 
zorgemajn pensojn* de fraŭlino Lambert ? Li vive 
imagis la du malsamaĝajn sed per korinklino kaj simpatio 
tiel intime kunligitajn amikinojn en la malgranda 
ĉambro, priparolantaj lin kaj liajn aferojn ; sendube 
ofta kaj amata temo inter ili. Kun feliĉa emocio li 
ekmemoris la lastan adiaŭon antaŭ tri monatoj, en la 
mallarĝa vestiblo de la dometo de sinjorino Gadd, kiu 
feliĉe forestis. Li vidis, la unuan fojon, ekaperantan 
sur ŝia dolĉa, senkulpa vizaĝo knabinan ruĝiĝon. ICiel 
tiu vidaĵo plenigis lin je nedirebla ĝojo !—Cu vi ĉiam 
restos al mi fidela, karulino ?—li estis demandinta. La 
mallaŭte dirita respondo :— Jes, mia Vilfrido, ĉiam,— 
ankoraŭ sonis kvazaŭ muziko en liaj oreloj. Li sentis, 
ke, kiam li premis la adiaŭan kison sur ŝiajn lipojn, la 
ektremeto de la lipoj kaj de ŝia mano ne estis, kiel ĉe la 

unua disiĝo, signo nur de korpremo, sed ankaŭ ektre- 
meto de koro troŝarĝita de novetrovita, novekonsciita 
feliĉo. 

Sed nun liaj revoj interrompiĝis per la enveno en la 
ĉambron de sinjoro. Tio estis sinjoro Alfredo Brent, filo 
de lia luigantino, viro de ĉirkaŭ tridek jaroj. Lia 
eksteraĵo estis unuavide nealloga, sed f ariĝis baldaŭ tre in- 
teresa kaj atentiga pro liaj pensemaj, malgajaj okuloj kaj 
alta frunto, kiuj aspektigis lin persono kun neordinaraj 
kapabloj. La iom pala, glaterazita vizaĝo kun kavaj 
vangoj estis melankolia, kaj du sulketoj ĉirkaŭ larĝa 
rigida buŝo kaŭzis impreson, ke la vivo de tiu viro enhavis 
multajn ĉagrenojn kaj seniluziiĝojn. 

— Ho, Vilfrido,—li diris,—ne ofte okazas, ke oni 
kaptas vin nenionfaranta.—Ne atendante respondon, li 
trapasis la ĉambron, malfermis la pianon kaj ekludis 
sentoplenan, jen gajetan, jen sentimentalan melodion. 

Vilfrido, kiu laŭŝajne jam kutimis al tiaj senceremoniaj 
vizitoj, ne atentis la ludon ĝis kelkaj, evidente intence 
akcentitaj tonoj devigis lin aŭskulti tre belan, tra la 
muzikaĵo irantan arion. Subite sinjoro Brent haltis, 
leviĝis de la seĝo kaj demandis : 

— Kion vi pensas pri tiu ĉi melodio, Vilfrido ? Ĝi 
venis al mi hodiaŭ matene, kiam mi ĝuis kvaronhoron 
da revado antaŭ la ellitiĝo. Ĝi iom post iom disvolviĝis, 
dum mi vestis min, kaj de tiam ne forlasis min. Mi 
intencas uzi ĝin por ario en mia nova opero. # Unu el la 
ĉefaj roloj estas, kiel vi scias, tiu de filino de ĉefministro, 
trompita de iu princo. ŝi sin retiras en monaĥinejon 
kaj mi kantigas ŝin arion laŭ tiu ĉi melodio en soleca 
ĝardeno de tiu ejo. Kian impreson faris la melodio sur 
vin ? 

Vilfrido respondis :—Verdire, Alfredo, mi nur duon- 
aŭskultis, sed nun, revokante al mi la subkonscian 
efekton, mi povas diri, ke la melodio estigis en mi 
bildon de iu, kiu penas esti gaja, feliĉa, sed kiu refalas . 
en malgajecon. Sed ree ludu la melodion, simple sen 
variacioj, mi petas. 

— Tio ne estas ĝuste la sento, kiun mi volas esprimi, 
mi penas tonesprimi la pacon de animo liberigita de 
duboj kaj mondaj turmentoj; kaj mi volas, ke la melodio 
plene harmoniu kun la vortoj, lciuj tiun senton eldiras. 
Sed aŭskultu. 

Sinjoro Brent reludis la melodion kaj poste sin tumis 
al la pli juna viro. En lia vizaĝo vidiĝis streĉita, preskaŭ 
febra atendo kaj samtempe malkontenteco kaj mal- 
gajeco : 

— Nu ?—li demandis, rigardante la enpensan vizaĝon 
de Vilfrido, kiu videble ŝanceliĝis respondi. Fine tiu ĉi 
ekparolis kun sentebla bedaŭro en la voco : 

— La melodio estas ja bela, tre bela, sed, por diri al 
vi la veron, ĝi ne sentigas ĝuste tion, kion vi volas. 
Mian unuaii impreson ne povis ŝanĝi la ripeto. Mi rie 
povas forigi la senton de kaŝita, kvazaŭ sub la supraĵo 
kuŝanta malĝojo. Profundan animpacon pro apartiĝo, 
dekroĉiĝo de la mondo—pardonu—mi pentrus aliman- 
iere. Tio, kion vi bezonas, estas, kiel mi jam diris al vi, 
ebleco enprofundigi vin en la senton mem, kiun vi 
deziras, ke aliaj akceptu, unuvorte, pentri per vortoj kaj 
tonoj viajn proprajn sentojn. 

Sinjoro Brent leviĝis de la seĝo. Lia vizaĝo montris 
akran animdoloron ; liaj okuloj iomete ruĝiĝis pro la 
intenseco de liaj sentoj, kaj ĉirkaŭ lia buŝo ekludis 
stranga, maldolĉa rideto, kiu vidigis malesperon kaj 
mem-malestimon : 

— Jes, mi scias ; vi estas prava, knabo, tute prava. 
Mi diris al mi mem tion centojn da fojoj.—Li trapasis 
parton de la ĉambro, haltis kaj post momento daŭrigis 
per treege maldolĉa voĉtono : Ho ve ! Kiel povas mi 
priskribi per tonpentraĵo tian pacon kaj superteran 
serenecon-; tni 9 kies animo estas ĉiam disŝirita de 
terŭraj pasioj, turmentaj duboj kaj—kaj tio estas la plej 
malbona afero—la scio, ke ĉio ĉi tio estas plene meritita 
.sekvo de miaj propraj agoj. Mi, kiu estas tenita per milo 
da katenoj de mi mem forĝitaj. Vilfrido, vi ne scias, 
en kia infero mi vivadas, la plej profunda infero el ĉiuj, 

la infcro de fortaj pasioj. Pasioj, kiujn mi abomenas kaj' 
tamen karesas kaj ne forpelus, eĉ se mi povus. Vi ne 
komprenas tion---kompreneble ne-—kiel vi povus ? Ho ! 
kiel mi penadis kurbigi, venki tiujn pasiojn; ne pro 
intema sankta impulso, almenaŭ tre malofte, sed pro 
kvazaŭ ekstera neceso : ambicio, nesatigebla ambkio. 
—Li hakis momenton, distrite aliris al la fenestro, 
elrigardis, «ed vidante nenion, revenis en la profundon 
de la ĉambro. Li daŭrigis :—Se ne estus pro tiu 
ĉi absorbanta ambicioj mi dronus ĝis la plej profunda 
stato de bestiĝo. Iafoje mi malbenas tiun ambicion 
mem, kiu, en aliaj horoj,* ŝajnas al mi esti mia sola 
savanto. Sen tiu ambicio mi ja estus nura besto, sed, 
eble, mi tiam estus indiferenta^ paca. 

Vilfrido interrompis la pasian elfluegon da vortoj, 
parolante milde sed firme : 

—Vi ne estus tia, Alfredo. 

— Eble eĉ ne tiam,—akre rediris sinjoro Brent, 

ekkoleretinte pro la iliterrompo,—Vilfrido, mi ofte forte 
sentas en mi mem la esencon de grandegaj kapabloj. 
Oni ne povas havi ambiciojn tiajn, kiaj la miaj, ne 
havante almenaŭ en la profundo de P animo respondajn 
kapablojn. Sed, malfeliĉege, miaj fortaj pasioj detruadas 
kvazaŭ colon post colo tiujn kapablojn kaj nebuligas la 
spiriton. Nur kelkfojaj ekbriletoj de Pgenio montras 
al mi, ke ankoraŭ ĝi ekzistas. Mi kredas, ke sen tiuj 
korpon kaj animon detruantaj pasioj mi povus verki 
monumentojn de muzikaj kaj poeziaj geniaĵoj, egalantajn 
la verkojn eĉ de la plej famaj verkistoj, kiujn la mondo r 
iam vidis. Sed tio ne estas la tuta enhavo de Ppokalo 
da maldolĉaĵoj : La mondo persiste malkompreUas min. ; 
Tamen ĝi devos aŭskulti min unu tagon. Mian unuari 
verkon ĝi malŝatege reĵetis. Je la dua verko, tragedia 
opero, la mondo skuis la kapon : • 

— Mi ne komprenas,—ĝi diris,—tio ne estas laŭ la 
nuntempa gusto. La verko ja enhavas belaĵojn, sed 
. . ". mi ne komprenas ilin.—Ili komprenosunu tagon, 
Vilfrido, mia knabo ! Mi enmetis en la verkon tutan 

mian potencon, mian vivon, min mem; kaj la mondo ne 
ŝatas ĝin. Eble pro tiu kaŭzo. Kompreneble,—li' 
ridis maldolĉe,—mi estas sensignifulo, simpla instruisto 
de junaj sinjoretoj. Mia sola destino estu, do, instruaĉi 
la latinan kaj grekan lingvojn kaj la antikvan historion. 
Ne estas ja mia afero min levi super tiun okupon 
destinitan al mi de P sorto. 

Post mallonga paŭzo, dum kiu Vilfrido vane penis 
trovi taŭgajn vortojn ; sinjoro Brent denove parolis : 

— Vilfrido, mi envias vin pro via feliĉa temperamento: 
senzorga, suna, libera de premegantaj duboj. Ho, se mi 
nur havus vian trankvilan, sunan karakteron ! Vi estas 
komprenata kaj amata de ĉiu, kiu vin konas. La 
virinoj estas kvazaŭ ĉe viaj piedoj : Mia patrino amas 
vin kiel sian propran filon. La servistino, senkulpa, 
simplanima Klaro adoras eĉ la teron, sur kiu vi staras. 

— Ne parolu sensencaĵojn, Alfredo ! 

Sinjoro Brent ne atentis la interrompon, sed daŭrigis : 

— Kaj fraŭlino Parkinson nur atendas sopire, ke vi 
malfermu la brakojn por sin ĵeti en ilin. 

— Sensencaĵoj ! Mi ne kredas tion. 

— Tamen estas vero. 

— Ciuokaze,—rediris Vilfrido kolerete,—mi dezirus, 
ke vi ne estus parolinta pri tio. 

— Kial ? Kvankam ŝi estas iom pli aĝa ol vi, ŝi estas 
ĉiurilate dezirinda knabino ; ĉarma, tre inteligenta, riĉa 
kaj altanima, ŭnuvorte preskaŭ ideala virino. 

— Tamen,—rediris Vilfrido sincere,—mi ne deziras 
pensi pri ŝi krom kiel fratino de amiko aŭ, se vi volas, 
kiel amikino. Niaj rilatoj estis ĝis nun pure amikaj, 
senkulpe kaj feliĉe senĝenaj. Mi ne deziras ion pli.— 
Tiam, por ŝanĝi la temon, li diris, iom malgaje :—Sed, 
Alfredo, se vi pensas, ke mi estas libera de duboj pre- 
mantaj la koron, vi tute eraras. Mia interna vivo tute 
ne estas tiel “ suna ” kiel vi imagas. Kredu al mi, mi 
profunde kunsentas kun vi pro via malfeliĉega spirit- 
stato, kiun, tamen, mi apenaŭ komprenas, kaj se mi ne 
povas eĉ kompari la malkontentecon, kiu regas mian 

propran koron, kun la terura angoro brulanta en la via, 
tamen, mia animstato estas iafoje tre maltrankvila— 
por ne diri malfeliĉa. Sed, eble, mia malkontenteco 
havas malsaman kaŭzon. 

Kiel vi scias, en Long-Seaton la evolucio de mia 
interna memo estis tre stranga afero. La plej konflik- 
tantaj influoj laboradis super mi kaj fine lasis min en 
stato de granda dubemo kaj dolora konfuzo. Kaj ĉi tie 
en Londono, ŝajnas al mi, aro da cirkonstancoj konspiris, 
por ankoraŭ pligrandigi ne nur tiun malcertecon, sed 
ankaŭ por pliakrigi la deziron ekkoni tion, kio efektive 
estas la vero precipe rilate la esencon de la animvivo, 
rilate al la ekzistado kaj personeco de Kreinto kaj pri 
mia rilato al Li, pri postmorta vivo k.t.p. Mi certigas 
vin, Alfredo, ke animo, pasie soifanta ekkoni la veron, 
sed ĵetadata de duboj kaj sopiroj, travivas tre mal- 
feliĉajn momentojn. Ne, amiko mia, se vi volas priparoli 
senzorgan, gajan feliĉulon, priparolu Karlon Parkinson. 
Lia estas la plej malpeza senzorga koro, kiun mi iain 
renkontis. Efektive ŝajnas, kvazaŭ lia koro estus 
kirasita kontraŭ ĉiuj duboj kaj zorgoj. 

— Ba, Vilfrido ; troviĝas cirkaŭ lia koro nenia kiraso, 
sed en lia koro senpripensa indiferenteco. Malgraŭ lia 
bonega instruiteco, liaj lerteco kaj spriteco, lia filozofio 
estas la filozofio de papilio. Liaj solaj emo kaj vivcelo 
estas elĝui la aktualan momenton, malzorgante egale la 
pasintecon kaj la estontecon. Li nur ridas malagrablaĵojn 
kaj . . . evitas ilin. Sed kredu al nri, li nfepovos 

ĉiam tiel ludi kun la sorto. Tamen plaĉas al mi la junulo ; 
lia gaja, ŝercema kaj bonkora temperamento ofte efikas 
kvazaŭ kiel balzamo por mia turmentita spirito. 

Pluan analizon de Pkaraktero de Karlo Parkinson 
ĉesigis la enveno en la ĉambron de tiu sama persono. 
Tuj post brua frapado la pordo larĝe malfermiĝis kaj 
juna gajmiena sinjoro envenis. Li havis la aĝon de 
ĉirkaŭ deknaŭ aŭ dudek jaroj kaj posedis tre plaĉan 
eksteraĵon. Lia ronda kapo kun blondaj harbukloj ; 
liaj belaj, preskaŭ klasikaj trajtoj ; liaj ridantaj, bluaj 

okulo), kaj belforma buŝo sub belaj lipharoj, gracia, 
fleksebla figuro de iom pli ol meza kresko, ĉio ĉi tio kune 
prezentis personecon de malfacile difinebla, sed nekon- 
traŭstarebla ĉarmo; kvankain pli zorga observanto 
rimarkus en liaj vizaĝo kaj konduto ioman malprofunder 
<;on de.ranirno eĉ, kelkafoje, signojn de nesincereco. La 
veniitto estis elegante kaj laŭmode vestita. Li gaje 
ekkriis: 

— Ho, Vilfrido! Ho, sinjoro Brent! mi estas tre 
konte^ta trovi vin ambaŭ hejme.—Senzorge ĵetinte 
siajn ĉapcjon, bastonon kaj gantojn sur seĝon, li diria 
plue Mi tute forgesis hieraŭ sendi al vi letereton por 
certiĝi, ke vi venos hodiaŭ por partopreni nian kunr 
venon. Mi tre. esperas, ke nenio malhelpos. Efektive 
mi insistas, ke vi venu ; mi akceptos nenian senkulpigon 
hodiaŭ.* 

Tiu lasta, vigle dirita frazo celis antaŭveni rifuzon, 
kiunti jam- legis sur la vizaĝo de Vilfrido. 

Jom antaŭe Vilfrido estus tre kontenta iri kun sia 
amiko pasigi vesperon eji la domo de liaj gastamaj 
gepatrpj, sed la hodiaŭ ricevita letero de fraŭlino 
Lambert malinklinigis lin. Post la dua tralego de tiu 
letero li klare sentis, ke pli bone estus, ke li tute evitu la 
societon, kiun li kutime renkontis en la salonoj de gesin- 
jproj Parkinson. Li ne povis kontraŭstari la konvinkon, 
ke, tiu societo, kvankam tiel agrabla kaj, en kelkaj 
rilatoj, tre ŝatinda, estas kulpa pri granda parto de la 
spiritaj maltrankvilo kaj konfuzo, kiuj nuntempe regis 
lin. Tamen la agrablaĵoj tiel ofte ĝuitaj kaj la ĉiama, 
bonkoreco trovita en la rondo de tiu alteku.turita, 
artista familio, preskaŭ igis ĝin neebla plene rompi la 
ekzistantan inter ili intiman amikecon sen ia pli racia 
kaŭzo. Do, admona voĉo interna, ke fraŭlino Lambert 
estas prava aludante al tiu ĉi sama konataro kiel spirita 
danĝero por li, kaj, aliflanke, natura deziro daŭrigi la 
partoprenon en tiuj grandaj sociaj agrablaĵoj, inter- 
batalis en li. Oni ja videble ŝatis kaj admiris lin en tiuj 
belartrondoj kaj montris al li nedubeblan korinklinon ; 

kaj tio estis aferoj, kiuj forte tuŝis la pli malfortan 
flankon de lia karaktero, Li^ voĉtouo, do, estis ioma eĥo 
de tiu ĉi nedecidemo, kiam Ii respondis : 

— Dankon, Karlo, sed mi bedaŭras, ke mi devas 
malkontentigi vin hodiaŭ. 

— Kial, Vilfridp ? Sensencaĵo ! Vi nepre devas veni. 

Kian do pretekston vi havas ? Nenian !—ekkriis la 
junulo. , . , ( 

— Verdire pro diversaj kaŭzoj,—rediris Vilfrido,—nii 

sentas fortan malinklinon eliri hodiaŭ vespere. Unue 
mi devas respondi al du gravaj leteroj, kaj tio ppstulas 
ĝuste la humoron, en kiu mi nun troviĝas. Do, faru al 
mi la komplezon senkulpigi min. t 

— Mi tute ne faros tion, Vilfrido. Estas specialaj 
kaŭzoj, pro kiuj vi devas veni. Unue: priitco Kunwar 
Kriŝna precipe deziris, ke vi venu hodiaŭ vespere. Li, 
fine promesis priparoli pli detale sian strangan. kredaron 
kaj klarigi al ni la sendube interesan filozpfion de ,la 
antikvaj hindaj kredoj. Due : mia frato^Filipo estas 
hejme. Vi ankoraŭ ne konas lin. Li certe estas la 
ekstremo de malsaĝa abnegacio. Imagu: li forlasis 
treege agrablan pastrejon ,en York kun bonaj enspezoj 
kaj ankoraŭ pli bona atendaĵo pri promocio por—ĉu vi 
kredos—por fariĝi malbone pagata vikario en unu el ia 
plej mizeraj kvartaloj de orienta Londono! Mi tute ne 
povas kompreni tion. Li, altekulturita, brila homo, 
favorato kaj intimulo de V ĉefepiskopo de York, sin en- 
tombigas tie meze de malsimpatia popolaĉo. La gepatroj 
estas furiozaj. La patrino timas pri lia cerbosanecp. 
Doroteo, kompreneble, rigardas la aferon kiel interesan, 
romantikan ideon kaj ŝajnigas envii Filipon. Ridindaĵo ! 

— Kial ridindaĵo ?—lin interrompis Vilfrido.—Ver- 
ŝajne vi ne komprenas la motivojn de via frato. Sendube 
kiel pastro ; kiu serioze rigardas sian oficon, li volas funde 
koni la homan vivon ĉe ĉiuj flankoj. 

Sinjoro Brent ekparolis : 

— Eble estas iom strange, sed ne ridinde, amiko mia ; 
certe estas, ke la orientaj kvartaloj de Londono multe 

pli bezonas sindonemajn, fidelajn pastrojn ol York kun 
sia multenombra katedrala pastraro. 

— Nu, nu,—rediris la juna viro,— chacun d son gout. 
Mi volis nur diri, ke mi atendas viglan, interesan dis- 
kutadon. Precipe en la okazo, se venos sinjoro Spicer, 
ni havos grandan debaton, kiun vi ambaŭ tre ĝuos. 

— Mi tre bedaŭras, Parkinson,—diris sinjoro Brent,— 
ke mi ne povas partopreni tiun atenditan spiritan gim- 
nastikon, ĉar mi havas gravan devan renkonton hodiaŭ 
vespere kun la patro de unu el miaj lemantoj en la Reĝa 
Hotelo. 

— Ho, mi tre bedaŭras, ke vi ne povas veni, Sinjoro 
Brent. 

— Kaj mi,—diris Vilfrido,—verdire mi laciĝas pri 
tiuj senfinaj filozofiaj disputadoj, kiuj konvinkas neniun. 

— Kio, Vil ? Kio al vi estas ?—ekkriis Karlo Parkin- 
son. 

— Nenio ; sed estas momentoj, kiam . . . 

— Kiam oni bezonas skuiĝon,—interrompis la junulo. 
—Mi scias, seriozemulo, ke en la lasta tempo vi tro 
laboris super viaj libroj kaj desegnaĵoj kaj bezonas 
distriĝon. Venu, kaj mi aranĝos por venonta semajno 
apartan amuzon por vi. Cu ne ? 

— Jes,—interĵetis sinjoro Brent,—iru, Vilfrido. Par- 
kinson estas prava, vi trolaboris dum la lasta tempo. Se 
la princido speciale deziras, ke vi venu, mi opinias, ke 
vi devas iri. 

Vilfrido duonkonscie deziris, ke liaj amikoj trovu 
konvinkilojn, kiuj prezentos sufiĉan kaŭzon por igi lin 
ŝanĝi sian decidon, ĉar en la profundo de P koro li deziris 
iri. 

— Bone, mi iros kun vi, Karlo. Domaĝe estas, ke vi 
ne povas veni, Alfredo ! 

— Mi ankaŭ tion tre bedaŭras,—diris la instruisto.— 
Sed antaŭ ol vi foriros, ni kune temanĝos ; ĉu ne ? Mi 
tuj petos, ke oni pretigu la teon. 

— Certe, mia bona “ trezoro de erudicio,”—gaje diris 
Karlo Parkinson,—kuŝiĝante sur la sofon,—neniam 

rifuzu senpagan manĝon, predpe en tiaj allogaj drkon- 
stancoj. 

■— Jes, Parkinson,—rediris sinjoro Brent duonŝerce, 
duonserioze,—sed mi tre petas, ne tro moku nian ser- 
vistinon. ŝi eŝtas simplanima, bona knabino el la 
kamparo. Lastan fojon vi plorigis ŝin en la kuirejo. 
Alie mi devos peti la patrinon, ke ŝi severe alparolu vin. 

— Ho, sinjoro Brent, kompatu min ; mi tro alte ŝatas 
la favorkorecon de estiminda sinjorino via patrino, por 
voli elmeti min al ŝia kolero. Mi kondutos tre ĝentile, 
sed mi nepre devas fari kompensaĵon al via belulineto, 
ĉar mi plej sincere bedaŭras, ke mi elirigis unu larmeton 
*el ŝiaj belaj okuloj. 

— Sendube; sed, eble, la knabino rifuzos eniri 
ĉambron, en kiu troviĝas tia turmentemulo.—Alfredo 
Brent kontraŭvole ridetis. 

En tiu momento envenis la priparolita juna servistino, 
beleta, modesta knabino, portante pleton kun manĝilaro 
por pretigi la teotablon. 

— Ho, mia lerta amiko, ekkriis la ŝercemulo,—tiom 
por via malbona antaŭdiro!—Sin turnante al la 
knabino kun bone ŝajnigitaj seriozeco kaj humileco, li 
diris kiel se li alparolus respektegindan sinjorinon,— 
fraŭlino Klaro, sinjoro Brent ĵus asertis, ke vi, vi 
rifuzos eniri ian ĉambron, en kiu troviĝas mi . Cu mi ne 
estis prava, plej indigne forpelante tiun malindan penson? 

La knabino iom konfuziĝis. Ne alrigardante la paro- 
linton, ŝi respondis simple : 

— Mi ne sciis, ke vi estas en la ĉambro, sinjoro Parkin- 
son. 

— Ha ! Mi sciis, fraŭlino Klaro, ke vi ne estas kapabla 
je tia kruelaĵo. En mildaj, dolĉaj okuloj tiaj, kiaj la 
viaj ne loĝas kruelaĵo ! 

— Ne atentu liajn sensencaĵojn, Klaro. Sed petu 
mian patrinon, ke ŝi venu ĉi tien; ŝi havas kelkajn 
vortojn por diri al sinjoro Parkinson. 

— Ne; fraŭlino Klaro, mi tre petas, ne faru tion. Mi 
estas certa, ke mi nur bezohas peti vin. Kvankam mi 

ne havas momenton por perdi kaj kvankam- mi riskas 
koleriĝon de Y gepatroj, mi avide akceptis la inviton de 
sinjoro Brent al temanĝo, sole por ĝui manĝaĵon servitan 
de viaj manoj. 

Kohtraŭvole la knabino devis rideti, kiam, per voĉo 
per kiu ŝi volis montri malplezuron, ŝi diris : 

— Mi estas certa, sinjoro, ke vi pensis nenion similan. 
- — Ho, tie, sinjoroj, parolas ĉarma, adorinda, knabina 

modesteco !—ekkriis Karlo.—Sed mi diros nenion plu. 
La vero silente, sentrudeme efikos, je Pfino, por konvinki. 
Do, mi transdonu min al la ĝuo de 1 ’manĝo; kiel ja 
kantas la glora greka poeto : 

“ Kvazaŭ diiĝas mortul ’, kiam Hebo elverŝas 
la teon.” 

— Vi estas neplibonigebla, Parkinson,—diris sinjoro 
Brent ekridante ; kaj Vilfrido, apenaŭ povante kontraŭ- 
stari fortan inklinon rideksplodi, diris : 

— Ne kulpigu ian gloran poeton je tia versaĉo, Karlo. 
La servistino, kiu jam finis meti sur la tablon la diver- 

sajn objektojn, kiujn ŝi alportis, nun vere ekkoleris. 
Tŭrnante sin ĉe la pordo ŝi diris : 

— Estas tre malĝentile de vi ĉiuj moki min. 

— Ne, ne,—kune ekkriis Vilfrido kaj Alfredo Brent. 

— Ni tute ne ridas vin, Klaro,—diris la instruisto, kaj 
Vilfrido aldonis ;—estas ja neeble ne ridi la petolaĵojn 
de tiu ĉi sentaŭgulo. Ni ridis pri lia fuŝversaĵo. 

— La plej bona puno por sinjoro Parkinson estas, 
Klaro, tute malatenti liajn ŝercaĉojn,—diris sinjoro 
Brent. Nun, por montri, ke vi estas kapabla redoni 
bonaĵon por malbonaĵo, alportu por li tason, teleron 
k.t.p., kvankam li ne meritas tion, kaj metu ankoraŭ 
unu plenkulereton da teo en la teujon. 

Post la eliro de la knabino Vilfrido diris, penante esti 
serioza: 

■— Aŭskultu, Karlo, lasu la kompatindan knabinon en 
paco. 

— Mi certigas vin, kara amiko, ke la animpaco de 
fraŭlino Klaro estas por mi grava afero. 

Kiam “ fraŭlino Klaro ” ree envenis en la ĉambron” 
Karlo metis la kubutojn sur la genuojn, premtordis al si 
la manojn kaj malgaje skuis la kapon, ĉiam rigardante 
la tapiŝon antaŭ si: 

— Ho ve,—li ekĝemis,—kia turmentiĝo, pensi, ke mi, 
mi estas kulpigita esti mokinta fraŭlinon Klaron ! 

Lia malgajeco estis tiel bone ŝajnigita, ke la knabino 
mire ekrigardetis unue sinjoron Brent kaj poste Vilfridon, 
sed, vidante en iliaj vizaĝoj nur penadon subpremi 
ridon, ŝi rapide elkuris el la ĉambro. 

— Pro ĉio cerbosana, Karlo,—diris Vilfrido,—ĉesigu 

viajn sensencaĵojn kun la servistino; ŝi nepre plendos 
ĉe sinjorino Brent, kaj tiam . . . nu . . . vi 

deziregos, ke vi estus ĉesinta. 

Post la temanĝo Vilfrido Gallimore kaj Karlo 
Parkinson iris kune, brakon en brako, al la hejmo de la 
lasta. La du junuloj interkoniĝis kelkajn monatojn 
post la alveno de Vilfrido en Londonon. Ambaŭ estis 
studentoj ĉe artlernejo en Westminster. Iun tagon, 
kiam Vilfrido estis okupita en aparta ĉambro modelante 
el gipso frison laŭ antikva modelo, juna viro kun gaja, 
knaba vizaĝo envenis kaj sin prezentis kiel nova kun- 
studento, Karlo Parkinson. Li sciigis al li, ke lia fratino 
estas unu el la korespondantaj aninoj de “ Romford’ kaj 
Long-Seaton’a Estetika Societo.” 

La Long-Seaton’aj membroj, sciiĝinte, ke frato de 
Londona societanino estas studento de la sama artlernejo 
kiel Vilfrido, redaktis treege laŭdan priskribon pri la 
ĉarma ecaro kaj talento de sia juna favorato kaj esprimis 
esperon, ke la du junuloj interamikiĝos. De tiam Vilfrido 
Gallimore kaj Karlo Parkinson estis intimaj amikoj, 
kvankam, verdire, iliaj karakteroj kaj ambicioj estis 
rimarkinde malsamaj. La sola komuna emo estis ilia 
amo al la artoj kaj la belo; en la unua : profunda, 
konstanta, preskaŭ adora, kaj en la dua : ŝanĝiĝema, 
facilkora, sed ne malpli entuziasma. Kaj tamen, forte 
allogis Karlon la pensemeco kaj ofta seriQ£eQQ de 

Vilfrido, dume Vilfrido ofte sentis, ke la feliĉa ŝenzorgeco, 
la ĉiamaj bonhumoreco kaj gajeco de lia amiko liveris al 
li distraĵon, kiun li bezonas kaj kiu, precipe en la daŭro 
de la lasta jaro, malhelpis lin kelkfoje fariĝi tro memanali- 
zema. Sed allogis lin ankoraŭ pli forte la afableco kaj 
delikata inteligenteĉo de gesinjoroj Parkinson kaj de ties 
filino Doroteo, kiel ankaŭ la societo de multaj intelektuloj 
—artistoj kaj literaturistoj—kiujn li renkontadis. en 
iliaj salonoj. 

La du junaj viroj atingis la domon en “ Mayfair ” post 
duonhora piediro. ĉi estis granda loĝejo en kvieta, mal- 
granda, sed tre agrable placo en tiu bonhaveca kvartalo. 
La interno de la domo prezentis iom strangan aspekton. 
La plej frapantaj aferoj estis ĉie troviĝanta ruĝa 
koloro kaj ĉie reganta senbrueco. La granda vestiblo 
kaj la diversaj ĉambroj estis lukse meblitaj, sed laŭ 
iom neordinara, duonorienta stilo. Kvankam sinjoro 
Parkinson estis unu el la plej famaj, tiutempaj pentristoj, 
oni vidis tre malmultajn pentraĵojn sur la muroj, krom 
en la pentrejo. Anstataŭe troviĝis tie ĉi kaj tie kabalaj 
figuraĵoj kaj desegnaĵoj, kelkaj antikvaj statuetoj kaj aliaj 
belaj omamaĵoj, kiuj pensigis eĉ supraĵan observanton, 
ke ĉio havas ian embleman, ian simbolan signifon. En 
la vestiblo, la koridoroj kaj salonoj troviĝis nombro da 
lampoj, ĉiuj kun ruĝaj lumŝirmiloj. 

Kaam la junuloj eniris la vestiblon malsupreniris la 
larĝan, per dika, mola tapiŝo kovritan ŝtuparon, fraŭlino, 
vestita per rozkolora, silka vesto, kies dekoltita korsaĵo 
kaj duonmanikoj montris belformajn buston kaj 
brakojn. ŝia eksteraĵo estis tre plaĉa, kaj la teniĝo plena 
de gracieco kaj natujra ĉarmo. En unu brako ŝi portis 
areton da libroj,kaj la alia mano gracie tenis la trenaĵon 
de la vesto. ŝiaj riĉaj, brunaj haroj estis kunplektitaj 
en unu bulo laŭ antikva greka modo, sed du ĉarmaj 
bukletoj sur la frunto, kaj du, pli longaj, pendantaj 
bukloj, kiuj facile karesis la vangojn, montris, ke la 
juna virino ne malŝatis modemajn helpilojn por pli- 
grandigi sian naturan belecon. ŝiaj malhelaj, kutime 
pensemaj okuloj ekbrileĵtis, kiam ŝi ekvidis Vilfridon ĉe 
la malsupro de la ŝtuparo. 

— Bonan vesperon, sinjoro Gallimore ;—gaje ekkriis 
fraŭlino Doroteo Parkinson,—vi malfruas. Ni pensis, ke 
vi ne venos.—Responde al demando de Karlo ŝi diris,— 

Ne, la princido ankoraŭ ne alvenis ; li sendis serviston 
por sciigi nin, ke li havos intervidiĝon kun la ĉefministro, 
kaj ke tio neeviteble prokrastos lian alvenon. Li estos 
ĉi tie ĉirkaŭ la oka. Sinjoroj Lankester kaj Broadbent, 
sinjorino Talbot kaj Filipo jam estas en la malgranda 
salono kun la gepatroj. Mia frato estos tre kontenta 
koniĝi kun vi, sinjoro Gallimore. 

Kiam, iom poste, Vilfrido kune kun fraŭlino Parkinson 
kaj Karlo eniris la salonon, li havis koran akcepton. 
Ciuj leviĝis por saluti lin, krom sinjoro Leo Broadbent, 
kies vizaĝo ekmontris grandan malplezuron, precipe 
kiam li rimarkis lin amike interparolantan kun fraŭlino 
Parkinson. 

La juna pastro, Filipo Parkinson, post formala inter- 
prezentiĝo varme premis la manon de Vilfrido kaj diris : 

— Mi aparte deziris koniĝi kun vi, sinjoro Gallimore. 
Mi aŭdis multon pri vi de la gepatroj; nur sincerajn 
laŭdojn. Mi tre esperas, ke vi sukcesos havi bonan influon 
sur la spiriton de mia frato ; li tre bezonas la influon de 
serioza amiko kun noblaj vivoceloj. Lia kapo estas tiel 
malserioza, kiel tiu de marioneto . . . 

— Kaj evidente multe pli feliĉa, ol la via,—gaje rediris 
Karlo. 

— Supraĵa, ekstera gajeco, eble, Karlo; sed vera, 
pTofunda kontenteco estas neakirebla sen penado plenumi 
sian devon al Dio kaj al la homaro. 

— Sinjoro Gallimore,—ekdiris sinjorino Talbot de 
malalta, mola kanapo,—mi tre bedaŭras, ke mi ne povis 
ĉeesti, kiam vi legis vian memuaron pri la temo “ la 
komunaj esencoj de 1’belo, de Pharmonio kaj de P 
vero.” Sinjorino kaj fraŭlino Parkinson kantis pri ĝi 
tiajn ditirambojn, ke mi tre deziras legi vian manuskrip- 
ton. Cu vi faros al mi l^ionoron pruntedoni la kajeron ? 

La parolintino estis mezaĝa tre pedanta, malgrasa 
vidvino, vestita per nigra silka vesto. ŝi estis tre fiera 
pri pretendita delikata sentemo poezia kaj, laŭ ŝia 
propra kredo, ŝia opinio pri beletristikaj aferoj estis la 
lasta vorto. 

— A1 vi plaĉas ŝerci, sinjorino Talbot,—respondis 
Vilfrido, ridetante,—tamen mi tre volonte havigos al vi 
la manuskripton ; via deziro tre honoras min. 

Doroteo Parldnson, starante malantaŭ sinjorino Talbot, 
mallaŭte diris al ŝi: 

— Kiel kutime, vi troigas, kara sinjorino Talbot. 

Tiu ĉi sin turnis al la juna virino kaj diris kvazaŭ per 

sceneja flustro : 

— Mi tute ne troigas, mia kara, vi diris . . . 

— Silentu, silentu, mi tre petas, sinjorino Talbot,— 
interrompis ŝin la knabino, facile ruĝiĝante. 

— . . . vi diris, ke ĝi estas perla verketo, kaj ke ĉiu 
vorto devus esti presita per oraj literoj. 

En tiu momento sinjorino Parkinson ekkriis : 

— Ho, sinjoro Gallimore, vi konas sinjoron Broadbent; 
ĉu ne ? Kompreneble; vi ja estas samurbanoj aŭ 
pliĝuste samvilaĝanoj. Sed kiel strange, vere, vi ambaŭ 
estas oftaj vizitantoj ĉe ni kaj tamen vi neniam antaŭe 
renkontiĝis ĉi tie. Sendube vi bone konas unu la alian, 
ĉu ne, sinjoro Broadbent ? 

Leo Broadbent ŝajnigante atentan trarigardon de 
albumo, aŭskultis la konversacion kun kreskanta mal- 
plezuro. Fine li levis la okulojn por respondi la rekte al 
H direktitan demandon. Eĉ lia kutima penado esti tre 
agrabla al sinjorinoj kaj konservi sian reputacion pri plej 
perfekta ĝentileco, kiun U afektis, ne povis tute malhelpi 
elmontron de malbonvolo. Kun nuanceto de aroganta 
malestimo li diris ŝanceliĝe : 

— H’em, jes, mi pensas, ni renkontiĝis unu aŭ d\\fojojn, 
sinjorino Parkinson, sed, vi scias, ni moviĝadis en iom 
malsamaj sociaj rondoj.—Sed, ekvidante per la rigardoj 
de la ĉirkaŭstarantoj, ke li permesis al si fari mal- 
konvenaĵon, li rapidis aldoni:—Kompreneble diferenco 
inter la aĝoj de junuloj de eble ok jaroj aŭ pli okazigas 
tion. 

Dum momento regis peza silento en la parto de la 
salono, en kiu tiu ĉi sceneto ludiĝis, kaj Leo Broadbent 
konsciis, ke lia evidenta mallertaĵo okupas la pensojn de 

la ĉeestantoj. Des pli forte li ekmalamis Vilfridon kiel 
kaŭzon de lia malspritaĵo. 

Pastro Parkinson la unua ree ekparolis : 

— Vi havas profesiajn rilatojn kun Sri Kunwar 
Kriŝna ; ĉu ne, sinjoro advokato ? 

— Jes, sinjoro pastro; jam de multaj jaroj la firmo 
de advokatoj, Konard kaj Perkins, kies membro mi 
estas, prizorgas la aferojn de 1’ Maharajaho de Pentuki, 
lia frato. Mi persone laboras super la afero, kiu venigis 
la princon Kunwar Kriŝna ĉi tien. De sia alveno lia 
princa moŝto kondutis tre amike je mi. Mi tre ŝatas lian 
amikecon. 

— Kompreneble, sinjoro Broadbent,—diris sinjorino 
Talbot,—Mi pensas, ke li estas unu el la plej ĉarmaj 
sinjoroj, kiun mi iam renkontis. 

Sinjoro Parkinson, kiu je tiu momento aliris la 
grupeton, diris : 

— Sendube ; kaj unu el la plej profundaj pensuloj. 
La amplekso de lia scio estas tre rimarkinda. Studinte 
en la universitatoj de Berlino, Parizo kaj Oksfordo, li 
kunigas okcidentan, sciencan instruitecon kun la pro- 
funda, mistika filozofio de 1’oriento, kaj ne ekzistas 
komunscia temo, kiun h ne povas lerte pritrakti. Mi tre 
esperas, ke li restos ankoraŭ longe en Londono. Cu vi 
scias ion pri liaj planoj, sinjoro Broadbent ? 

— Ne; nenion definitivan, sinjoro Parkinson, krom 
tio, ke la afero, kiu estas la celo de lia restado ĉi tie 
okupos ankoraŭ kelkajn monatojn. Sed li tiel ŝatas la 
vivon en Londono, ke li ne intencas rapidi for tuj post 
la ordigo de siaj aferoj kun la registaro. Ciuokaze li 
faris aranĝojn por forestado for de Hindujo dum almenaŭ 
du jaroj. 

Sinjorino Parkinson patose ekkriis : 

— Mi treege ĝojas aŭdi tion ! La kara princo venkis 
ĉiujn niajn korojn. Tio, kion mi tiom ŝatas pri la princo 
estas lia kornobleco, lia kortuŝa simplanimeco kaj 
senkonscia digno. Mi pensas, ke li alproksimiĝas plej 
vere al ideala homo. 

Filipo Parkinson volis fari demandon, kiam lia patrino 
eksaltis, dirante : 

— Mi pensas, ke mi aŭdas lian voĉon en la vestiblo. 

ŝi eliris kaj post kelkaj minutoj revenis akompanata 
de altkreska, beltalia sinjoro. Tio estis Sri Kunwar 
Kriŝna, dua filo de Maharajaho de Pentuki en nordokci- 
denta parto de Hindujo. Li havis la aĝon de ĉirkaŭ 
kvardek ses jaroj, estis vestita laŭ angla modo, kaj prez- 
entis imponan kaj allogan eksteraĵon. Lia vizaĝkoloro 
kaj okuloj estis malhelaj, kaj liaj kapharoj kaj lipharoj 
estis karbenigraj kun kelkaj griziĝintaj strietoj. Kun 
facila, dignoplena gracieco kaj afabla rideto en siaj 
bonkoraj, trankvilaj okuloj, li riverencis la ĉeestantojn, 
dirante : 

— Sinjorinoj, sinjoroj, mi salutas vin. Volu pardoni, 
ke mi iom malfruis, sed mi havis gravan interparolon 
kun la ĉefministro. Tiaj sinjoroj estas ĉiam plenokupitaj, 
kaj oni devas viziti ilin, kiam tio estas por ili oportuna. 

Li iris de unu al alia kaj kore manpremis ĉiun. Tuj 
poste ĉiuj, kvazaŭ laŭ interkonsento, sidiĝis en duon- 
cirklo ĉirkaŭ la fajrejo sur malaltaj, molaj kanapoj kaj 
diversspecaj, komfortaj seĝoj, kiuj estis pleje tegitaj per 
ruĝa veluro aŭ silko. Antaŭ ol la konversacio fariĝis 
ĝenerala, envenis en la ĉambron servistino, alportante 
pleton kun dek glasoj da ruĝa vino kaj metis ĝin sur 
tableton apud sinjoro Parkinson. Tiu ĉi tuj leviĝis kaj 
diris : 

— Geamikoj, la hodiaŭa tago estas por unu el ni tre 
signifoplena tago. Nia kara amiko, sinjoro Gallimore 
atingas hodiaŭ sian plenaĝon, kaj mi permesas al mi 
proponi, ke ni uzu tiun momenton, antaŭ ol ni komencos 
nian kutiman kunvenon, por trinki glason da vino je la 
sano de nia festanto kaj por deziri al li ĉiamajn prosperon 
kaj feliĉon. 

Vilfrido aspektis surprizite kaj iom embarasite :—Tio 
estas granda surprizo. Kiel vi sciiĝis, ke hodiaŭ estas 
la datreveno de mia naskotago ?—li demandis. 

— Ni ŝuldas tiun sciigon al la Long-Seaton’aj amikinoj 

de Doroteo,—respondis sinjorino Parkinson. Disdoninte 
la glasojn, sinjoro Parkinson ree parolis : 

— Mi levas mian glason kaj, kune kun vi, mi trinkas 
je la sano, feliĉo kaj prospero de nia kara amiko, Vilfrido 
Gallimore.—Kiam ĉiuj, krom la toastato, estis sin 
levintaj, tenante la glasojn en la mano, li daŭrigis La 
misteraj povoj, kiujn ni, pro manko de pli preciza vorto, 
nomas Providenco, donis al vi, kara sinjoro, riĉajn 
naturdonojn, gajan, bonan, puran koron kaj maloftajn 
kapablojn. Ni ĉiuj kore deziras, ke la estonteco havu 
por vi nur benojn, nur sennubajn tagojn kaj plenan 
disvolviĝadon de ĉiuj viaj noblaj ecoj.—Dirante tion li 
faris signon por ĝenerala intertintigado de la glasoj. 
Ciuj eltrinkis, demetis la glasojn kaj korege manpremis 
la junan viron. Eĉ sinjoro Broadbent devigis sin kun 
ŝajnigita koreco sekvi la ekzemplon de la ceteraj. 

Vilfrido volis tuj respondi kaj jam alprenis taŭgan 
teniĝon, kiam sinjoro Parkinson petis lin, ke li prokrastu 
sian parolon dum momento. 

— Ni havas ĉi tie,—li diris,—kelkajn bagatelojn, 
kiujn ni petas vin bonvole akcepti kiel memoraĵojn pri 
tiu ĉi feliĉa tago. Jen tri libretoj, kiujn mi rekomendas 
al vi tre zorge trastudi. Du verkoj de Emanuelo Kant: 
“La Kritiko de pura Prudento ” kaj “La Religio en la 
limoj de pura PrudentoP Kaj ĵus aperinta verko de 
profesoro Hegel pri “EstetikoP Tiuj ĉi libroj estas en 
la originala germana lingvo—sendube la plej taŭga 
lingvo por filozofiaj traktatoj. Ili ebhgos vin pensi pli 
precize, pli logike pri temoj, kiuj, mi bone scias, tre 
interesas vin. 

Antaŭ ol Vilfrido povis diri ion krom :—Koran dankon, 
sinjoro Parkinson,—sinjorino Parkinson alpaŝis, tenante 
en la mano belan leterujon el glazurita ledo kaj silko 
kun arĝentaj ornamaĵoj. La antaŭa, silka flanko montris 
belege broditan monogramon de Vilfrido kaj la jarnom- 
bron 1823. Donante ĝin al la juna viro kun dolĉa rideto, 
si diris :—Jen bagatelo de Doroteo kaj mi. Ni kune 
Jaboris la brodaĵon. 

Kun gracia saluto Vilfrido prenis la donacon : 

— Vi ankaŭ, sinjorinoj,—li diris kortuŝite kaj iom 
embarasite,—veie superŝutas min per afablegaĵoj. Mi 
tre, tre dankas vin pro tiu ĉi belega laboraĵo. 

— Nun estas mia vico.—diris Karlo,—volu akcepti 
tiun ĉi fortan bastonon kiel signon de mia amikeco al vi; 
ĝi ankaŭ okaze servos por forpeli hundojn kaj aliajn 
malagrablaĵojn. 

— Dankon, Karlo!—Vilfrido prenis el lia mano 
ĉerizlignan bastonon kun arĝenta tenilo.—Kia kortuŝa 
ofero de poŝmono ! Nun mi komprenas, kial vi tiel 
insistis, ke mi venu ĉi tien hodiaŭ vespere. Vi ĉiuj vere 
konkuris feliĉigi min. Mi vere estas tre feliĉa. 

Dum tiu tempo Sri Kunwar Kriŝna enpense observis 
la vizaĝon de Vilfrido per sia trankvila, sed iomete 
malgaja rigardo. Li nun leviĝis de la malalta, mola sofo, 
sur kiu li duonkuŝis kaj ekparolis : 

— Mia kara juna amiko, permesu, ke mi ankaŭ donu 
al vi malgrandan pruvon de mia amikeco kaj de miaj 
sinceraj bondeziroj okaze de tiu ĉi feliĉa tago. Mi petas, 
ke vi bonvolu akcepti tiun malgrandan memoraĵon. 

Dirante tion li donis al la surprizita junulo multe- 
kostan oran poŝhorloĝon kun ora ĉeno. Liaj esprimplen- 
aj, malhelaj okuloj rigardis Vilfridon kun videbla 
korinklino, kaj lia bonkora, nobla vizaĝo ekheliĝis per 
feliĉa rideto. 

Preninte la donacon el la mano de la princido, Vilfrido 
rigardis surprizite, tamen respondeme kaj malkaŝe en 
lian vizaĝon kaj diris : 

— Pardonu, via princa moŝto, se mi ne povas taŭge 
danki vin pro via amindeco. Vere princa donaco ! Mi 
ne scias, kiel esprimi miajn sentojn ... 

— Ne provu, do, amiko mia, mi jam vidis sur via 
vizaĝo pli, ol vi povus diri buŝe. Dio permesu, ke tiu ĉi 
horloĝo montru al vi nur feliĉajn horojn. 

Ciuj nun ĉirkaŭis Vilfridon por gratuli lin kaj por 
rigardi la horloĝon. Ĝi estis eleganta objekto, fabrikaĵ 0 
de la plej fama londona horloĝisto. Sur la dorsa flankp/ 

troviĝis arte gravuritaj la dekdu signoj de la zodiako kaj 
sur la interna flanko de 1 ’ kovrilo monogramo de Vilfrido 
kun jena surskribo*:—“ A 1 sia kara amiko Vilfrido 
Gallimore en la tago de lia plenaĝiĝo, la igan de Novem- 
bro 1823, Kunwar Kriŝna.” 

La gravurita zodiako sur la dorsa flanko de la horloĝo 
kaŭzis nenian surprizon, ĉar ĉiuj sciis, ke la princido havas 
fortan kredon je astrologio. En la ĉiusemajnaj kunvenoj 
en la Parkinson’a domo oni ofte pritraktis de filozofia 
vidpunkto la diversajn orientajn religiajn sistemojn kaj 
mondperceptojn, kaj astrologio estis pli ol unu fojon la 
temo de diskutadoj. 

Dume la princido ekprenis de la tableto la tri librojn 
donacitajn de sinjoro Parkinson kaj kontente trarigardis 
ilin. Alparolante la gastiganton li ekdiris : 

— Sinjoro Parkinson, mi tre aprobas vian elekton de 
libroj por nia juna amiko. Granda filozofo estas Eriianu- 
elo Kant kaj, eble, ne malpli ŝatinda estas profesoro 
Hegel. Mi havis antaŭ sep jaroj la honoron esti prezentita 
al tiu lasta germana saĝulo, kaj pritraktis kun h en la 
daŭro de du longaj interparoloj diversajn filozofiajn 
temojn. Mi trovis lin ne nur ĉarma homo, sed, je mia 
surprizo, en profunda akordo kun miaj ideoj pri la Dia 
esenco, kiel baza principo de unueco, envivanta en ĉio 
kaj entenanta la tutan ekzistaĵaron. Kvankam li, eble, 
ne konsentus esti nomata panteisto, li tamen estas tia, 
ĉar li, idealisto, ĉiam celas identigi la universon kun Dio, 
kaj Dion kun la universo. Li, starante vizaĝon kontraŭ 
vizaĝo kun la neebleco akiri perfektan scion per la sentoj 
aŭ per rezonado, provadas trovi kontentiĝon per medi- 
tado pri—aŭ, ĉu mi diros, enprofundiĝon en ?—la 
Absoluto , dume pia Hindo tion efektive trovas per 
sinperdemo en la senlimeco, t.e. Brahamo. De tiu- 
vidpunkto ĝis teozofio estas nur unu paŝo. 

— Efektive ?—ĝentile demandis pastro Parkinson. 

— Jes,—respondis milde la princido,—sendube : ĉar 
individua animo nepre devas, laŭ lia filozofio kaj laŭ 
la mia, esti esence en plenharmonio kun la tutaĵo, ĝi, 

sekve, devas eteme esti en akordo kun si mem. Cia 
ŝanĝo estas nur ŝajna. Plue, la konstanta rilato de la 
animo kun la Absoluto postulas senkomenciĝon same 
kiel senmortecon, ĉar la animo, ne povante ĉesi, ne 
povas havi komencon. Antaŭ-ekzistado estas same nepra 
postulato kaj same certa kiel la estonta vivo. La tuta 
universo troviĝas en ĉiama stato de progreso : la eterna, 
spirita esenco, fariĝinte parto de la materia mondo, 
ĉiam suprenlaboras. Vi konsentas, sinjoro pastro, ke 
laŭ ĉiuj religiaj konceptoj, la mondo “ kuŝas en ” la 
malbono kaj neperfekto. Do, estas la devo de V homo 
helpi al tiu ĉi suprenevoluado per ĉiu rimedo. Rilate 
unu individuan spiriteron tiu evolucio ne povas kom- 
pletiĝi en la daŭro de unu vivotempo. La teozofo, do, 
kredas je reenkorpiĝo aŭ transmigrado de animoj. Se— 
por antaŭveni eblajn kontraŭargumentojn—la memoro 
ne ekzistas de unu vivo al alia, tio nur montras, ke la 
memoro ne estas parto de la animo. 

Vidante, ke pastro Parkinson jam de kelka tempo volis 
paroli, la princido eksilentis kaj duonkuŝiĝis sur sian 
molan sofon. La juna pastro, rigardante kun admiro kaj 
respekto la noblajn, mildajn vizaĝtrajtojn de P hindo, 
ekdiris : 

— Mi ne volas, via princa moŝto, argumenti pri la 
distanco, kiu ekzistas inter la HegePa filozofio kaj la 
teozofio. ĉi povas esti tre malgranda, aŭ povas ekzisti 
neforigeblaj baroj inter ili; ni lasu tion, mi petas, resti 
malfermita demando tiuĉimomente. Mi scias, ke en 
tiuj ĉi kunvenetoj vi ĉiuj penadas lumigi la veron kaj 
suprenlevi viajn animojn per ĉio, kio estas bela, nobla, 
vera. Mi sentas, ke ni ne bezonas timi ĉi tie, ke unu 
ofendos alian; mi do parolas malkaŝe. Malgraŭ via aprobo 
pri la libroj, kiujn la patro donacis al sinjoro Gallimore, 
kaj kun deca respekto al vi, paĉjo, mi bedaŭras tiun 
elekton. Mi scias, ke la intelekta mondo siatempe 
varme bonvenigis la filozofion de Emanuelo Kant kaj 
nun entuziasmiĝas pri la nova filozofio de profesoro 
Hegel, kiu estas, miaopinie, la plej malfacila, preskaŭ, el 

ĉiuj pensosistemoj. La Kant’a analizo de la homa 
rezonado, kiel ajn bona ĝi estas alie, tamen tre malhelpis 
al studantoj reteni sian pozitivan kredon je Dio, kvankam 
Kant mem asertis, ke li forigis la konon, por lasi lokon al 
kredo . La HegePa filozofio estas por mi—kiel nepre ĉiuj 
homelpensitaj sistemoj devas esti—tre malkontentiga. 
Iu diris, eble ŝerce, ke profesoro Hegel mem konstatis, 
ke nur unu persono komprenis lin, kaj eĉ ne tiu. 

Homfarita filozofio kondukas nin tra senfinaj, kon- 
fuzaj, interkontraŭdiraj asertoj kvazaŭ tra marĉoj aŭ 
animdezertoj, ĝis ni alvenas al nenio aŭ, bonokaze, al 
nepersona, abstrakta Absoluto , kiu tute ne povas satigi 
la sopirojn de la homa koro. Dio, estante Amo> kreis 
la homan koron tia, ke ĝi nur povas trovi kontentecon en 
Li mem. Li, el amo kaj saĝo, estigis en tiu homa koro 
senton de malpleneco, kiun Li volas plenigi per Si mem, 
sed kun la plena konsento de 1’ homo. Ciam, de la tago, 
kiam Adamo—ĉu tio signifas individuon aŭ personigon 
de la homaro—preferis propran rezonadon, ol Dian 
saĝon per rekta revelacio, de tiu tago, homa filozofio, 
rifuzinte la memrevelacion de Dio, dolore penadas 
eltrovi, difini Lin, ĉar tio ja estas, en la fundo de la 
analizo, la celo de ĉiuj filozofioj. Sed la Diecon, kiu 
estas, laŭ universala hipotezo, senlima, ni mortuloj ipse 
facto ne povas difini, elkompreni. Ne, amikoj, ni staras 
antaŭ la eterna demando :—Cu la homo per elserĉado 
povas trovi Dion ? 

— Pardonu, Filipo,—demandis lia patrino,—por kio, 
do, Dio donis al ni rezonpovon, kapablon penetri en 
tiajn misterajn aferojn, se ne por uzi ilin ? 

— Kara panjo,—Filipo respondis respektoplene,—la 
rezonpovo, kiun vi aludas, ne estas donaco de Dio; ĝi 
estas uzurpita de homo ribelema je la instigo de la 
ĉefribelulo. La unua eraro, kiun faris nia prototipo, estis 
la deziro “ ekkoni ” per rimedoj, kiujn ne aprobis la 
Eternulo. Dio permesas ja al ni ĉiun, por ni bonan scion 
pri la tielnomitaj misteroj de la nuna kaj transtomba 
vivoj, eĉ pri Li mem, se ni nur volos studi Lian sufiĉe 

ampleksan revelacion aŭ transdoni nin al rekta Dia in- 
spiro. La vojo ekkoni tion, kio estas konebla ne estas 
tiu de multaj filozofoj. Aŭskultu diron de la mistikulo 
Jakobo Boehme. 

Li deprenis de breto de biblioteko malgrandan 
libron kaj, post kelka serĉo, trovis la lokon.—Li diras : 
—“Mi ne alvenis al tiu ĉi signifo aŭ tiuj ĉi laboro kaj 
kono per mia propra rezonado aŭ per mia propra volo, 
nek estis tio mia celo. Mi ne serĉis tiun konon, nek 
deziris ekscii ion pri ĝi: mi nur serĉis la koron de Dio 
kaj volis en ĝi min kaŝi.” Jen la vojo ekkoni Dion. Sed 
—por reveni al mia argumento—mi ankaŭ iam staris 
antaŭ tiu demando; ankaŭ mi, kiel, eble, ĉiu cetera 
pensemulo, estis turmentita de duboj, sed mi trovis, ke 
la studado de multaj filozofiaj sistemoj nur plikom- 
plikis la aferon. Kaj pro tio mi opinias, ke libroj tiaj, 
kiajn la patro ĵus donacis al sinjoro Gallimore, ne estas 
tre taŭgaj. Sinjoro Gallimore permesos al mi diri— 
ĉiuokaze mi intencas nenian malĝentilaĵon—ke, je lia 
aĝo kaj spirita sperto, ili povos fariĝi por li pli verŝajne 
malutilo, ol utilo ; almenaŭ la verkoj de Kant. 

Vilfrido sentis sin tre maltrankvila dum la lasta 
parolo. La donacitaj al li libroj estis ja ĝuste tiuj libroj, 
kiujn li deziris posedi, kaj li jam estis antaŭsentinta la 
plezuron trastudi ilin. Tamen li ne povis ne senti, ke la 
gravaj vortoj de la lerta kaj spertoriĉa pastro enhavas 
en si multe da vero. Liaj pensoj iris alterne de sia 
onklo Silaso al sia amikino, fraŭlino Lambert. 

Tuj kiam Filipo Parkinson ĉesis paroli, lia patro diris : 

— Mi ne konsentas vian opinion, Filipo, pro du kaŭzoj. 
Unue, vi ne scias, ke sinjoro Gallimore jam havas sper- 
tojn super sia aĝo kaj posedas delikatan, filozofian 
spiriton. Kaj due, mi opinias, ke estas tre konsilinde por 
junulo tia, kia li, ke li senantaŭjuĝe provu ĉiujn kredojn 
kaj elektu tiun, kiu plej bone harmonias kun lia spirito. 
La elstudado de verkoj ke Kant kaj Hegel, certe donos 
al lia cerbo pli grandan kapablon por pensi logike kaj ili 
pliampleksigos lian ĉirkaŭrigardon. 

Tiam interrompis la diskutadon la sciigo, ke la ves- 
permanĝo estas preta. Sri Kunwar Kriŝna donis la 
brakon al sinjorino Parkinson, sinjoro Broadbent rapidis 
doni la sian al fraŭlino Doroteo kaj Vilfrido sekvis brakon 
en brako kun sinjorino Talbot. La ceteraj sinjoroj 
daŭrigis dum kelkaj minutoj diskuton pri la demando, ĉu 
estas verŝajne, ke la filozofio iam kondukos al pura vero. 
Filipo Parkinson asertis la plenan neeblecon, dum sinjoro 
Parkinson subtenis malan opinion. 

Dum la vespermanĝo la interparolado fariĝis pli 
ĝenerala kaj malpli serioza. Kiam, ĉe la fino, sinjoro 
Lankester proponis, ke oni aranĝu la temojn, pritrak- 
totajn dum la “ postfestena ” kunveno, fraŭlino Parkin- 
son sin turnis al la hinda nobelo kaj diris kun ĉarma 
deziremo : 

— Rilate min, via moŝto, mi preferus, se tio al vi 
plaĉas, ekscii ion pli detalan pri via persona kredo. Cu 
tio estus kontraŭ via inldino ? 

— Mia estimata fraŭlino,—respondis la princido 
bonkore,—tute ne ; mi havas nenian kaŭzon por kaŝi 
mian kredaron. Mi studadis en la daŭro de multaj jaroj 
tre zorge kaj, mi pensas, senantaŭjuĝe, la diversajn 
kredarojn de la homaro, nuntempajn kiel ankaŭ antik- 
vajn, kaj mi trovis nenian kialon, por ŝanĝi mian kon- 
vinkon. Kontraŭe, ju pli mi studadis ne nur la ceterajn 
religiajn sistemojn, sed ankaŭ iliajn efektojn sur la homoj, 
des pli mi konvinkiĝis, ke mia kredo estas plej proksima 
al la vero. 

— Mi ankaŭ, kara princo,—diris sinjorino Parkinson, 
—tre deziris ekscii tion, kion kredas via koro prefere ol 
tion, kion eltrovis via filozofio, sed mi ne kuraĝis esprimi 
tiun deziron, ĉar provi penetri en la sanktejon de ies 
koro, povas ja esti rigardate kiel malĝentilaĵo. 

— Ne timu, tre estimata sinjorino,— milde respondis 
la hindo,—mi deziras, ke mia koro estu malkaŝema ; mi 
sincere penadas tiel vivi, ke mi povu sentime lasi ĉiun 
profunde enrigardi en mian animon. 

Tiuj ĉi vortoj estis diritaj kun grandaj simplanimeco. 

modesteco kaj seriozeco. E 1 liaj esprimoplenaj, malhelaj 
okuloj brilis tia trankvila certeco, ke li diras tion, kion 
li efektive sentas, ke neniu el la ĉeestantoj dubis pri lia 
plena sincereco. 

Survoje al la salono Vilfrido serĉis okazon por paroli al 
Filipo Parkinson : 

— Sinjoro pastro,—li demandis mallaŭte,—ĉu vi 
permesos, ke mi faru demandon personan ? 

— Certe, amiko mia, kun plezuro ; demandu. 

— Vi diris dum la diskutado antaŭ la vespermanĝo, 
ke ankaŭ vi estis iam turmentita de duboj. Konjekteble 
vi jam venkis tiujn dubojn. Cu vi bonvole diros al mi, 
' kiel ? 

La juna pastro, altkreska, maldika viro, irante ĉe la 
flanko de Vilfrido kun interplektitaj sur la dorso manoj 
kaj iomete antaŭen fleksita korpo, tumis sian penseman, 
senbarban vizaĝon al la demandinto kaj respondis : 

— La vojoj al animpaco estas multaj laŭ la multegaj, 
diversaj ecoj, cirkonstancoj kaj travivaĵoj de la homoj. 
Mia vojo al animpaco estis la vojo de obeemo; mi simple 
kredis la vortojn de la Savin :o :—“ Se iu volas fari Lian 
volon, tiu scios pri la instruado, ĉu ĝi estas de Dio.” 
Sincereco estas nepra kondiĉo. 

Ili eniris la lukse meblitan salonon, duonlumigitan 
per ruĝaj lampoŝirmiloj, kie la ceteraj geamikoj jam 
estis pretaj komenci la kunveneton. Sri Kunwar Kriŝna 
okupis sian kutiman lokon sur mola sofeto. Apuda 
lampo, staranta sur alta piedestalo ĵetis rozkoloran 
lumon sur lian trankvilan, virecan vizaĝon. Fiksante 
la rigardon sur marmora busto de Apolo, li ekparolis : 

— Ne estas facila afero doni al vi klaran bildon de mia 
kredaro, precipe ĉar via tuta pensedukado estas tiel 
malsimila al la mia, kaj ankaŭ ĉar en la daŭro de 
multjara, fervora serĉado pri la lumo, mi devis forigi 
multajn alkreskaĵojn, t.e. mi devis kvazaŭ elkribri la 
purajn vererojn el amaso da nenecesaj, legendaj eĉ 
kelkfoje malveraj aldonaĵoj, faritaj dum la jarcentoj de 
erariĝintaj pastroj kaj filozofoj. 

Li eksilentis momenton. En liaj okuloj vidiĝis reva 
rigardo, kvazaŭ li traserĉus la profundon de sia animo, 
aŭ kvazaŭ li volus sorĉe starigi antaŭ liaj internaj 
okuloj klare difinitan bildon de sia propra animo. Li 
daŭrigis : 

— Ekzistas de tempoj eternaj la Unua Kaŭzo, la 
Spirito, la Dia Esenco, aŭ, se vi volas, Dio ; ĉiuokaze la 
Absoluto, sen iaj atributoj, kiujn ni povus formuli; ĉar 
ĉiuj atributoj limigas estaĵon, al kiu ili rilatas. Tiu 
Absoluto, tiu Dieco, estas esence Forto: absoluta, 
neesplorebla, nekonebla, ekster difino. Ne okazis kreo 
en la ĝenerale akceptita senco, nek ekzistas materio, 
eterna aŭ pereebla, sed ĉio ekzistanta devenas de Li. 
Cio, kion ni vidas estas la rezulto de Dia mem-elfluo, 
memdisvolvigo. Li estas la sola realaĵo kaj la fina celo 
de ĉio. 

— Pardonu, via moŝto,—ĝentile interrompis lin 
Filipo Parkinson,—mi ne komprenas vian koncepton pri 
senatributeco de la Dieco. Eble vi povos eviti doni al tiu 
Absoluto esprime difinitajn, formulitajn atributojn ; sed 
ĉu estas eble, pensi pri io, eĉ pri Dieco, ne donante al ĝi 
en la pensoj atributojn ? Mi opinias, ke ne. 

Kun afabla rideto la hinda princido respondis : 

— Jen estas unu el la malfacilaĵoj jam aluditaj. Via 
okcidenta penskutimo estas ja tiel malsimila al la nia, ke 
estos, eble, por vi tre malfacile konscii pri sentoj, kiujn 
oni povas akiri nur post longa, profunda tiucela meditado. 
Car la spirito enloĝanta la homan animon estas parto de 
la eterna Dia esenco : ju pli ĝi puriĝas de malindaĵoj, ju 
pli forte ĝi konscias pri la esenca unueco kun la Dieco; 
ju pli ĝi sukcesas enprofundigi sin en ĝin, des malpli ĝi 
bezonos konkretan ideon pri la Dieco, des malpli ĝi sin 
apogos al atributoj, sed jam havas mistikan envidon en 
ĝin. Mi do nun ne submetas min al dogmaro, ellaborita 
de racio aŭ rezonado kaj altrudita de kiu ajn aŭtoritato, 
sed mi fidas plivole internan konscion de spirita vero, 
kiun mi akceptas, ĉar mi sentas, ke ĝi estas vero ; ĉar 
mi scias, ke ĝi estas vero per la atesto de la Dia Spirito en 

mi. Mi nun ne serĉas eksteran aŭtoritaton, sed obeas 
nur la aŭtoritaton de la interna kaj, sekve, de la absoluta 
Spirito. 

Nu, mi supozas, ke estas la deziro de kelkaj el vi, ke 
mi iom priparolu miajn personajn aspirojn spiritajn. 
Mi sentas min tre honorata per tiu deziro. Profunda 
konscio pri unueco kun tiu neesprimebla Dia Estaĵo, 
intensa deziro pri efektivigo de plena sankteco kaj, 
poste, plena sinperdinteco en Li ne permesas, ke animo, 
regata de ĉi tiuj emocioj, restu malpura, malsankta. Mi 
do celadas per ĉiuj miaj fortoj : vivadi puran vivon, 
posedi puran koron kaj senvualan, sanan intelekton. 
Plue, ĉar mi kredas je la spirita unueco de V homaro, mi 
celas frate ami ĉiujn miajn proksimulojn kaj propagandi 
universalan kunfratecon. Mi penadas esti humila, 
memforgesema, senplende suferi personajn maljustaĵojn 
kaj kuraĝe defendi malfortikulojn kontraŭ maljustaj 
atakoj. Suprenlevado de Phomaro estas mia ĉiama 
peno ; plena sankteco mia pasia deziro. 

— Kiel bela !—flustris Doroteo Parkinson, rigardante 
kun admiro la ardantan pro ekstazo vizaĝon de la paro- 
lanto. 

— Kiel ideala !—diris al . si Vilfrido. Liaj avidaj 
okuloj fikse rigardis la okulojn de la princido, kiu 
kvazaŭ malfermis antaŭ li novan elvidon, novan mon- 
don. 

La orienta filozofo daŭrigis : 

— Nur animo vere liberigita de ĉiuj mondaj mal- 
puraĵoj, arda kun puraj, sanktaj emocioj povas elkom- 
preni, profunde ĝui la belon, la amon, la veron, unuvorte : 
Dion. Kiel diris la fondinto de via religio—ekrigardante 
Filipon Parkinson—nur purkoruloj povas vidi Dion, aŭ, 
prefere, senti Dion. 

Filipo ree ekprenis la parolon : 

— Ĉu vi povas diri, via princa moŝto,—li demandis 
respektoplene,—kiamezure vi ŝuldas viajn tre admirin- 
dajn vivoregulojn al via kono pri la vivo kaj instruado 
de Jesuo Kristo ? 

— Malkase ; mi ne scias,—respondis Sri Kunwar 
Kriŝna trankvile kaj enpense.—Neniu povas ja studadi 
tiun senkomparan personecon kaj lian puran instruadon, 
ne admirante Lin fervore kaj dezirante sekvi Lin. Mi 
tre amas la bildon, kiun Li estigis de Si mem sur la fundo 
de mia koro. Mi dankas vin, sinjoro pastro, pro via opor- 
tuna demando, ĉar ĝi donas al mi okazon por paroli pri 
aferoj, kiuj intense okupas miajn pensojn; pri amataj 
revoj, feliĉigaj, ĉar esperoplenaj ; pri kvazaŭ-profetaj 
vizioj. Jesuo Kristo, estas la lasta el multaj—kiu scias 
kiom multaj ?—enkorpiĝoj de la Dieco. Jam pasis 1800 
jaroj de kiam tiu glora instruisto vivis inter ni tridektri 
mallongajn jarojn. De tiam stariĝis multaj malveraj 
instruistoj. La mondo nun bezonas, ho! sopiras al 
nova sinelmontro de la Dieco. La mondo kuŝas en la 
malbono, kaj ni bezonas novan dian instruiston, kiu sin 
montros kiel vera Dio kaj rekonsciigos ĉiujn homojn pri 
ilia propra dieco ; kiu enkondukos novan senton pri uni- 
versala frateco, amo ! La mondo antaŭ 1800 jaroj ne 
estis preta akcepti Lian instruadon. Ĝi krucumis Lin. 
Lia estis la sorto de multaj diaj instruistoj : malkom- 
prenateco, suferoj, morto. Eĉ nun la mondo ankoraŭ 
ne estas preta Lin akcepti, sed, ho, miaj amikoj ! jam 
mi ekvidas matenruĝon, la tagiĝon de nova glora epoko. 
—Post momenta silento li daŭrigis kun okuloj ardantaj 
pro emocio kaj fervoro :— Ni pretiĝu, do, geamikoj, per 
sankta purigado de Y koro, per sankta vivado, por ke ni 
fariĝu indaj akcepti Lin. 

La impresoj, kiujn tiu ĉi parolo, precipe la lastaj vortoj, 
faris sur la pensojn de la aŭskultantoj estis tre diversaj. 
Sinjoro Broadbent, en kies koro la fervoraj vortoj de la 
hinda mistikulo ne trovis respondan eĥon, pro lia 
nekapablo interesiĝi pri tiaj aferoj, ŝajnigis ĝentilan 
atenton, sed li pli ofte rigardis la vizaĝon de fraŭlino 
Parkinson kaj sin amuzis studante la ŝanĝiĝantajn en ĝi 
esprimojn, jen de miro aŭ admiro, jen de konfuzo aŭ sci- 
volemo. La vizaĝo de sinjoro Lankester, kiu sidis rekte 
kontraŭ la parolanto, kubutapogante sin sur ambaŭ 

genuoj, montris malkaŝan surprizon. En lia filozofio 
ŝajne ne estis loko por emocio. Li tute ne atendis trovi 
en la orienta filozofo fervoran misiiston! Sinjorino Talbot, 
kies vizaĝon la parolanto ne povis vidi, evidente ne 
aprobis lian kredaron, se oni povus juĝi laŭ ofta ekskuo 
de ŝia kapo. Gesinjoroj Parkinson videble tre ŝatis la 
paroladon de la nobla gasto ; sinjoro Parkinson de pure 
filozofia, lia edzino de pure estetika vidpunkto. Efektive 
ĉio, kion diris la “ kara princido ” estis por ŝi ĉarmega, 
saĝa. ŝi rigardis fin kun dolĉa rideto kaj malkaŝa 
admiro. Karlo ne povis ne aŭskulti kun plezuro la 
elokvente kaj ĉarme parolitajn vortojn de tiu eleganta, 
impona klerulo, kvankam liaj videble sinceraj aspiroj 
lasis lin indiferenta. 

Tra la kapo de Vilfrido iris konfliktaj, maltrankvilaj 
pensoj. Li estis ĉarmita de la amindeco, la nedubeblaj 
nobleco kaj sincereco de la hinda nobelo. Li admiris 
liajn noblajn vivocelojn kaj havis altan opinion pri lia 
klereco. Kiel bela estis lia koncepto pri purigitaj, sank- 
tigitaj animoj, kaj kiel allogaj estis la profundaj misteroj 
de la orientaj Diideo kaj mistiko, kiuj prezentiĝis antaŭ 
fia juna, scivola spirito, invitante lin esplori en ifi la 
veron ! Kaj tamen, ne povas esti, ke la Kristo, kiu estis 
ĉiumomente la vivanta, reala konsolanto de lia amikino 
en Long-Seaton, estas nur unu el multaj enkorpiĝoj de 
sennoma, senatributa, pli-malpli nebula estaĵo, iu mist- 
era, brila sfero en malproksimega universo ! Ne, lia 
animo, pro amo kaj respektego al fraŭlino Lambert, 
ribelis kontraŭ tiu ideo. Cu tiu koncepto vere povas 
kontentigi la homan koron ? Kiam Sri Kunwar Kriŝna 
eksilentis, ĉi tiu demando esprimiĝis per vortoj : 

— Cu mi povas demandi, via moŝto, ĉu tiu ĉi Diideo 
kaj viaj personaj rilatoj al tiu ĉi estaĵo plene kontentigas 
vian koron ? 

La subiteco kaj elserĉemeco de la demando iom sur- 
prizis la hindon, sed li tuj respondis fervore : 

— Jes, mia juna amiko, jes, plene ; kaj nenio afia iam 
povus anstataŭi mian kredon. 

H 

Filipo Parkinson estis sekvinta la parolon de la misti- 
kulo kun intensa intereso. Li rigardis lian noblan, 
emocioplenan vizaĝon kun sentoj de amo kaj respekto, 
sed ankaŭ kun malĝojo. Kiel domaĝe estas,—li diris 
al si en la pensoj,—ke tiu ĉi nobla, klera homo estas 
regata de tiuj iluzioj ! Plenigita de la vera spirito de 
Jesuo Kristo li povus esti granda apostolo de la vero en 
sia propra lando. Li ekparolis : 

— Bedaŭrinde jam tro malfruiĝas por inde pritrakti 
plue tiun ĉi gravan temon, sed mi tre esperas, ke mi 
baldaŭ havos okazon, por ree ĉeesti tian kunvenon, kiam 
ni povos remalfermi ĝin. 

Ciuj esprimis la saman deziron kaj kore dankis la 
princidon pro lia interesega parolado. 

Pretiĝante por foriri Sri Kunwar Kriŝna petis Vilfridon, 
ke li akompanu lin parte sur lia vojo. Tio tre malkonten- 
tigis sinjoron Broadbent, ĉar li mem esperis havi tiun 
honoron. 

— Vi estas bonega aŭskultanto, kara amiko,—diris Sri 
Kunwar Kriŝna survoje,—estis videble, ke la temo tre 
interesis vin. 

— Verdire, via moŝto, la tuta temo estis por mi 
granda enigmo. Mi jam estis turmentita de multaj 
spiritaj duboj, sed via bela parolado pliakrigis ilin. 

— Tion mi tre bedaŭras ; sed tio estas ja senutila, 
nenatura turmentiĝo : animo, kiu sincere deziras esti 
pura, bona kaj forigi el si ĉiun egoistan emon, nepre devas 
esti, aŭ almenaŭ fariĝi, paca, feliĉa. 

Ili iris flankon ĉe flanko dum kelka tempo tra kvietaj, 
preskaŭ mallumaj stratoj, parolante malmulte. Subite 
rompis la silenton kolera voĉo de viro kaj, momenton 
poste, ekkriego de virino. Ambaŭ viroj ekhaltis por 
scii, de kie venis la sonoj. 

— Jen ili estas,—ekkriis la hindo,—jen en tiu angulo. 
—Li kuris en la profundon de malluma senelirejo, 
sekvata de Vilfrido. 

Tie ŝajne furioza pro ebrieco viro kun potenca staturo 
staris klinita super virino kuŝanta sur la tero, kruele 
batante ŝin. 

La hindo senŝanceliĝe sin ĵetis sur la viron kriante : 

— Haltu, brutulo ! Vi devus honti tiel kruele bati 
sendefendan virinon. 

La ekpuŝego preskaŭ faligis la viron. La virino 
ekstaris kaj diris : 

— Ne vundu lin, sinjoro, li estas ebria. 

La malsprite aspektanta viro sin firmigis sur la piedoj 
kaj, eligante blasfemojn kaj malbenojn, pretigis sin por 
pugnobatalo. Sri Kunwar Kriŝna trankvile respondis : 

— Ne, amiko mia, viaj malbenoj ne malutilos al mi. 
Mi dubas, ĉu vi havas sufiĉe amikajn rilatojn kun via 
dio, por ke li punu min por plaĉi al vi. 

La trankvila, memregada teniĝo de la atakinto 

99 

827582 

Digitized by Google 



ioo MIRINDA AMO 

mirigis la ebriulon, kaj li eksilentis. Tiam alpaŝis la 
virino kaj sin ŝovis inter la du viroj starantaj vizaĝon 
kontraŭ vizaĝo : 

— Tenu vian langaĉon, Franko, diboĉa sentaŭgulo !— 
ŝi kriis. Vi meritas, ke tiuj ĉi sinjoroj forbatu vian 
senvaloran vivon el via korpaĉo. 

Vilfrido staris ĉe la flanko de sia amiko, firme tenante 
en la mano sian novan bastonon, vigle kaj minace 
rigardante la maldelikatulon, preta, ĉiumomente bat- 
faligi lin. Sed tio ne estis necesa. Sri Kunwar Kriŝna, 
ne turnante la okulojn for de la vizaĝo de la grandegulo, 
detenis Vilfridon per mangesto : 

— Ne estu tro rapidema,—amiko mia,—li diris 
kviete,—atendu. 

La virino nun energie ekprenis per ambaŭ manoj unu 
brakon de la viro, turnis lin kaj puŝis antaŭen, dirante 
ordone : 

— Iru hejmen, senspritulo. 

La edzo—konjekteble la du homoj estis geedzoj— 
obeis murmuregante, kaj ambaŭ foriris. Momenton 
poste la du figuroj malaperis en la mallumo. 

Vilfrido kaj la hinda princido daŭrigis sian vojon. La 
juna viro la unua ekparolis : 

— Kiel malĝojige estas vidi tian scenon. Tiaj aferoj, 
la ekzistado de tiom da mizero, tiom da malbono 
estas por mi dolora enigmo. Ho ! Kial nia bela mondo 
estas tiel difektita de homoj enprofundiĝintaj en morala 
marĉejo. De kiam mi alvenis en Londonon antaŭ tri 
jaroj kaj duono, mi vidis tiom da abomenaĵoj, ke mia 
animo, malgajiĝinte, kelkfoje forte sopiras al la kvietaj 
vojetoj de Long-Seaton, kvankam mi tre, tre amas mian 
laboron ĉi tie kaj altŝatas la societon de multaj intelektu- 
loj kaj aliajn utilaĵojn. Mi ofte deziregas, ke mi povu 
ree ĝui tiujn senzorgajn horojn, kiujn mi pasigadis en la 
malnova ŝtonminejo, sola kun la naturo, kun la birdoj, 
kun mia violono kaj miaj propraj pensoj. Ravaj ili 
estis, tiuj horoj. Kiel Don Karlos mi prefere “ kuŝas 
infane ĉe P snP de 1’ natur’. ” 

'— Mi komprenas viajn sopirojn kaj vian malĝojon pro 
la malbono en la mondo, tamen vi ankoraŭ ne vidis la 
plej malbonajn aferojn. Mi estis okulvidanto de scenoj 
centoble pli teruraj, ol iaj, kiujn vi iam vidis ĉi tie. 

— En via lando, via moŝto ? 

— Ho ne !—respondis la hindo. Kiam mi estis deksep- 
jarulo mi pasigis kelkajn monatojn eri Ĝenevo kaj, 
estante juna, nesperta kaj impresebla, mi estis forte 
impresita de la tieaj Diservoj, kaj mia tiama guvernisto, 
bonega kaj pia homo, zorge penis instrui al mi la doktrin- 
ojn de la kristana religio. Poste ni iris Parizon, kie, 
nelonge poste, ekstariĝis tiu terurega revolucio de . . 98. 
Kvankam ni tuj forlasis Francujon, mi travivis aferojn 
kaj vidis scenojn, kies terureco estas nepriskribebla, kaj 
la memoro pri ili ankoraŭ hodiaŭ sentigas al mi spiritan 
naŭzon. Tio por ĉiam konvinkis min, ke la kristanismo 
certe ne estas la lasta vorto pri kredoj, kaj ke ĝi tute 
ne solvas la mondproblemon. 

Vilfrido tuj rediris fervore : 

— Sendube tre malfeliĉa, escepta travivaĵo, kiu, 

tamen, ne devus alkonduki iun al tiaj konkludoj. La 
teruraĵoj de la . . 98a revolucio estis ja kaŭzitaj de 

la rifuzo alpreni la instruadon de la kristana religio, kaj 
ne de tiuj maksimoj mem. 

— Vi estas tute prava, mia kara sinjoro,—milde 
respondis la princido,—Nenio povus esti pli granda, pli 
ideale perfekta ol, ekzemple, la instruado, kiun enhavas 
la prediko sur monto ; sed tio, kio min frapis, estis la 
preskaŭ plena neebleco de tiuj instruadoj malhelpi tiajn 
terurajn okazintaĵojn ; kaj ankaŭ la evidenta fakto, ke 
ĝia efekto sur la animoj de la homoj estas treege supraĵa, 
nereala, ĉar tuj kiam la artefaritaj baroj de nuraj 
laŭkutimaĵoj forpuŝegiĝis, la sovaĝa, abisme malbona 
stato de la koro evidentiĝis. 

Multaj protestaj pensoj tuj sugestiiĝis al la kapo de 
Vilfrido, sed antaŭ ol li povis formuli unu, lia kunvojir- 
anto, metante la manon sur lian ŝultron diris : 

— Sed nun ni jam atingis la finon de nia kuna vojo. 

Cu mi povas peti, ke vi vizitu min unu vesperon dum la 
venonta semajno ? Mi tre deziras havi pli longan sen- 
ĝenan interparolon kun vi, por ke ni pli intime koniĝu 
unu kun la alia. Cu venonta merkredo aŭ ĵaŭdo estos 
por vi oportuna tago ? 

— Jes, koran dankon, via moŝto, estos por mi granda 
plezuro viziti vin venontan ĵaŭdon je la duono post la 
sesa. 

— Bonege ; venu, mi petas, kiel eble plej frue post via 
oficeja laboro. 

La juna viro daŭrigis sola sian vojon, enpense. Estis 
en la voĉtono de la hindo varmeco kaj deziremo, kiuj 
mirigis lin kaj demandigis, kio povas esti la kaŭzo de la 
senduba korinklino, kiun montris al li tiu ĉi riĉa, ĉie 
altŝatata princido. Siaflanke li sentis sin altirata al la 
interesa, impona kaj serioza viro, kiun li admiris pro lia 
bonkoreco, liaj nedubebla sincereco kaj nobleco. Li jam 
vizitis lin dufoje antaŭ kelkaj semajnoj en lia luksa 
domo. En tiuj okazoj la princido kondutis je li kun 
granda ĝentileco kaj natura koreco. Li montris al li 
multajn interesajn objektojn kaj tre simpatie faris 
multajn demandojn pri lia parencaro, la precizaj dato 
kaj loko de lia naskiĝo k.t.p. 

Sed Vilfrido ne havis okazon longe mediti pri tiuj ĉi 
aferoj. Li ankoraŭ ne iris multajn paŝojn, kiam iu facile 
tuŝis lian ŝultron. Turninte sin, Vilfrido surpriziĝis 
ekvidi ĉe sia flanko sinjoron Leo Broadbent. 

— Mi deziras diri al vi kelkajn vortojn,—ekparolis tiu 
ĉi per malagrabla, malhumila, preskaŭ minaca tono. 

— Nu, diru do ;—Vilfrido respondis malvarmete. 

— Mi aŭdis, ke vi havas la arogantecon levi la okulojn 
al mia fratino ; ke vi, farante uzon el ŝiaj juneco kaj 
simplanimeco, amindumas ŝin ! Tio estas hontinda ago, 
ĉar vi devas scii, ke ŝiaj gepatroj kaj mi tute ne povas 
toleri ian rilaton inter mia fratino kaj vi. 

— Efektive ?—seke diris Vilfrido. 

— Jes, vi devus havi pli bonan senton pri tio, kio 
estas konvena. 

— Nu, sinjoro superulo, ĉiuokaze mi ne petus vian 
opinion pri konvenaĵoj. 

— Mi ne povas permesi . . . 

— Via permeso aŭ malpermeso estas por mi aferoj 
absolute indiferentaj. 

La malvarma, seka voĉtono de la junulo boligis de 
kolero la advokaton, tamen li penis alpreni la saman 
malvarman parolmanieron : 

— Kompreneble estas senutile alvoki al ia sento de 
ĝentileco . . . 

— Absolute. 

— ... sekve ni devas uzi aliajn rimedojn por 
gardi la sendanĝerecon de la nesperta knabino. 

— Konsentite. 

—... sed, sendube, ŝi baldaŭ komprenos la mal- 
konvenecon kaj la senesperecon de viaj aspiroj. 

— Mi ne kredas tion. Flora . . . 

— “ Fraŭlino Broadbent,” mi petas. 

—. . . Flora estas tro fidela, nobla knabino por 

sekvi viajn konsilojn. 

Furiozigite de la malestima konduto de la juna 
arĥitekturisto, Leo Broadbent akre parolis : 

— Antaŭ ol vi povos eniri honorindan familion, vi 
devos unue forigi la malbelajn famojn rilate al via 
naskiĝo, pri . . . 

Vilfrido tuj sin turnis al la viro ĉe lia flanko kaj 
kolerege ekkriis : 

— Silentu ! Ne unu vorton plu ! Se vi ne estus frato 
de Flora mi pugnobategus vin laŭ via merito. 

Lia kontraŭulo, iom pli altkreska kaj larĝŝultra viro, 
perdinte la memregadon, jam atake levis sian bastonon, 
kiam, feliĉe, alproksimiĝo de aro da sinjoroj kaj sinjorinoj 
malhelpis furiozan batalon. Unu el la preterpasantoj, 
delikata juna virino, malestime flustris : 

— Ho, tre verŝajne ebriaj malŝparemuloj . . . 

Tiuj sufiĉe aŭdeble diritaj vortoj hontigis Vilfridon 

kaj rekonsciigis al li la hontindecon de interbatiĝo sur 
publika strato. Kiam do post kelkaj minutoj Leo Broad- 

bent volis restarigi la disputadon, li diris akre kaj kun 
pli ŝajna ol reala malvarmeco : 

— Silentu, mi ne volas diskuti kun vi miajn aferojn. 
Silentu, mi konsilas al vi, antaŭ ol vi havos okazon por 
penti vian arogantecon !—Poste, plirapidigante siajn 
paŝojn, li daŭrigis la vojon, je oportuna stratangulo, laŭ 
alia direkto. Sed iom post iom li ree alprenis sian 
kutiman irmanieron, por povi ordigi siajn pensojn. 

Kia okazoplena tago, tiu ĉi tago de lia plenaĝiĝo ! 
Kia arego da plej diversaj iravivaĵoj kaj impresoj ! 
Tumulte, mirige, la hodiaŭaj okazintaĵoj ree sin pre- 
zentis al liaj pensoj: La ricevitaj leteroj kaj donaco el 
Long-Seaton ; la du tiel malsamaj scenoj en lia saloneto ; 
la neatenditaj donacoj kaj la bonkoraj vortoj de la dona- 
cintoj en la Parkinson’a domo kaj kontraste la malkaŝe 
montritaj al li malestimo kaj malamikeco de Leo 
Broadbent; poste, la absorbante interesaj diskutoj pri 
la esencaj ecoj de la Dieco, kaj, fine, tiuj du mala- 
grablegaj scenoj ! 

Kvankam Leo Broadbent estis al li antipatia homo, 
Vilfrido tre bedaŭris lian malamon, ne nur ĉar li estis 
frato de Y knabino, kiun li amis per la tuta forto de sia 
juna, ardanta koro, sed ankaŭ pro tio, ke lia animo, 
denature amema kaj sentema, ĉagreniĝis je la penso, esti 
malamata de iu. Leo Broadbent estis ja la sola persono, 
kiu iam montris al li malamon aŭ malbonvolon. Li ne 
povis ne eksenti maltrankvilon. Kontraŭ lia volo regis 
lin antaŭsento, ke ilia amvojo, lia kaj ŝia, tute ne estos 
sendorna. Dolĉa, timema Flora ! Li bone sciis, ke ŝia 
vivo en la hejmo ne estas feliĉa ; ke ŝia alkroĉiĝema, 
sentema animo trovas malmulte da simpatio ĉe la kun- 
vivantoj ; kaj ke malkaŝa kontraŭstaro de ilia flanko 
ankoraŭ plimaldolĉigos al ŝi la sorton. Eble ili eĉ mal- 
permesos al ŝi viziti fraŭlinon Lambert! Tio estis tre 
maltrankviliga afero ; sed la penso, ke Flora povus 
iam ĉesi esti lia Floro eĉ ne unu fojon eniris lian kapon. 

Tiel meditante li atingis sian hejmon. Tie li havis la 
unuan okazon pli detale rigardi siajn donacojn. Sid- 

iĝinte en sia komforta apogseĝo apud la fajrejo, li for- 
donis sin al tiu plezuro. La ora horloĝo kun peza, ora 
ĉeno estis belega, multekosta objekto, vere princa 
donaco. La leda leterujo montris tre bonan guston kaj 
lertan, delikatan laboron. Li ne povis ne kompari ĝin 
kun la komuna laboraĵo de Flora kaj fraŭlino Lambert. 
Tiu lasta estis belege surbrodita silka veŝto, kiu kom- 
preneble liveris al li pli grandan plezuron, ol la ceteraj 
donacoj kune, ĉar li estis certa, ke la du karaj estaĵoj en 
Long-Seaton laboris super tiu donaco kun la plej pro- 
funda amo. Kiel strange estis,—li pensis,—ke ambaŭ 
paroj da virinoj donacis al li komunan laboraĵon ! Poste 
li trarigardis la tri germanajn librojn. Ju pli li legis, des 
P ii u deziris zorge trastudi ilin spite la malaprobaj, 
avertaj vortoj de la juna pastro. 

Li fermis la librojn kaj enpensiĝe rigardis la lastajn 
flagretojn de P estingiĝantaj karboj en la fajrejo. En la 
pensoj li trapasis la parolon de la hinda princido kaj la sek- 
vintan diskuton. Se antaŭe lia spirito jam estis en stato 
de konfuzo pro konfliktoj inter tiom da malsamaj mond- 
konceptoj, liaj hodiaŭaj travivaĵoj pliakrigis lian mal- 
trankvilecon ; se antaŭe li forte deziris, ekkoni la veron, 
li nun sentis pasian deziron penetri en la misterojn de la 
spirita mondo. Tiam li eksentis fortan ambicion ĝis- 
funde kaj senantaŭjuĝe studadi ĉiujn sistemojn kaj 
dediĉi ĉiujn siajn spiritpovojn al la lumigado de la vero. 
Eble—li ekrevis,—li elpensos novan sistemon, unuigant- 
an la vererojn el ĉiuj malnovaj sistemoj. Dum momento 
li imagis, ke li fariĝas nova, fama iniciatoro de aferoj 
filozofiaj kaj religiaj, vera bonfaranto al la homaro. 

Tiujn ambiciajn revojn interrompis ekterno kaj 
tremeto pro malvarmo, kiuj atentigis lin, ke la fajro 
estingiĝis kaj noktomezo jam' de longe pasis. 

Sri Kunwar Kriŝna loĝis en nova okcidenta kvartalo 
en Londono, ne malproksime de la reĝa palaco Kensing- 
ton, en bela, mezgranda duetaĝa domo, ĉirkaŭita de alta 
muro kaj malgranda, sed bela ĝardeno. Li luis tiun 

domon, plene meblitan de unu el la komercistoj princoj, 
kiuj dum la lastaj .jardekoj amasigis tiel grandegajn 
riĉaĵojn per negocado kun la nove akirita hinda imperio. 
Liaj solaj kunvivantoj estis areto da fidelaj hindaj servist- 
oj, el kiuj nur unu sciis kelkajn anglajn vortojn. 

Vilfrido estis pripensinta kun plezuro sian viziton al la 
hinda princido. La sekvintan ĵaŭdon je kvarono post la 
sesa vespere li eniris la vestiblon de lia domo, enkondu- 
kita de servisto en nacia vestaĵo. La interno de la domo 
estis lukse meblita, parte laŭ hinda kaj parte laŭ 
moderna angla stilo. La lakeo, kiu evidente atendis lian 
alvenon, senvorte, sed kun signoj de granda respekto, 
kondukis lin tra kelkaj ĉambroj en salonon, kie troviĝis 
la princido. Tie regis ioma malordo. . . Ci tie kaj tie, 
sur diversaj mebloj, kuŝis paperoj,libroj kaj geografiaj kaj 
astronomiaj kartoj. Apud larĝa, vitra pordo, okupanta, 
preskaŭ la tutan muron, staris teleskopo, kies tubo havis 
longon de pli ol du metroj. La princido staris ĉe granda, 
ronda tablo, klinita super stelkarto, kiun li tre atente 
rigardis. Granda, luksa lampo ĵetis belan lumon sur la 
tablon. La kapo de la viro preskaŭ tuŝis belan super la 
lampopendantanlumŝirmilon, bonguste faritan el purpura 
silko. La purpura lumo beligis lian noblan, penseman, 
alie hele olivkoloran vizaĝon. Li estis vestita per 
malstreĉa, faldoriĉa vestaĵo el silkecaj ŝtofoj. Liaj 
bluzosimila veŝto kaj sakforma pantalono, kiu kunfaldi- 
ĝis ĉe la piedoj kaj preskaŭ kovris molajn, riĉe broditajn 
ŝuojn, estis el blanka ŝtofo. Larĝa, multfalda zono el 
purpura teksaĵo ĉirkaŭis lian talion. Sur tio li portis 
longan mantelon purpuran kun larĝaj manikoj. Sur la 
brusto kaj laŭlonge de la antaŭa parto de la mantelo, 
apud la bordero, vidiĝis aro da misteraj, oraj kaj arĝent- 
aj brodaĵoj, inter kiuj Vilfrido rekonis la kvinpintan 
persan talismanon, delfan “ E,” la egiptan krucon 
“ Ansatu ” kaj aliajn. 

Ce la eniro de Vilfrido Sri Kunwar Kriŝna rektiĝis kaj 
dum momento rigardis sian vizitanton, kvazaŭ li subite 
vekiĝis el tre profunda medito. Poste li vigle antaŭen- 


Digitized by Google 



MIRINDA AMO 107 

paŝis kaj salutis la veninton kun surpriziga emocio kaj 
videble sincera ĝojo : 

— Ho ! mia kara juna amiko,—li diris,—mi tre ĝojas, 
ke vi alvenas frue, ĉar mi havas multe por diri al vi. 
Kredu al mi, mi antaŭrigardis tiun ĉi viziton kun nemal- 
granda avideco. 

Vilfrido estis tiel surprizita de tiuj ĉi vortoj kaj de la 
maniero, per kiu ili estis diritaj, ke li sentis embarason 
kaj preskaŭ ne sciis, kion respondi. Fine li devigis sin 
diri : 

— Via bonkoreco, via moŝto, kaŭzas al mi tiom da 
ĝojo, kiom da miro. 

— Efektive !—rediris Sri Kunwar Kriŝna kun afabla 
rideto, kaj kondukis sian gaston al malalta, mola sofo, 
sur kiun ambaŭ sidiĝis. 

Preterpasante la rondan tablon kaj rimarkante la sur 
ĝi kuŝantan stelkarton, Vilfrido diris : 

— Mi vidas, ke vi ĵus okupis vin per astronomiaj 
aferoj. 

— Jes, mi denove ellaboris vian horoskopon. 

— Mian horoskopon, via moŝto ?—demandis Vilfrido 
surprize. 

— Jes, amiko mia, vian horoskopon. Kaj mi faris tion 
kun granda zorgo kaj precizeco, ĉar absolute ĝusta 
horoskopo pri vi estas por mi afero de la plej granda 
graveco. Vi aspektas surprizite, mia kara amiko, kaj 
mi ne miras pri tio. Sed la klarigo estas tre longa 
rakonto, kaj mi tre petas ke vi pacience aŭskultu. 

— Certe, via moŝto ; granda scivolemo liveros al mi 
pli ol sufiĉan paciencon. Sed, pardonu mian nescion ; 
mi kredis, ke la astrologio estas ne plu serioze praktikata ; 
ke ĝi estas jam forĵetita kredo de la antikvuloj. 

— Tute ne ;—diris la princido,—vero ja estas, ke, 
malfeliĉe, en la nuna tempo treege malmultaj uzas tiun 
mirindan, dian ŝlosilon por malkovri la misterojn de la 
vivo kaj por antaŭdiri la estontecon. Sed mia kredo je 
la profunda vero de astrologio estas neskuebla. Jam de 
tre antikvaj tempoj miaj praavoj praktikis la arton 

astrologian. Mia kredo, do, estas bazita, ne nur sur 
persona sperto, sed ankaŭ sur tiu mistika kapableco, 
instinkta juĝo, kiuj estas kvazaŭ hereda posedaĵo dank’al 
nekalkulebla vico de antaŭuloj, multaj el kiuj preskaŭ 
pasigis la vivon enprofundiĝante en la misterojn de la 
universo kaj de la vivo. 

Mi kredas je astrologio, ĉar ĝi estas necesa komple- 
mento de kredsistemo, kiun ni nomas en la oriento : “ La 
Saĝo de Y Memo ” aŭ “ Kaŝita Saĝo ” ; kiun la grekoj 
nomis “ Teozofio,” kiam ĝi diskoniĝis inter ili en la tria 
jarcento post Kristo. Mi kredas je astrologio, ĉar ĝi estas 
filozofio, kiu, kunligante la erojn de la sun-sistemo je 
unu vera tuto, instruas la ekzistadon de perfektaj ordo 
kaj harmonio inter ĉiuj partoj kaj reduktas ĉion al racia 
leĝo kaj celkonscia antaŭdestino, tiele eliminante el siaj 
principoj la hazardon. Mi kredas je astrologio, ĉar mi 
vidas en ĝi certigita la neflekseblan leĝon de kaŭzo kaj 
efiko, kion ni nomas “ Karma.” Fine, mi kredas je 
astrologio, ĉar ĝi montras al mi mian propran ecaron, 
senutiligante ĉiun penadon je memtrompo : Se oni povas 
legi en la horoskopo de aliaj malbonaĵojn rilate ilian 
karakteron, oni same povas legi ilin en sia-propra karto. 

Vilfrido rigardis la emociitan vizaĝon de la princido 
kaj aŭskultis lian apologion kun miro. La profunda 
respekto, kiun inspiris al li la orienta nobelo, malper- 
mesis, ke li rigardu lian kredon kiel nuran, antikvan 
superstiĉon ; kaj liaj propra fantaziemo kaj scivolemo 
pri misteraj aferoj inklinigis lin aŭskulti la dirojn de tia 
interesa kaj lerta persono kun senantaŭjuĝa atento. 
Kiam la hindo paŭzis momenton, li demandis : 

— Cu, do, tiuj horoskopoj estas regataj de la volo . 
de persona Dio ? 

— Certe, mia kara amiko,—akcente respondis Sri 
Kunwar Kriŝna,—de persona Dio, persona en la plej 
ampleksa senco ; Dio, kiu estas ne nur super Lia kreitaĵ- 
aro, sed en ĝi; kiu, stariginte la diritan neflekseblan 
leĝon “ Karma,” per ĝi regas ĉiujn horoskopojn de 
sinsekvantaj re-naskiĝoj. Car vi devas memori, ke 

ĉiu homo efektive estas sia propra destino ; kaj ĉiuj 
okazoj personaj, ĉiuj sortobatoj, ĉiuj favoraj cirkon- 
stancoj laŭlitere devenas el li mem. “ Karaktero estas 
destino.’ > La mezuro da feliĉo aŭ malfeliĉo en ĉiu vivo 
absolute dependas de la boneco aŭ malboneco de la 
antaŭa vivo. 

— Dankon ; mi komprenas. 

— Nu, mia rakonto reiras ĝis la sesa jarcento antaŭ la 
naskiĝo de Kristo. En tiu malproksima tempo vivis 
praavo mia, princo, nomita Triŝanku, fiera, pasia, 
egoista homo. Li havis pli junan fraton, Kuŝika, kies 
ambicio estis leviĝi de P reĝa kasto ĝis la bramana kasto 
per longa severmora vivo. Li fariĝis “ reĝa saĝulo ” kaj 
poste akiris la titolon “ saĝulo,” kio estas eĉ pli alta 
titolo. Li famiĝis, sed samtempe ekscitis la malamon de 
sia frato, la princo. 

Trovante malkomforta kaj danĝera la restadon en la 
kortego de la frato, Kuŝika decidis iri viziti kelkajn 
famajn saĝulojn en iliaj ermitejoj. Post ĉirkaŭ sepjara 
asketa vivo, plena de memsurmetitaj suferoj, li alvenis, 
iun tagon, en la solecan loĝejon de tre fama “ Muni ” aŭ 
sanktulo, maljuna Durvasas, sur la bordo de la rivero 
Malini. Kun li loĝis ŝarmishtha, lia pranevino, dekkvin- 
jara knabino de preskaŭ diina beleco. Nia familia 
tradicio asertas, kaj ankoraŭ multaj kredas, ke tiu 
knabino estis filino de nimfo kaj estis sendita de la dio 
Indra, kiu fariĝis ĵaluza pri la kreskanta pro sankteco 
povo de mia antaŭulo Kuŝika. Tamen tio, kompreneble, 
estas nur legendo ; ĝi estu tio. La maljuna sanktulo 
akceptis la princan saĝulon, pri kies famo li jam aŭdis, 
kun granda ĝojo kaj proponis, ke li loĝu kun ili. Kuŝika 
volonte konsentis. En la daŭro de tri jaroj la tri homoj 
kunvivis idilie en tiu kaŝita bosko en sankta ĝojo kaj 
serena paco. La reĝa saĝulo ĉiutage trezore amasigis 
provizon da puraj meritoj per siaj sanktaj ekzercoj kaj 
dank J al la protektado de sanktaj ritoj de la Muni 
Durvŭsas. 

Sed alvenis tempo, kiam la denatura nobleco kaj 

vira beleco de Kuŝika naskis en la koro de ŝarmishtha 
dolĉan amon. Krom la maljuna onklo, ilia nobela 
gasto kaj kelkaj malaltkastaj ermitoj, ŝi estis vidinta 
neniun viron. Sed la princido estis tute blinda je la 
ĉarmoj de la knabino kaj senkonscia pri la amo, kiun li 
estigis en ŝia koro. ŝarmishtha, unue timeme, sed iom 
post iom pli kuraĝe, penadis veki en lia brusto respondan 
senton. Vane. Fine ŝi konfesis al la onklo sian amon 
kaj pasie petegis lin, ke li kaŭzu en la spirito de sia gasto 
foriĝon de liaj asketeco kaj malvarmeco al ŝi, ŝanĝante 
ilin en varman amon. Longe la sanktulo kontraŭstaris 
la petegojn de la amata nevino, sed fine li konsentis, 
kondiĉe, ke ŝia unua filino apartenu al li; ke li edukos 
ŝin kaj antaŭdestinos fariĝi Gaŭtami t.e. estrino de la 
virina parto de la societo de ermitoj. Mankas hodiaŭ 
vespere la tempo por priskribi al vi la kelkajn. feliĉajn 
tagojn, kiuj sekvis la efektivigon de la deziro de Ŝarmish- 
tha. 

Intertempe la famo de la diina beleco de Ŝarmishtha 
atingis ĝis la palaco de princo Triŝanku. Tiu ĉi decidis 
entrepreni ĉasekskurson en la ĉirkaŭaĵo de la loĝejo de 
la sanktulo Durvŭsas, esperante gajni la amon de la 
belulino. Iun tagon, do, li alvenis, bele vestita kaj 
akompanata de ĉarkondukisto. Grandaj estis liaj 
surprizo kaj ĉagreno, kiam li trovis, ke lia malamata 
frato estas kunvivanto kun la fama saĝulo kaj ties bela 
nevino. Sed kiam li komprenis la rilatojn, kiuj ekzistas 
inter Kuŝika kaj ŝarmishtha, liaj kolero kaj malamo 
centobliĝis ; tamen li sukcesis tute kaŝi tiujn ĉi sentojn. 
Unuavide li pasie enamiĝis en la knabinon. Je iu 
preteksto li irigis sian fraton kun si al la kortego, pro- 
mesante, ke Kuŝika tuj revenos. La tagon post ilia 
alveno en la palacon, la princo Triŝanku, malice stariginte 
maljustan malpacon, forpelis la senkulpan fraton el sia 
regno kaj minacis lin je tuja morto, se li iam ree trans- 
paŝos la landlimon. Kuŝika foriris malproksimen ekster 
la limojn de Hindujo kaj, laŭ niaj familiaj kronikoj 
loĝiĝis post multjara vagado apud la antikva rivero 

Araxes, inter la Kaspia Maro kaj la Nigra Maro. Tie 
loĝis tiutempe la dek triboj de Izrael, kiujn la asiria 
reĝo ŝalmanasaro devigis forlasi sian landon inter la 
jaroj 741 kaj 676 antaŭ J.K. 

— Cu vi vere posedas aŭtentikajn kronikojn pri tiuj 
antikvaj tempoj ?—surprizite kaj iom dubeme ekkriis 
Vilfrido. 

Sri Kunwar Kriŝna rimarkis la nuancon de nekredemo 
en la voĉtono de la juna viro. Kun intensaj seriozeco kaj 
konvinko li respondis : 

— Tute aŭtentikajn. Pri tio mi havas neniajn 
dubojn. Plue, ni scias, ke li edziĝis kun virino el la 
tribo Levi kaj poste transmigris kune kun la tribaro 
izraelida, trans la Kaŭkazajn montojn al la lando de la 
antikvaj Kimeroj sur la nord-okcidenta bordo de la 
Nigra Maro. Krom tiuj, sendube aŭtentikaj kronikoj 
ekzistas amaso da familiaj tradicioj, kies fidindeco estas 
pli-malpli duba. Vi devas ja memori, kara amiko, ke 
Hindujo posedis tre altan civilizacion jarcentojn antaŭ 
la Grekoj kaj la Romanoj. Sed mi flankiras. Kelkan 
tempon poste, la perfida Triŝanku ree vizitis la kvietan 
boskan valon, kie loĝis la potenca saĝulo kun sia zorgatino* 
Lia koro estis plena de pasia amo al la ĉarma junulino. 
Li sciigis al ili, ke Kuŝika jam antaŭ kelkaj monatoj 
forlasis por ĉiam sian patrujon por dediĉi sin, en mal- 
proksima lando, al la plej asketa vivado en iu kaŝita 
ermitejo. 

La bela ŝarmishtha, komence, forte ĉagreniĝis, sed la 
pasia amindumado de la eleganta maharajaho iom post 
iom forgesigis al ŝi la unuan. ŝajne malfidelan amanton. 
Delogita de parolpentritaj bildoj de brilegaj kortegoj 
kaj elokventaj promesoj, ke ŝi fariĝos Ha ĉefa, ĉiam 
adorata edzino, ŝi konsentis forkuri kun li. Kiam la 
sanktulo Durvdsas sciiĝis, kio okazis, ekregis lin la plej 
terura kolerego. Mi ne volas priskribi la tujajn sek- 
vojn, en la ĉirkaŭaĵo, de liaj fortaj malbenoj, ĉar 
vi ne kredus ilin, kvankam en la Malnova Testamento 
similaj okazintaĵoj estas rakontitaj. Sed unu terura 

antaŭdiro, malfeliĉe terure plenumiĝis laŭlitere: li 
antaŭdiris, ke lepro afliktos la idaron de Triŝanku kaj 
ŝarmishtha kaj iliajn posteulojn en la daŭro de multaj 
jarcentoj, ĝis kiam la lasta, sola posteulo de Kuŝika 
estos trovita en tre malproksima lando kaj revenigita 
en la landon de sia deveno. Nur tiam foriĝos la malbeno. 
La miriga ofteco, preskaŭ senintermankeco, kun kiu tiu 
ĉi terura malsano okazis de tiu antikva ĝis la nuna 
tempo en nia familio, tute forigas ĉian dubon pri la realeco 
de tiu antaŭdiro. Laŭ niaj plej precizaj kronikoj 
preskaŭ ne ekzistas tempo, kiam ne troviĝis almenaŭ 
unu leprulo en nia familio. Tio estas tre malfeliĉa fakto ; 
kaj tute neeble estas ĝin klarigi kiel nurajn, hazardajn 
okazintaĵojn. 

Sri Kunwar Kriŝna eksilentis. Profunda ĝemo eliĝis 
el lia brusto, kaj en liaj okuloj vidiĝis rigardo de nedirebla 
malĝojo. Vilfrido preskaŭ ne sciis, kion pensi pri tiu 
strangega rakonto, sed li estis profunde kortuŝita de la 
evidenta sincereco, kun kiu lia amiko parolis kaj de la 
forta emocio, kiu lin regis. Vane li penis trovi taŭgajn 
vortojn. Post momento la princido daŭrigis enpense, 
kvazaŭ li parolus al si mem : 

— 1 Kompreneble, en la daŭro de jarceiitoj aro da 
legendoj ĉirkaŭkreskis tiujn ĉi kaj aliajn faktojn ; sed, 
nesciante, kiom el ili estas veraj kaj kiom fantaziaj, mi 
ne volas citi ilin hodiaŭ vespere. Antaŭ ĉirkaŭ dek 
jaroj venis al mi la deziro funde esplori la tutan 
aferon. Mi konkludis ke, ĉar la unua parto de la antaŭ- 
diro laŭlitere plenumiĝis, ankaŭ la dua parto plenumiĝos, 
nome, ke iam, kiam la lasta posteulo de Pmalfeliĉa 
elpelito Kuŝika estos trovita kaj revenigita al sia familio, 
la terura malbeno estos forprenita. Iu posteulo de 
Kuŝika, do, ankoraŭ ekzistas, kaj iu posteulo de li 
estas destinita por esti trovita kaj por plenumi tiun ĉi 
duan parton. Mi komencis kun granda diligenteco serĉi 
la postesignojn de la dek triboj izraelidaj, kutime nom- 
itaj “ la perditaj dek triboj ” ; kaj ju pli mi serĉadis 
kaj ju pli mi studadis, des pli mi trovis la laboron alloga 

kaj interesa. Diligentege mi trastudis pli ol sepfoje la 
Malnovan kaj la Novan Testamentojn, tre zorge notante 
ĉiujn profetaĵojn kaj^aludojn rilate al tiu mistera popolo ; 
mi serĉis en antikvaj historiaj verkoj pri iaj signoj, kiuj 
povas ĵeti eĉ lumeton sur la demandon, kien ĝi migris. 
Tiucele mi vizitis la ĉefajn eŭropajn bibliotekojn kaj 
konsultis la plej eminentajn historiistojn kaj pastrojn 
en Italujo, Germanujo kaj Anglujo. Mi ŝparis nek monon 
nek tempon nek energion. Mi volonte suferadis mokojn, 
malfacilaĵojn kaj ĉiuspecajn malagrablaĵojn. 

Sed mia fervoro ricevis pluan teruran stimulon. Kiam 
mi estis okupata apud la bordo de la Nigra Maro en 
regiono, nomita Ar-sareth en la libro de Esdraso, deĉifrante 
hebreajn epigrafojn sur antikvaj tomboj kaj monu- 
mentoj, mi ricevis la novaĵon . . . ke mia propra, 

sola filo . . . atakiĝis de tiu terura malsano, lepro 

. . . lepro. 

La princido parolis la lastajn vortojn malrapide per 
nedireble malgaja voĉtono. Liaj okuloj pleniĝis de 
larmoj, kaj lia brusto forte laboris. 

Profunde kortuŝite Vilfrido eksaltetis : 

— Ho ! mia kara sinjoro,—li diris, karese metante 
manon sur la brakon de la malfeliĉa viro,—Kiel malĝojega! 
Kiom mi kompatas vin !—Ankaŭ liaj okuloj malsekiĝis. 

Sri Kunwar Kriŝna danke ekbalancis la kapon, 
kunpremante la tremetantajn lipojn, kvazaŭ H volus 
per tio malhelpi eliĝon de dolorkrio. Li daŭrigis : 

— Mi duobligis, multobligis miajn klopodojn kaj, 
dank’ al Dio, mi mirinde sukcesis sekvi la postesignojn 
lasitajn de la Izraelidoj. 

— Efektive !—surprizite ekkriis Vilfrido. 

— Jes !—la hindo respondis kun akcento, kiu montris 
la plej fortan konvinkon,—la tutaĵo de miaj eltrovaĵoj 
kondukis min al neskuebla konkludo, ke almenaŭ la plej 
granda parto de la tielnomitaj perditaj dek triboj loĝas 
en la Britaj insuloj. 

— Ho !—ekkriis Vilfrido, ankoraŭ pli surprizite, ne 
povante subpremi rideton,—ĉu vi vere kredas tion ? 

1 

Mi memoras, ke mia onklo kaj amiko lia foje interdiskutis 
pri iu sinjoro Rikardo Brothers, strangulo, kaj ties 
malgranda sekvantaro, kiuj havis tiun saman opinion. 

— Jes, mia kara Vilfrido,—ne estu nekredema, tial ke 
via onklo, fanatika neanto de ĉiuj aferoj spiritaj, sur- 
verŝas tiun demandon per sia kutima akra mokado. Mi 
konas sinjoron Brothers kaj sinjoron Finlayson, kiuj 
malhelpas la akcepton de tiu ĉi teorio per asertoj, pri 
kiuj ili havas nur la plej ombrecajn pruvojn. Mi povas 
diri sen malmodesta troaĵo, ke mi scias pri tiu ĉi afero 
pli, ol iu homo vivanta. Instigasmin ja nek fantaziemo, 
nek amo al la famo aŭ al strangaĵoj, sed treege dolora 
neceso kaj persona dezirego. Sed nun mi alvenas al 
punkto, kiun mi celis, kaj kiu pli speciale tuŝas vin 
persone. 

Vilfrido aŭskultis kun streĉita atento, demandante 
sin, kio sekvos. La hindo daŭrigis : 

— Antaŭ ok monatoj. la dudektrian de Marto, mi 
havis la plezuron koniĝi kun vi, mia kara amiko, en la 
gastama domo de niaj bonaj amikoj, gesinjoroj Parkin- 
son. Irante hejmen, tiun nokton, mi ne povis al mi 
klarigi la tre strangan impreson, kiun sur min faris via 
persono. Mi tre timas, ke mi nun parolos pri aferoj, kiuj 
iagrade estas ekster la limoj de via percepto kaj kiuj 
ŝajnos al via okcidenta spirito nekredeblaj. 

Estis noktomezo. Mi izolis min en mia privata 
sanktejo kaj, ĉiam konsciante la ĉefan mian vivcelon, 
mi fordonis min al la mistikaj influoj de superaj potencoj, 
kun kiuj iafoje mi povas meti min “ en rapportP Ne 
aspektu tiel nekredema ; mia kara,—diris la princido 
milde kaj kun intensa deziremo,—ekzistas ja aferoj en 
la sfero de la spirito, de la natura filozofio pri kiuj vi 
ankoraŭ eĉ ne revis ; aferoj tiel malsamaj je la ordinara 
proza vivo. 

Helpate de kapableco heredita de longa vico da 
antaŭuloj, kiuj estis spertuloj pri la okultaj sciencoj, 
magiistoj, se vi volas, aŭ mistikuloj, kaj inspirate de 
flama dezirego, mi estis penadinta per mempurigado, 

per penta memturmento, rompi, iagrade, la katenojn, 
kiuj ligas la animon al la korpo kaj la korpon al la videbla, 
materia mondo. Mi pasie penadis per incensoj kaj forta 
streĉo de Pvolpovo starigi ĉirkaŭ mi alian mondon, 
spiritan mondon ; alivorte, mi ebligis min, senagigante, 
dormigante la fizikajn sentojn, eniri en la sferon de aliaj, 
superaj, spiritaj sentoj. Ekzistas, plue, gvidantaj influoj, 
kiuj venas al la homa spirito ŝajne neserĉite, sed, eble, 
responde al antaŭaj deziregoj, aŭ sekve de duonkonscia 
aktiveco aŭ, iafoje, dum la dormo, en la horoj de pli 
granda akceptemo. Tiuj gvidantaj influoj plej ofte, do, 
venas, por tiel diri, el blua ĉielo sen ŝajna rilato kun ia 
konscia pensado. Tiel venis al mi la revelacio—ĉar, 
memoru : la hazardo ne havas aferon ĉi tie—ke vi, 
Vilfrido, vi estas la persono, kiun mi tiel korpremate 
serĉas. 

Vilfrido eksaltis kaj ekkriis : Kio ? Mi ? 

— Jes,—respondis Sri Kunwar Kriŝna trankvile, per 
voĉtono, kiu, tamen, montris signojn de grandaj emocio 
kaj deziremo. Metante ambaŭ manojn sur la ŝultron 
de la junulo, li parolis plue :—Mia kara Vilfrido, tute 
natura estas via mirego ; kaj mi konscias, ke tiu ĉi ideo 
devas ŝajni al vi fantazia, eble absurda, sed havu indulgon 
je mi. Senutile estus por mi peni por priskribi al vi 
la ĝojon. kiu plenigis mian animon ! Tamen mi ne fidis 
sole al intuicio aŭ okultaj influoj. De tiu tempo mi tre 
zorge serĉis certigon de la steloj, kaj la respondo de tiuj 
ĉielaj estaĵoj estis tiel klara kaj nedubebla, kiel mi nur 
povis deziri. Vi memoros, ke mi faris multajn demandojn 
—eĉ je Prisko esti malĝentila—pri via naskiĝo, ĝia loko, 
la precizaj dato kaj horo k.t.p. Ju pli mi sciiĝis pri tiuj 
kaj aliaj detaloj, des pli precize mi povis ellabori vian 
horoskopon kaj des pli mi fariĝis absolute certa, ke mi 
ne eraras. Plue, mi trovis el la steloj, ke la momento 
mem, kiam, unue, intuicie venis al mi la penso, ke vi 
estas la persono, al kiu en la daŭro de jarcentoj nia tuta 
familio sopiris kiel sola savonto, ke tiu momento estis 
treege favora momento. 

Sri Kunwar Kriŝna leviĝis, iris serĉi leteron kuŝantan 
sur la ronda tablo kaj ree sidiĝis : 

— Mi sendis kopiojn de via horoskopo kaj de tiu de la 
naskiĝo de la dirita ideo al sinjoro Dupont en Parizo, 
unu el la plej lertaj astrologoj en Eŭropo, por liaj sende- 
pendaj interpretoj. Li plej definitive diras, ke la klara 
voĉo de la steloj, la seneraraj malkovrantoj de homa 
destino, konstatas la verecon de la ideo, kiu naskiĝis je 
tia feliĉa momento. Kaj rilate la horoskopon de via 
naskiĝo, li pensas, ke ĝi estas unu el la plej rimarkindaj, 
kiujn li iam vidis. Krom kelkaj aliaj aferoj, pri kiuj li 
atentigas min, kaj kiuj tute certigas mian proppan 
konkludon, li diras, ke—mi nun ne citos la teĥnikajn 
terminojn, kiujn mi montros kaj klarigos al vi poste— 
ke la naskiĝo kaj frua infaneco de la dirita persono estas 
rilatita kun misteraj kaj tragediaj aferoj, ke post la 
dudeka jaro de sia vivo li havos grandan vivoŝanĝon. 
Plue li alportos grandan feliĉon aŭ profiton aŭ benon al 
multaj homoj, eble per sinofero, kaj li certe estas 
destinita fariĝi famulo. Plej rimarkinda interpreto de 
viro, kiu havis je sia dispono nur du kartojn, montrantajn 
la situaciojn de la planedoj kaj de la “ domoj ” je la horo 
de la naskiĝo de nekonata de li persono. Sed la plej 
rimarkinda afero estas jena aldono :—Vi ne sciigis min,— 
diras tiu fama scienculo,—ĉu la horoskopoj havas inter- 
rilatojn. Mi konjektas, ke jes ; ĉar, se ne, la multaj 
reciprokaj aspektoj kaj signifoplena interplekto en 
kaprikorno estus vere mirindaj. Tiam sekvas ĉi tie 
kelkaj komparoj, per kiuj mi ne volas tedi vin. Via 
nomo Vilfrido, cetere, estas tre signifoplena ; ĝi estas 
antikva anglosaksa nomo kaj signifas “ pacfaranto ” aŭ 
“ paciganto.” 

Nu, ĉio ĉi tio estas por mi konvinkiga sen ia ombreto de 
dubo, sed nun, de kiam mi konas vin pli intime, estas 
precipe mia koro, kiu certigas min, ke mi ne eraras. 

Sri Kunwar Kriŝna nun ekpensis, ke li diris sufiĉe por 
tiu okazo. Li do subite ŝanĝis la temon kaj gajete diris: 

— Mi timas, ke mi hontinde malzorgas miajn devojn 

kiel gastiganto, pardonu; kaj la kuiristo plendos, ke nii 
malbonigas la vespermanĝon per tro longa babilado. Cu 
ni iros en la manĝoĉambron ? 

Vilfrido ankaŭ leviĝis, malrapide, por sekvi sian 
gastiganton. Li sentis sin kvazaŭ en sonĝo. Analizi 
siajn pensojn li ne povis, eble li ne volis pro timo elreviĝi. 
Dum la ĉetabla interparolo, kiu sin turnis precipe al la 
sociaj kaj politikaj statoj de la diversaj regnoj, kiuj 
formas la vastan landon Hindujon, Vilfrido demandis la 
princidon: 

— Do, ĉu unu celo de via vojaĝo ĉi tien estas duon- 
politika, via moŝto ? 

— Ne, Vilfrido, mi ne povas diri, ke oni nomus tiun 
aferon eĉ duonpolitika, kvankam ĝi koncernas la bon- 
staton denia tuta regno,kaj kvankam la rezultato demia 
misio pro ĝia graveco povus havi politikajn konsekven- 
cojn. La afero estas la jena:—Dum sia ofico kiel 
gubernatoro en Hindujo de 1 ’jaro 1798 ĝis 1805, Lord 
Wellesley revivigis kaj proklamis la imperian principon 
pri absoluta politika superregado. En la lumo de postaj 
okazintaĵoj mi nun ne ŝanceliĝas diri, ke tiu tre lerta 
projekto, kvankam iom severa, estus tre bonfara 
al multaj partoj de Hindujo, precipe je tiu periodo, ĉar 
la stato de multaj sendependaj ŝtatetoj ekster la sfero 
de la firma brita regado, fariĝis de jaro al jaro pli em- 
barasa, pli senespera. La centraj landoj disŝiriĝis pro 
interna malpaco, kaj la milicioj de la diversaj regnoj ne 
povis kontraŭstari la bone ekzercitajn bandojn de la 
Marathasoj kaj la 30,000 afganajn dungitojn de Amir 
Khan. Kelkaj el la pli fortaj maharajahoj kontraŭstaris 
proponojn pri submetiĝo sub la superregado de la brita 
registaro rilate al eksteraj aferoj, dum multaj aliaj 
volonte akceptis ĝin. En la jaro 1805 Lord Cornwallis, 
reveninte Hindujon, renversis la projekton de Lord 
Wellesley, kaj kvankam li mortis nemultajn monatojn 
poste, lia principo de ne-enmiksiĝo en la politikaj aferoj 
de tiuj sendependaj ŝtatoj estis sekvata en la daŭro de 
dek jaroj. Tiam kelkaj ŝtatetoj eĉ plendis pro tio, ke la 

brita registaro ne prenas sur sin la devon ŝirmi ilin 
kontraŭ vagadantaj bandoj—precipe post kiam oni estis 
forpermesinta la regulan soldataron—kaj la devon 
malhelpi reciproke detruajn militaĵojn. 

Mia patro estis ĉiam tre ĵaluza pri siaj seijdependeco 
kaj honoro, tamen li timis la sorton, kiu trafis multajn 
eĉ pli grandajn kaj potencajn ŝtatojn. Kiam Lord 
Hastings fariĝis gubernatoro en la jaro 1813, li pensis, ke 
konsilinde, eĉ necese estos, ree alpreni la projekton de 
iom-post-ioma paca ensorbo de sendefendaj aŭ turmenti- 
taj ŝtatoj. Mia patro kaj Lord Hastings estis antaŭe 
intimaj amikoj, kiam ambaŭ estis kunstudentoj de la 
universitato en Berlino, sed la interŝanĝo de leteroj jam 
de multaj jaroj ĉesis. En la sekvinta jaro ili renovigis 
la amikecon, kaj Lord Hastings konsilis al mia patro, 
sin meti propravole sub la protektoraton de la brita 
registaro. Dum la vizito de mia patro en Kalkuto li 
ricevis proponon de tre grava kaj riĉa kompanio, kiu 
volis vastigi kaj ekspluati la grandajn, sed ĝis tiam ne 
sufiĉe uzitajn riĉaĵojn de lia lando. Malfeliĉe je tiu 
tempo mi forestis en Eŭropo, kaj mia pliaĝa frato estis 
malsana. Reprezentantoj de la kompanio akompanis 
mian patron al Pentuki, kaj post longa traktado fariĝis 
kontrakto, laŭ kiu estis, interalie, interkonsentite, ke 
gravaj diferencoj de opinioj koncernante ĝin estu 
decidotaj antaŭ juĝantaro en Londono. Tio estis por 
ni malfavora kondiĉo. Tiu ĉi kontrakto kune kun tri tre 
gravaj klarigaj kartoj geografiaj estis senditaj al Lord 
Hastings por ties kontrolo kaj sankcio. Malfeliĉe la 
kontrakto revenis de Kalkuto kun nur du geografiaj 
kartoj. Kaŭze de en tiu tempo okazantaj maltrankvil- 
aĵoj, unu karto perdiĝis. Post vana petado resendi ĝin 
oni fine forgesis pri ĝi. 

Niaj rilatoj kun la dirita kompanio, kvankam ili faris 
al ni grandan profiton, ne estis tre feliĉaj pro aroganteco 
kaj troavideco de la estroj. Antaŭ unu jaro kaj kvarono 
ili pretendis la rajton deflankigi malgrandan riveron por 
superakvigi luitan distrikton. Tia deflankigo kaŭzus 

grandan mizeron al miloj da kamparanoj loĝantaj apud 
tiu rivero. Tiun proponon, do, ni firme kontraŭstaris, 
asertante, ke la koncerna parto de 1’ rivero estas ekster 
ilia teritorio. La kompanio asertis la malon. La 
teksto de la kontrakto ne estis sufiĉe preciza kaj sin 
apogis sur la perdita karto. Post longa disputado la 
kompanio decidis meti la aferon antaŭ la juĝantaron en 
Londono. Jen la “ oficiala ” kialo de mia vojaĝo. 

Car la vespermanĝo nun estis finita, Sri Kunwar 
Kriŝna interrompis sian rakonton kaj ĝentile diris: 

— Se plaĉas al vi, ni iru en mian skribejon. Tie mi 
povas montri al vi kelkajn geografiajn kartojn kaj aliajn 
interesajn aferojn. Mi esperas, ke mi ne tedas vin per 
tiuj longaj rakontoj ? 

Vilfrido leviĝis kaj vigle respondis : 

— Tute ne! via moŝto. Efektive nenio povus esti 
pli interesa. 

La skribejo estis vasta ĉambro, meblita tute laŭ 
moderna, angla stilo. Ĝi enhavis, krom larĝa skribtablo 
kun nombro da tirkestoj ĉe ambaŭ flankoj, kaj aliaj 
diversaspecaj mebloj, kvar larĝajn libroŝrankojn. La 
hinda princido, enirinte la ĉambron post sia gasto, iris 
rekte al la skribtablo, levis ĉarnirkovrilon kaj elprenis 
malgrandan ŝlosilon, per kiu li malfermis unu el la tirkestoj. 

— Tie ĉi troviĝas,—li diris,—ĉiuj paperoj kaj doku- 
mentoj. rilate al tiu ĉi afero.—Elprenante el la profundo 
de la tirkesto pakaĵeton da paperoj kunligitaj per flava, 
silka rubando kaj sigelitaj per ruĝa sigelo, li diris plue 
kun kontenta rideto : 

— Jen estas la plej gravaj dokumentoj, kiujn mi ricevis 
nur hieraŭ el Kalkuto. Mi sciigis al vi, ke niaj kontraŭ- 
uloj sin apogas sur la malesto de unu geografia karto, kiu 
kompletigas kaj klarigas la tekston de la kontrakto. 
Nu, mi tuj skribis al Lord Hastings kaj petis lin, 
ke li bonvolu starigi serĉon en sia arhivo pri tiu grava 
dokumento. Tiu ĉi fasko ankaŭ entenas laŭ aparta, de 
lia lorda moŝto persone skribita letero, ateston pri la 
aŭtenrikeco de tiy ĉi karto, 

— Ho,—ekkriis Vilfrido,—mi tre ĝojas pro tio ! 
Kian surprizon tio kaŭzos al viaj kontraŭuloj! 

— J es ,—diris Sri Kunwar Kriŝna ridetante,—tiu ĉi 
fasketo estos kvazaŭ bombo en tendaro de la malamikoj 
je Ptago de la juĝa aŭskultado. Lord Hastings petis 
min, ke mi faru uzon el lia atestskribaĵo nur tiam, kiam 
tio estos absolute necesa. Mi nun estas tre kontenta, ke 
la proceso prokrastiĝis. Pro diversaj kaŭzoj mia apelacio 
al supera instanco ne aŭdiĝos antaŭ la ioa de Aprilo. 
Cetere miaj advokatoj estas sinjoroj Konard kaj Perkins, 
kaj via samurbano, sinjdro Leo Broadbent speciale 
okupas sin pri mia afero. Mi tre estimas tiun junan 
juriston pro liaj lerteco kaj sindonemeco kaj fidindeco. 
Neniu scias ion pri tiuj ĉi dokumentoj, krom vi kaj 
sinjoro Broadbent. 

— Efektive !—diris Vilfrido kun surprizo, sed ankaŭ 
kun nuanco de malplezuro. Li sentis, ke la situacio 
postulas, ke li diru ion plu, sed li ne povis sincere esprimi 
ian plezuron aŭ gratulon pri tiu sciigo. Plivole li parolus 
pri la sceno, ldu okazis antaŭnelonge inter li kaj Leo 
Broadbent. Tamen, rememorante la vortojn de 1 ’ 
princido ĉe la lasta kunveno en la domo de gesinjoroj 
Parkinson “ ke oni devas senplende suferi personajn 
maljustaĵojn, ,> li sHentis. 

Sri Kunwar Kriŝna zorge remetis la dokumentojn kaj 
la ŝlosilon en la samajn lokojn, el kiuj li antaŭe prenis 
ilin. Poste li malfermis alian tirkeston kaj elprenis el 
ĝi belan, el santala ligno faritan skatoleton, dirante: 

— Mi deziras montri al vi kelkajn portretojn de miaj 
familianoj.—Li levis belege ĉizitan kovrilon kaj diris 
plue:—oni kutime ne montras al fremduloj, precipe 
viroj, portretojn de la virinoj de la propra familio, kaj 
vi estas la sola ldu ilin vidos. 

— Mi scias, via moŝto, pri tiu kutimo,—Vilfrido 
respondis ĝentile,—kaj des pli alte mi ŝatas la honoron, 
kiun vi al mi faras. 

— Vi preskaŭ ne plu estas por mi fremdulo, Vilfrido, 
kaj mi esperas, ke iam vi koniĝos kun mia familianaro. 

Jen estas mia edzino—mi havas nur unu edzinon—kaj 
jen miaj du filinoj Parvati kaj Rohini. 

Li metis antaŭ Vilfridon tri miniaturojn belege 
pentritajn sur eburo en multekostaj, per perloj kaj 
gemoj ornamitaj kadretoj. La juna viro ekprenis unu 
post alia kaj atente rigardis ilin : 

— Kiel belegaj miniaturoj !—li diris kun surprizo kaj 
admiro,—ili estas tre interesaj. Mi neniam vidis pli 
belajn, eĉ ne en nia muzeo. 

Unu el la portretoj prezentis sinjorinon kun noblaj, 
inteligentaj trajtoj. Ŝiaj vizaĝlinioj estis rondaj kaj iom 
plenaj, kaj la lipoj iom dikaj, sed entute la aspekto estis 
tre plaĉa kaj alloga. La du aliaj miniaturoj prezentis 
knabinojn, kiuj havis la aĝon de ĉirkaŭ dekdu kaj 
dekkvar jaroj. Iliaj vizaĝoj estis dolĉaj kaj delikataj 
kun rimarkinde helaj haŭtkoloroj. 

— Vere tre dolĉaj, noblaj vizaĝoj, ĉiuj,—diris Vilfrido, 
enpense. 

Per voĉtono, montranta amemon kaj feliĉon, Sri 
Kunwar Kriŝna rediris : 

— Jes, ĉiuj tri estas dolĉaj, noblaj estaĵoj kaj pli bone 
kaj libere edukitaj, ol la plimulto de princinoj en nia lando. 
Miaj filinoj havis francajn guvernistinojn kaj havas nun 
kiel kunvivantinon altkulturitan, anglan sinjorinon, 
filinon de altgrada oficiro de nobela deveno. Ambaŭ 
junaj sinjorinoj flue parolas la anglan kaj francan 
lingvojn kaj iomete la germanan. 

— Efektive! 

— Jes ; kaj afero, kiu eĉ pli interesos vin, estas, ke ili 
tre amas la muzikon. 

— Vere, via moŝto, vi tre mirigas min. 

Tiam subite la vizaĝo de la princido akceptis tre 
malgajan aspekton, kaj maldolĉa ekĝemo eliĝis el lia 
brusto. Li diris : 

— La portreton de mia filo mi ne kunportis. Tro 
dolorege estas por mi rigardi ĝin : 

Vilfrido, dezirante pro kompato ŝanĝi la temon denove 

ekprenis la portreton de la edzino de Pprincido kaj 
ree enpense rigardis ĝin: 

— Strange,:—li diris,—mi ne povas forpuŝi la penson, 
fantazian impreson, sendube, kvazaŭ mi jam antaŭe, 
iam en la estinteco, vidis tiun ĉi sinjorinon. 

Sri Kunwar Kriŝna ekrigardis sian gaston kun grandaj 
vigleco kaj kontenteco : 

— Mi ne miras pri tio, mia juna amiko,—li diris 
preskaŭ solene,—mi ne miras, kaj mi tre ĝojas. Tio 
estas kelkfoja spertaĵo, imagi, tre malklare, verdire, ke 
oni jam antaŭe, iam en la profundo de la pasinteco, 
travivis nunajn okazintaĵojn aŭ similajn. Tio nepre 
pruvas, ke la animo havas antaŭajn ekzistadojn. 

Vilfrido ridetis : 

—ŝajne tio ja estas tre kredinda, tamen mi postulus 
kelkajn pluajn pruvojn, antaŭ ol plene akcepti tian 
teorion. 

— Nu, nu, knabo mia, konservu senantaŭjuĝeman 
spiriton ; la pruvoj ja siatempe sin prezentos al vi. 

— Eble. Ni vidos.—La juna viro leviĝis por diri 
adiaŭ al sia gastiganto.—Jam malfruiĝas. 

La princido akompanis lin ĝis la pordego. 

— Cu mi povas peti vin, ke vi ree vizitu min baldaŭ,— 
li demandis dezireme,—venontan lundon vespere ? 
Bone ; dankon. Mi okupas min nuntempe per sekretaj 
esploroj, pri kiuj mi ankoraŭ ne parolis kun iu ĉi tie, sed 
kiu, mi estas certa, tre interesos kaj allogos vin. Antaŭ 
ol vi povos kun plezuro partopreni tiujn enketojn, estos 
necese, ke mi lernigu al vi la misterajn faktojn, sur 
kiuj ili estas bazitaj ; kaj tio okupos tutan vesperon. 

Vilfrido gaje respondis : 

— Ankoraŭ misteroj ! Vi vere igas min tre scivola, 
via moŝto. Mi do kun plezuro atendos tiun vesperon. 

Ce la pordo la hinda princido ree manpremis la junan 
viron, dirante per karesa voĉo : 

— Pripensu la priparolitan aferon, Vilfrido, mia kara 
knabo. Eble la hodiaŭa vespero fariĝos sortoplena 
okazo por vi kaj por mi. 

CAPITRO IX 


La nokto estis stelbrila, lunhela. La larĝaj antaŭ- 
urbaj stratoj jam estis senhomaj, kaj la grandaj, de 
belaj ĝardenoj ĉirkaŭitaj domoj ŝajne kuŝis tie ĉi kaj 
tie sonĝante meze de pleje senfoliaj arboj. La fantazio- 
riĉa cerbo de Vilfrido ofte, survoje hejmen, plenigis tiujn 
domojn je^homoj de sia propra imago, igante ilin aktoroj 
en ĉiuspecaj, imagitaj drametoj. Sed tiun nokton li ne 
havis okulojn por la ĉarmaj, en arĝenta lunlumo briletan- 
taj domoj. Preskaŭ li estis senkonscia pri ĉio, kion li 
preterpasis. Aŭtomate, kvazaŭ en sonĝo li sekvis la 
bonekonatan vojon hejmen, en stato de mirkonfuzo. 

— Efektive !—li diris al si en la pensoj —tio estas pli 
mirinda, groteska afero, ol ĉiuj feinrakontoj, kiujn 
fraŭlino Lambert iam rakontis al mi, kiam mi estis 
knabeto en Long-Seaton. Se nur kvarono de tiu 
mirrakonto estas vera, tiam certe la vero estas pH 
mirinda ol imagaĵoj ! 

Eksono de dancmuziko, venanta el domo, kiun li 
preterpasis, momente interrompis lian mediton. Li 
haltis kvazaŭ instinkte por aŭskulti kaj apogis sin sur 
ĝardena krado. Tamen la gaja muziko kaj la preter- 
ŝoviĝantaj sur la kurtenoj siluetoj de dancparoj ne povis 
tute forgesigi al li la demandon, kiu okupis Han kapon : 

Vere,—H diris al si,—mi ne scias, ĉu ridi la tutan 
fantazian aferon, aŭ . . . 

Aperis antaŭ liaj animokuloj la serioza, inteHgenta kaj 
nobla vizaĝo de la hindo, evidentigante la plej nedub- 
eblan sincerecon kaj la plej profundan konvinkon. Tio 
certe ne estas amuzaĵo por li, sed terure grava, serioza 
afero!—La muziko ĉesis, kaj Vilfrido daŭrigis sian 
vojon kaj sian meditadon :—Kunwar Kriŝna, kun sia 
ampleksa, okcidenta edukiteco certe ne estas malsaĝulo. 
Estas arogante pensi, ke nia moderna, okcidenta, tiel 

prifanfaronata kulturo ridindigas la filozofion kaj 
mondperceptojn de la hindoj. Cu ne estas vero, ke, 
jarcentojn antaŭ la komenco de la greka kaj romana 
kulturoj, floradis en Hindujo altaj artoj kaj sociala 
delikateco ? Krom tio,—li rezonis kun si mem,—kion 
ni havas hodiaŭ ĉi tie ? Nenion, krom necertaĵoj, 
neaĵoj aŭ inter-kontraŭdirantaj asertoj—konfuzon, 
nenion plu. Certe, nuntempaj filozofoj, eĉ la plej lertaj 
kaj aprobitaj, povas instrui malmulte al la antikvaj 
saĝuloj de Grekujo kaj Egiptujo, kaj tiuj ĉi estis ja 
kontentaj sidadi ĉe la piedoj de hindaj penstiloj. 

Tamen la plej enigma afero estas la persona aspekto 
de tiu ĉi demando. Kunwar Kriŝna estis por mi ĉiam 
tiel mirinde ĝentila kaj afabla, ke mi ne povos ofendi kaj 
ĉagreni lin, dirante :—mi absolute ne povas kredi je 
viaj fantaziaĵoj. 

Sed—kian radikalan ŝanĝon la akcepto de tia fantazia 
ideo sekvigus ! Kia alloga perspektivo, tamen ! 

Li atingis sian hejmon kaj rekte iris en sian dormo- 
ĉambron. Cirkaŭrigardante li sentis kvazaŭ ĉio en la 
ĉambro estus al li fremda, kvazaŭ li estŭs estinta for de 
ĝi longan tempon. Li ne povis ne ridi sin mem :— 
Alrigardante en sobra lumo . . . eble . . . sed li 
ne volis, hodiaŭ nokte, alrigardi la aferon en sobra lumo ; 
almenaŭ nun li ne volis perforte forpeli el sia imago la 
plaĉajn bildojn, kiuj ĵus ekformiĝis en ĝi. 

La stato de lia cerbo ne lasis lin trankvile dormi. Unu 
sonĝo sekvis alian : li havis aferojn, jen kun strange 
vestitaj alĥemiistoj, jen kun belaj hindaj princinoj aŭ 
malbenantaj sorĉistoj. Foje li akompanis sian amikon 
tra sovaĝaj, senhomaj dezertoj, rampante sur manoj 
kaj genuoj, serĉante kaj pririgardante antikvajn tombe- 
jojn pri hebreaj epitafoj, kaj foje li forte penadis reme- 
mori, kie kaj en kia jarcento li renkontis la belan sinjor- 

inon, kies portreton li vidis pentrita sur eburo. 

****** 

Dimanĉon vespere, reveninte de Diservo en Holborn, 
Vilfrido troviĝis, li pensis, en oportuna humoro, por 

trankvile kaj prudente pripensi la problemojn, kiujn lia 
hinda amiko starigis en liaj pensoj. Li do sidiĝis en 
komfortan apogseĝon apud la fajrejo por fordoni sin al 
“intensa pensado. ,> 

Li estis esperinta, ke la vizito al la preĝejo forpelos 
iom de la spirita nebulo, en kiu li sin trovis. Eble la 
temo de la prediko helpos al li. Sed li ne ricevis kontent- 
igajn respondojn al siaj multaj maltrankviligantaj 
demandoj. La temo de la prediko estis la biblia rakonto 
pri la profeto Elisajo, laŭ kies peto kvardekdu mokemuloj 
estis pereigitaj de du ursinoj. La lecionoj estis la jenaj : 
—la graveco de sankteco ; la ĵaluzo de Dio pri la honoro 
de Liaj profetoj ; kaj la antaŭzorga saĝo de Dio, kiu ofte 
permesas terurajn malfeliĉaĵojn, por ke ili estu, poste, 
por la homaro, aŭ daŭra averto aŭ spirita profito. 

Nun li ree penis starigi komparon inter tiu temo kaj 
la miregiga rakonto de la princido pri la saĝulo Durvasas. 
Kaŝita, ankoraŭ nur malklare sentita deziro, ke tiu 
rakonto estu vera, igis lin reve rezonadi jene :—Kial oni 
devus kredi, ke Dio havis profetojn nur en la lando, kiun 
oni nomas “ Sankta lando ” ? Cu Li ne ĉiam havis 
Siajn atestantojn en ĉiuj landoj kaj en ĉiuj epokoj ? 
Cu Li ne ŝatas kaj honoras sincerajn sopirantojn al 
sankteco, kiel ajn neperfekta aŭ eĉ malĝusta estus ilia 
koncepto pri la Dieco ? Sendube ! Se Dio atentis la krion 
de la izraelidaj profetoj kaj faris miraklojn laŭ iliaj 
petoj, kial do Li ne atentus la krion P sanktulo Durvdsas ? 
Unu rakonto, eble, enhavas tiom da verŝajneco, kiom 
la alia. Certe,—Vilfrido pensis,—Dio uzadas tre stran- 
gajn, providencajn rimedojn en la regado de homaj 
aferoj kaj de la pli vastaj aferoj de 1 ’ mondo. Kiu scias ? 
Eble Li vokis SrPon Kunwar Kriŝna por tiu* aparta celo 
ke li malkovru Liajn maturiĝantajn planojn rilate la 
sorton de la Izraelidoj. Estas ja nenio neebla en tio. 

Poste li ekpripensis, kion dirus liaj amikoj en Long- 
Seaton pri tiu fantazia ideo. Pensante pri tio, kion dirus 
lia onklo, li rideksplodis. Image li aŭdis la cinikulon 
nomi lin la plej senespera idioto, la plej molkapa 

kredemulo, kiu iam aŭskultis sensencan feinrakonton. 
Onklo Silaso certe furioziĝus en la okazo, se li decidus iri 
Hindujon kun la princido. Poste liaj pensoj iris al la 
paca ĉambreto ĉe strateto de la vilaĝo. — Dolĉa, sagaca 
fraŭlino Lambert: li bone sciis, kion si dirus. Kun 
zorgoplena rigardo en la bluaj okuloj kaj per ama voĉtono 
ŝi avertus lin pri la spiritaj danĝeroj, al kiuj li sin elmetas, 
malfermante sian koron al konceptoj, kies fundamento 
ne estas la persono de Jesuo Kristo, kaj kiuj ne estas 
bazitaj sur intima rilato kun persona, ama Dia Patro. 
ŝi nur ridetus je liaj denatura fantaziemo kaj kredemo 
pri ĥimeraj aferoj. Fine aperis antaŭ lia imago lia dolĉa 
Flora. La kara, seriozmiena knabino larĝe malfermus 
la malhelajn, amplenajn okulojn kun mirego, sed ŝi 
sincere kaj forte penus kredi pro amo al li, tion, kion li 
kredas. Vilfrido vidigis feliĉan rideton ĉe la penso, ke, 
eble, Flora sentus ioman ĵaluzan timon pro liaj amikaj 
rilatoj kun tiuj ĉarmaj, hindaj princidinoj, liaj longe- 
perditaj kuzinoj ! 

Tiu ĉi penso ŝanĝis la emon de lia meditado, kaj li 
fordonis sin al pli feliĉaj revoj :—Verŝajne oni donus al 
li princan titolon kaj cedos al li la rajtan propraĵon de 
lia prapatro Kuŝika kun bela palaco k.t.p. Li tiam povus 
studi hindajn arĥitekturon kaj artojn ; ne pro monamo, 
sed pro la arto mem. Li diligente studos en Hindujo 
kaj en eŭropaj metropoloj. Liaj rilatoj kun fama princa 
familio de Hindujo kaj lia propraj riĉaĵoj malfermos al 
li la pordojn de la plej gravaj domoj ; iŬ faciligos al li 
la akiron de scio, sperto, famo ! Ho, kia imagperspek- 
tivo ! Ravis lin la penso pri okazoj por vojaĝi; por vidi 
la famajn artaĵojn kaj arĥitekturajn trezorojn de 
antikva Hindujo kun laŭvole libera tempo por studado, 
meditado. Meditado. La tiea atmosfero mem, la 
sintrovado inter tiom da antikvaĵoj kaj la societo de 
filozofiaj pensuloj ja inspirus al li altajn pensojn. 
Ravege ! Li ĝisfunde studos la plej antikvajn kred- 
sistemojn, la morojn kaj la literaturon k.t.p. Eble li 
sukcesos fariĝi aŭtoritatulo pri tiaj aferoj. Vere, li tre 

volus fariĝi fama, se nur por kontentigi dolĉan Floran. 
Nenio pli feliĉigus ŝin, ol vidi lin eminenta, estimata de 
homoj. Tiam li fiere vizitos la grandan, malnovan 
domon je la ekstremo de P vilaĝo kaj dirus :—Sinjoro 
Broadbent, mi amas Floron ; ŝi amas min. Donu al mi 
ŝian manon. 

Tiel li revis. 

Sed post momento denove ekregis lin pli seriozaj 
pensoj : 

— Cu li ne decidis ĉiukoste eltrovi la veron ? Cu eĉ la 
plena plenumiĝo de ĉiuj, tiuj revoj vere kontentigus lin ? 
Ne ;—li ree konsciis,—nur la eltrovo de la absoluta vero 
plene kontentigos lian soifantan animon. Absoluta 
vero ? Sed, se tio estus tute ekster homa kapablo ? Cu 
li ne vere postkurus erarlumon ; kaj ĉu li ne, fine, estus 
devigata konfesi sin seniluziigita, malfeliĉa, senespera ? 
Li admiris la staton de animpaco, de certeco kaj kon- 
tenteco, kiu videble regis la hindan princidon. Kaj 
tamen, ial, li sentis, ke eĉ tiu stato kaj lia koncepto pri 
Dio neniam kontentigus lin. Kio, do ? 

**#### 

— Bonan vesperon, mia kara Vilfrido !— 

Tiel salutis Vilfridon la bonkora voĉo de Sri Kunwar 
Kriŝna, la sekvintan vesperon en la vestiblo de lia loĝejo. 
Li estis vestita per simila vestaĵo, kiel ĉe la lasta vizito 
de Vilfrido. Lia mantelosimila ekstera vesto estis blanka; 
kaj larĝa, blanka, silka zono ĉirkaŭis lin ĉe la talio. 
Sur tiu ĉi zono vidiĝis orbroditaj talismanaj signoj 
laŭ regula sinsekvo: Egipta kruco: ©; delfia“E”: 6; 
kaj la signo de la triunuo : A* Metante ambaŭ manojn 
sur la ŝultrojn de la juna viro, li diris plue : Ni iru 
en la teretaĝan saloneton ; tiu estas la plej komforta 
ĉambro por babilado. Mi timas, ke mi akaparas multe 
de via tempo, sed vi ne povas prezenti al vi, kiom mi 
ŝatas vian amikecon. 

Vilfridon frapis la eksterordinara koreco en la voĉtono 
de Pprincido kaj la deziremo en liaj okuloj. 

— Vi embarasas min per via miriga bonkoreco, via 
moŝto,—li diris kortuŝite. Viaj malkovraĵoj ja tre 
interesas min, ensorĉas min ; tamen mi devas diri al vi, 
ke ili, samtempe, ne malmulte maltrankviligas min, 
precipe la aferoj metafizikaj. Kiel vi scias, mia animo 
konsumiĝas pro deziro penetri en la profundon de la 
vero. Mi deziregas absolutan certecon, kiu sola povas 
kontentigi min. Foje mi kredis, ke la simpla fido de 
fraŭlino Lambert vere estas la sola solvo de ĉiuj spiritaj 
problemoj, sed ĉiam restariĝas en miaj pensoj la konflikto 
inter scio kaj kredo. 

— La solvo venos, kara juna amiko,—diris milde kaj 
maldube la hindo,—la ĉefa, efektive la sola bezono pri 
la ekkono de la vero estas absolute sincera, pasia deziro 
ĝin koni je ĉiu kosto. 

— Sendube,—rediris Vilfrido enpense,—mi volas scii; 
unue scii, poste kredi. Kaj nun vi turnas miajn pensojn 
en tute novan por mi direkton kaj ankoraŭ pli nebuligas 
mian spiritan perspektivon. 

Vere,—diris la hindo solene,—la vojo al la vero 
kondukas tra malĝojo. Sed, kio estas la scio ? Cu tiu 
necerta, ombreca, evitema io , hodiaŭa asertaĵo de fieraj 
filozofoj kaj scienculoj, kiu morgaŭ estos anstataŭigita 
per io nova, same malĝusta ? Ne. Tiu scio , kiu akiriĝas 
per nura filozofia spekulacio kaj kiu estas fabrikita per 
silogismoj, estas vere venta afero, Vilfrido. Sed la scio, 
kiun naskas vera boneco kaj pureco, liveras dian lumon 
al la animo, pli klaran kaj konvinkan, ol ĉiuj demon- 
strativaj atestoj. La vera scio ne estas por ordinaraj 
homoj, sed nur por diosimilaj spirituloj. Eble neniam 
stariĝis pli malĝuste bazita supozo, ol tio, ke la scio estas 
atingebla por ĉiuj, ke ĝi estas destinita por ĉiuj ; ne pli 
ol perloj por porkoj. Plue, ne tro fidu al rezonado, 
Vilfrido. Rezonado estas la plej granda eraro, sur kiu 
iam sin apogis spirite erariĝinta mondo. Estas pli 
prudente fidi al dia intuicio, revelacio, se vi volas. Nura 
homa intelekto penadas superregi intuicion, logiko penas 
premegi la veran vivon. Tamen, nevole mi jam enŝoviĝis 


Digitized by Google 



MIRINDA AMO 129 

en ĝuste la temon, pri kiu mi volis paroli kun vi hodiaŭ 
vespere. 

Vilfrido aŭskultis kun streĉita atento kaj admiro, 
penante kapti la plenan signifon de la vortoj kaj, 
samtempe, revuante la tutan amplekson de la mirigaj 
aferoj, kiujn tiu ĉi ĉarma, klera mistikulo malvolvis 
antaŭ li. 

— Vere,—li diris enpense,—mi tre deziras kompreni 
la misterojn, kiujn vi promesis konigi al mi.—Ridetante li 
diris plue :—Mi jam ekrigardas min mem kiel misteran 
estaĵon. 

— Vi ĉesos fari tion tuj, kiam vi ekkonos vin mem. 
Sed nun aŭskultu, mi petas. De tempo al tempo, tra la 
jarcentoj, eŭropaj pensemuloj, foje eĉ kristanaj mistikuloj, 
malkontentaj pri sia spirita stato, kaj sopirante al pli 
profunda kono de la vero, sin turnis al tiu antikva fonto 
de saĝo, Hindujo, por tie supreniri la orajn ŝtupojn, 
kondukantajn al la sankta templo de la dia saĝo. Unu 
el tiuj estis Christian Rosenkreuz, germana mistikulo, kiu 
mortis en la jara 1484. Li donis nomon al frataro kun 
sekvantaroj en ĉiuj eŭropaj landoj : Fraternitas de rosea 
cruce , aŭ Rozakrucanoj . Oni ankaŭ nomis ilin Illuminati , 
Guebroj, aŭ fratoj hermetaj. Tiuj rozakrucanoj estis 
en la mezepoko potencaj pensuloj. Same kiel astrologio 
estas la patrino de astronomio, tiel estis la dogmaro de 
tiuj sanktaj fratoj la bazo de ĉiuj nuntempaj filozofioj. 
La lasta aŭtentika skribaĵo, kiun ni nun posedas pri tiu 
interesa, mistera frataro, estas libro eldonita en Frank- 
furto en la jaro 1616 : Apologia compendiaria fraternit - 
atem de rosea cruce de Roberto Fludt. Multaj aliaj 
dokumentoj antikvaj ekzistas kaj amaso da polemi- 
kaĵoj el tiu tempo pri la pretendoj de la rozakrucanoj, 
al kiuj unu flanko atribuis la posedon de mallumaj 
misteroj, la povon aliigi metalojn, superregi elementajn 
spiritojn kaj, fine, konon pri sorĉaj skribsignoj. Kom- 
preneble kolektiĝis ĉirkaŭili amasoj da interesaj legendoj. 
Fakto estas, ke la fratoj hermetaj estis treege modestaj, 
maltrudemaj homoj, farantaj preskaŭ nenian propa- 

gandon, sed plivole pasigantaj la tempon per pia meditado 
pri la dia, neesprimebla, transcenda spirito, la mistero 
de la Sankta Spirito. Ilia estis speco de diservado, kiu 
akcentas la fakton pri intima rilato kun Dio kaj senperan 
kaj intensan konscion pri la dia ĉeesto. Ilia estis religio 
en sia plej intensa, vivanta kaj reala formo. Ili ne nur 
sentis kaj konfesis, ili vivadis la religion. La rozakru- 
canoj posedis la sekreton kaj la misteran dogmon pri la 
sankta fajro. 

— Cu ili estis, kiel la Persoj, fajro-adorantoj ? 

— Tute ne. La Persoj ne estas idolanoj, nek adorantoj 
de 1’fajro ; ili nur rigardas la fajron kiel simbolon de la 
dieco. La rozakrucanoj vidas en sia sekreta, sankta 
fajro la sekretan senmortan vizaĝon de la naturo. Ne; 
la mistera' fajro de tiu frataro ne estas ordinara fajro. 
Ili instruadis, ke ĉiuj koneblaj aferoj, videblaj kaj 
nevideblaj, la animo, la korpo, ĉio, evoluciis el tiu ĉi 
fajro, kaj ke ĉio, fine, revenas al ĝi. Laŭ ilia kredo, la 
sola afero, havanta veran ekzistadon, estas tiu fajro, 
esence la dieco mem. Kiam ni rigardas fajron, ni 
kvazaŭ trarigardas pordon, kondukantan en alian mon- 
don. Kredo al sankteco de tiu fajro estis en tempoj 
pasintaj, multe pli vasta. Volu kompreni, ke mi ne 
parolas pri idolana fajradorado. La unua silabo de la 
vorto “ piramido ” signifas “ fajro ” en la greka lingvo ; 
kaj verŝajne piramidoj estis sekretaj sanktejoj de tiu ĉi 
fajro. Cu vi aŭdis pri tiu ĉi mistera, legenda ĉiama fajro ? 

— Jes, mi aŭdis, sed mi alprenis la ĝenerale akceptitan 
kredon, ke ĉiuj tiuj rakontoj estas mitaj. 

— Kompreneble. Ili ne estas mitoj. Mi senŝanceliĝe 
diras, ke almenaŭ la plimulto el ili estas bazitaj sur 
faktoj. Mi povus tre agrable okupi vian tempon per 
citado de granda nombro da plene aŭtentikaj rakontoj 
pri malkovroj de tiu ĉi fajro, sed mi ne havas sufiĉe da 
tempo hodiaŭ vespere. Du-tri el ili sufiĉu. 

Dum la regado de papo Paŭlo Illa oni. elfosis en 
Italujo ŝtonan ĉerkujon. En la ĉerko naĝis bela junulino 
en ia stranga oleo, kaj ĉe ŝiaj piedoj brulis lampo, kiu* 

en la momento de la leviĝo de Pkovrilo, estingiĝis. La 
korpo miontris nenian signon de putrado; efektive ĝi 
konservis sian tutan vivsimilecon kaj belecon. Tiu 
lampo jam brulis tie en la daŭro de 1500 jaroj. Je la 
tempo de la imperiestro Justiniano oni trovis en Edessa 
—laŭ Cedrenuso—unu el tiuj misteraj lampoj kune kun 
sanktfiguro de Kristo. Laŭ nedubeblaj atestaĵoj, tiuj 
ĉi objektoj jam estis tie, netuŝite, en niĉo super pordego, 
pli ol 400 jarojn. La antikvaj Romanoj, oni diras, sci- 
povis konservi brulantajn lampojn en tombejoj dum 
centoj da jaroj per esenco aŭ oleo farita el fluidigita oro. 
Unu fakto plu. En la jaro 1550 — tiel raportas Baptisti 
Porta en sia grava traktato pri natura magio—konstru- 
istoj malkovris sur la insulo Nesis en la golfo de Napolo 
marmoran tombejon de Romano. Foriginte pezan 
kovrilon ili ekvidis lampon brulantan kun brilega, preskaŭ 
blindiga lumo, kiu, tamen, baldaŭ poste paliĝis kaj fine 
estingiĝis. Kelkaj surskriboj evidentigis , ke la kadavro 
kaj la lampo estis metitaj en la tombejon antaŭ la naskiĝo 
de Kristo. 

Tiuj ĉi estas aŭtentikaj faktoj, kies signifopleneco estas 
granda. 

Sri Kunwar Kriŝna parolis kun kvieta certeco kaj 
evidente profunda konvinko, kiuj forte impresis la 
animon de la juna, imagema viro. 

— Tio estas ja tre sorĉa historio, via moŝto,—Vilfrido 
diris kun malfalsa admiro,—mi ne memoras, ke iam mi 
aŭdis ion pli interesan. 

— Efektive,—daŭrigis la princido, kontenta de la 
akceptemeco de la spirito de sia juna amiko,—por 
veronserĉantoj, por amantoj de la profundaj misteroj 
de la natura kaj spirita mondoj kaj precipe por tiuj, kiuj 
havas inklinon al spirita unueco kun la Dia Esenco, mi 
ne povas prezenti al mi ion pli interesan, ol studadon de 
la vivo kaj aspiroj de tiuj Rozakrucanoj. 

Dum la vespermanĝo kaj posta babiladhoro super 
glaso da vino Sri Kunwar Kriŝna amuzis sian gaston per 
multaj interesaj sciigoj pri la rozakrucanoj, pri la iom 

okcidentigita vivado en sia palaco kaj kelkaj hindaj 
mirindaĵoj. Duonkuŝante sur komforta, mola sofo li 
diris : 

— Vi okcidentuloj ne povas kompreni, ĝis kia grado 
volforta spirito en homo povas superregi la elementojn. 
Tion, ekzemple, bone montras niaj Thakur* oj. Jen 
estas persona travivaĵo mia, kiu okazis antaŭ tri jaroj : 
Ce amiko mia, najbara, sendependa rajaho, kiun mi 
vizitis survoje de Kalkuto al mia hejmo, gastis iu altranga, 
angla oficiro. Tiu oficiro, vivega rakontisto kaj sperta 
sportamanto, kies edukiteco, tamen, ne transiris la 
limojn de lia profesio, estis fanfarone skeptika pri 
metafizikaj aferoj. Por pruvi al sia gasto, ke ekzistas 
aferoj ekster lia malampleksa filozofio, mia amiko petis 
thakur’on, ke li faru “ fajroprovon ” en lia ĉeesto. Jen 
kio okazis :—Oni fosis larĝan rondan truon en la tero, 
ĉirkaŭ dek colojn profundan. En tiu ĉi truo oni faris 
fajron, kiu brulis en la daŭro de du horoj, tiel ke la tuta 
kavo estis plenigita de ardantaj lignokarboj. La 
varmego estis terura kaj devigis nin resti je sufiĉe 
granda distanco. La maljuna thakur nudpiede alproksi- 
miĝis. Ce la rando de Ptruo, kiu ŝajnis kvazaŭ faŭko 
de la infero, li haltis momenton kaj trankvile rigardis en 
la ardantan kavon. Poste, murmurante kelkajn 
magiajn formulojn li enpaŝis kaj tre malrapide, serioz- 
miene, iris ĝis la kontraŭa rando, returne, kaj ree al la 
alia flanko. Liaj ĉirkaŭstarantaj disĉiploj dum la sceno 
entuziasme gestadis kaj kriadis. Kiam la majstro 
elvenis el la brulanta kavo, ili avide prenis la ankoraŭ 
ardantajn cindrojn de liaj piedoj kaj metis ilin al si sur 
la kapon. Poste ili ankaŭ sentime trapasis la fajron. 
Eĉ ne fadeno de iliaj kotonaj vestoj estis bruldifektita. 
La angla gasto kaj lia sekvantaro estis miregitaj. La 
thakur , ĉiam konservante sian seriozan mienon, nun kun 
granda respekto proponis al ĉiuj partopreni la “ fajro- 
provon.” Li alproksimiĝis al ni kaj metis la manojn 
laŭvice al ni sur la kapon. Tuj regis nin tre stranga sento, 
malfacile priskribebla : rava sento pri preskaŭ sankta 

trankvilo kaj sentimo; agrabla malvarmeto trakuris 
niajn korpojn. Kvankam la angla sinjoro laŭte kaj 
multvorte certigis sian gastiganton, ke lia skeptikeco jam 
estas venkita, li ne volis submeti sin al la provo ; sed 
kelkaj el ni hindoj, t.e. mia amiko, du el liaj oficistoj kaj 
mi, sentime sekvis la thakur’on tra la ankoraŭ intense 
ardanta fornego. Mirindegaĵo ! Momenton antaŭe la 
terura varmego tenis nin je distanco de naŭ-dek futoj, 
kaj nun, ŝajnis kvazaŭ la fajro jam tute perdis sian 
potencon. Tamen tio ne okazis, ĉar malgrandaj objektoj, 
kiujn la angla oficiro ĵetis en la fajron tuj konsumiĝis. 

Vilfrido aŭskultis kun kreskantaj miro kaj maltran- 
kvilo :—Tio efektive estas mirindaĵo ;—li diris enpense 
kaj ne sen nuanceto de dubo en la voĉo.—Estus ja 
malĝentile se mi, post via rakonto de persona travivaĵo 
konservus ian dubon pri ta efektiveco de tiu okazintaĵo, 
tamen mi eksentas teruron pro sin altrudanta demando, 
kien kondukus min akcepto de tia intima rilato inter la 
spirito kaj materiaj objektoj. Ĝi jamalfermus ampleksan, 
nekonatan kampon. 

— Vere,—diris Sri Kunwar Kriŝna, rigardante sian 
junan gaston kun kontenteco kaj admiro,—tio estas 
vasta kampo por filozofiaj kaj spiritaj esploroj, sed ne 
tiel nekonata, kiel vi okcidentuloj supozas. 

— Kredeble ne ; via moŝto. Sed ju pli vi rakontas 
al mi, des pli vi maltrankviligas mian animon, kaj des 
pli mi soifas al pli plena scio. 

— Mi tion tute ne bedaŭras, Vilfrido ; la vojo al la 
vero, kiel mi jam diris al vi* nepre devas konduki tra 
spiritaj suferoj. Ciuj grandaj pensuloj trabatis al si la 
vojon al certeco kaj animpaco tra animdoloroj. Nur tiel 
akirita animstato estas dezirinda por koroj kiel la via, 
Vilfrido. 

Antaŭ ol foriri, Vilfrido petis la princidon, ke li bonvole 
skribu kelkajn vortojn, versaĵeton, aŭ ion similan en 
albumon, kiun li tiucele kunportis :—Mi tre ŝatus,—li 
diris,—unu aŭ du el viaj belaj maksimoj, skribitaj en 
via gepatra lingvo aŭ, plivole, hindustane, kaj tradukitaj 

anglen. Sri Kunvvar Kriŝna plezure plenumis lian peton 
kaj, post momenta pripenso, skribis, unue hindustane 
kaj poste angle jenajn vortojn : 

Iuj homoj vivadas en la nuboj ; aliaj uzadas 
rubo-rastilon : Volu Dio konigi al ni tion, kio servas 
al nia plej alta bono.—La plej alta homa vivocelo estas 

fariĝi simila al Dio.” 

##***# 

Du monatoj pasis. Dum tiu tempo Sri Kunwar 
Kriŝna farisvojaĝon al Parizo, kaj pasigis kelkan tempon 
kun Sir Hugh Mortimer, unu el la membroj de la regis- 
taro, en ties kampara domego en la graflando York. 
Dume Vilfrido vizitis kvarfoje la salonojn de gesinjoroj 
Parkinson kaj partoprenis tre agrablajn literaturajn kaj 
muzikajn kunvenojn, krom unu vespero, kiam li ree 
renkontis tie sinjoron Leo Broadbent. Ambaŭ malatentis 
unu la alian. La sola persono, ŝajne, kiu tion rimarkis, 
estis fraŭlino Doroteo Parkinson. 

Iun vesperon post la reveno de Sri Kunwar el la norda 
graflando Vilfrido ree vizitis lin. La temo de la inter- 
parolado estis la intertempaj travivaĵoj. Poste la 
princido denove turnis la konversacion al la misteroj 
de la rozakrucanoj. Li diris : 

— Nu, unu el miaj plej ŝatataj nuntempaj okupoj estas 
elserĉi la de ili postlasitajn postesignojn kaj interrilatiĝi 
kun, eble, ĉiuj nun vivantaj samcelanoj. Ekzistas 
multaj kaŝitaj restaĵoj de tiu mistikula frataro. La plej 
interesaj restaĵoj troviĝas precipe en solecaj lokoj en la 
kamparo. Kelkajn oni trovis en la ĉirkaŭaĵo de tiuj 
kuriozaj, rondaj preĝejetoj mezepokaj. Miascie nur tri 
ankoraŭ ekzistas en tiu ĉi lando. Penante trovi tiujn 
restaĵojn mi kaj kelkaj samcelantaj antikvaĵistoj renkontis 
multe da malfacilaĵoj kaj malhelpaĵoj kaŭze de mal- 
fidemo, mokemo kaj timo pri malsanktigado de 1’ flanko 
de superstiĉaj vilaĝanoj, tro skrupulaj kamparaj pastrbj 
kaj malsimpatiaj, nesciantaj landsinjoroj. Post kelkaj 
tagoj mi intencas entrepreni kune kun arĥeologo, Sir 
Richard Kemp, kaj favorigita pastro gravajn rezult- 

atesperigajn esplorojn apud vilaĝo Normondham en la 
graflando Norfolk. Sir Richard Kemp est^s la tiea 
landsinjoro kaj tre interesiĝas je tiaj aferoj. Li estas 
intima amiko mia jam de miaj universitataj jaroj. Li 
estas multleginta, multvojaĝinta intelektulo kaj tre 
ĉarma persono. Nu, Vilfrido, mi tre deziras, ke vi 
akompanu min sur tiu ekskurso. 

— Efektive ? 

— J es , —respondis la hindo afable, preskaŭ karese,— 
via partopreno faros al mi grandan plezuron, kaj mi ne 
dubas, ke la ekskurso estos por vi tre interesa.— 
Dezireme rigardante en la vizaĝon de la juna viro, li 
diris plue :—La vojaĝo donos al ni okazon por pli intima 
interkoniĝo ; kaj tion ni ambaŭ deziras ; ĉu ne ? 

Ĝis tiam Sri Kunwar Kriŝna ne estis ree aludinta 
rekte pri sia deziro, ke Vilfrido akompanu lin al Hindujo. 
Verŝajne li volis gajni plenan konfidon de la junulo kaj 
kutimigi lin al la penso, ke lia sorto estas kunligita kun 
tiu de fremda princa familio. Vilfrido eksentis tion kaj 
tial ne t^aj sciis, kion respondi. Li silentis momenton, 
sed, ektimante, ke la princido povos malĝuste kompreni 
lian silenton, li devigis sin paroli : 

— Via moŝto, kredu al mi, mi plezurege bonvenigus 
ĉiun okazon plifirmigi amikecon kun eminenta kaj nobla 
viro tia, kiel vi, kaj mi tre varme dankas vin pro via 
aminda propono, ke mi partoprenu tiun esploron, kiun 
mi sendube tre ĝuus, sed mi timas, ke mi ne povos. 

— Ne ĉagrenu min, Vilfrido. Ni ne forestos pli ol 
nemultajn tagojn. Certe vi povos peti forpermeson de 
unu semajno. Cu ne ? Mi jam faris aranĝojn por foriri 
postvenontan lundon. Kompreneble ni estos gastoj ĉe 
mia malnova amiko Sir Richard. 

Iom ŝanceliĝe Vilfrido respondis : 

— Verdire mi jam petis forpermeson por pasigi la 
paskan semajnon en Long-Seaton, kaj tial . . . 

— Bone, amiko mia, vi do skribos al viaj tieaj amikoj, 
sciigante ilin, ke mi sukcesis igi vin ŝanĝi vian planon. 
La okazo estas ja unika. 

Vilfrido ne povis ne senti plezuron pro la ĉarma kaj 
bonkora insisto de la princido, sed li samtempe sentis, ke 
li agos nesaĝe, konsentante akompani lin sur tiu vojaĝo. 
Tamen deziro plaĉi al tiu aminda eminentulo fine venkis 
liajn skrupulojn, kaj li konsentis. 

Je la sama tempo kiam, tiun vesperon, Vilfrido eniris la 
salonon de la hinda princido, sinjoro Leo Broadbent 
eniris simile, sed eĉ pli lukse meblitan salonon en domego 
apartenanta al la sama bonhaveca kvartalo de okcidenta 
Londono. En tiu ĉambro troviĝis du mezaĝaj sinjoroj, 
sidantaj ĉe tablo, kovrita per aro da juristaj dokumentoj 
kaj aliaj paperoj. Ili estis okupitaj, ŝajne, per gravaj 
aferoj. Ambaŭ leviĝis tuj kiam lakeo malfermis la 
pordon kaj enkondukis la junan juriston ; eviderite ili 
atendis lin. Unu el la du sinjoroj, la mastro de la domo, 
dika memkonscia viro, iris renkonte al li kaj, etendante 
la manon, diris iom rigide : 

— Bonan vesperon, sinjoro Broadbent. Permesu, ke 
mi prezentu vin al sinjoro Harold Kettle, estro de la 
direkcia komitato de la PentukPa kompanio. Sinjoro 
Kettle, tio estas sinjoro advokato Broadbent, kiu venis 
por submeti al ni gravan proponon. 

Leo Broadbent, manpreminte la dommastron, sinjoron 
Sampson Tritton, antaŭeniris kaj klinsalutis sinjoron 
Kettle. Tiu lasta havis akratrajtan, senbarban kaj 
sunbrunigitan vizaĝon kaj viglajn, penetremajn okulojn. 
Liaj maldikaj, firmaj lipoj kaj forta mentono montris 
viron de neordinara decidemo. 

— Volu sidiĝi, sinjoro Broadbent,—ĝentile diris sinjoro 
Sampson Tritton.—Mi jam konigis al sinjoro Kettle la 
esencajn punktojn de via propono, sed, mi pensas, ke 
konsilinde estos, ke vi ripetu antaŭ li la tutan aferon. 

Per unu rigardo al la maldika, fortmuskola viro, 
staranta malantaŭ la tablo, Leo Broadbent penis eltrovi, 
kun kia persono li havos aferon, samtempe konsciante, 
ke tiu viro ankaŭ per siaj penetremaj, grizaj okuloj 
penas prikalkuli lin mem. La juna advokato tuj kom- 
prenis, ke li devos trakti kun sperta kaj sprita aferisto, 

‘37 

kiu konas sian propran volon kaj kiu ne permesas al iu 
facile trompi lin. Ili sidiĝis, kaj sinjoro Broadbent 
komencis : 

— ICiel vi scias, sinjoroj, la rezultato de V proceso de 
Maharajaho de Pentuki kontraŭ via kompanio dependas, 
grandaparte, de la interpreto pri iom neprecizaj doku- 
mentoj aŭ, pliĝuste, de la senco kaj signifo, kiujn la 
juĝistaro aljuĝos rilate al iuj geografiaj detaloj en ili. 
Mi malkaŝe konstatas, ke, ĝis la komenco de tiu ĉi 
monato, la ŝancoj estis tute je via flanko, sed . . . 

— Kompreneble—samtempe diris ambaŭ direktoroj. 

Subpremante rideton Leo Broadbent daŭrigis:— 

. . . sed spite miaj aludoj pri ebla malfavora rezultato 
—nun sinjoro Kettle penis subpremi rideton—Sri 
Kunwar Kriŝna, kun kortuŝa konfido atendadis sukcesan 
evoluon de la afero. Mi aŭdas de alia flanko, ke li fidas 
al favora horoskopo, kiun li ellaboris pri la rezultato 
de la proceso. Li estas fervorega astrologo. 

Sinjoro Sampson Tritton rideksplodis tiel, ke lia grasa 
ventro forte skuiĝis. Sinjoro Harold Kettle seke diris : 

— Tre bone. Ju pli li fidas al okultaj influoj, des 
malpli li fidos al la helpo de siaj advokatoj. 

Sinjoro Broadbent daŭrigis :—Sed la alveno de iu 
perdita dokumento tute ŝanĝas la aferon. Vi scias, ke 
mankis unu el la tri geografiaj kartoj, aldonitaj por 
klarigi la ne tro klaran tekston de via kontrakto. 

— Tiu supozita karto ne estas speciale citita en la 
kontrakto,—interĵetis sinjoro Tritton. 

— Ne speciale,—rediris sinjoro Broadbent,—sed alude. 
En tio konsistas ja la neprecizeco de la teksto. Sen la 
dirita geografia karto, la demando por la juĝistoj estas 
nur certigi, kio, plej verŝ.ajne, estis la intenco de la 
kontraktintaj partioj. 

— Certe,—seke interĵetis sinjoro Kettle,^—la frazeologio 
tute favoras nin, kaj ... 

— Mi konsentas,—diris la advokato,—plene, “ sen 
tiu karto,” sed la ekzistado de la karto tre kredeble, 
efektive absolute malĝustigas vian kalkulon. Nu, tiu 

karto efektive ekzistas. Tre verŝajne vi scias, ke 
ĉirkaŭ la fino de la jaro .. 14, t.e., la dua jaro de la 
gubernatoreco de Lord Hastings, kiam la dokumentoj 
estis duplikate senditaj al Kalkuto por sankcio kaj 
enregistriĝo, unu el tiuj kartoj ne resendiĝis. 

Sinjoro Kettle ree interrompis la parolanton, dirante : 

— Jes, mi aŭdis pri tiu aserto: la sama karto en 
ambaŭ dokumentaroj. Tre stranga afero ! 

Leo Broadbent ridetis : 

— Kompreneble; ĉu tiu sama karto mankis ankaŭ 
en via dokumentaro, estas demando, kiun nia flanko ne 
povas certigi. 

Sinjoro Kettle nur malŝate eklevetis la ŝultrojn, 
kvazaŭ li volas diri:—tio estas via afero. Sinjoro Tritton 
aspektis maltrankvila. 

— Nu,—parolis plue sinjoro Broadbent kun nuanceto 
de triumfo en la voĉo,—antaŭ ol Sri Kunwar Kriŝna 
forvojaĝis Anglujon, li skribis leteron al Lord Hastings, 
kiu estis tre intima amiko de lia mortinta patro, petante 
lin, ke li bonvole starigu serĉadon en la registara arĥivo 
pri tiu mankanta geografia karto. Nu, antaŭ kelkaj 
tagoj Sri Kunwar ricevis tre afablan leteron de Lord 
Hastings, enhavantan tiun perditan karton. 

— Cu vi pririgardis tiun karton ?—demandis sinjoro 
Kettle. 

— Ne. 

— Hm,—seke eligis la ĉefdirektoro. 

— La princido, kiu honoras min per sia amikeco, diris 
al mi, ke la letero de Lord Hastings enhavas privatajn 
aferojn kaj li tre petis pardonon pro tio, ke li plivole ne 
lasu min legi ĝin. Sed li sciigis al mi, ke en tiu letero Lord 
Hastings diras, ke la aparta Jcoverto, enhavanta la alt- 
valoran karton, ankaŭ enhavas persone de li skribitan 
ateston pri ĝia aŭtentikeco, kiu nepre pruvos la asertojn 
de la princo. Samtempe lia lorda moŝto tre petis lin, ke 
li ne faru uzon el tiu letero, se tio ne fariĝos absolute 
necesa. Lord Hastings multoble preferus, pro diversaj 
kaŭzoj, ke oni tute lasu lin ekster tiu ĉi afero ; sed pro 

amikeco al la mortinta patro de Pprincido kaj pro 
sincera estimo al li mem, li metas la atestleteron kaj la 
karton je lia dispono. Por ke li povu pruvi, ke la karto 
neniel falsiĝis, li eĉ ne rompis la oficialan sigelon, kiu 
firmigas la rubandon. 

— Tamen, sinjoro advokato,—diris sinjoro Kettle 
malestime,—vi nur vidis iun sigelitan koverton, nenion 
plu ; kaj vi havas nenion por fidi krom la diro de la 
princido ? Tio estas alia afero. 

Sinjoro Sampson Tritton konsente ekbalancisla kapon. 

La advokato respondis seke : 

— Precize, sinjoroj ; tamen, ne estas neceso por 
antaŭa pririgardo ; vi konas Ia karton. 

La dika direktoro ekruĝiĝis pro malplezuro kaj mordis 
al si la malsupran lipon, ekrigardante sian estron. Tiu 
ĉi nur malŝate kaj malvarmete eklevis la ŝultrojn, 
dirante : 

— Viaj supozoj, sinjoro advokato, estas iom fantaziaj. 
Mi certigas vin, ke ambaŭ, sinjoro Tritton kaj mi mem, 
povas ĵuri—kaj ĵurus—ke ni neniam vidis tian geografian 
karton—se ĝi iam ekzistis. 

— Mi kredas,—rediris trankvile la advokato,—sed vi 
konas la valoron de tiu karto kaj de la ĝin akompananta 
atestletero tiel bone, kiel mia kliento. 

La akravizaĝa ĉefdirektoro ree parolis, elturniĝeme : 

— La sola afero, kiun mi “ konas ” estas, ke la juro 
estas tiel kaprica kiel infano, kaj same malsaĝa. Foresto 
de risko, do, valoras iom por mi. Nu, sinjoro advokato, 
kian do proponon vi faros. 

— Mi proponas meti en viajn manojn tiun diritan 
karton kune kun la leteroj de Lord Hastings kontraŭ 
pago de £2,500, sinjoroj. 

Sinjoro Kettle trankvile diris : 

— Vi kuras tro rapide, amiko mia. Ni metu flanken 
la demandon pri la pagota sumo—la de vi dirita estas 
ekster konsiderindeco—diru al ni, mi petas unue, kiel vi 
projektas plenumi vian taskon, ne implikante nin en tiu 
afero ? Antaŭ ol ni povos konsenti pri ricevo de la diritaj 

dokumentoj, ne parolante pri pago, ni devas esti sufiĉe 
certaj, ke ni elmetas nin al nenia danĝero esti kulpigitaj 
pri tiu ĉi . . . ni diru forpreno. 

— Mi garantias, ke vi restos netuŝeblaj,—respondis 
Leo Broadbent trankvile,—mi jam tre zorge pripensis 
mian planon. Sri Kunwar posedas nenian pruvon, ke 
tiaj dokumentoj iam ekzistis. Laŭ mia certa scio, krom 
la princido, nur du personoj ĉi tie vidis, aŭ vidos, la 
eksteraĵon de la koverto ; kaj lia atesto en juĝejo aŭ 
mia aŭ tiu de la alia persono, estus tute senvaloraj. 

Sinjoro Sampson Tritton ree parolis : 

— Sed, sinjoro Broadbent, ĉar ni, t.e. nia kompanio 
estas ja la solaj personoj, kiuj profitus el la malapero de 
tiuj dokumentoj, la suspekto nepre tuj falus sur nin ; 
ĉu ne ? La plej nesperta novulo pri juristaj aferoj tuj 
konkludus tion. Cu ne estus via devo, en la juĝejo, 
malkaŝe kulpigi nin pri la malaperigo ? 

Leo Broadbent trankvile respondis : 

— Car forestas ĉiuj pruvoj pri ekzistado de la doku- 
mentoj kaj pri via kunkulpeco, eĉ en la okazo, se ilia 
ekzisto estus pruvita, malkaŝa kulpigo de iu estus 
danĝera afero. Se mia kliento insistus, mi certe pri- 
parolus la malaperon de la skribaĵoj kaj aludetus pri la 
fakto, ke ili estas senvaloraj por ĉiu, krom niaj kon- 
traŭuloj. Tio tuj starigos tre indignan proteston de 1 ’ 
flanko de viaj advokatoj, kiuj, kompreneble, estas tute 
senkulpaj, kaj ili energie postulos tujan, senrezervan 
retiron de tia malindega aludo. Pro malesto de pruvoj 
mi retirus miajn vortojn. 

Sinjoro Kettle nun demandis : 

— Kio malhelpos al Sri Kunwar Kriŝna peti sian 
amikon, Lord Hastings, ke li havigu al li duplikaton de 
sia letero ? 

— Ne tre verŝajne. Unue, oni ne povas refari la 
geografian karton kaj due^la juna advokato sin klinis 
antaŭen kaj parolis mallaŭte—la sama ŝipo, kiu alportis 
la leteron de Lord Hastings al Sri Kunwar ankaŭ alportis 
la novaĵon, ke la gubernatoro subite malsaniĝis de dan- 

ĝera malaria febro. Sed rio estas sekreto, lriun afluko 
mia, oficisto ĉe la ministraro komunikis al mi. Oni 
timas, ke tio estas nur antaŭkuranto de pli malbona 
novaĵo. Ne disvastigu tiun ĉi sciigon, mi tre petas. 

— Bona sciigo por ni, kiu . . —ekdiris la dika 

direktoro, sed averta rigardeto de sinjoro Kettle mal- 
helpis la kompletigon de la frazo. 

— Tamen, supozu, sinjoro Broadbent,—persistis la 
ĉefdirektoro,—ke Lord Hastings resaniĝos kaj venos ĉi 
tien. Mi aŭdas, cetere, ke lia revokiĝo estas priparolita. 
He ? 

— Ba!—malŝate respondis la juristo,—ne tre verŝajne; 
ĉiuokaze, oni devas riski tiajn malproksimajn eventual- 
aĵojn, sinjoro Kettle. 

— Tre vere, sinjoro advokato, sed ni devas kalkuli pri 
ĉiuj eventualaĵoj; ni riskas nian honoron. 

— Kaj mi la mian,—rediris Leo Broadbent, seke. 

— Tio estas via afero. 

— Certe. Kaj pro tio mi tre zorge kaj singarde penos 
forigi ĉiujn riskojn. 

Sinjoro Tritton ree ekparolis : 

— Mi aŭdis, ke la princido havas amikajn rilatojn kun 
kelkaj el la ministroj kaj eĉ ke li kelkfoje vizitas la 
ĉefministron. Supozu, ke via kliento sukcesos meti la 
aferon en la manojn de la prokuroro ? 

Leo Broadbent ekridis : 

— Lasu lin starigi prokuroran serĉadon. Mi ja 
zorgus, ke li sekvu malĝustajn postesignojn. Krom tio, 
Sri Kunwar tute ne faros tion. Pri tio mi estas certa ; 
mi tro bone konas la idiosinkraziojn de tiu strangulo. 
Li estas senescepte la plej stranga, spirita kunmetaĵo, 
kiun vi povas trovi sur la tuta terglobo. 

La juristo silentis momenton kvazaŭ por atendi 
pluajn demandojn. Sinjoro Tritton iom maltrankvile 
ekrigardis la seriozan, senmovan vizaĝon de sia kundirek- 
toro. Tiu lasta post mallonga medito ekparolis : 

— Vi do intencas ĵeti suspekton sur la alian personon, 
kiu scias pri tiuj dokumentoj, sinjoro Broadbent ? 

— Jes . . . Leo Broadbent estis dironta ion plu, 
sed eksilentis. 

— Estos necese, ke ni sciu iom pri viaj planoj, antaŭ 
ol ni povos interkonsenti,—vive diris Sinjoro Tritton. 

— Pardonu,—respondis la juristo,—miaopinie estos 
kpnsilinde, ke vi ne sciu detale miajn planojn, nek la 
nomon k.t.p. de la alia persono. Mi havas gravajn 
kaŭzojn por tiu opinio, juristajn. 

— Bone,—diris sinjoro Kettle, sin tumante al la 
dikulo,—eble sinjoro Broadbent estas prava. 

— Mi nur volas diri,—plue diris la juna advokato iom 
senpripense,—ke la aludita persono estas individuo, kun 
kiu mi havas kalkulon por saldi. 

— Ooo . . . eligis sinjoro Kettle, altigante la 

brovojn. 

Sinjoro Broadbent tuj konsciis, ke li faris mal- 
saĝaĵon kaj eksentis kvazaŭan deziron piedfrapi sin 
mem.—Jes,—li diris kun ŝajnigita sincereco,—aro da 
cirkonstancoj tre faciligas mian taskon. 

La interargumentado daŭris ankoraŭ kelkan tempon, 
sed fine estis reciproke konsentite, ke la du direktoroj 
pagu al sinjoro Broadbent la sumon de du mil funtoj 
sterlingaj kontraŭ la diritaj dokumentoj, transdonotaj 
al ili la tagon antaŭ la juĝa aŭskultado. 

#*.#*** 

Sri Kunwar Kriŝna kaj Vilfrido revenis de la vojaĝo 
al Normondham. Kvankam la rezultato de la esploro 
ne tiom pliriĉigis la scion de la princido pri la sekretoj de 
la rozakrucanoj, kiom li antaŭe esperis, li estis tre 
kontenta, ke li entreprenis la ekskurson. Interŝanĝo 
de ideoj kaj hipotezoj kaj intercertigado pri konataj 
faktoj kun eminentaj arĥeologoj kiel Sir Richard Kemp 
kaj la paroĥestro de Normondham estis ja por li altvaloraj 
kaj tre agrablaj aferoj. La kunestado en la daŭro de ses 
t agoj kun Vilfrido estis entute tre feliĉa ; nur dum la 
lasta parto de la vojaĝo hejmen la juna viro aspektis tre 
enpense kaj babilis malpli gaje. Sri Kunwar Kriŝna 

irigis la kaleŝon al la loĝejo de Vilfrido por demeti lin kaj 
lian valizeton. Elirinte el la veturilo Vilfrido ree kore 
dankis sian princan amikon pro la granda al li farita 
plezuro kaj promesis, se eble, ĉeesti la juĝan aŭskultadon, 
kiu okazos post du tagoj. Manpremante la junulon kaj 
dezireme rigardante al li en la okulojn, la princicjo 
demandis : 

— Vilfrido, kiam vi sciigos al mi vian decidon ? 

— Eble morgaŭ. 

La ĉefservisto de la princido, servante sian mastron 
ĉe la vespermanĝo, tre humile esprimis sian ĝojon pro 
ties feliĉa reveno hejmen kaj diris plue : 

— Laŭ via deziro, via princa moŝto, mi havigis la 
skribaĵojn al la sinjoro, kiun via princa moŝto komisiis. 
Li venis lastan ĵaŭdon. 

Surprizite Sri Kunwar Kriŝna demandis : 

— Kiu sinjoro ? Mi sendis neniun viron por skribaĵoj, 
Roŝan. 

— Mi plej humile petegas pardonon de via princa 
moŝto,—balbutis la flava maldikulo,—se mi kuraĝas 
ripeti: ĵaŭdon vespere, ĉirkaŭ la sesa kaj duono venis 
sinjoro, kiu alportis leteron, propramane skribitan de via 
princa moŝto kaj adresitan al via plej humila servisto . . . 

— Sensencaĵo, mia bona Roŝan, mi certigas vin, ke 
mi ne sendis al vi leteron. 

— Plej honorinda princo,—rediris la servisto, ektre- 
mante, mi plenumis vian ordonon laŭ tiu letero ; ĝi 
kuŝas nun sur via skribtablo. Cu via princa moŝto 
ordonas, ke mi ĝin serĉu ? 

— Jes, serĉu. 

La servisto eliris, aspektante tre malserena. Sri 
Kunwar Kriŝna sentis maltrankvilon kaj, ĉar Roŝan ne 
tuj revenis, li sekvis lin en la studejon. Tie, en la mezo 
de la ĉambro, staris la blankevestita viro, penante legi 
leteron, kiun li tenis en tremanta mano. 

— Donu al mi tiun misteran skribaĵon,—diris la 
princido. Li ankoraŭ ne legis multajn vortojn, kiam li 
ekkriis :—Ho ! Kio ? Tio estas diabla friponaĵo ! 

Rapide, preskaŭ febre, li legis ĝis la fino kaj tuj kuris 
al sia skribtablo, levis la ĉarnirkovrilon, elprenis la 
ŝlosileton kaj malfermis la plej malsupran tirkeston. 
Ekgenuante, li renversis per rapida movo la tutan 
paperaron. 

For!—li ekkriis.—Eĉ la letero de Lord Hastings ! 

Malrapide, kvazaŭ reve li leviĝis, frotis al si la frunton 
kaj murmuretis : 

For !—Li rigardegis per vitra rigardo la malordigitan 
amason da paperoj, senvorte. Lia plumbokolora vizaĝo 
montris konsterniĝon kaj profundan malĝojon. Fine li 
diris kvazaŭ al si mem :—La friponoj ! Mi sciis, ke mi 
havas aferon kun ruzegaj friponoj.—Poste sin turnante 
al la malantaŭ li staranta, tremanta viro, li demandis iom 
pli akre, ol li konsciis:—Tio estas malagrablega afero. 
Diru al mi, kiel tio okazis. 

La kompatinda viro tremis de Pkapo ĝis la piedoj, 
kaj liaj kruroj preskaŭ ne povis lin subteni : 

— Ho, mia honorinda princo, kiajn do malfeliĉaĵojn 
mi kauzis al vi ? Cu tiu ĉi letero estas falsaĵo ? Ho ve ! 

Jes, kredemulo, ĝi estas abomena falsaĵo; sed, 
rapide ordigu al vi la disskuitan cerbon kaj diru al mi, 
kio okazis. 

— Lastan ĵaŭdon, via princa moŝto, vespere, kiam 

ekmallumiĝis, antaŭ ol mi ekbruligis la lampojn, venis 
sinjoro, kiu demandis min, ĉu mi estas la ĉefservisto 

Roŝan. Mi jesis, kaj li donis al mi tiun abomenan 

leteron, dirante, ke li vojaĝis ĉevale je grandega rapideco 
la tutan tagon ; ke la afero estas treege urĝa kaj grava. 
Sen tiuj paperoj, kiiijn via princa moŝto malfeliĉe post- 
lasis, vi tute ne povos plenumi la celon de via vojaĝo. 

Mi legis kaj relegis la leteron, per kiu, mi pensis, via 

princa moŝto tre honoras min, vian senvaloran serviston. 
ŝajnis al mi, ke via princa moŝto donis al tiu abomena 
kanajlo, kiun malbenu . . . 

— ŝparu viajn malbenojn. 

— Bonvulu pardoni, sinjoro, al via humila, senesperi- 
gita servisto. Nu, ŝajnis al mi, ke li ricevis de via princa 

moŝto la plej precizajn instrukciojn, ĉar li bone sciis, kie 
sin trovas la postlasitaj paperoj. Ricevinte ilin, li tuj 
foriris. Li ankaŭ volis kunpreni tiun skribaĵon, sed mi 
insistis, ke mi konservos ĝin, kiel rajtigilon ; kaj mi nun 
gratulas min pri tio. 

— Priskribu la eksteraĵon de la viro,—ordonis la 
princido, rigardante per penetranta rigardo en la 
vizaĝon de la servisto. 

Tiu ĉi firme kaj sentime rigardis en la okulojn de la 
mastro, kvankam la mano, per kiu li sin apogis sur tablo, 
ankoraŭ videble tremis :—Via princa moŝto—li respon- 
dis,—jam scias, ke tio okazis dum malleviĝanta 
krepusko, sed mi klare vidis, ke li estas sufiĉe bone 
vestita per malhele bruna vesto kaj griza, streĉa panta- 
lono. Liaj kravato kaj kolumo ne estis tre puraj kaj ne 
bone amelumitaj. Li surhavis grandan, sinjoran 
ĉapelon, kiu, al mi ŝajnis, antaŭe vidis pli feliĉajn 

ta g°j n - 

— Bone. Nu, priparolu lian staturon, la vizaĝon k.t.p. 

— Li tute ne estis altkreska viro, apenaŭ la sama 
kresko kiel mi. Liaj eksteraĵo kaj teniĝo estis tute 
ordinaraj, kaj mi vidis nenion rimarkindan pri li. Mi 
ne memoras—volu pardoni al mi, via princa moŝto,— 
mi ne povas rememorigi al mi la koloron de liaj okuloj, 
nek de liaj haroj. La vizaĝo estis senbarba kaj, ŝajnis 
al mi, iom ruĝa kaj ŝvela. Mi rimarkis nenion plu, ĉar 
li tiel rapidis. 

Sri Kunwar Kriŝna demandis : 

— Cu iu el la ceteraj servistoj vidis lin ? 

— Mi pensas, ke ne, via moŝto. 

— Pridemandu. Nun mi tuj revestos min por eliri. 

' — Cu via princa moŝto ne finos la vespermanĝon ? 

— Ne, Roŝan ; tiu ĉi afero jam finis ĝin. Mi tuj iros 
viziti mian advokaton. 

Sinjoro Leo Broadbent ne estis hejme, kaj lia dom- 
mastrino tute ne sciis, kiam li revenos.—Verŝajne,—ŝi 
opiniis,—tre malfrue, ĉar li iris ien al festeneto kun aro 
da samprofesiuloj. 

Sri Kunwar Kriŝna iris hejmen en stato de granda 
maltrankvilo. Kion pensi pri tiu ĉi neatendita okazin- 
taĵo, li ne sciis. Li eĉ ne volis pensi. Neniu krom tiuj, 
kiujn li plene fidis, ja sciis ion pri la alvenintaj doku- 
mentoj. La postmorgaŭan tagon okazos la plenfina 
decido de la juĝistaro, kiu, li sciis, estas neprokrastebla. 
Restas do nur unu tago por esplori tiun ĉi misteran 
aferon. 

Je frua horo, la sekvintan tagon, la dommastrino de 
sinjoro Broadbent anoncis la viziton de la hinda princido. 
La juna advokato ĵus finis la matenmanĝon kaj ankoraŭ 
legis la “ Titnes ,” kiu apogiĝis al sukerujo. Eksaltinte 
li gaje kaj ĝentile salutis la veninton : 

— Bonan matenon, via moŝto. Tiel frumatena vizito 
estas duobla honoro. Mia dommastrino sciigis min 
hodiaŭ matene, ke via moŝto faris al mi tiun ĉi grandan 
honoron hieraŭ vespere. Mi treege bedaŭras, ke mi 
forestis. Mi serĉis junecan distraĵon per dancado. Eĉ 
ni juristoj ne povas ja ĉiam esti seriozmienaj. Volu 
eniri la saloneton, mi petas, via moŝto.—Li ŝajnigis ne 
rimarki la pli ol ordinare seriozan aspekton de la princido. 

Sri Kunwar Kriŝna diris tre ĝentile : 

— Cu vi jam finis vian matenmanĝon, sinjoro Broad- 
bent ? Mi tre petas pardonon, ke mi tiel fruhore ĝenas 
vin. 

— Tute ne. Tute ne, via moŝto,—rediris la juna 
juristo ankoraŭ gaje,—mi certigas vin, ke mi jam finis 
la manĝon. 

— Tre grava kaj tre, tre malagrabla afero alvenigas 
min tiel frumatene. Mi eĉ ne povis atendi, ĝis vi 
kutime komencos vian laboron en via oficejo. 

— Efektive ?—Sinjoro Broadbent altigis la brovojn 
kaj aspektis tre surprizite.—Kia do neatenditaĵo okazis ? 
Mi nun vidas, mia kara princo, ke vi aspektas malserene. 

— Pro tio estas sufiĉe da kaŭzo,—diris la hindo, 
enirante la montritan ĉambron. Eksidinte li parolis 
plue :—Neniam en mia vivo mi estis tiel konsternita kiel 
hodiaŭ. Kiel vi scias, mi estis for de la hejmo en la 

daŭro de kelkaj tagoj kune kun nia juna amiko, sinjoro 
Gallimore por iu arĥeologia esploro en la graflando 
Norfolk. 

— J es ? 

— Reveninte hejmeri hieraŭ vespere mi sciiĝis, ke iu 
fripono tre ruzmaniere havigis al si la gravajn dokumen- 
tojn, kiuj alvenis nur antaŭnelonge . . . 

— Vivanta .Dio ! Certe vi ne aludas pri la geografia 
karto, kiun sendis al vi Lord Hastings ? 

— La sama. Lastan ĵaŭdon, vespere, alvenis ĉe mia 
domo iu nekonato, kiu alportis leteron al mia ĉefservisto 
Roŝan, hindustane skribitan ĝuste laŭ mia skribmaniero. 
Per tiu ĉi lerte farita falsaĵo estis ŝajnigite, ke mi malzorge 
postlasis kelkajn paperojn, kiujn mi bezonas por mia 
ekskurso, kaj ordonite, ke mia servisto havigu ilin al la 
portanto de la letero. La fripono pretendis, ke li ricevis 
precizajn instrukciojn kaj detalojn pri la loko, kie tiuj 
paperoj troviĝas, k.t.p. Mia nesuspektema servisto, 
kompreneble, serĉis la deziratajn paperojn kaj transdonis 
ilin al la fripono. Ili estas la tuta dokumentaro mem, kiu 
nepre estus ebliginta min gajni tiun ĉi longe pribatalitan 
proceson. 

Sinjoro Broadbent malrapide trapasis la ĉambron, 
tien kaj reen, ŝajnigante tre grandajn surprizon kaj 
malbonhumoron. 

— Tute eksterordinara afero ! Cu, do, via ĉefservisto 
sciis nenion pri la alveno de tiuj dokumentoj, via moŝto ? 
—li demandis kun mieno kaj per voĉtono, kiuj ŝajnigis 
kortuŝan kunsenton. 

— Ne. Eble li sciis, ke mi ricevis oficialan leteron el 
Hindujo, sed li certe ne sciis, kion enhavas la pakaĵeto, 
nek kie ĝi estas kaŝita. Ne ; neniu riproĉo povas esti 
farita al Roŝan. 

— Hm. Cu vi povas tute fidi vian servistaron, via 
moŝto ? 

— Jes, tiom, kiom oni povas fidi al la plej bonaj 
servistoj. Ili ĉiuj naskiĝis de servistoj niaj, por tiel diri, 
en la ombro de niaj palacoj. Tio estas la plej malagrabla 

afero, ke nur tiuj, kiujn mi plene fidas, sciis ion pri la 
ekzisto de la dokumentoj. 

Leo Broadbent ree trairis la ĉambron, tenante la 
manojn kunfalditaj sur la dorso. Subite li haltis, 
dirante : 

— Tamen, tiu ĉi afero tre simpliĝas per tio, ke ni ne 
bezonas serĉi longe pri la solaj personoj, kiuj povas 
eltiri utilon el tiu abomena friponaĵo. 

—Jes, tio estas ja tre evidenta ; kaj des pli kolerige 
estas, ke, sekve de mia propra trosingardemo, mi nun 
havas nenian pruvon, ke tiaj dokumentoj vere ekzistis. 

— Vere ne ?—demandis la advokato kun bela sur- 
prizo kaj ĉagreno,—tio estas vere treege bedaŭrinda, des 
pli, ĉar, mi timas, la proceso estas neprokrastebla. 

— Mi bone scias tion. 

Sinjoro Broadbent ree subite interrompis la iradon 
kaj, sin turnante al sia vizitanto, li demandis espereme : 

— Sed, via moŝto, vi havas amikajn rilatojn kun la 
ĉefministro kaj unu-du aliaj membroj de la registaro, 
ĉu ne ? 

Sri Kunwar Kriŝna respondis malrapide : 

— Ne ; mi ne povas diri “ amikajn jilatojn.” Mi 
estis portanto de prezenta letero de generalo Gilbert al 
Lord Liverpool; kaj ankaŭ pro mia rango mi havis 
bonan akcepton ĉe lia ekscelenco. Mi vizitis lin dufoje 
kaj ĉeestis, dank’ al lia influo, du gravajn reĝajn akcept- 
kunvenojn. Ce mia dua vizito ĉe Lord Liverpool mi 
aludis pri tiu proceso, sed mi klare rimarkis, ke H ne volas 
priparoli ĝin. Mi bone konas Sir Hugh Mortimer kaj ĵus 
pasigis kelkajn tagojn kun li en lia kampdomego en la 
graflando York, sed malfeliĉe ambaŭ sinjoroj nuntempe 
estas for de Londono. 

— Ho ve !—ekkriis la advokato, montrante grandan 
malplezuron,—ĉagrena okazo! Kaj mi scias, ke la 
ministro de juristaj aferoj estas for de Londono; laŭ 
mia scio, li estas gasto de 1 ’grafo de Warwick. Restas 
nur sinjoro Huskisson, la ministro por la kolonioj, sed 
mi ne atendas de li grandan pretecon helpi al vi. 

Tamen ni devas peni prokrasti la findecidon je ĉiu 
kosto. 

— Mi timas, sinjoro Broadbent, ke tio estos senutila. 
Krom tio, prokrasto ĝis alveno de nova letero de Lord 
Hastings necesigus tro longan restadon ĉi tie. Ne ; mi 
tre timas, ke ni devos lasi la aferon iri sian propran iradon. 

— Cu vi pensas, via moŝto, ke eble pova^ ekzisti 
konspiro inter la malamika kompanio kaj iu el la tieaj 
registaraj oficistoj ? Vi scias ja pli pri registaraj aferoj 
en Hindujo, ol mi. 

— Nu,—respondis la princido enpense,—tiu ideo 
havas iom da verŝajneco, kaj mi jam ekpripensis ĝin, 
sed a quoi bon ? Cu eltrovo de tia konspiro post, eble, 
unu jaro helpus al ni ? 

— Eble ne,—respondis la advokato kun montro de 
profunda malĝojo. Li silentis momenton kaj poste 
parolis plue :—La demando nun stariĝas, ĉu konsilinde 
estas, meti la aferon en la manojn de Y publika prokuroro. 
Sed, jen ree, mi timas, ke pro manko de iaj pruvoj tio 
postulus tre longan tempon. 

— Pardonu, sinjoro Broadbent,—ekdiris Sri Kunwar 
Kriŝna,—ĉu la publika prokuroro ne povus ordoni tujan 
traserĉon de la privataj domoj de la du ĉi tieaj direktoroj 
de la Pentuki’a kompanio ? 

La advokato ekridetis tre maldolĉe : 

— Ne, via moŝto, oni ne marŝas tiel rapide ĉi tie ; 
krom tio, ĉu vi pensas, ke elturniĝemaj friponoj kiel tiuj 
direktoroj, konservus tiajn krimkulpigilojn eĉ unu horon ? 
Certe ne. Tamen, kun via konsento, mi sciigos la juĝis- 
taron morgaŭ pri la mistera malapero de la dokumentoj 
kaj postulos prokraston de la proceso, en la okazo, se 
hodiaŭaj, antaŭaj penadoj malsukcesus, kvankam, 
verdire, mi tute ne pensas, ke ili konsentos. Mi ankaŭ 
intencas, kun via aprobo, via moŝto, forte aludi pri la 
fakto, ke tiu mistera malapero povas utili nur al unu aro 
da personoj. Mi scias, ke farante tion, mi elmetas min 
al danĝero pri forta atako de Y flanko de la kontraŭaj 
advokatoj, al danĝero pri riproĉo de la juĝistoj kaj, eble, 

al aliaj danĝeroj. Tamen mi forte penos malkovri la 
friponojn. 

— Nu, sinjoro Broadbent, tiun demandon mi volas lasi 
al via bontrovo. Mi ne konas la kutimojn de la ĉi tieaj 
juĝejoj. 

****** 

La enpensiĝo kaj ioma malgajeco de Vilfrido dum la 
vojaĝo hejmen estis facile komprenebla. Li sciis, ke li 
ne povas pli longe prokrasti sian respondon al la princido; 
kaj ju pli alproksimiĝis la tempo por findecidiĝo, des pli 
fantazia, des pli ĥimera aspektis la tuta ideo de la 
hinda mistikulo. Li plene sentis, ke li ne povas konsenti 
akompani la princidon al Hindujo, se li ne antaŭe 
klarvide konvinkiĝis pri sufiĉa verŝajneco, ke ties 
eksterordinara ideo estas vere bazita sur faktoj. Dum 
la lasta parto de la hejmenvojaĝo li analizis siajn 
sentojn, ĉu ne lia fantaziema spirito aŭ eĉ espero pri 
mondaj profitoj inklinigus lin tro facile kredi je afer6, 
enhavanta tre malmultajn—se iajn—kredindajn ecojn. 

En la spirito li denove, pli ol unu fojon, tralaboris 
la argumentojn—por kaj kontraŭ—kiujn li antaŭe 
diskutis kun si mem. 

Jam kelkajn tagojn antaŭ la vojaĝo al Normondham 
li skribis leteron al sia saĝa amikino en Long-Seaton 
sciigante ŝin pri la tre kora invito de la princido akompani 
lin Hindujon. Li intencis, unue, diri kelkajn vortojn pri 
la espero, kiu regas la koron de lia amiko, sed, esprimita 
sur papero, per nemultaj malfantaziaj frazoj, la tuta 
afero aspektis tiel nereale, tiel ridinde, ke li disŝiris la 
leteron kaj reskribis ĝin. Li do nur priparolis sian 
grandan deziron elstudi la hindan, mistikan filozofion, 
hindajn misterojn kaj kelkajn aliajn aferojn. Li ankaŭ 
diris, ke li ankoraŭ ne decidis, ĉu li akceptos la inviton, 
aŭ ne. 

Reveninte hejmen de la vojaĝo, li trovis, atendanta lin, 
longan leteron de fraŭlino Lambert, skribitan, kiel 
ordinare, de lia dolĉa amatino. Li ekprenis la leteron 
kun malpli da ĝoja avideco, ol ĉe ĉiuj antaŭaj okazaj. 

Li jam divenis ĝian enhavon. Antaŭ ol li rompis la 
sigelon li ree demandis sin, dum momento, ĉu kunvivado 
en Hindujo kun Sri Kunwar Kriŝna vere povos ebligi lin 
trovi la solvon de siaj problemoj kaj tiun animpacon, al 
kiuj li sopiras. Li tre dubis pri tio; kaj tamen, io en li 
dezirigis lin iri. Malfermante la leteron li antaŭsentis, 
ke la respondo de la amegataj virinoj plene decidigos lin 
forlasi la projekton. Li ne trompis sin. Fraŭlino 
Lambert petegis lin per la plej amaj vortoj kaj per tre 
klare rezonitaj argumentoj, forigi el sia kapo tiajn 
fantaziajn ideojn. ŝia ama patrina koro premiĝis je la 
penso, ne vidi la amatan filon eble en la daŭro de multaj 
jaroj ; sed ne malpli maltrankviliĝis ŝia koro, pripensante 
la sekvojn, kiujn povos havi por li vivado inter lertaj, 
filozofiemaj ne-kristanoj tiaj, kia la hinda princido. 
La fakto, ke li deziris studi hindajn mistikaĵojn, estis 
por ŝi tre signifoplena, tre maltrankviliga. 

ŝi tute ne miris pri tio, ke tiuj strangaj konceptoj 
ekkaptis la imagon de Vilfrido, nek pri tio, ke la fervora 
spirito de la juna viro, forte sopirante malkovri la mister- 
ojn de la spirita mondo aŭskultis kun espero la supraĵe 
verŝajnajn, sed efektive trompajn teoriojn de viro, kies 
vasta klereco, evidenta sincereco kaj granda persona 
ĉarmo kaptus eĉ pli malvarmajn, pli spertajn kaj 
skeptikajn homojn. 

Jam de du jaroj la patrino sentis, ke la spirita influo, 
kiun ŝi antaŭe havis sur la impreseblan spiriton de la 
knabo, iom post iom malkreskas, kaj kun tremanta koro 
ŝi timis, ke ankaŭ, iom post iom, lia kvazaŭ fila amo al ŝi 
povos malkreski. Sed tiu lasta konsidero ne estis eĉ la 
plej dolora ; ŝin ankoraŭ pli maltrankviligis la penso, ke 
Vilfrido, pro malespero iam trovi la veron, flankenĵetos 
ĉiun kredon je Dio, same kiel lia onklo Silaso Hutton. 
Je la fino de longa letero ŝi diris : “ Mi konas vin tro 
bone, mia kara knabo : nur via dezirego trovi animpacon 
per akirado de intelekta kompreno pri aferoj spiritaj 
instigis vin aŭskulti allogajn parolojn de asertemaj 
filozofoj. Kaj via denatura fantaziemo kune kun via 

simpatiemo igis vin rigardi kiel verŝajnajn tute nekred- 
indajn aferojn. Sri Kunwar Kriŝna montris al vi nur la 
eksteran gloron de ŝajnharmonio ; sed se vi pensas, ke 
tiuj ombrecaj difantomoj iam povos kontentigi vian 
senteman koron, vi tre eraras. Liaj belsonaj teorioj 
estas kvazaŭ bela, grandega, (orjfa/ templo, plenigita 
per sekaj ostoj. Ne, mia kara Vilfrido, nekonscie vi 
sopiras al vivanta, persona Dio, kiun vi povas nomi 
“ Mia Patro ” kaj kiu, plenigante kaj kontentigante vian 
animon, estos via sola vivocelo, via sola feliĉo. Tia Dio 
estas por mi nun la unusola fakto de la vivo. 

Flora nur aldonis :—“ Mia Vilfrido, se vi forlasus nin 
kaj trovus malfeliĉon en fremda lando, rompiĝus al mi 
la koro.” 

- Sur la papero troviĝis postesignoj de larmoj. Kies ? 
Eble de ambaŭ virinoj. Tiu ĉi trovo forigis la lastan 
ŝanceliĝon : li sciigos la princidon letere, ke, je sia pro- 
funda bedaŭro, li ne povas konvinki sin, ke li agos prave 
konsentante iri kun li. Lia bedaŭro estis sincera kaj pro- 
funda, ĉar li ne dubis, ke lia letero kaŭzos al tiu nobla, 
altanima viro grandan malĝojon. Nun li akre riproĉis 
sin mem, ĉar, pro manko de decidemo, li esperigis al la 
rompita patra koro de 1’ princido, ke li konsentos iri kun 
li Hindujon. 

###### 

Laca kaj malkuraĝigita Sri Kunwar Kriŝna revenis 
hejmen je malfrua horo. Liaj penadoj prokrastigi la 
proceson estis vanaj,* kaj malgajaj antaŭsentoj kontraŭ- 
vole plenigis lian koron. Sur lia skribtablo kuŝis letero. 
Rekoninte la skribmanieron de Vilfrido, li tenis la leteron 
en la mano dum kelkaj minutoj. Lia vizaĝo akceptis pli 
serenan mienon ; la enhavo de tiu ĉi skribaĵo estis ja por 
li multe pli grava, ol la rezultato de la morgaŭa proceso. 
Enpensiĝe, kvazaŭ preĝe levante la okulojn al la plafono, 
li malfermis la leteron. Sed tuj profunda malĝojo aperis 
sur lia vizaĝo. Malrapide traleginte la leteron, kiu 
okupis tri mallarĝe skribitajn paĝojn, li duonkuŝiĝis sur 
la kanapon kaj en la daŭro de plena duonhoro fikse 

rigardis en la spacon, tute senmove. Observanto 
vidus en lia vira vizaĝo kaj precipe en liaj malhelaj 
okuloj fortan batalon inter diversaj emocioj : malĝojo, 
penado alkroĉiĝi al espero kaj, trankvila memkonfido. 
Fine li ekprenis la elglitintan el la mano leteron, malra- 
pide surfrotis al si la frunton, kvazaŭ li volus forpeli 
turmentajn pensojn, kaj serĉis iun lokon en la skribaĵo. 
Poste li vigle leviĝis kaj iris al la skribtablo.—Ne,—li 
diris al si en la pensoj—mi ne volas malesperi, mi ne devas 
malesperi! Fine li konsentos. Li ja skribis, ke nenion 
li deziras pli, ol plene partopreni mian konvinkon, ke la 
providenco antaŭdestinis lin liberigi de terura sorto 
altestimindan, princan familion. 

La konvinko de la princido tute ne estis ŝancelita, kaj 
li kredigis sin, ke la forto de lia propra konvinko baldaŭ 
venkos la skrupulojn de la junulo. Regate de tiuj ĉi 
sentoj, li skribis al Vilfrido kortuŝan leteron, per kiu li 
dankis lin pro lia kunsento, laŭdis lin pro liaj sincereco 
kaj malkaŝemo kaj petis, ke li vizitu lin la postmorgaŭan 
vesperon. 

Sri Kunwar Kriŝna ree sidis sur la kanapo en sia 
skribejo, la tagon post la juĝa aŭskultado, malgaja kaj 
senkuraĝigita. La juĝa decido estis malfavora por li. 
En lia koro brulis akra sento de malhonoro pro tio, 
ke li perdis la proceson, kaj sento de maljustaĵo al li 
farita, sed tiuj ĉi sentoj ne kaŭzis al li la plej maldolĉan 
ĉagrenon. Tio estis la unua fojo, ke, ĉe grava demando, 
la steloj ne diris al li la veron. Kaj nun li forte penis 
forpeli el siaj pensoj ĉiam persiste renaskiĝantajn, mal- 
gajajn antaŭsentojn pri malsukceso rilate al Vilfrido 
Gallimore. La unuan fojon en lia vivo la estonteco 
aspektis malluma, senespera, spite forta penado rememor- 
igi al si sian kutiman, trankvilan fidon al la senerar- 
ebleco de la eternaj steloj. Vilfrido ankoraŭ ne venis ; 
jam malfruiĝis, kaj, eble, li ne venos. Tamen, jen 
servisto malfermas la pordon por anonci vizitanton : 
Sinjoro Broadbent! 

La advokato venis, laŭdire, por ricevi instrukciojn 

pri starigo de polica serĉado rilate al la malapero de la 
dokumentoj, sed, efektive, por decidigi la princidon 
forlasi tiun planon, kaj por plue ellabori sian intrigon. 
Ili vigle priparolis la aferon, kaj la ruza juristo jam 
konvinkis la hindon pri la senefikeco de ĉiu penado trovi 
la krimulon antaŭ lia projektita foriro, kiam servisto 
envenis kaj transdonis al sia mastro ĵus alvenintan 
leteron. Petinte de sia gasto permeson legi la leteron, 
Sri Kunwar Kriŝna malfermis ĝin kaj legis. Subite 
konsterniĝo kaj akra doloro aperis sur lia vizaĝo. Ekĝe- 
mante li falkuŝiĝis sur la kanapon kaj murmuretis :— 

— Ho, potencaj dioj, ne tion, ne tion, ne Vilfrido 

Gallimore !—Kun duonfreneza teruro en la okuloj, li 
fikse rigardis en angulon de la ĉambro dum kelkaj 
minutoj, kvazaŭ li tute estus forgesinta la ĉeeston de la 
vizitanto. ! 

Fine Leo Broadbent ĝentile kaj moltone diris :— 

— Mi tre malĝojas vidi, ke tiu letero alportas al vi tiel 
doloran novaĵon. Mi aŭdis vin diri la nomon de nia 
juna amiko Vilfrido Gallimore. Cu do la sciigo rilatas 
lin, via princa moŝto ? 

Sri Kunwar Kriŝna nur nevole, jesis per kapsigno. 
Videble estis, ke li ne volis paroli pri la kaŭzo de sia 
malĝojo. Sed Leo Broadbent insistis : 

— Volu permesi, via moŝto, ke mi partoprenu vian 
ĉagrenon. Mi ja tre bone konas la junulon. Cu mi povas 
helpi al vi, aŭ al li ? 

— Ne, dankon, sinjoro Broadbent,—respondis la mal- 
feliĉa hindo ; sed post momenta pripenso li parolis plue : 
—Tamen, eble vi povos helpi al mi klarigi teruran mis- 
teron. Mi ne povas kredi tion. Kiel ajn mi povis fordoni 
min al tia malinda kredemo ? Sed aŭskultu; tio estas 
hindustane skribita letero evidente de la sama persono, 
kiu skribis la unuan leteron. Jen laŭvorta traduko :— 
“ Tre honorinda, potenca princo ! Plej humile mi petas 
pardonon, ke mi estas tiel aroganta skribi al via princa 
moŝto. Mi faras tion por ebligi la honorindan sinjoron 
puni la perfidulon, kiu maivirte rabigis de via princa 

moŝto dokumentojn de netaksebla valoro. Mi malbenas 
la haladzan nokton, kiam tiu malvirtulo per glataj 
vortoj instigis min penadi por imiti la skribmanieron de 
via princa moŝto. Mi konfesas, ke mi fariĝis viktimo de 
lia perfida lango (kiu putriĝu en lia buŝo) kaj skribis la 
leteron, per kiu malvirta dungito sukcesis havigi al li la 
diritajn dokumentojn. La perfidulo promesis al mi 
donacon de £50, sed ankaŭ min la diabloregata perfidulo 
trompis kaj ne pagis; kaj nun mia koro sopiras al 
venĝo ! La malbeninda malvirtulo sciis, ke mi nepre 
devos forvojaĝi Hindujon en tiu ĉi semajno. Tial li ne 
pagis. (Sed mi eltrovis vian nomon, ho perfidulaĉo kaj 
vian adreson, ho malsaĝulaĉo !) Dufoje mi iris al lia 
loĝejo, sed li mensoge dirigis al mi, ke li ne estas hejme. 
Lia nomo estas Vilfrido Gallimore, kaj li loĝas ĉe iu 
sinjorino Brent ĉe la strato Theobald, flanke de la hotelo 
“ Ruĝa Leono.” Malbonaj spiritoj persekutu lin ĝis la 
centa vivo ; lia perfidema koraĉo pleniĝu de nedireblaj 
mizeregoj ! Kiam tiu ĉi malŝatinda letero atingos viajn 
princajn manojn, mi jam estos for de tiu ĉi lando sur la 
alta maro. Plej humile via senvalora servisto, N. 

Sri Kunwar Kriŝna silentis kaj enpensiĝe fiksis pro- 
funde malgajan, sed samtempe nekredeman rigardon 
sur la leteron. Fine li diris : 

— Cu tio povas esti vera, aŭ ĉu tio estas ankaŭ 
trompaĵo? Ne; tio ne povas esti vera; honest-vizaĝa, 
ĉarma viro kiel Vilfrido Gallimore ne estas kapabla fari 
tian friponaĵon. Krom tio, lia neordinara horoskopo 
plene kontraŭdiras tiun eblecon. 

Sinjoro Broadbent aspektis tre kompatema kaj mal- 
feliĉa. Li diris : 

— Tio ja estus tre neatendita solvo de la mistero, 
via moŝto. Sed, volu diri al mi, kiel vi povis konstrui 
lian horoskopon, ne havante precizajn donitaĵojn pri lia 
naskiĝo ? 

Sri Kunwar Kriŝna ekrigardis la parolanton; la 
demando estis farita per iom aserta tono, kaj pensigis 
lin.—Mi havas sufiĉe precizajn detalojn por determini 

lian horoskopon—li respondis,—kaj tiuj detaloj ebligis 
al tre eminenta astrologo en Parizo fari la samajn kon- 
kludojn. 

— Mi ne dubas pri la konkludoj, mi nur dubas pri la 
premisoj. 

La hindo ree ekrigardis sian vizitanton kun maltran- 
kvileco kaj surprizo :—Kial ?—li demandis. 

— Pro jena sufiĉa kaŭzo : Vilfrido Gallimore ne scias 
ion definitivan pri sia naskiĝo. Tio, kion rakontis al li 
lia laŭdira onklo Silaso Hutton estas nur trompaĵo. Mi 
havas kaŭzon por diri, ke Vilfrido tute ne estas filo de 
angla studento, kiu kontraktis malfeliĉan edziĝon kun 
iu mistera virino en iu universitat-urbo en Germanujo. 
Li estas filo de migranta aktorino, naskita ie en vilaĝo 
en la duklando Cornwall. Kia rilato ekzistas inter 
Sinjoro Hutton kaj tiu aktorino oni ne scias kun certeco, 
sed ke iu nehonorinda rilato ekzistas aŭ ekzistis, pri tio 
mi ne dubas. 

— Kiel vi havigis al vi tiujn informojn ? 

— Mia patro, la notario en Long-Seaton kaj Romford 
sciigis min. Kiel ŝtata, jurista oficisto li havas okazojn 
por enrigardi multajn vilaĝajn sekretojn. Unu fonto de 
informo estis flegistino, kiu, antaŭ kelkaj jaroj,—eble 
dekok aŭ deknaŭ—flegis la dommastrinon de sinjoro 
Hutton, iu sinjorino Jenkins, silentema virino kun 
mistera deveno. Dum deliro tiu ĉi virino neklare 
parolis pri tiu aktorino-patrino de Vilfrido, kiun ŝi nomis 
senkora malvirtulino, kaj mi ne scias kio plu. Ankaŭ 
malkovriĝis, ke ambaŭ, sinjoro Hutton kaj sinjorino 
Jenkins, tre timas la malbonvolon de tiu virino. Kelkajn 
jarojn poste, mi pensas post la morto de tiu aktorino, mia 
patro okaze trovis pruvojn de tiuj diroj, sed mi ne plu 
memoras kiel, aŭ ĝuste kion li eltrovis. Tiu afero ne tre 
interesis min, ĉar mi jam de multaj jaroj loĝas for de nia 
urbeto. Mi tre, tre mirus, se Vilfrido Gallimore scius 
nenion pri tiu famo. Ne tre verŝajne. 

La princido aŭskultis tiun teksaĵon de mensogoj kun 
grandaj miro kaj malĝojo. 

— Cu ne povas esti,—li demandis,—ke tiuj rakontoj 
estas nur senbazaj, vilaĝaj famoj ? 

Leo Broadbent eklevis la ŝultrojn, ŝajnigante indi- 
ferentecon :—Mi dirus, ke tio estas la plej neverŝajna 
afero. Certe, laŭ leĝoj de atestado, verŝajneco tute 
favoras la ĝustecon de tiuj rakontoj, almenaŭ plejparte. 
Mi tre malĝojas vidi, ke tiu ĉi malkovro doloras vin. Mi 
ne havis altan opinion pri lia persona karaktero kaj tial. 
renkontante lin en la salono de gesinjoroj Parkinson, mi 
kondutis je li kun ioma malvarmeto. 

— Sed,—rediris Sri Kunwar Kriŝna, alkroĉiĝante al 
ĉiu ankreto de espero,—fraŭlino Parkinson diris al mi, 
ke la anoj de iu sinjorina societo en Long-Seaton, kies 
korespondanta membro ŝi estas, esprimis sian altan 
ŝaton pri li ? 

La advokato ridetis :— 

— Eble,—li diris,—sed tiu estetika societo estas 
senescepte la plej ridinda afero en tiu ĉi lando. Ĝiaj 
anoj, ok aŭ dek junaj sinjorinoj vivadas tiel alte super 
la ĉi subaj realaĵoj, ke ili povus loĝi sur la planedo Marso 
kaj scii ne multe malpli pri teraj aferoj. Krom tio ili 
verŝajne ne scias tiom, kiom mi kaj kelkaj aliaj scias. 
Cetere, ĉu vi memoras, via moŝto, ke, kiam ni preterpasis, 
antaŭ kelkaj tagoj, la ofiĉejon de sinjoroj Bent, Eldridge 
kaj Best, la advokatoj de la Pentuki’a kompanio, ni 
ekvidis iun sinjoron starantan apud la fenestro kaj 
parolantan kun sinjoro Eldridge ? Vi asertis, ke tio 
estas Vilfrido Gallimore kaj mi, kontraŭe, opiniis, ke ne. 
Nun mi tute ne mirus, se tiu figuro estis li. 

La hindo ne respondis ; kaj Leo Broadbent daŭrigis : 
—Sur via loko, por havi certecon, mi kaŝe demandus la 
dommastrinon de sinjoro Gallimore, ĉu hindo vere venis 
viziti lin en la lasta tempo. 

Ŝanceliĝe, kvazaŭ kontraŭvole, Sri Kunwar Kriŝna 
respondis : 

— Jes, eble mi faros tion. 

La advokato ree parolis : 

— Nun, tiu ĉi letero tute aliigas la aferon kaj efektive 

faras sufiĉe granda vian ŝancon eltrovi la perfidulon. Se 
vi volas . . . 

— Ne, sinjoro Broadbent, mi ne volas starigi polican 
elserĉadon. Mi unue volas zorge pripensi tiun ĉi treege 
malĝojan aferon. 

Leo Broadbent rimarkis, ke la princido fariĝas pli kaj 
pli enpensa kaj silentema. Pensante, do, ke li jam 
gajnis sufiĉe da poentoj hodiaŭ vespere, kaj ke konsilinde 
estos, lasi la malfeliĉulon primediti la kapricecon de la 
sorto, li ĝentile adiaŭis lin. 

Fine Sri Kunwar Kriŝna estis sola. Li sopiris al soleco, 
kaj la malvarmkoreco de la advokato akre malakordiĝig 
kun lia brulanta animo. Li iris en la studejon, kies 
larĝaj fenestroj donis vidon sur la ĝardenon, kaj ŝlosis 
post si la pordon. Lia koro estis disŝirita kaj plenigita 
de la plej maldolĉa angoro. Kiel multe da sortobatoj lin 
frapis en rapida sinsekvo ! Kaj nun . . . ĉu vere lia 
plej kara espero tiel kruele terenĵetiĝis ? Li malfermis 
fenestron kaj elrigardis en la nokton. La ĉielo estis bela 
kaj klara : jen inter du juglandujoj brilis la konstelacio 
de Oriono kaj, pli alte, tiu de la Liro. 

— Ho, vi steloj,—li ekĝemis,—karaj kunuloj de multaj 
maldormaj noktoj, klarigu al mi tiun teruran misteron ! 
Ho, vi, eterna, mistera estaĵo, laŭ kies ordonoj la steloj 
regadas la homan sorton, forpelu el mia bolanta animo 
tiun ĉi teruran mallumon. Ho, dia enkorpiĝo, kies sank- 
tan nomon mi portas, renaŝkiĝu en mia animo, por ke 
ĝi ree pleniĝu de feliĉo ! 

Sed venis nenia respondo, nenia konsolanta certigo, 
ke iel tiuj mallumaj animombroj forpasos. La steloj 
aspektis strange malvarmaj, silentaj, sensentaj. Kiom 
li amis tiujn brilajn estaĵojn, kaj kiom li antaŭe ĝuis 
ilian amikecon ! Kaj nun ili ŝajnis moki lin. Ilia antaŭe 
plaĉa, feliĉiga rideto ekfariĝis malbela grimaco. Kon- 
traŭvole ekstariĝis en liaj pensoj dubo, ĉu ne troviĝas iu 
neperfektaĵo en lia sistemo ; ĉu ne . . . 

— Ho, miaj dioj,—li ekĝemis, penante kontraŭbatali 
senton de malespero,—ĉion alian, nur ne tion ; forigu 

el mia koro tiujn malindajn dubojn, naskitajn de 
ĉagrenego! 

Neniam antaŭe li estis fidinta tiel forte, tiel sendubeme 
la gvidon de la steloj ; neniam antaŭe li estis tiel klare 
sentinta la forton de okultaj influoj, kaj tamen tiel 
krude li estis trompita ! Kontraŭvole, preskaŭ sen- 
konscie, li sopiris al /«, kiu vere povos trankviligi kaj 
serenigi lian koron, al lu pli persona, ol la nedifinebla 
estaĵo, kiu en tiu horo fariĝis por li pli kaj pli nebuleca. 
Obeante nekonatan impulson li suprenlevis la manojn 
kaj, regate de intensa sopiro, li humile murmuretis :— 

Pli da lumo. Pli da lumo. Vera lumo ! 

Tiam plenigis lin, dum momento, dolĉa espero, ke iam 
vera lumo al li venos. 

Ju pli, la sekvintan tagon, firmiĝis en liaj pensoj la 
suspekto pri la kulpo de Vilfrido, des pli lia koro mal- 
varmiĝis kontraŭ la junulo, ĝis kiam lia antaŭa amo 
iom post iom ŝanĝiĝis en malamon. 

Urĝaj aferoj malhelpis Vilfridon viziti la princidon la 
pasintan vesperon, sed, kvankam la tasko estos tre mal- 
agrabla, li volis persone klarigi al li la kaŭzojn, pro kiuj 
li ne povas plenumi lian deziron. Survoje al la domo de 
lia amiko li zorge pripensis la dirotajn vortojn, kaj kun 
malgajaj antaŭsentoj li demandis sin, kion diros la ĉa- 
grenita princido. Li sonorigis ĉe la granda pordo. Post 
momento aperis sur la sojlo Roŝan, la ĉefservisto, sed li 
ne flankenpaŝis kun sia kutima, sklava saluto por allasi 
lin. Malĝentile, kun rigardo de kolerego en la nigraj 
okuloj, li diris : 

— Lia princa moŝto ne plu deziras viajn vizitojn,— 
kaj tuj ĵetfermis la pordon antaŭ lia vizaĝo. 

Vilfrido estis konsternita. Malrapide li malsupreniris 
la larĝan ŝtuparon, kvazaŭ en sonĝo : 

— Kion do signifas tiu ĉi malĝentila parolsendaĵo ? 
Tio estas ja tiel absolute malsimila al la ĉiam ĝentila, 
bonkora princido!—Tuj kiam li troviĝis sur kvieta 
flankstrato, li elprenis el sia poŝo la lastan leteron de la 
hindo kaj relegis ĝin.—Ciu linio ja elspiras korecon, 

estimon kaj konfidon.—Ju pli li meditis pri la afero, des 
pli strange ĝi aspektis. 

Du tagojn poste okazis antaŭaranĝita kunveno en la 
salono de gesinjoroj Parkinson, sed, ĉar Vilfrido ne vofis 
renkonti la princidon, fi ne ĉeestis. Dum la tuta tempo 
li sentis grandan malfeliĉon ; tiu forpuŝo tre vundis fian 
fieron. Tiel pasis kelkaj tagoj plu. Fine, iun vesperon, 
fi ekdecidis, iri viziti siajn amikojn en Mayfair por ekscii, 
ĉu Sri Kunwar Kriŝna klarigis al ifi sian strangan kon- 
duton. Plue,—fi demandis sin,—kial mi perdus la amik- 
econ de tiu} ĉi estimindaj kaj bonkoraj amikoj pro 
subita malhumoro de hinda fanatikulo ? 

Kiam li alvenis en la domon, lakeo petis fin, ke li 
eniru akceptejon dum li anoncos lian viziton. Post 
kelkaj minutoj revenis la servisto kun funebra mieno kaj 
jena informo:— 

— Gesinjoroj Parkinson petas, ke vi maldaŭrigu viajn 
vizitojn ĉi tie, sinjoro. 

Senpripense Vilfrido demandis kolere :—Klal ?—sed 
tuj riproĉis sin pro manko de sinregado kaj digno kaj, ne 
atendante respondon, fi volis sin turni por foriri. La 
bone dresita lakeo respondis kun malvarma, rigida 
ĝentileco : 

— Mi havas nenion plu por diri al vi, sinjoro. 

Vilfrido ree sin trovis sur la strato. Lia vizaĝo estis 

ruĝa pro honto kaj kolero : Piedelpelita ! Kio ajn povas 
esti la kaŭzo de tiu nekomprenebla konduto ? Preskaŭ 
senkonscie li direktis siajn paŝojn al la apuda parko 
Hyde. Li sidiĝis sur benko kaj meditis. Kiel trompis 
fin la aspekto de bonkoreco kaj noblanimeco de la 
hinda princido ! Li estis kredinta, ke nenia seniluzi- 
iĝo aŭ malkontenteco povus igi lin elmontri tian mal- 
bonvolon. Kaj kiu atendus tian subitan ŝanĝon ĉe 
gesinjoroj Parkinson, kiuj ĉiam kondutis je li kun tiel 
granda mildeco, preskaŭ gepatra koreco ? Eĉ la plej 
akraj malkontenteco kaj malbonhumoro de la “ kara 
princido ” ne povis plene klarigi al li ifian malĝentilecon. 
Ciuokaze, kion signifas tuta la ĝentileco, socia poluro de 

monduloj ? Kiom do valoras tiu prifanfaronita filozofio 
kaj ŝajna altanimeco ? Liaj pensoj pli kaj pli maldolĉiĝis. 
Fine li diris al si:—Vi plene meritas tion, malsaĝulo, 
ambiciulo! 

Kiam li venis hejmen, ŝajnis al li, ke lia bonkora, 
patrina dommastrino, sinjorino Brent, kondutis je li 
kun malpli da koreco ol kutime, kvazaŭ ia suspekto 
regas ŝin. Klaro, la servistino, metante sur la tablon lian 
vespermanĝon, estis, kontraŭkutime, senvorta. Kelkfoje 
ŝi ekrigardis lin per siaj senkulpaj okuloj kun videblaj 
miro kaj kompato. Tio koleretigis Vilfridon kaj paroligis 
lin kun tute nekutima malafableco. Post la vesper- 
manĝo li volis enprofundigi sin en la studon de nove 
aperinta verko pri antikva, greka arĥitekturo por ŝanĝi 
la pensojn, sed apenaŭ li malfermis la bele binditan 
volumon, kiam envenis Klaro kaj kun sentvundita mieno, 
senvorte, metis antaŭ li leteron. La adreso estis skribita 
laŭ bela sinjorina skribmaniero, kaj la letero estis ŝajne 
alportita de speciala sendito. Instinkte li tuj rilatigis la 
skribaĵon kun la insulto ricevita en la domo de siaj ŝajn- 
amikoj en Mayfair. Scivole li do malfermis la leteron ; 
sed li ne estis preparita por surprizo tia, kian ĝi faris al 
li. Li legis: 

— “ Kara sinjoro Gallimore.—Volu kredi, ke mi treege 
ĉagreniĝas pro la nepardonebla malakcepto, kiun oni 
faris al vi hodiaŭ en nia domo, kaj kiu, mi estas certa, 
plenigis vin de doloro kaj indigno. Mi volas nur iom 
klarigi—nesenkulpigi—tiun tre bedaŭrindan okazintaĵon. 
Princido K. K. kune kun sinjoro L. B. kulpigas vin pri 
terura, nekredebla afero. Kiel vi memoros, la princido 
montris al vi iujn gravajn dokumentojn, per kiuj li tre 
esperis gajni sian proceson. Ili diras, ke ili posedas 
nekontraŭdireblajn pruvojn, ke vi ŝteligis tiujn doku- 
mentojn. Dum via foresto kun la princido en la graflando 
Norfolk venis en la domon de K. K. nekonata viro, kiu 
transdonis al Roŝan, la ĉefservisto, leteron, ŝajne skrib- 
itan, hindustane, de P princido, sed kiu, efektive, estis 
falsaĵo. Per tiu ĉi letero kaj sciante precize, kie troviĝas 

la diritaj dokumentoj, li sukcesis havigi ilin al si. Kelkajn 
tagojn poste Sri K. K. ricevis leteron, evidente skribitan 
de la sama mano kiel la unua, sciigante lin, ke vi estas 
la instiginto de la ŝtelo, kaj ke la skribinto volas perfidi 
vin tial, ke vi ne pagis al li la promesitan monon. Vi 
sciis—li diris—ke li estas devigita forvojaĝi Hindujon 
post kelkaj tagoj. Tiuj ĉi estas la ĉefaj eroj en sufiĉe 
longa vico de asertoj—mi ankoraŭ ne konas ĉiujn—sed 
la princido kaj sinjoro L. B. estas tute konvinkitaj pri 
via kulpo, precipe la princido, kiu opinias, ke vi dum kelka 
tempo agis antaŭ li tre hipokrite, ŝajnigante sinceran 
amikecon kaj plenigante lin per mensogoj pri vi mem 
k.t.p. La gepatroj kaj Karlo tuj treege indignis kontraŭ 
vi; sed, volu kredi, sinjoro, ke mi tute ne partoprenas 
ilian senpripensan juĝon. Mi estas konvinkita, ke vi 
estas senkulpa, kaj mi faros mian eblon por pruvi 
vian senkulpecon kaj por malkovri la realan krimulon. 
Ion plu mi ne povas diri hodiaŭ. Mi petas, ne respondu 
tiun ĉi leteron—ankoraŭ ne nun—ĉar mi devas esti 
singardema pro la ceteraj, kies indigno estas granda. 
Precipe la patrino ĉiam ĝemas pri la “ kara princo. ,, 
Min tedas la ofta ripetado “ kara princo.”—Vere via, 
Doroteo Parkinson. P.S.—Eble vi aŭdis, ke la princido 
malgajnis sian proceson.” 

— Kulpigita pri ŝtelo! Min oni rigardas kiel friponon, 
malnoblan, abomenindan hipokritulon, perfidulon ! 

Lia tuta animo bolis de indigno pro tiu maljustaĵo. 
Cu oni vere taksis tiel malalta lian valoron, lian honeste- 
con, ke oni tuj donis kredon al tia malvirta kalumnio ? 
Tio estis maldolĉa humiligo por liaj fiereco kaj memestimo. 
Kion li faros por tuj forigi de si tiun kulpigon ? Liaj 
pensoj estis en stato de furiozo. La unua impulso estis 
iri, morgaŭ matene al la princido kaj postuli klarigon pri 
tiu hontinda afero. Sed tuj poste, timante, ke li povus 
ree sin elmeti al humiliga malakcepto, li pripensis la 
konsilindecon skribi al li leteron.—Ne,—li fine decidis,— 
mi iros morgaŭ matene al mia advokato-amiko, sinjoro 
Eldridge kaj metos la tutan aferon en liajn manojn. Li 

ja estas ano de la advokata firmo, kiu kondukis la 
aferon de la hinda kompanio kontraŭ la princido. Kom- 
preneble tio estas la plej bona plano. Kalumnii min ĉe 
miaj amikoj estas ja procesebla ago, kaj ĝi fariĝos 
multekosta afero por la hindo kaj sinjoro Broadbent. 

Sed iom post iom li fariĝis pli trankvila en la konscio 
de sia senkulpeco. Ree venis al li en la pensojn la vortoj 
de la princido, ke oni devus senplende suferi personajn 
maljustaĵojn.—Ba ! Tio estas nur malplena, supraĵa 
maksimo de la hinda filozofo, laŭ kiu li mem ne agas. 
Tamen li ne povis ne konfesi al si, ke li tiam tute kon- 
sentis kun tiu principo kaj decidis ĝin alpreni. 

Dum longa tempo Vilfrido sidis en sia apogseĝo medi- 
tante. Antaŭ liaj internaj okuloj staris la bildo de la 
hinda sinjoro. Revenis en lian memoron ties ĉarma 
ĝentileco, liaj kortuŝaj paroladetoj kaj lia aspekto de 
senduba sincereco. Ju pli li meditis, des pli li konvin- 
kiĝis, ke la princido estas viktimo de iu lerta fripono, kiu 
estas, samtempe, lia malamiko. Kaj tiu malamiko povas 
nur esti Leo Broadbent! Leo Broadbent, la frato de lia 
dolĉa Flora !— Cu si kredus je lia kulpo ? Cu fraŭlino 
Lambert ? Neniam! Ne eĉ unu momenton. Por li 
estis esperiga konsolo, ke almenaŭ unu persono, krom 
tiuj, kredis je lia senkulpeco, bonkora, noblanima 
fraŭlino Parkinson. 

Dum la matenmanĝo, la sekvintan tagon, Vilfrido ree 
pripensis, kion li faros. Ciuokaze, li devos konsiliĝi kun 
sinjoro Eldridge; certe lia onklo riproĉus lin, se li ne 
farus tion. Tamen li sentis malinklinon al proceso pro 
konvinko, ke iu trompis la- princidon kaj pro timo fariĝi 
malkaŝa malamiko de la frato de Flora. Sed, kiu 
trompis la princidon ? Kiu ŝtelis aŭ ŝteligis la dokumen- 
tojn ? Nur du personoj ja, laŭ la diro de la hindo, sciis 
ion pri ili; li kaj Leo Broadbent! Aŭ li, aŭ la frato de 
Flora ! La penso estis tro terura ! 

Dum tiuj pensoj okupis lian kapon, envenis en la 
ĉambron la servistino, alportante leteron. Ĝi venis el 
Long-Seaton, kaj la adreso estis skribita de sinjorino 
Jenkins.—Stranga afero ! Leginte la unuajn kelkdekajn 
vortojn, Vilfrido ekĝemis, metis la kapon sur la brakojn 
kaj ekploris. La letero enhavis la novaĵon, ke lia onklo 
post nur dutaga malsano subite mortis. 

Ankoraŭ kruela sortobato ! Lia kara, bonkora onklo 
Silaso ne plu kun li! Li forlasis lin en la momento, kiam 
li pleje bezonis liajn kunsenton kaj helpon. Sentoj de 
soleco kaj senespero ekplenigis lian koron; sento 
kvazaŭ tiu ĉi profunda malgajeco neniam forpasus, 
kvazaŭ li ne dezirus, ke ĝi forpasu. 

Tri tagojn poste Vilfrido staris ĉe la nova, florkovrita 
tombo de 1’ onklo. Malĝojaj, maldolĉaj pensoj regis lian 
koron. Tie li troviĝis antaŭ amaso da malfacilaj, mal- 
trankviligaj demandoj kaj problemoj : Cu iam li revidos 
sian karan patrecan amikon, al kiu li tiom ŝuldis ? Aŭ 
ĉu, laŭ ties ĉiama aserto, tio estas la fino de ĉio ? Cu 
vere la animo, la personeco de la onklo tute ĉesis ekzisti ? 
Ne, ne, tion li ne povas, ne volas kredi ! La tombo ne 
povas esti la fino de ĉio, kaj nenio transe ;—nenio. Ame 
li sopiris iam revidi la karan viron. Sed se la tombo ne 

estas la fino—kio, do, estos la sorto de la karega animo, 
kiu por li estis tiel nobla kaj bona, tiel sincera, kvankam, 
sendube, malprava rilate al spiritaj aferoj ? 

Larmoj malsuprenglitis sur liaj vangoj kaj iom mal- 
pezigis lian koron. Kiam li eliris el la preĝeja tombejo, 
malnovaj demandoj sin altrudis al liaj pensoj : Cu li 
honoros la deziron de Ponklo kaj sin detenos de ĉiu 
penado eltrovi la historion de sia patrino ? Cu ŝi ankoraŭ 
vivas ? En tiu momento, pli ol iam antaŭe, li deziregis 
koni ŝin, kio ajn estu la mistero pri lia deveno aŭ la mal- 
feliĉaj rilatoj inter liaj gepatroj. 

Lia proksima penso estis iri viziti sian amikinon, 
fraŭlinon Lambert, kies amon li nun duoble ŝatis. Sur- 
voje li ne povis ne rimarki, ke multaj preterpasantoj ne 
salutis lin kun la kutima koreco. Neniu haltis por diri 
al li kelkajn kondolencajn vortojn. Du virinoj eĉ 
rigardis lin kun—tiel ŝajnis al li—malkaŝa malestimo. 

La delikata vizaĝo de la suferantino estis iom pli pala, 
ol ordinare ; ŝiaj lipoj, vane penante rideti, tremetis kaj 
el ŝiaj grizebluaj okuloj briletis riĉeco da patrina amo. 

— Vilfrido, mia kara knabo,—ŝi ekparolis,—mia koro 
kunsentas kun vi.—Longe ŝi tenis lin ĉirkaŭbrakita, por 
kaŝi sian emocion kaj por trankviligi sian forte batantan 
bruston. 

— Kara fraŭlino Lambert,—respondis Vilfrido,—mi 
konas vian ameman koron, kaj via kunsento tre konsolas 
min. 

— Kia terura bato estis por vi tiu subita novaĵo, kara 
knabo. 

— Ĝi estis kruela sortobato . . . 

— Ne kruela , karulo,—diris milde la dolĉvizaĝa 
virino,—Dio neniam estas kruela ; kelkfoje li vundas la 
koron, se necese, por beni ĝin. 

— Mi ne volis diri, ke Dio estas kruela ; nur ke la 
sortobato estas akra,—rediris Vilfrido, humile, karesante 
la blankan, sur la litkovrilo kuŝantan manon de la amik- 
ino. Poste li rakontis al ŝi pri la detenema konduto de 
kelkaj el la vilaĝanoj, kiujn li renkontis survoje. Rigard- 


Digitized by Google 



MIRINDA AMO 167 

ante en la okulojn de Vilfrido kun profunda kompato kaj 
ama konfido, la virino respondis : 

— Mi ne miras. La kalumnio jam disvastiĝis ĉi tie, 
kaj famsemantoj faris la ceteraĵon, karulo. 

— Vere,—demandis la junulo, unue paliĝante kaj 
poste ruĝiĝante pro kolero,—ĉu tiu malica mensogo jam 
trovis sian vojon ĉi tien ? En tio mi klare vidas la mal- 
noblan, malamikan agon de Pelpensinto de la kalumnio 
kaj de Pfarinto mem de la krimo.—Poste, kun emocio 
rigardante en la vizaĝon de la virino, li demandis :— 
Vi do ne kredas je mia kulpo, karulino ? 

— Vilfrido!—trankvile respondis la patrino per 
voĉtono, kiu, samtempe, montris malĝojon, amon kaj 
riproĉon,—mi konas vin tro bone. 

— Kaj Flora ? 

— Ni ne bezonas maltrankviliĝi pri tio unu momenton. 
En ŝiaj okuloj vi estas enkorpiĝo de ĉio bona kaj nobla. 
Leo jam antaŭe venenis la pensojn de la gepatroj de 
Flora kontraŭ vi, kaj avertis ilin pri via aroganteco levi 
viajn malnoble naskitajn okulojn al ilia filino. Nun- 
tempe Flora nur tre malofte povas veni. Des pli mi 
ŝatas la maloftajn vizitojn de la dolĉa knabino. Ŝi estas 
por mi vera trezoro. Tuj post la sciigo pri la morto de 
via onklo ili forsendis ŝin al Fairmead por viziti onklinon, 
sed mi ne dubas, ke la celo estis malhelpi renkontiĝon 
inter vi. 

— Cu ŝi scias pri la kulpigo ? 

— Sendube. ŝi skribis al mi mallongan leteron 
antaŭ sia foriro, sed ne aludis pri tiu ĉi afero, verŝajne 
por ne ĉagreni min. Cu vi penos vidi ŝin ? 

— Jes, mi devas vidi ŝin. Mi volas diri al ŝi, ke ŝi 
devas rigardi sin libera tiel longe, kiel tiu ĉi suspekto pri 
malnoblega krimo kuŝas sur mi. 

— Mia kara knabo,—diris la patrino per voĉo tre- 
metanta pro emocio,—Dio gvidu vin ambaŭ. Mi ne 
dubas, ke, je 1’ fino, ĉio klariĝos. 

Laŭ peto de fraŭlino Lambert Vilfrido rakontis al ŝi la 
iradon de la tuta afero, tia, kia li ĝin konis. Longe ili 

estis kune, priparolante la malĝojajn okazintaĵojn de la 
lastaj tagoj. Iliaj koroj ankoraŭ pli firme kuntiriĝis per 
ama simpatio kaj plena konfido. Ambaŭ eĉ konsciis pri 
sento de feliĉo pro amo profundigita, per ĉi tiuj sorto- 
batoj. La patrino konsifis al Vilfrido, ke fi ne metu la 
aferon en la manojn de Sinjoro Eldridge, sed ke fi skribu 
leteron al la princido, certigante fin pri fia senkulpeco 
kaj petante de fi permeson viziti lin. Tion Vilfrido 
promesis fari. 

Antaŭ la foriro Vilfrido ree penis konsentigi sian amik- 
inon transloĝiĝi en pli komfortan kaj agrablan loĝejon, 
sed ŝi ne vofis konsenti. 

— Ne, mia kara Vilfrido,—ŝi diris ame,—ne penu 
ŝanĝi mian decidon. Kredu al mi, mi tre ŝatas la bonkor- 
econ, kiu instigas vin, kaj mi varme dankas vin; sed, 
vi vidas, karulo, mi jam pasigiŝ en tiu ĉi bela ĉambro 
dekok fefiĉajn jarojn. Mi havas nenian deziron forlasi 
tiujn ĉi kvar murojn, kiuj por mi enfermas teran ĉielon, 
se nur . . . 

— Se nur . . . nu, se nur . . . ? 

—. . . Se nur,—daŭrigis la pala virino per iom 

tremetanta voĉo,—vi kelkfoje vizitos min. 

Vilfrido ekprenis la blankan manon de la amata 
virino, premis ĝin al siaj fipoj kaj fervore respondis : 

— Kara fraŭfino Lambert, kiajn trezorojn la mondo 
nun por mi entenas, krom vi kaj Flora ? 

Du larmoj, naskitaj de fefiĉo, elverŝiĝis el ŝiaj okuloj 
kaj malrapide malsuprengfitis sur la palaj vangoj : 
Dankon, karulo—ŝi flustris. Sed tuj la sopiro ĉirkaŭbraki 
la karegan knabon kaj diri al li, ke ŝi estas fia patrino, 
ree fariĝis preskaŭ nevenkebla. Sinjoro Hutton nun 
estas mortinta. La danĝero, do, ke Vilfrido eltrovos 
ŝian historion ne estus tiel granda ; li ne faros elserĉadon, 
se ŝi petus lin, ke fi lasu la pasintaĵojn enterigitaj. Eble 
la junulo, en la nuna tempo kaj la danĝera stato de sia 
animo, bezonas pli ol iam gvidantan manon de patrino. 
Cio ĉi tio rapide trapasis ŝiajn pensojn, sed same rapide 
la turmentita koro ekregis sin:—Ne, mi ne devas cedi 

al tiu sopiro, mi ne devas riski la sekvojn. Nun 
mi posedas, kiel lia amikino, lian sinceran amon kaj 
respekton ; kiel patrino kun dubinda pasinteco, eble mi 
perdus ilin. 

La ordigo de la aferoj de la mortinta onklo okupis, kun 
la helpo de juristo el Romford, nur kelkajn tagojn. 
Vilfrido heredis la tutan propraĵon de la lernejestro, krom 
testamenta donaco de £25 al sinjorino Jenkins. Tiu 
heredaĵo, kiu plejparte konsistis el akcioj de stanminejoj 
en la duklando Cornwall, liveros al li, laŭ kalkuloj de la 
romforda juristo, ĉirkaŭ £80 jare. Sinjorino Jenkins 
decidis tuj reiri en sian naskiĝurbon en la graflando 
Devon por fini siajn tagojn inter la parencoj. ŝi estis tre 
kontenta forlasi Long-Seaton, kie neniam ŝi sentis sin 
feliĉa. Tamen la disiĝo por ĉiam de Vilfrido estis por ŝi 
tre dolora, ĉar la kutime malgaja, plendema virino 
sincere amis lin. 

Vizitinte, la lastan fojon, fraŭlinon Lambert, Vilfrido 
vojaĝis per luveturilo el Romford al Fairmead en la 
espero iel okazigi intervidiĝon kun Flora. Li alvenis en 
la kvietan vilaĝon ĉirkaŭ la vespero kaj luis ĉambron en 
la sola malgranda hotelo. Per lertaj demandoj li baldaŭ 
eksciis de komunikema gastejomastro, ke sinjorino Old- 
field, la posedantino de “ la malnova domego ” havas 
junan gastinon, nevinon kaj ĉarman knabinon. La viro 
elokvente priskribis la pentrindan, kovritan de hedero 
konstruaĵon kaj tre antikvan turon, restaĵon de antaŭa 
kastelo, al kiu la nuna domo estis alkonstruita. Vilfrido 
montris grandan intereson pri tiuj ĉi pentrindaĵoj kaj 
esprimis deziron, se tio estas permesata, skizi ilin la 
sekvintan matenon. La hotelmastro certigis Vilfridon, 
ke sinjorino Oldfield estos fiera permesi al artisto el 
Londono skizi ŝian domon. Li mem morgaŭ matene 
parolos al ŝi. 

Tiel okazis, ke la sekvintan matenon Vilfrido sidis 
sur benko, en granda, ŝtonpavimita korto, skizante vere 
pentrindan konstruaĵon, kiu tre interesis lin pro la mal- 
samaj arĥitekturaj stiloj, uzitaj sen ia perceptebla plano. 

Neniu ĝenis lin.—Bedaŭrinde,—li pensis,— li elekris tro 
neuzitan parton de la korto. Kelkaj domanoj, servisrino, 
ĝardenisto kaj aliaj trairadis la kontraŭan parton kaj 
scivoleme rigardetis lin, sed pro ĝentileco ne alprok- 
simiĝis. Jam longan tempon li sidis tie, maltrankvili- 
ĝante, kiam aperis sur la sojlo de la ĉefpordo maljuna 
sinjorino, vestita per nigra, silka vesto, apogante sin sur 
la brako de junulino. La koro de Vilfrido forte ekbaris : 
tio estis Flora kaj ŝia onklino. Ili malrapide trapasis la 
korton, sin direktante al pordeto, kiu kondukis en 
ĝardenon. La juna viro tuj sin levis kaj, deprenante la 
ĉapelon, ĝentile klinsalutis. La nigre vestita, maljuna 
sinjorino afable redonis la saluton per kapsigno kaj 
daŭrigis la vojon. Flora tuj rekonis lin kaj ekruĝiĝis. 
Lasante la onldinon trairi la unua la mallarĝan pordeton, 
la knabino rigardis returne kaj faris al Vilfrido salutan 
signon. Tiun momenton uzis la junulo por montri al ŝi 
antaŭe pretigitan letereton, kiun li kaŝis sub la benko, 
sur kiu li estis sidinta. Jesa kapsigno de Flora sciigis al 
li, ke ŝi tute komprenas. Per tiu ĉi letereto Vilfrido 
sciigis al sia amatino, ke li skizos, laŭ ricevita permeso, la 
malantaŭan parton de la domo post la tagmanĝo, kiam, 
konjekteble, ŝia onklino dormetos. 

Je la dua posttagmeze Vilfrido eniris la parkosimilan 
ĝardenon de la malnova domego tra pordeto, kiu donis 
privilegian eniron en ĝin el la ĝardeno de la hotelmastro. 
Tie en folioriĉa laŭbo jam atendis lin Flora, gracia, 
knabina figuro, vestita per simple farita, sed ĉarma vesto 
el silkeca kaj bele surbrodita ŝtofo. Malmultaj kritike- 
muloj pri virina beleco opinius ŝin bela, malgraŭ la ĉarmo 
de deksepjara, plensana juneco. Sed en tiu momento 
la ekruĝiĝintaj vangoj kaj la rimarkinde esprimplenaj 
okuloj, el kiuj brilis samtempe amo, ĝojo kaj kompato, 
aspektigis ŝin belega en la okuloj de la ardanta amanto. 
Malgraŭ tio, tamen, la vizaĝo de Vilfrido esris malgaja. Li 
malfermis la brakojn, premis la cedeman knabinon al la 
brusto kaj kisis ŝian suprenturnitan vizaĝon. 

— Ho, Vilfrido,—ŝi ekparolis flustre, tuj kiam ŝi 

liberiĝis el lia ĉirkaŭpreno,—mi tiom malĝojas pro via 
malfeliĉo!—ŝiaj lipoj ektremetis, kaj ŝiaj okuloj 
pleniĝis de larmoj. 

— Dankon, virineto,—respondis malgaje la juna viro, 
ekprenante la manon de la knabino.—Mia koro estas 
plena de malĝojo pro pli ol unu kaŭzo, Flora. 

— Mi scias. Mi ne nur priploras kun vi la perdon de 
1 ’onklo, sed ankaŭ mi . . . ho ! rompiĝas al mi la 
koro pro tiu terure maljusta kulpigo . . . 

— Vi do ne kredas, ke mi povas esti ŝtelisto, karulineto? 

— Vilfrido !—la voĉo de Flora estis plena de riproĉo 
kaj kareso.—Kiel vi povis pensi, ke mi eĉ unu momenton 
kredas vin kapabla je tia hontindaĵo ? 

— Vilfrido ridetis malgaje : 

— Ne, virineto,—li diris,—mi ne pensis, ke vi kredas 
min kulpa, sed mi tre deziris aŭdi vin diri tion. Tio 
estas terura afero, Flora, kiu forte maltrankviligas min. 

— Sed, certe, vi baldaŭ sukcesos forigi de vi tiun ĉi 
malbelan suspekton ; ĉu ne ? 

— Mi esperas, ke jes; sed ekzistas cirkonstancoj, 
kiuj igas tion tre malfacila. 

— Kiaj cirkonstancoj, Vilfrido ? 

— Se restos al mi sufiĉe da tempo, mi klarigos ilin al vi, 
se ne, kara fraŭlino Lambert rakontos al vi la aferon 
laŭ nia nuna scio. Ni tre longe kaj detale priparolis ĝin 
dum la lastaj tagoj. 

— Bedaŭrinde mi povas resti nur malmultajn minutojn. 
Mi jam atendis vin ĉi tie en la daŭro de tri kvaronoj da 
horo. Ni tagmanĝas tre frue, kaj la onklino iom dormetas 
poste, kiel vi saĝe konjektis. ŝi petis min, ke mi legu al 
ŝi post ŝia dormeto. 

Momenta feliĉa rideto, kiun la naiva parolmaniero 
de la knabino kaŭzis sur la vizaĝo de Vilfrido, 
malaperis. 

— Nu,—kara knabino,—li diris, malĝoje rigardante 
en ŝian vizaĝon, kiu tuj simpatie alprenis la saman 
malĝojan kaj seriozan aspekton,—mi diru do tion, kion 
mi venis por diri. Flora, tiel longe, kiel restas sur mia 

nomo tiu ĉi makulo, vi devas rigardi vin libera de via 
promeso . . . 

La delikata vizaĝo de la knabino paliĝis; ŝiaj lipoj 
ektremetis, kaj el ŝiaj ree malsekiĝantaj okuloj venis 
rigardo de teruro kaj petego : 

— Vilfrido,—ŝi diris,—ne diru tion ! Mi ja ne volas 
esti libera de mia promeso por ĉiam aparteni al vi. 

— Spite mia pasia amo al vi, Flora, mi diras, ke 
devas esti tiel. Vi eble ne tute komprenas ; vi ja estas 
preskaŭ ankoraŭ infano. Malnoblege estus miaflanke ne 
liberigi vin, en tiuj ĉi cirkonstancoj. Kredu al mi, ke 
tio devas esti. 

— Sed, Vilfrido, se mi ne volas esti libera ? Mi 
neniam rigardos min libera. Neniam ! 

— Mi nur plenumas mian devon, Flora, kiel ajn 
dolora ĝi estas. Kion diras viaj gepatroj pri tiu ĉi afero ? 

— Ili tre indignis kaj diris, ke vi makulis la honoron 
de la vilaĝo, kaj ili esperas, ke vi nun ne plu malhonoros 
ĝin per viaj vizitoj. Leo furioziĝas, ĉar, sekve de tiu 
ŝtelo, li malgajnis la proceson de Phinda princo. 

— Hm . . . estu singardema pri via frato, Flora ; 
li malamas min. Kiel okazis, ke la tuta vilaĝo jam scias 
pri tiu ĉi afero kaj malkaŝe montris al mi malestimon ? 
Cu Leo skribis ankaŭ al aliaj pri tio ? Iu tre zorge dis- 
vastigis la novaĵon de unu fino de Long-Seaton al alia. 

— Mi ne scias, Vilfrido,—malgaje respondis Flora.— 
Dio permesŭ, ke vi baldaŭ eltrovu la krimulon kaj pruvu 
vian senkulpecon. 

— Li permesu tion, karulino,—fervore rediris Vilfrido. 

En tiu momento eksonis virina voĉo, vokante:— 

Fraŭlino Broadbent, fraŭlino Broadbent, kie vi estas ? 

— Ho, ve ! mi jam devas foriri, Vilfrido. 

— Nu, adiaŭ, karulino, adiaŭ ! 

— Mi restos fidela, Vilfrido ! 

Ankoraŭ unu longa ĉirkaŭpremo, ankoraŭ unu kiso 
kaj la lasta rigardo profunden en la okulojn unu de la 
alia—kaj Flora kuris for. 

Vilfrido staris en la laŭbo enpense kelkajn minutojn 

plu. Cu tiu ĉi adiaŭo estas porĉiama ? Lia tuta animo 
alkroĉiĝis al la espero, ke ne. Tamen li firme decidis ne 
renovigi interkomunikiĝon kun la knabino, antaŭ ol lia 
nomo estos purigita je tiu makulo. Sed ne malpli firma 
estis lia decido sin montri inda . . . , eĉ en la fieraj 
okuloj de la Broadbent’a famifio. Poste li rapide foriris, 
revenis en la hotelon kaj ordonis, ke oni pretigu veturilon. 
La saman vesperon li atingis la urbon Oksfordo kaj, la 
sekvintan vesperon je malfrua horo, sian loĝejon en 
Londono. 

****** 

Tri tagojn antaŭ la reveno de Vilfrido en Londonon, 
Roŝan, la hinda servisto, anoncis al sia mastro viziton 
de fraŭlino Parkinson. La princido staris en sia skribejo, 
ĉirkaŭita de aro da kestoj kaj kofroj, en kiujn li estis 
pakanta diversajn objektojn, jam pretigitajn por la en- 
pakado. Kontenta rideto anstataŭis la malgajan mienon 
de lia bruna, alloga vizaĝo, kiam li salutis la venintinon, 
sidantan en la antaŭĉambro. 

— Fraŭlino Parkinson !—li gaje ekkriis,—tio estas 
tre altŝatinda honoro ! Via adiaŭo ĝuste antaŭ mia 
enŝipiĝo certe rapidigos kaj feliĉigos mian vojaĝon. 

Doroteo Parkinson ĝentile kaj bonhumore respondis : 
—Mi estos tre kontenta, via moŝto, se mia vizito havos 
tian feliĉan sekvon, sed mi venis por priparoli kun vi 
la teruran kulpigon kontraŭ sinjoro Galfimore. Car mi 
estas neskueble konvinkita pri lia senkulpeco, mi sentas, 
ke estas mia devo almenaŭ peni por malkovri tiun 
misteron. 

ŝi sidis sur rektdorsa seĝo, iom altkreska, beltalia kaj 
eleganta figuro, memkonscia kaj decidema. E 1 ŝia alta, 
plumornamita ĉapelo, kiu havis la formon de fasko da 
silkaj tubetoj kaj kies rando kaŝis ŝian frunton, vidiĝis 
bela, inteligenta vizaĝo kaj paro da penetremaj okuloj. 
Kvar longaj, beletaj harbukloj pendis sur ŝiaj vangoj 
kaj kovris la orelojn. 

Sri Kunwar Kriŝna mire kaj enpense rigardis, dum 
momento, la gracian kaj elegante vestitan junan sinjor- 

inon kaj respondis per voĉo, en kiu malĝojo kaj espero 
penis superi: 

— Mia honorata sinjorino, nenio, kredu al mi, donus 
al mi pli grandan ĝojon, ol eltrovi, ke mi eraris pri tiu 
malfeliĉa afero, sed se vi scius ĉiujn detalojn, vi ne 
estus tiel certa. 

— Mi posedas ĉiujn sciatajn detalojn de sinjoro 
Broadbent mem. 

— Kaj ĉu vi bonvole permesos al mi pensi, ke, eble, 
vi estas iom tro antaŭjuĝema ? Virinoj tre ofte estas 
antaŭjuĝemaj. 

— Eble; sed pardonu, via moŝto,—rediris la sin- 
jorino, ridetante,—ne pli antaŭjuĝema, ol vi mem. 

La trankvila memkonfido de la juna virino mirigis la 
hindon : 

— Sur kio, do, vi bazas vian opinion, fraŭlino Parkin- 
son ?—li demandis. 

Doroteo Parkinson ekruĝiĝis kaj penis kaŝi la vizaĝon 
sub la rando de la ĉapelo. Post momento ŝi respondis : 

— Sur kono de la karaktero de ambaŭ viroj, intuicia 
kono, se vi volas. 

Sri Kunwar Kriŝna ridetis maldolĉe, dirante : 

— Jes, honorata fraŭlino, mi kredas pli firme, ol oni 
kredas ordinare, je intuicia ekkono, sed mi trompiĝis 
pli ol unu fojon. Bedaŭrinde nur unu el du personoj— 
laŭ la plej granda verŝajneco—povas esti la krimulo. 

— Mi scias, princido, mi scias : vi elektis unu alterna- 
tivon kaj mi la alian. 

— Mi nur faris elekton post longa, zorga pripensado, 
kiam mi tute ne povis eviti la konkludon, kiun mi 
formis. Kredu al mi, kara sinjorino, tiu konkludo 
kaŭzis al mi grandan, tre grandan ĉagrenon. 

— Cu vi bonvolos, via moŝto, sciigi al mi per mal- 
multaj vortoj la ĉefajn faktojn, kiuj devigis vin formi la 
diritan konkludon ? 

— Plezure, fraŭlino Parkinson. Unue, mi volas 
sciigi vin, ke, pro gravaj kaŭzoj, kiujn ni ne bezonas nun 
priparoli, estis mia granda deziro, ke sinjoro Gallimore 

konsentu akompani min al Hindujo. Li plene esperigis 
min, ke li konsentos, sed, subite, kontraŭatende, li 
rifuzis. Antaŭnelonge, preterpasante la oficejon de la 
advokatoj de la malamika kompanio, mi ekvidis la 
junulon starantan ĉe la fenestro kaj parolantan kun unu 
el la firmanoj, sinjoro Eldridge. 

— Ho,—interrompis lin la juna virino,—sinjoro 
Eldridge, aŭ pli ĝuste ties mortinta patro, estis intima 
amiko de 1’patro de sinjoro Gallimore, kaj la firmo nun 
administras lian heredaĵon. 

— Ho,—diris surprizite la princido,—mi ne sciis tion ! 

— Cu sinjoro Broadbent sciis, ke vi vidis sinjoron 
Gallimore en tiu oficejo ? 

— Jes. 

— Volu daŭrigi, via moŝto. 

— Du-tri tagojn antaŭ nia kuna vojaĝo al Norfolk 
Vilfrido petis min, ke mi skribu en lian albumon ian 
monografon aŭ versaĵon en mia gepatra lingvo aŭ, 
prefere, hindustane. Tion, kompreneble, mi volonte faris. 

— Nu, tio ne estas strangaĵo. Efektive mi jam intencis 
peti de vi la saman favoron. 

— Poste dum nia foresto, alvenis la dungita fripono 
kun la falsita letero, montrante lertan imitaĵon de mia 
skribmaniero. De tiu tempo Vilfrido ne plu vizitis min. 
Mi petis lin letere, ke li venu. Li ne venis, eĉ ne por 
senkulpigi sin. Li ne ĉeestis la juĝan aŭskultadon, pri 
kiu, li diradis, li treege interesiĝas. Li eĉ ne venis por 
sciiĝi pri la finrezultato de la proceso. Poste mi ricevis 
la duan leteron de la falsisto, per kiu li perfidis la insti- 
ginton de la krimo. Tiu ĉi letero, kiu estis ankaŭ hin- 
dustane skribita de la sama mano, havas ĉiun verŝajnecon 
esti malfalsa. La skribinto diris, ke, eltrovinte la loĝejon 
de la sinjoro, kiu petis lian kunlaboradon, li pli ol unu 
fojon penis vidi lin tie. Mi farigis informpetojn ĉe la 
dommastrino de la junulo kaj sciiĝis, ke la diro de la 
skribinto estas vera. 

Fraŭlino Parkinson denove interrompis la princidon* 
dirante seke: 

— Viro, kiu elpensis la unuan falsaĵon, estas kapabla 
elpensi la duan leteron. Ambaŭ leteroj povas esti partoj 
de la sama plano. Plue, supozeble, tiu ĥindo ĉiam venis 
al la loĝejo de sinjoro Gallimore dum ties foresto. 

— Tio estas verŝajna. Sed nun venas la juĝa aŭskul- 
tado. Mi dezirus, ke vi estus ĉeestinta, fraŭlino Parkin- 
son. Sinjoro Broadbent kondukis la aferon tre lerte, 
majstre ! Li informis la juĝistaron pri la ŝtelitaj doku- 
mentoj kaj, ekrigardante en la direkto de la kontraŭ- 
partiaj advokatoj, li aludetis pri la fakto, ke la malapero 
povas utili nur tre malmultajn personojn. Sinjoro Best 
tuj salte leviĝis kaj, elokvente protestinte kontraŭ “ tiu 
ĉi senhonta aludo,” petis protekton de la juĝistaro. 
Sinjoro Broadbent estis devigata repreni la ofendan 
diron, sed iom pli poste li simile, eĉ pli forte, atakis la du 
ĉeestantajn direktorojn de la kompanio. Por pruvi, ke 
ili estas kapablaj agi malhoneste, li devigis ilin konfesi, 
ke antaŭ kvin jaroj, en tiu sama juĝejo, ili estis kondam- 
nitaj al pago de kompenso pro malrajta alproprigo de 
dokumentoj, kiuj atestis la senkulpecon de antaŭa kom- 
paniano, al kiu ili volis malutili. Sinjoro Best ree varme 
protestis kontraŭ tiu konkludo. Sinjoro Broadbent iris 
paŝon antaŭen, malestime esprimante la opinion, ke tio 
estis, tiutempe, okazo por la prokuroro. Tiu ĉi diro 
furiozigis ambaŭ direktorojn. Sinjoro Kettle paliĝis pro 
kolerego kaj la alia, sinjoro Tritton, purpuriĝinte, pro- 
testis, ke la aludita okazo estis nepripensaĵo aŭ, laŭ v la 
plej severa juĝo, maljustaĵo farita al neskrupula kon- 
kuranto, sed, ke per tiu senhonta aludo la parolinto 
celas kredigi la juĝistaron, ke ili estas kapablaj je krimo. 
Mi tre timis, ke okazos malbela sceno en la juĝejo, sed, 
feliĉe tio evitiĝis. Kvankam mi ne aprobis la procedon 
de sinjoro Broadbent, mi ne povis ne admiri lian sin- 
regadon kaj kuraĝon. 

Fraŭlino Parkinson vive ekparolis : 

— Ho, jes, li estas tre lerta, elturniĝema advokato, 
mi ne dubas, via moŝto ; sed via rakonto tute ne ŝanĝas 
mian opinion. 

— Antaŭjuĝo, mia kara sinjorino,—diris la hindo ; 
tamen ne estis en lia voĉtono la sama definitiveco, kiel 
antaŭe. Kaj Doroteo Parkinson rimarkis tion. 

— Ciuokaze,—ŝi rediris dezireme kaj iom ruĝiĝante,— 
mi tre deziras preni sur min la elserĉadon de tiu ĉi 
mistera afero. Sinjoro Gallimore estis tre estimata 
amiko de nia familio, kiu, mi tre bedaŭras, maljuste 
insultis lin en nia domo, antaŭ ol oni faris iajn sende- 
pendajn esplorojn. Nu, vi mem diris, ke nenio donos al 
vi pli grandan ĝojon, ol trovi, ke sinjoro Gallimore estas 
senkulpa. Mi do petas vian kunlaboradon, via moŝto. 
Cu estas nepre devige, ke vi vojaĝu hejmen morgaŭ ? 

— Jes, kara fraŭlino Parkinson, mi nepre devas 
foriri morgaŭ pro gravaj familiaj kaŭzoj. 

— Cu vi do bonvole postlasos la du hindustanajn 
leterojn ? 

— Sri Kunwar Kriŝna surprizite rigardis la seriozan 
vizaĝon de la juna sinjorino kaj, post momento, respondis: 

-Cu vi volas fariĝi privata detektivino, fraŭlino 
Parkinson ? Se vi pensas, ke ili utilos al vi, certe, kondiĉe, 
ke vi konservu ilin tre zorge. Mi jam enpakis ilin en 
unu el miaj kofroj, sed mi povos trovi ilin sen ĝeno. 

— Mi tre dankas vin, via moŝto. 

La princido eliris kaj post kelkaj minutoj revenis, 
dirante : 

— Jen la sortoplenaj leteroj ; sed kiel vi povos uzi 
ilin, mi ne povas imagi. 

— Mi ankoraŭ ne faris definitivan planon rilate la 
leterojn, sed mi esperas elpensi ian. Ciuokaze sen la 
leteroj mi povas fari nenion. Ankoraŭ unu peto, via 
moŝto. 

— Mi estas je via dispono. 

— Donu al mi, mi petas, la nomon de la kompanio, 
kontraŭ kiu vi procesis, ĝian adreson kaj la nomon de 
ĝia banko ; ankaŭ la nomojn de la du, en Londono 
loĝantaj direktoroj kaj, se eble, iliajn adresojn k.t.p. 

— Jes, plezure, mia estimata sinjorino, plezure. La 
nomo de la kompanio estas : “ La PentukPa koncesiita, 

komerca kaj industria Kompanio,” kaj iliaj bankieroj 
estas sinjoroj Coutts kaj K’io. Sed mi volas notskribi 
por vi ĉi tiujn detalojn. Ili troviĝas kune en mia notli- 
breto. Mi ankaŭ aldonos mian adreson en Hindujo. 
Cetere miaj bankieroj londonaj tuj havigos al mi leterojn 
donitajn al ili por transsendo. Dio benu viajn sindone- 
majn penadojn, kara fraŭlino. Tiom mi volas al vi 
konfesi, ke mi foriros en mian malproksiman hejmon kun 
tre malgaja kaj maltrankvila koro. Pli ol unu dolĉa 
espero pereis dum la lastaj tagoj, kaj, aldone, la penso 
pri eĉ malproksima ebleco esti kondutinta maljuste 
kontraŭ sinjoro Gallimore kaj esti maljuste malhonorinta 
lian nomon, plenigas min je teruro. Tre kore mi dankas 
vin pro via afabla vizito, fraŭlino Parkinson. 

Doroteo Parkinson amike adiaŭis la princidon kaj 
rapidis hejmen, kontenta de la rezultato de sia vizito. 
ŝi lasis la hindon en stato de granda maltrankvilo kaj 
necerteco pri tio, kion li devos fari. Tiel subita kaj forta, 
kiel estis antaŭe lia korinklino al Vilfrido, tiel rapide 
kreskis lia antipatio kontraŭ li, tuj kiam li konvinkiĝis 
pri lia kulpo. Kaj nun maltrankviligis lin la penso, ke, 
malgraŭ ĉio, eble, la rifuzo de Vilfrido iri kun li 
Hindujon, igis lin antaŭjuĝema kaj tro kredema. 
Longe kaj korpreme li primeditis la problemon kaj 
demandadis sin, ĉu la verŝajneco, ke li eraris, estas 
sufiĉe granda, por devigi lin ŝanĝi sian planon kaj resti 
pli longe en Londono. Sed fine li decidis, ke ne konsilinde 
estas prokrasti la vojaĝon. 

Kelkajn horojn poste Doroteo Parkinson alvenis kaleŝe 
kun aro da kofroj ĉe pastra domo apud preĝejo en la 
distrikto Aldgate en orienta Londono. Tio estis la 
loĝejo de ŝia frato Filipo, kiu jam staris sur la sojlo por 
bonvenigi ŝin. Alveno de bele vestita sinjorino en 
kaleŝo estis granda maloftaĵo en tiu kvartalo ; kaj tuj 
kolektiĝis sur la pavimo aro da scivolemuloj, pleje 
virinoj kaj infanoj. 

Post ama intersaluto la juna virino ekparolis, penante 
aspekti gaja : 

— Fine mi konsentigis la gepatrojn lasi min veni por 
mastrumi vian pastrejon, Filipo; almenaŭ dum kelka 
tempo. Pli bone estos tiel, frato mia, pro diversaj 
kaŭzoj. Mi ne atendis, ke estos tiel malfacile, trovi 
fidindan mastrumistinon. 

Filipo Parkinson prenis la brakon de la fratino kaj 
kondukis ŝin en sian loĝoĉambron :—Jes, kara Doroteo 
—li diris enpense—tiu ĉi ne estas alloga kvartalo por 
kompetentaj domistinoj, kaj des pli danka mi estas pro 
via fratina sindonefho. Sed memoru, ke mi avertis 
vin, ke loĝado en Aldgate estos por vi multe malpli 
agrabla afero, ol vi imagas. Krom tio, ĝi estas respondeca 
afero : Fratino de fraŭla pastro prenas sur sin la samajn 
devojn, kiel la edzino de pastro. 

— Vi antaŭe ne kutimis vivadi en tia ĉirkaŭaĵo kaj 
tamen vi diras, ke vi ĉi tie trovas plenan kontentecon. 

— Jes, kara fratino,—rediris Filipo milde—sed estas, 
eble, jena diferenco : Instigis min kaj subtenadas min 
la amo al Dio kaj al miaj kunhomoj.—Ekprenante ŝian 
manon, li diris plue, ame kaj dezireme rigardante en ŝian 
freŝan, delikatan vizaĝon :— Cu vi povas diri la saman 
rilate vin, Doroteo ? 

La juna virino mallevis la kapon kaj silentis kelkan 

tempon. Fine ŝi respondis fervore :—Mi faros mian eblon 
kun la helpo de Dio, Filipo. 

— Brave, fratino mia ! Mi scias, ke via koro estas 
bona, kaj via volo forta; sed vi devas eklerni multajn 
lecionojn ĉi tie. Ekzemple, tiaj elegantaj vestoj estas 
tute netaŭgaj, kaj tiuj blankaj, delikataj manetoj devos 
kutimiĝi al humila bonfarado. 

Senkonscie la knabino ekrigardis la manojn ambaŭ- 
flanke, sed, momenton poste, ekparolis decideme : 

— Negrave. Mi faros ĉion por kontentigi vin. Filipo, 
mi vizitis la princidon hodiaŭ posttagmeze. Li forvojaĝos 
morgaŭ. 

— Efektive, Doroteo ? Cu la gepatroj donis al vi 
permeson tion fari ? 

— Ne, Filipo ; ili rifuzus. 

— Doroteo ! 

— Filipo,—la juna virino parolis rapide kaj ekscite,— 
vi scias, ke ni—t.e. la gepatroj kaj Karlo—faris al sinjoro 
Gallimore tre grandan maljustaĵon. Ni kondutis kon- 
traŭ li kvazaŭ li estus jam kondamnita krimulo. Mi estas 
firme konvinkita, ke li estas senkulpa. Mi vizitis lin— 
la princidon—por sciigi lin pri tiu ĉi konvinko kaj pri 
mia deziro peni por pruvi lian senkulpecon. Ankaŭ mi 
volis havigi al mi kiel eble plej multajn detalojn kaj 
materialon por mia elserĉado. La rezultato de mia 
vizito estas tre kontentiga : Mi sendube starigis en la 
kapo de Pprincido ioman dubon, pri la kulpeco de 
Vilfrido Gallimore. Li ankaŭ pruntedonis al mi la du 
hindustanajn leterojn, pri kiuj vi jam aŭdis. Kion vi 
pensas ? Kiu el la du viroj, Leo Broadbent kaj Vilfrido 
Gallimore, estas pli verŝajne la krimulo ? Car estas 
certe, ke unu el ili estas kulpa. 

La juna pastro aŭskultis kun surprizo : 

— Vere, Doroteo,—li respondis,—mi ne estas kom- 
petenta juĝi inter tiuj du viroj ; mi ne konas ilin sufiĉe 
bone. Certe, sinjoro Gallimore faris sur min tre bonan 
impreson, kiel sincera, altanima junulo. Sinjoron 
Broadbent mi konas ankoraŭ malpli, sed mi pensas, ke 

ni havas malmulte da komunaj sentoj. Mi tre malĝojis 
aŭdi pri tiu afero, sed, ĉar la gepatroj tiel firme konvin- 
kiĝis pri la kulpeco de sinjoro Gallimore, mi ne trovis 
sufiĉe da kaŭzo por kontraŭstari ilian opinion, kvankam 
mi dubis iom pri la praveco de tiu opinio. 

— Vi estas prava, Filipo ; kaj se tio ne estus la 
afero de la “ kara princido,” ili certe ne kondamnus 
tiel rapide kaj senpripense la kompatindan viron. Ili 
efektive elpelis lin el la domo. La “ kara princido ” 
estas ja tre estiminda kaj noblanima viro; tamen, mi 
pensas, tre antaujuĝema kaj regata de rapidaj inklinoj 
kaj fortaj emocioj. 

— Tre verŝajne. Lia spirito estas stranga miksaĵo de 
noblaj emoj kaj superstiĉa kredaro. 

Post la vespermanĝo frato kaj fratino longe interkon- 
siliĝis pri eblaj planoj laŭ la scieroj troviĝantaj jam en 
iliaj manoj. 

Per elmontro de profunda konvinko kaj lerta rezonado 
Doroteo sukcesis veki en sia frato fortan intereson kaj 
deziron forigi, se eble, la maljustaĵon faritan en la 
gepatra domo al senkulpa junulo. 

Fine Doroteo estis sola en sia dormoĉambro ; sola kun 
siaj pensoj. Kia nova vivo tio estos por ŝi! Subite 
elprenita el sia kutima socia sfero kaj vivmaniero kaj 
metita mezen de ĉirkaŭaĵoj kaj cirkonstancoj, pri kiuj 
ŝi scias preskaŭ nenion ! Tamen ŝi gratulis sin pro la 
ŝanĝo. ŝi ne povis plu elporti la indignon, montritan 
precipe de la patrino kaj Karlo pri la malbonegeco de 
junulo, kiun ili rigardis kiel plej estimindan kaj noblan- 
iman amikon. En Mayfair ŝi ne povos plenumi la elser- 
ĉadon, al kiu ŝin pelis ŝia koro. Kaj ŝi timis, ke la patrino 
eltrovos ŝian sekreton, ŝian amon al Vilfrido Gallimore. 
Filipo ne eltrovos ĝin ; bonkora, simpatiema, malsprita 
Filipo; li ne komprenas tiajn aferojn kaj rimarkos 
nenion. Kaj eĉ se li rimarkos, ne estus tre grave. 

Si malfermis la solan fenestron de la ĉambro kaj 
enpense elrigardis en la nokton. Malklaraj bruoj 
ekfrapis ŝiajn orelojn el apuda ĉefstrato ; rulado de 

radoj sur malglate pavimitaj veturilvojoj, murmuro de 
multaj voĉoj de homoj, kiuj, eĉ je tiu malfrua horo, 
vendadis kaj aĉetadis sur la stratoj. Iafoje ŝi aŭdis 
akran krion de virino aŭ koleran voĉon de ebriulo. 
Iafoje facila vento portis al ŝi malagrablajn odorojn de 
multaj pli-malpli distingeblaj specoj, el kiuj nur unu estis 
sufiĉe pikanta, tiu eliranta el vendejo de frititaj fiŝoj. 
Sed iom post iom ŝi ĉesis rimarki la murmurantajn 
bruojn kaj la atakojn kontraŭ ŝia delikata flarsento. 

— Kiel stranga estas,—ŝi pensis,—tiu ĉi amo al 
junulo, kvar, preskaŭ kvin jarojn pli juna ol ŝi mem ! 
Sed Vilfrido estas ja super siaj jaroj serioza ka’ sperta 
viro. Lia vireca eksteraĵo, Ha pasia amo al la muziko 
kaj lia bonedukita, intefigenta kapo allogis ŝin de 
V komenco. Iom post iom tiu allogiteco, senkonscie, 
maturiĝis je vera amo. Nur okaze de tiu maljusta kul- 
pigo ŝi ekkonsciis, kiel profunda estas tiu amo. Sed— 
iom malgaje diris al si la knabino,—Vilfrido neniam 
montris, ke li redonas, eĉ en malgranda mezuro, ŝian 
amon. Eble fi eĉ ne suspektas ion pri ĝi. Li ĉiam kon- 
dutis je ŝi tre ĝentile kaj kore, kvazaŭ ŝi estus pliaĝa 
kuzino lia.—Cu ŝi povos gajni lian amon nun per kunsento 
kaj sindonemo ? Kial ne, se lia koro estas ankoraŭ 
libera ?—Nenio ja estis dirita, kio supozigas al ŝi la 
malon. Li estis nur dekokjara knabo, kiam li forlasis 
Long-Seaton.—Cu ŝia amo venkos ?—ŝi penis kredigi 
sin, ke ŝi sukcesos, ke la estonteco estos plena de feliĉo, 
tamen ŝi ne povis tute forpeli el la koro nedifineblan 
malgajecon. 

Nun ankoraŭ demando sin altrudis, postulante tujan 
decidon : Cu ŝi ree skribos al Vilfrido por inviti lin 
viziti la pastrejon ; aŭ ĉu ŝi petos la fraton, ke li skribu ? 
—Post kelkminuta pripenso ŝi opiniis, ke pli dece estos, 
ke Filipo skribu. Jena komenco de letero estos tre 
taŭga :—Mia fratino kaj mi estos tre feliĉaj, se . . . 

k.t.p. 

Pensante pri Vilfrido, Doroteo ne povis ne pensi 
ankaŭ pri la alia viro, Leo Broadbent. La hinda 

princido enkondukis lin en la rondon de art-kaj 
literatur-amantoj, kiuj regule kunvenis en la salonoj 
de la gepatroj. Li estis bonvena gasto, tiu lerta fam- 
iĝanta juristo, pro sia ĝentileco kaj spriteco. Kvankam 
ii ne ofte aldonis ion tre valoran al priartaj aŭ pri- 
filozofiaj diskutadoj, oni kelkfoje tre ŝatis liajn akrajn, 
spritajn kaj ĉiam trafajn rimarkojn. Lia vigla, juredu- 
kita, analizema kapo ofte fariĝis utila kontraŭpezo je 
tro imagemaj, fantaziemaj tendencoj, kiujn montris 
kelkaj el 1 ^ anoj de la “ Rondo estetika Doroteo, bone 
sciis—kiu virino ne rimarkus tion—ke Leo Broadbent, 
de 1’komenco de siaj vizitoj amindumas ŝin, kaj ŝi 
ankaŭ klare divenis, ke li rigardas Vilfridon per ĵaluzaj 
okuloj. Ciam, de la vespero, kiam ili surprizis Vilfridon 
per donacoj ĉe lia plenaĝiĝo, ŝi penis forigi el sia 
kapo la penson, ke Leo Broadbent forte malamas sian 
samvilaĝanon. Verdire, ŝi nur ekkaptis unu rigardon, 
sed ŝia amanta koro tuj prave divenis ĝian signifon. Tiu 
rigardo de malamo ĉiam de tiu tempo maltrankviligis 
ŝin. En siaj revoj, vidante la bildon de la kara viro, ŝi 
ankaŭ vidis, malantaŭ li, en la malluma profundo, la 
ombrecan, minacantan bildon de la akravizaĝa juristo. 
La personeco de Leo Broadbent estis ĉiam por ŝi nesim- 
patia, sed nun ŝi kore malamis lin. 

En tiu momento ŝi permesis al sia fantazio pentri la 
bildon de la juristo kiel malamindan, malbelan monstron 
kun fajraj okuloj, minacantan noblaniman kaj sen- 
kulpan junulon. Tiu bildo, ŝajnis al ŝi, estas kvazaŭ 
fantoma fotografaĵo de la animo mem de la malbona viro. 

ŝi eksentis nun pli firman ol iam konvinkon, ke tiu 
viro estas la krimulo kaj la elpensinto de tiu kruela 
intrigo, kaj des pli ŝi volis labori por elmontri la senkul- 
pecon de la amata viro kaj malkovri, per ĉiuj rimedoj, 
la malbonegecon de la vera krimulo. 

###### 

Vilfrido revenis en sian hejmon ĉe la strato Theobald 
kun peza koro. Sinjorino Brent kaj Alfredo ree kondo- 

lencis lin, sed li klare sentis, ke mankas ilia kutima 
koreco ; precipe sinjorino Brent montris, eble kontraŭ- 
vole, rimarkeblan sindetenemon. La ĉiam por li tiel 
bonkoran, patrinecan virinon evidente regis ĉagreno, 
krom kunsento kun li pro lia subita perdo. Ii povis 
nur konkludi, ke ankaŭ la pensoj de ĉi tiuj amikoj 
veneniĝis kontraŭ li. 

Kun ankoraŭ pli malgaja koro Vilfrido reiris, la 
sekvintan matenon, al sia laboro. Tamen streĉa 
okupado pri ellaboro de desegnaĵoj por nova kampara 
domego forgesigis al li dum kelka tempo lian ĉagrenon. 
Lian laboron interrompis la eniro en la oficejon de 
sinjoro Davis, la pliaĝa el liaj du estroj. Li estis dika, 
bonkora maljunulo, kiu tre estimis Vilfridon kaj havis 
altan opinion pri lia kapableco kiel arĥitekturisto. 
Sinjoro Davis forestis de Londono en la daŭro 
de la lastaj tri monatoj, pro profesiaj aferoj, en la 
graflando Nottingham kaj ĵus revenis. 

— Ho, bonan tagon, sinjoro Gallimore,—li ekkriis 
gaje,—jen mi estas returne. Kiel vi fartas ? Nu, dum 
mia longa foresto vi ja plenaĝiĝis,—ĉu ne ?—kaj nun 
ni devas plenumi nian promeson, fari vin membron de 
nia firmo. He ? Bone. Mi priparolos la aferon kun 
sinjoro Fort kaj poste mi vokos vin en nian oficejon. Mi 
jam malnete redaktis kontrakton. 

Dirinte tion, li bonkore ekbalancis salute la kapon 
kaj lasis Vilfridon al liaj pensoj. 

Tiu ĉi atendis unu horon, du horojn, sed la atendita 
voko ne okazis. Dum kelka tempo la antaŭvido de 
honora stato en lia profesio agrable okupis liajn pensojn, 
sed, iom post iom, la longa atendo ree plenigis lin je 
malgajaj korpremantaj sentoj. Fine la pordo de la 
privata oficejo malfermiĝis, kaj sinjoro Davis, aspektante 
tre serioze, petis lin, ke li envenu. Vilfrido tuj eksciis, 
kvazaŭ intuicie, ke ankaŭ ĉi tien la kalumnianto 
persekutis lin. La du estroj sidis ĉe kontraŭaj 
flankoj de granda skribtablo, seriozmienaj kaj evidente 
ĉagrenitaj. Sinjoro Fort, la pli juna firmano, apogante 

ambaŭ kubutojn sur la tablo, maltrankvile ludis kun 
anserplumo. Sinjoro Davis la unua ekparolis : 

— Sidiĝu, sinjoro Gallimore, mi petas. Unue mi 
volas kondolenci vin pro la subita, malfeliĉa perdo de via 
onklo, pri kiu mi ĵus aŭdis. Tion mi tre bedaŭras, sinjoro 
Gallimore ; kaj, ne malpli, efektive multe pli malĝojigas 
min aŭdi pri tiu terura ombro de suspekto, kiu kuŝas sur 
vi. Tio estas tre ĉagrena afero, mia juna amiko, tre 
ĉagrena afero. 

Sinjoro Fort post mallonga, sed tre ĝena silento ĉesis 
ludi kun la plumo, eklevis la kapon kaj diris per voĉtono, 
kiu enhavis multe malpli da bedaŭro, ol tiu de lia kolego, 
eĉ iomete da severeco, kvazaŭ li volus malmoligi sian 
koron : 

— Jes, sinjoro Gallimore, tiu ĉi famo—ni ne bezonas 
detale priparoli ĝin—nin treege malĝojigas, kaj vi 
facile komprenos, ke, antaŭ ol vi sukcesos plene purigi 
vin de tiu ĉi kulpigo, ni ne povos eĉ pripensi kondiĉojn 
de kontrakto pri aniĝo. 

Tiu ĉi persekutado, la detruiĝo de liaj plej karaj 
esperoj, kaj nun la malvarma, kulpiga tono, per kiu tiuj 
ĉi vortoj diriĝis, ĉio ĉi tio kune estis pli, ol Vilfrido povis 
pacience elporti. Lia cerbo ekbolis de kolero, kaj lia 
vizaĝo paliĝis. Furioze kaj maltime rigardante sinjoron 
Fort en la okulojn, li respondis maldolĉe :—Ho, sinjoroj, 
vi do jam konkludis, ke mi estas kulpa, kaj vi kon- 
damnas min eĉ ne farinte esplorojn kaj ne ĝenante vin 
por eltrovi, kiun klarigon mi povus proponi! Mi atendis 
de vi pli da justeco, pli da ĝentileco. 

Sinjoro Fort siavice ekkoleriĝis. Akravoĉe li respondis: 

— Unue, sinjoro Gallimore, moderigu vian voĉtonon. 
Due, neniu diris, ke ni kondamnas vin, aŭ sen esploro 
aŭ post esploro. Neniu eĉ diris, ke ni kredas je ebleco, 
ke vi estas kulpa. Mi tute atendis, ke vi povos rigardi 
nian situacion pli senpasie. 

Sinjoro Davis nun levis la manon por montri, ke li 
volas paroli: 

— Kredu al ni, sinjoro Gallimore,—li diris kun 

videbla embaraso,—ni kore kunsentas kun vi, kaj mi 
tute komprenas, ke tiu ĉi malfeliĉo iom trostreĉas vian 
paciencon, sed vi konsentos post iom pli trankvila 
pripenso, ke en la aktualaj cirkonstancoj ni ne povas agi 
alimaniere. 

Vilfrido ne rekte respondis tiun ĉi parolon, sed, .sin 
ree turnante al sinjoro Fort, li postule demandis : 

— Cu mi povas demandi, kiu sciigis vin pri tiu krimo ? 

La alparoliton videble ekkoleretis la rekteco kaj la 

tono de tiu ĉi demando kaj, alprenante malvarman 
sintenadon, li respondis: 

— Ne bezone estas, sciigi al vi la nomon de la inform- 
into, tial ke ĉi tiu afero ja estas jam publika sciaĵo. 

Subpremante ekflamiĝon Vilfrido rigardis sinjoron Fort 
dum momento senvorte. Lia vizaĝo estis ankoraŭ pala ; 
lia brusto forte laboris kaj ĉirkaŭ lia buŝo vidiĝis signoj 
de akra animdoloro: 

— Ho!’—li diris, rektigante sin kun elmontro de 
nobla fierco kaj digno,—permesu al mi diri, ke mi trovas 
tiun respondon tre maljusta kaj tre malbonkora. Kaj, 
ĉar pluaj vortoj estus senutilaj, permesu, ke mi adiaŭu 
vin. 

Dirante tion, li tuj sin turnis kaj eliris el la ĉambro. 
Kun koro plena de malgajaj kaj maldolĉaj pensoj Vil- 
frido vagis tra la stratoj, ne sciante, kien li iras. Ciuj 
liaj plej ŝatataj revoj vaniĝis ; la estonteco antaŭ li 
aspektis mallume, senespere, kaj eĉ la vivo ŝajnis al li 
malamindaĵo. La preterpasantoj aspektis por li kiel 
fantomoj ; nur iafoje, unu aŭ alia ekpaŝis el nebula 
spaco por mire rigardi lin per suspektemaj okuloj. Tiuj 
ĉi ekrigardoj, la proksimeco mem de homoj ekkoleretigis 
lin. Tial li rapidigis siajn paŝojn kaj iris rekte al la 
parko Hyde por tie trankvile pripensi la tutan aferon kaj, 
se eble, decidi, kion li devas fari. Longe li sidis sub 
senfolia arbo, senkonscia pri la malsekeco de la benko 
kaj la penetrema, malseka malvarmeco de la aero. En 
la mano li tenis la arĝentornamitan bastonon, kiu re- 
memorigis al li tiun feliĉan vesperon de la tago de lia 

plenaĝiĝo. Kia sortoŝanĝo okazis de tiu tago ! Tiam la 
estonteco aspektis feliĉa, suna, kaj nun malluma, mal- 

ĝ°j a - 

Doroteo Parkinson : antaŭ li staris la bildo de tiu 
ĉarma, juna sinjorino, kiel li vidis ŝin, tiun ves- 
peron, malsuprenirantan la ŝtuparon, en ŝia gepatra 
domo, kun feliĉa rideto de bonvenigo sur ŝia freŝa, bela 
vizaĝo. Cu Alfredo estas prava ? Cu tiu knabino, certe 
kelkajn jarojn pliaĝa, ol fi, vere amas lin ? De tiam li 
evitis rekte rigardi al ŝi en la okulojn, kaj tamen, 
ŝajnis al li, ke iafoje li rimarkas en tiuj hele bluaj okuloj 
ekbrileton, parolantan al li pri amo. Sed, eble, tiu ĉi 
amo, se ĝi vere ekzistas, estas nur platona amo; eble 
nun ŝian deziron, helpi al li malkovri sian senkulpecon, 
nur instigis noblanimeco, sento pri maljustaĵo farita al 
li en ŝia gepatra domo. Kvankam la penso, ke ŝi tiel 
firme kredas je lia senkulpeco, estis tre agrabla, kaj 
kvankam ŝia sindono plenigis lin de dankemo, tamen U 
preskaŭ ne sciis, ĉu li devas ĝoji pri ŝia letero aŭ ne. 
Ciuokaze li ne devas kuraĝigi* ŝin, atendi ion pli, ol lian 
dankecon kaj amikecon. La penso, ke Doroteo Parkin- 
son povos iam, en lia koro, anstataŭi lian propran 
Flora’n, eĉ ne unu fojon eniris lian kapon. Dolĉa, kon- 
fidema knabino ! Kiel nedisigeble ligita estis lia tuta 
koro al tiu travideble pura kaj malfalsa animo, lia idealo 
de knabina dolĉeco kaj virteco. Sed kiel malproksime, 
ŝajne, de li ŝi nun estis ; kaj tutan ĉi tiun malfeliĉon 
kaŭzis al li malamiko, al kiu li neniam faris malbonaĵon. 

Maltrankvile kaj malserene, kun kreskanta sento de 
malamo en la koro li ekmovetiĝis sur la benko. Ree li 
demandis sin :—Kian nedubeblan pruvon li havas, ke 
Leo Broadbent mem estas la krimulo ? Nenian. Kaj 
tamen, nenio en la mondo estis por li pli senduba, ol tiu 
konkludo. Intuicio ? Rememorante la parolojn de P 
hinda princido pri intuicio kaj liajn memtrompojn, li 
sentis malinklinon fidi al tiu supozita spirita kapablo. 
Cu, do, lia certeco estis bazita sur logika rezonado, sur 
senerara indukcio ?—Sendube,—li respondis al si mem, 

—Leo Broadbent estas ja, krom mi mem, la sola persono, 
al kiu Kunwar Kriŝna montris la dokumentojn. Li estas 
la sola persono, kiu konis ĉiujn detalojn necesajn, por 
povi elpensi kaj ellabori tiun subtilan, diablan planon. 
Li estas la sola persono, kiu malamas min, kaj kiu havis 
sufiĉe da motivoj por elekti min kiel viktimon. Ke Leo 
Broadbent amindumas fraŭlinon Parkinson, ne estas ja 
sekreto. ĵaluzo, do, estas verŝajne plua motivo.—Ju pli 
li pripensis la tutan aferon, des pli li konvinkiĝis, ke lia 
kalumniinto estas ankaŭ la krimulo, kaj des pli mal- 
noblega la krimo aspektis. Sed—estis ja li mem, kiu 
estis brulstampita per tiu krimo, li, kiu estis la malestim- 
egita elpelito! Regata de korpremo kaj maltrankvilo li 
ekleviĝis kaj vagis, dum kelkaj minutoj, sencele sur la 
herbejo. Ekplenigis lin pasia deziro sin venĝi, malkovri 
la faktojn kaj elmeti Leon Broadbent al la rigoreco de 
la leĝo kaj al la malestimego de ĉiuj liaj konatoj : 
Ruiniĝos tuta lia kariero kaj ĉiu ŝanco gajni la manon de 
fraŭlino Parkinson ; li estos elpelita el ĉiu estiminda 
societa rondo en Londono kaj en la tuta regiono ĉirkaŭ 
Long-Seaton. 

Sed ne longe li karesis tiujn venĝemajn pensojn. Leo 
Broadbent estas frato de lia Flora ; kaj kovri lin per tia 
malhonoro ja kovros per malhonoro ŝin kaj ŝian tutan 
familion.—Ne, Vilfrido Gallimore,—li diris al si en la 
pensoj,—dronigi Flora’n, senteman, molkoran Flora’n, 
en malhonoro kaj malfeliĉo pro persona venĝo ne per- 
mesos via amo.—Tiam li rememoris la vortojn de fraŭ- 
lino Lambert, ke li estas en la okuloj de la knabino 
enkorpiĝo de altanimeco kaj nobleco. Kvankam li 
plene, akre sentis, ke li ne meritas ŝian altan opinion, li 
ne volis seniluzii ŝin. Ne, li provos kiom eble alproksimiĝi 
al tiu idealo. Cetere, eble estos trovebla pli da kontenteco 
en rezignacio, ol en venĝo. La lastaj vortoj de fraŭlino 
Lambert venis al li en la memoron :—Vilfrido, ne karesu 
en via brusto venĝemajn dezirojn ; ili ĉiam malnobligas 
la koron, ‘ Mia estas la venĝo; Mi repagos,’ diras Dio. 
Lasu la venĝon al Li. Nun li demandis sin—ne la 

unuan fojon— kial ĉio ĉi tio okazas.; kial la vivo havas 
por li tiom da ĉagrenaj, konfuzaj demandoj kaj pro- 
blemoj. Sed, antaŭ ol li povis enprofundigi sin en unu 
el tiuj malgajaj, preskaŭ melankoliaj meditadoj, kiuj 
dum la lastaj monatoj fariĝis iom oftaj, iu facile ektuŝis 
lian ŝultron : 

— Ho, Alfredo !—li ekkriis per voĉtono, kiu dubigis 
la veninton, ĉu la interrompo de 1’ meditado faras al li 
plezuron aŭ ne. 

— Vilfrido,—diris la instruisto, eksidante ĉe la flanko 
de la junulo,—vi aspektas tre malgaja. Mi malĝojas, ke 
vin tiom afliktas tiu bedaŭrinda afero. Kial vi ne faras 
min via konfidato ? 

Vilfrido ekrigardis la parolanton kaj malgaje respondis: 

— Tial, ke, ŝajnis al mi, ankaŭ vi, Alfredo, kaj eĉ pli 
via patrino, kondutis je mi deteneme kaj suspekteme. 

— Ne mi,—Vilfrido,—ne mi. Mi nur silentis, vidante 
vian detenemon, kaj atendis oportunan momenton, por 
priparoli la aferon kun vi. Aliflanke, mi timas, ke la 
patrino ne povas tute forigi suspekton, ke tiu malbela 
famo ne estas sen verŝajneco. La patrino estas, kiel vi 
scias—ĉu ne ?—iom fanatika; kaj se nur vi estus 
konsentinta, iri kun ŝi kelkafoje al ŝiaj specialaj kun- 
venetoj, ŝi estus tuj forpelinta kun indigno ĉiun sugestion 
pri kulpeco. Vi iom tro pacience kaj, eble, kun tro 
granda ŝajnsincereco aŭskultadis ŝiajn strangaĵojn kaj 
mirrakontojn, tiel ke ŝi forte atendis vian konvertiĝon 
al ŝia aparta kredaro. Fine, via obstineco kaj persistemo 
legi filozofiajn verkojn, kiujn ŝi tre malaprobas, ĉagrenis 
ŝin kaj antaŭinklinis kredi tiun ĉi famon. 

— Diru al mi,—lin interrompis la pli juna viro,—kiel 
vi sciiĝis pri ĝi ? 

— Mi ĝuste scias nek kiam, nek kiel la patrino informi- 
ĝis. Unue venis por vin viziti, du-trifoje, iu hindo, ĉiam 
dum via foresto, kaj poste mistera sinjoro, kiu faris 
misterajn informpetojn pri vi, kaj kiu promesigis ŝin, ke 
ŝi rigardu la aferon kiel konfidenciaĵon. Mia informinto 
estas sinjoro Broadbent. 

— Mi atendis tion. 

— Nu, lastan dimanĉon, kiam ni, la patrino kaj mi, 
reiris hejmen post la matena Diservo, ni renkontis lin, 
laŭ ŝajno hazarde, sed efektive, mi pensas, laŭ lia 
intenco. Li estis, kiel kutime, treege afabla : ĉarmegita 
nin renkonti kaj tre feliĉa pro la honoro esti prezentita 
al mia patrino, kaj aliaj ĝentilaĵoj. Kompreneble la 
konversacio turniĝis al vi, via subita perdo, via vojaĝo 
al Long-Seaton k.t.p. Poste li lerte aludis pri via antaŭa 
amikeco kun Sri Kunwar Kriŝna kaj la kulpigo, kiun la 
princido faris kontraŭ vi. La patrino aŭskultis avide 
kaj petis pluajn informojn, kiujn sinjoro Broadbent, 
ŝajne tre kontraŭvole, liveris. Tamen li liveris kaj per 
pluaj aludoj li sukcesis eksciti en ŝi kreskantan scivole- 
mon. Li diris al ni, ke la princido jam forlasis Anglujon 
kaj ... 

— Ho,—ekkriis Vilfrido,—senutile do estus sendi al 
li leteron, kiun mi skribis al li hieraŭ nokte. 

— Tre verŝajne. Sinjoro Broadbent ankaŭ sciigis nin, 
ke li sukcesis konsentigi la princidon sin deteni de starigo 
de polica enketo ; tamen, demandite, ĉu li opinias vin 
kulpa, li iom ŝanceliĝe respondis, ke, tre zorge esplorinte 
la tutan aferon, li, kiel juristo, ne povis ne konldudi, ke 
vi estas la farinto de la krimo. 

— Cu li informis vin pri la fakto, ke li mem estas la 
sola, cetera persono, al kiu la hindo montris la doku- 
mentaron ? 

— Jes, li informis, sed ŝajnigis, ke la penso pri ebleco, 
ke iu povus, eĉ momenton, rilatigi la krimon kun li 
mem, ne eniris lian kapon. Mi tre atente observis lian 
vizaĝon kaj mi ekpensis, ke, aŭ neniam mi pli plene 
trompiĝis pri la karaktero de persono, aŭ ĉe mia flanko 
iras unu el la plej ruzaj kaj senskrupulaj krimuloj, kiuj 
iam makulis la juristan profesion. Kaj ju pli mi 
aŭskultis lin kaj studis liajn akrajn trajtojn, des pli la 
konvinko plifortiĝis, ke ne pri vi mi trompiĝis. 

— Dankon, Alfredo. Nun rakontu al mi, mi petas, 
ĉion, kion tiu fripono diris, kaj poste mi sciigos al vi la 

malmultajn faktojn, kiujn mi konas pri tiu ĉi malfeliĉa 
afero. 

La interkomunikitajn detalojn jam konas la leganto. 
Vilfrido kaŝis antaŭ la amiko nek sian amon al Flora 
Broadbent, nek sian decidon, pro la knabino, ne peni 
por publike malkovri la kulpecon kaj malbonegecon de 
ŝia frato. Jen—li diris kun emocio,—mia malenviinda 
situacio. Nuntempe la perspektivo estas malluma, sed 
ne senespera. Mi klare sentas, ke, eĉ flankenmetante la 
motivon rilate al Flora Broadbent, mi ne trovos kon- 
tentecon per eble longedaŭra penado, pro venĝo, ruinigi 
malamikon. Mi nun staras sola en la mondo, sen patro, 
supozeble sen patrino, aŭ iu konata parenco. Mi 
povas iri aliloken kaj rekomenci, por tiel diri, mian 
vivon. Novan vivon, Alfredo, mi sopiras ; se nur mi 
povus forgesi la malnovan ! Ne nur pri nova vivo mi 
sopiras, laŭ eksteraj cirkonstancoj, sed ankaŭ—kaj, 
kredu min, pli pasie—rilate al miaj spiritaj travivaĵoj. 
Vi ne povas imagi kiel konfuzaj estas miaj intelektaj kaj 
spiritaj spertaĵoj, kaj . . . ne, lasu min daŭrigi—kaj 
kiel forte premadas min multaj maltrankviligaj demand- 
oj. Tiom da inter-kontraŭdirantaj influoj kunlaboradis 
por nebuligi mian spiritan perspektivon. Jenestas . . . 
sed mi ne volas lacigi vin per la malgaja katalogo de tiuj 
konfliktantaj vivimpresoj ; vi jam konas ilin granda- 
parte. Vi ne miros, do, ke mia animo en la daŭro de Ia 
lastaj jaroj baraktadis en marĉo de duboj kaj necertaĵoj, 
de malkontentaĵoj kaj sopiroj. Se nur mi povus forgesi 
ĉion kaj rekomenci serĉi la veron, sen kiu mia koro 
neniam trovos feliĉon. Ne interrompu min,—li diris, 
kiam sinjoro Brent denove volis interĵeti rimarkon,—nur 
unu frazon plu. Mia deziro koni la veron—kaj precipe 
post la morto de mia kara, nobla, sed Dion-neanta onklo, 
la veron pri la postmorta vivo—estas profunda, pasia, 
tamen kelkfoje mi timas ekkoni ĝin. 

Vilfrido eksilentis kaj malgaje, enpense rigardis la 
herbon antaŭ si. Sinjoro Brent tuj parolis : 

— Por diri ĉion, kio estas en mia koro, mi ne havas, 

bedaŭrinde, sufiĉe da tempo, ĉar mi devas reiri al la 
kolegio post kelkaj minutoj. Vilfrido, knabo mia, vi 
rigardas la aferojn metafizikajn el tro subjektiva vid- 
punkto. Tio estas malsaĝa. Mi miras, ke homo, natur- 
dotita per fantaziemo, kiel vi, ne povas venki tiun 
inldinon. “ Kio estas la vero ? ” Cu vi kredas, ke la 
homa cerbo iam eltrovos la tutan veron ? Neniam. La 
vero mem estas evitema, kiel ignis fatuus —kaj eble tiel 
malgrava. Malsaĝe, do, estas pasigi la vivon, krevigante 
al si la kapon pro io tiel ombreca, neatingebla. Kaj nun 
rilate al la tuja estonteco, mi tute aprobas vian decidon, 
pro amo al Flora Broadbent ne peni publike elmontri la 
malbonegecon de ŝia frato. Tiu ĉi decido estas honorinda 
kaj plaĉas al mi pro ĝia romantikeco. Ciuokaze, se li 
vere estas la krimulo, pri kio mi ne dubas, mi timas, ke li 
jam kovris ĉiujn postesignojn tro lerte por facila eltrovo. 
Nu, aŭskultu mian konsilon, Vilfrido. Se mi estus en 
via loko, mi pasigus kelkajn jarojn en diversaj fremdaj 
landoj. Vi nun havas ja sufiĉe da mono, por esti 
sendependa de laborenspezoj, almenaŭ dum kelka tempo. 
Vi ja ĉiam intencis studi eksterlande alilandan arĥitek- 
turon, kaj tio estas tre konsilinda. Iru do, mia knabo, 
travojaĝu Germanujon, Italujon, Francujon kaj Hispanu- 
jon ; alprenu novajri ideojn, studu la arĥitekturon, la 
muzikon, la popolmorojn kaj aliajn aferojn. Reveninte 
post kelkaj jaroj vi povos rekomenci vian vivon ĉi tie 
aŭ aliloke kaj tute malatenti ĉiujn kalumniintojn. 
Malgraŭ ĉiuj viaj malfeliĉaĵoj mi tre volonte interŝanĝus 
la lokon kun vi. 

— Dankon, Alfredo. Via konsilo estas tre saĝa, kaj 
mi jam pripensis Ia konsilindecon de tia plano. Mi do 
foriros Germanujon tuj, kiam mi faros la kelkajn 
necesajn preparojn. Ankoraŭ hodiaŭ mi vizitos pastron 
Parkinson kaj fraŭlinon Doroteo, kiu nun mastrumas 
por sia frato. Ambaŭ petis, ke mi baldaŭ vizitu ilin ; 
ili tre amike proponas, priparoli la aferon kun mi kaj 
ĉiel helpi al mi elmontri mian senkulpecon. Pastro 
Parkinson, do, ankaŭ kredas min senkulpa. Kom- 


Digitized by Google 



MIRINDA AMO 193 

preneble, estas agrable scii, ke ili kunsentas kun mi kaj ke 
ili volas helpi, tamen mi ne deziras tre instigi ilin, precipe 
ne fraŭlinon Doroteo . . . 

— Mi komprenas, Vilfrido. Mi ne eraris pri Doroteo : 
pli ol amikeco instigas la knabinon, kaj vi devas esti sin- 
garda. Tamen, se ili volas, dum via foresto, peni por 
malvolvi tiun ĉi misteron,—kiel mi ankaŭ penos—mi ne 
malhelpus ilin. 

****** 

Survoje al la orienta kvartalo de Londono, Vilfrido 
preterpasis, sur la strato Fleet, la restoracion, kie li 
kutime tagmanĝis. Ne pli frue ol tiam li ekpensis, ke li 
manĝis nenion depost la sepa matene, kaj ke nun jam 
estas post la tria posttagmeze. Li do eniris kaj okupis 
sian kutiman angulon en soleco. Poste li daŭrigis la 
vojon, ankoraŭ enpense, sed jam en pli serena humoro. 

Pastro Parkinson akceptis Vilfridon tre kore en sia 
skribĉambro. Petinte, ke li eksidu, li diris : 

— Bedaŭrinde mia fratino ne estas hejme. ŝi eliris 
por viziti unu el miaj paroĥaninoj, kiu estas ĉiama 
suferantino. Mi ĝojas diri, ke Doroteo jam mirige sin 
adaptas al sia nova situacio. Sed ŝia foresto donas al 
mi okazon, ĝis ŝia reveno, malkaŝe priparoli tiujn 
bedaŭrindegajn okazintaĵojn. Kredu al mi, mia fratino 
kaj mi tre sincere deziras helpi al vi, se eble, malvolvi 
tiun malfeliĉan misteron. Cu vi jam konsultis vian 
advokaton ? 

— Ne, sinjoro pastro, kaj mi ne intencas tion fari, 
almenaŭ mi ne volas, ke li sin okupu profesie pri tiu 
afero. 

— Ne ? Vi mirigas min. Kial ? 

— Mi estos kontenta, se miaj amikoj, kiuj nun kredas 
je mia kulpeco aŭ je ebleco, ke mi kapablas fari tian 
krimon, ekscios, ke mi estas senkulpa. 

Filipo Parkinson rigardis dum momento la vizaĝon de 
la pli juna viro kvazaŭ li volus legi en ĝi la motivon de 
tiu neordinara agmaniero. 

o 

— Cu vi ankaŭ opinias, ke nur unu el du personoj 
povas esti kulpa : aŭ sinjoro Broadbent, aŭ vi ? 

— Jes,—firme respondis Vilfrido,—laŭ mia scio, nur 
tiu ĉi alternativo ekzistas ; eĉ se en la komenco mi 
havus ian duban, postaj okazintaĵoj forigus ilin. Tuj 
sinjoro Broadbent komencis disvastigi inter ĉiuj miaj 
konatoj la novaĵon, ke mi faris abomenan krimon. 
Krom tio, mi havas kaŭzon por pensi, ke li forte malamas 
min kaj per ĉiuj rimedoj prilaboras mian ruinigon. 

La juna pastro aspektis ankoraŭ pli mirigite. Per 
voĉtono, montranta nenian dubon pri la sincereco de lia 
gasto, li demandis ĝentile : 

— Kvankam sinjoro Broadbent estas via plej danĝera 
malamiko, vi tamen deziras ŝirmi lin kontraŭ plen- 
meritita puno ? 

Vilfrido iom embarasiĝis, sed, malkaŝe redonante la 
demandantan, al li direktitan rigardon, li respondis : 

— Mi staras sola en la mondo, sen ia konata parenco, 

kaj facile povos komenci novan vivon aliloke aŭ ĉi tie 
post kelkjara foresto. Aliflanke, publika kondamno de 
sinjoro Broadbent alportus al tre honorinda, mult- 
membra familio teruran malhonoron, kaj . . . iuj 

el tiu familio estas al mi tre karaj. 

— Iuj ? 

— Nu, almenaŭ unu . . . 

— Mi komprenas. 

—... krom tio, mi ĉiam intencis pasigi kelkajn 
jarojn en fremdaj landoj por pligrandigi mian scion pri 
arĥitekturo kaj aliaj artoj kaj nun, post tiuj ĉi mal- 
feliĉaj okazintaĵoj kaj pro aliaj kaŭzoj mi sentas fortan 
deziron serĉi eksterlande, en novaj ĉirkaŭaĵoj novan 
vivon, novan inspiron kaj, se eble, novan perspektivon. 

Vilfrido eksilentis. Esprimo de malĝojo aperis sur lia 
vizaĝo, kaj liaj esprimplenaj okuloj reve rigardis en la 
spacon, kvazaŭ li jam estus, en la pensoj, malproksime 
de tiu ĉambro en Aldgate. 

Pastro Parkinson enpense rigardis la delikatan 
profilon de la junulo : 

— Mia kara amiko,—de kiam ni renkontiĝis ĉe miaj 
gepatroj antaŭ kelkaj semajnoj, mi ofte pensis pri vi. 
La konversacioj de tiu vespero kaj precipe la mallonga 
interparolo, kiun mi havis kun vi, konkludigis min, ke 
via animo estas maltrankvila pro intelektaj kaj spiritaj 
duboj, kaj ke vi sopiras pri io pli alta, ol filozofiaj 
difinaĵoj kaj senfinaj, senutilaj provadoj per pli-malpli 
fantaziaj teorioj. Cu tiu maltrankvileco estas unu el la 
de vi ĵus aluditaj “ aliaj kaŭzoj” ? 

— Jes,—simple respondis Vilfrido,—vi prave kon- 
jektis. La diversaj influoj, laŭ kiuj, de mia infaneco, 
formiĝis miaj vivkonceptoj, estis tre kontraŭaj, konfuzaj. 
Denatura inklino esplori la veron kaj konscio pri iu 
sopiro en mia animo, kiu postuladis kontentiĝon, ambaŭ 
de Pkapo kaj de 1 ’koro, aŭskultigis min al ĉiuj, kiuj 
pretendis ke ili ekkonis la veron aŭ trovis kontente- 
con. Kaj studado de filozofiaj verkoj ankoraŭ pli 
enprofundigis min en marĉon de duboj kaj malhelpaĵoj. 

— Nenia mirindaĵo, amiko mia; neeble estas por 
homa cerbo eltrovi Dion. Imagu, ke venos inteligenta 
estaĵo el tute alia mondo, havanta nenian rilaton kun 
tiu ĉi universo. Tera loĝanto gastigas la alimondulon 
kaj montras al li la mirindaĵojn de tiu ĉi planedo. Li 
sciigas al li, ke senfine bona, ĉiopova, ĉioscianta Dio kreis 
tiun ĉi universon kaj per sia volo saĝe regas ĝin. Cu vi 
ne atendus, ke unu el la unuaj demandoj, kiujn tiu 
fremdulo farus al sia gastiganto pri tiu ĉi Dio estus :— 
Cu via Kreinto kaj Reganto malkaŝis sin al vi 
homoj ? 

— Vilfrido enpense jese balancis la kapon. 

Sinjoro Parkinson daŭrigis :—Tre kompreneble. Kaj 
ĉu vi ne pensas, ke tiu fremduniversa intelektulo tre 
mirus, sciiĝante, ke kompare malmultaj homoj ĉi tie 
plene, konfide akceptas tiun mem-malkaŝigon ? 

Certe li mirus,—respondis Vilfrido. 

La pastro leviĝis kaj elprenis el Iibroŝranko libron 
binditan per nigra ledo,—Vi foriros eksterlanden por 
serĉi novan vivon. Cu mi povas peti,—li demandis 

ĝentile kaj bonkore,—ke vi bonvole akceptu kaj kun- 
prenu tiun malgrandformatan Biblion ? 

— Dankon, sinjoro pastro,—diris Vilfrido,—tio estas 
vera bonkoraĵo, kiun mi alte ŝatas. 

— Atente legu la libron kun simpla, sincera deziro 
ekkoni la veron, sen ia komentario. La Sankta Spirito 
mem, kiu inspiris la paĝojn, estu senpere via instruisto. 

— Koran dankon ; mi nepre faros tion. 

— Mia fratino ĵus revenis; mi aŭdis la dompordon 
malfermiĝi. Cu vi, do, ne deziras, ke ni, dum via 
foresto, penu por eltrovi Ia kulpulon ? 

— Mi estos al vi tre danka, se vi sukcesus evidentigi 
mian senkulpecon ĉe viaj gepatroj kaj la amikaro, kiun mi 
renkontadis en ilia domo, ne kaŭzante tamen sensacion. 

— Ni certe faros nian eblon, sinjoro Gallimore, tre 
volonte. Kiam vi intencas foriri ? 

— Per la proksima ŝipo, kiu veturos al Hamburgo. 

— Tiel baldaŭ ? Tio estos postmorgaŭ. Bona ŝipo 
forveturos Hamburgon je la deka, ĵaŭdon, el la doko 
Sta. Katarina. 

En tiu momento malfermiĝis la pordo, kaj Doroteo 
Parkinson eniris. Ŝi estis vestita per simpla vesto el 
malhele bruna, lana ŝtofo kaj surhavis malgrandan 
ĉapelon kun du longaj rubandoj, el nigre blua silko, 
pendantaj sur ŝiaj ŝultroj. Malgraŭ la simpleco de sia 
vestaĵo ŝi montris bonan guston kaj naturan elegantecon. 
Ekvidante Vilfridon Doroteo facile ruĝiĝis, kaj sur ŝia 
esprimplena vizaĝo vidiĝis surprizo kaj ĝojo, kiuj tamen 
tuj cedis al serioza, maltrankvila mieno. 

— Ho, sinjoro Gallimore,—ŝi diris kore,—mi ne 
atendis, ke vi venos tiel frue. Kiel vi fartas ? Mi tre 
malĝojas aŭdi pri la sortobatoj, kiuj vin trafis. 

Vilfrido prenis la etenditan al li manon kaj respondis 
ĝentile, evitante, tamen, rigardi rekte al ŝi en la okulojn : 

— Mi kore dankas vin, fraŭlino Parkinson, pro via 
praktika, oportuna kunsento. Mi certigas vin, ke via 
malkaŝa kredo je mia senkulpeco efikis kiel balzamo sur 
vundita koro. 

Pastro Parkinson staris ĉe la skribtablo atente kaj 
zorge rigardante la vizaĝojn de la du interparolantoj. 
Li jam divenis iliajn sekretojn. La ekbrileto en la 
okuloj de la knabino, la facila ruĝiĝo de ŝiaj vangoj kaj 
la vana peno kaŝi tremeton en la voĉo certigis lian 
suspekton, ke ŝian koron plenigas profunda amo al tiu 
noblaspekta viro. Aliflanke, eksciinte, ke Vilfrido amas 
fratinon de sinjoro Broadbent, li facile komprenis lian 
iom embarasan situacion. La rigardo, kiun la altkreska, 
maldiketa viro en pastra vesto kaŝe direktis al sia fratino 
estis plena de malĝojo kaj kompato, sed li penis paroli 
per gajeta tono, kvazaŭ li komunikus agrablan novaĵon : 

— Sinjoro Gallimore venis por diri adiaŭ, Doroteo,— 
li diris,—nia amiko iros eksterlanden postmorgaŭ kaj 
forestos kelkajn jarojn. 

Dum momento la koro de Doroteo preskaŭ ĉesis bati, 
kaj ŝiaj vangoj paliĝis. Kun granda surprizo ŝi de- 
mandis : 

— Eksterlanden, sinjoro Gallimore ? Cu vi do ne 
deziras . . . tiri la kulpulon al la juĝo ? 

Antaŭ ol Vilfrido povis respondi, sinjoro Parkinson 
ekparolis : 

— Ne tuj, Doroteo. Mi tute aprobas, pro pli ol unu 
kaŭzo, la planon de sinjoro Gallimore pasigi kelkajn 
jarojn en fremdaj landoj. Intertempe ni, kaj, sendube, 
aliaj el liaj amikoj, povos pli bone labori sekrete pro lia 
afero. Sed nun, fratino, prizorgu la vespermanĝon. 
Cetable ni priparolos farotaĵojn. 

Fraŭlino Parkinson demande ekrigardis unue la 
fraton kaj poste Vilfridon. Tiu lasta estis tre kontenta 
pri la parolo de la pastro, kiu donis al li okazon por plue 
pripensi lian respondon. Li do nur diris : 

— Bone, fraŭlino Parkinson, ni interkonsiliĝos dum 
la vespermanĝo ; ĉu ne ? 

Vilfrido sentis sin multe pli serena, kiam, post la 
ĉetabla interkonsiliĝo, li povis adiaŭi siajn bonkorajn 
geamikojn. Li sciis, ke pastro Parkinson tute komprenas 
kaj aprobas liajn motivojn kaj li estis al li tre danka pro 

lia lerta kaj takta kondukado de la iom ĝena konversacio. 
—Cu la knabino suspektas la ĉefan motivon, kiu instigis 
lin tiel agi ?—li demandis sin. Se ŝi vere amas lin, estus 
ja pli bone, ke ŝi suspektu la veron.—Efektive dum la 
transtabja interparolo venis al Doroteo la penso, ke, 
eble, pro amo al fratino de Sinjoro Broadbent Vilfrido 
ne volis elmeti ties familion al malhonoro; sed, kiam li 
adiaŭis ŝin ĉe la pordo kaj varme, tamen kun sentebla 
embaraso, dankis pro ŝia preteco helpi al li, ŝi plene 
konsciis, ke la espero gajni la koron de tiu viro estas 

vana, ke lia amo jam apartenas al alia. 

###### 

Du tagojn poste, vespere, Vilfrido staris sur la ferdeko 
de ŝipo iranta al Hamburgo. Sento de malĝojo kaj 
soleco regis lian koron : Li postlasis ĉion ŝatindan, kion 
la mondo por li entenis : Floran kaj fraŭlinon Lambert. 
Cu iam li revidos ilin ? Li konsciis, ke, tiel forirante, li 
kaŭzas al ili akran doloron ; tamen Ii ne dubis unu 
momenton, ke li agis saĝe kaj prave. 

La ŝipo, malrapide forpelita de facila vespera vento, 
glitis maldiligente el la larĝa riverbuŝo de la Tamiso en 
la plenmaron. Baldaŭ la patrujo malaperos el la vido. 

— Kiel stranga estis mia ĝisnuna sorto,—li pensis,— 
Cu la estonteco «stos same enigmoplena ? Longe li 
rigardis reve la ĉiam pli malpreciziĝantajn vidaĵkontur- 
ojn ĝis la lastaj pintoj malaperis, dronante en ĉehori- 
zonta, nebula tavolo. Poste li turnis sin kaj iris al la 
antaŭparto de la ŝipo. Antaŭ li brilis la konstelacio 
Oriono kaj ĝuste super la busprito staris la bela, gaje 
trembriletanta Siriuso, ŝajne farante al li signon, ke li 
sekvu ĝin al la lando de sia naskiĝo. Sento de nova 
espero ekplenigis lian koron : 

— Nova vivo !—li diris al si mem duonvoĉe,—Nova 
vivo ! 

Cirkaŭ ses monatojn post la foriro de Vilfrido, Flora 
staris ĉe la fenestro en la ĉambreto de fraŭlino Lambert, 
aranĝante belan bukedon da aŭtunaj floroj, kiujn ŝi 
alportis el sia propra malgranda ĝardeno. ŝia vizaĝo 
estis pli ol ordinare pensema. La malsanulino ame 
rigardis la belforman, maldiketan figuron de la knabino, 
kiu nun komencis alpreni iom pli virinan aspekton. Post 
kelkminuta silento Flora sin turnis kaj diris ŝanceliĝe : 

— Mi havas novaĵon por vi, karulino, sed mi ne scias 
ĉu ĝi . . . mi timas, ke ĝi malĝojigos vin. 

— Jes, Flora, mi pensis, ke vi deziras ion al mi sciigi, 
sed ke vi ŝanceliĝas pro timo ĉagreni min. Via vizaĝo 
diris tion al mi. Kio vin korpremas, mia kara ? 

— Ho, kara fraŭlino Lambert,—ekkriis la knabino, 
sidiĝante apud la lito kaj ekprenante la manon de la 
amata virino,—mi foriros Londonon morgaŭ, kaj mi 
venis por diri adiaŭ al vi. 

- ŝia voĉo tremetis, kaj ŝiaj malhelaj, konfidemaj 
okuloj ekpleniĝis de larmoj. 

— Nu, karulino, mi ne dubas, ke tio alportos al vi 
bonon. Cu vi loĝos kun via onklo Graham ? 

— Ne tute; sed aŭskultu, kaj mi rakontos al vi, kiel 
tio okazis. Kaj, ho, mi esperas, ke vi aprobos mian 
paŝon ! Vi scias, ke, de kiam Leo skribis al ni pri Vilfrido, 
mia vivo en la hejmo fariĝis pli kaj pli malĝoja. Ĝi 
estis sufiĉe malgaja antaŭe, sed dum la lastaj monatoj 
mi preskaŭ ne sciis kiel elporti ĝin. Nu, antaŭ semajno 
alvenis onklo Graham por pasigi kun ni kelkajn liberajn 
tagojn. Li nun estas direktoro de la granda hospitalo 
Guy en Londono. Iun vesperon, kiam ni sidis kune en 
la kabineto de la patrino, li plendis pri manko, en la 
hospitalo, de bonedukitaj, ĝentilaj flegistinoj. Li 
fariĝis tute elokventa, priparolante la noblecon de tia 
okupado por junaj virinoj el bonaj familioj, kiuj volas 

sin dediĉi al vivo de bonfarado.—“ Jen estas, ,, —li 
ekkriis,—“ bonega okazo por multaj junulinoj, kies vivo 
nun estas senutila kaj sencela, kaj kiuj sopiras fari ion 
noblan, heroecan. La neceso estas granda, ĉar en 
multaj okazoj milda flegado kaj kunsenta konduto 
efikas pli bone, ol kuracilo .”—Nu, vi scias, ke jam 
delonge mi sopiras eliĝi el tiu ĉi unutona ekzistado, el 
mia malmultutila sulko kaj plenigi mian vivon ' per 
utilaj bonfaroj. Aŭskultante la vortojn de onklo 
Graham, mi eksentis, ke laborado en hospitalo tute 
akordiĝos kun miaj inklinoj, kaj ke mi trovos en tiu 
okupo plenan kontentecon, eble eĉ feliĉecon. Cu vi 
pensas, ke mi taŭgas por flegado ? 

En la koro de la malsanulino batalis malegoista ĝojo 
pro venonta al la knabino sortoŝanĝo, enhavanta pro- 
meson pri kontenteco kaj beno, kun natura sento de 
malgajeco pro la penso, ke ŝi perdos la vizitojn de la 
dolĉa knabino, kiun ŝi amis kun vere patrina amo. ŝiaj 
nur maloftaj vizitoj estis nun ŝia sola konsolo. Sed ŝia 
malegoismo facile venkis, kaj, ame rigardante la respond- 
avidan vizaĝon de Flora, ŝi diris : 

— Jes, karulino, vi ne povus elekti pli taŭgan okupon. 
La natura emo de via karaktero kaj de via koro igas vin 
aparte taŭga por flegado. Dio benu vian decidon. 

— Ho,—ekkriis Flora,—dankon ! Sed ĉu vi ne tro mal- 
ĝojos, ne vidante min, nek Vilfridon ? 

— Ne tro, ne tro,—respondis la pala virino, penante 
regi sin.—Kompreneble mi sentos min soleca, sed mi ja 
scios, ke vi estas kontenta, plenumante noblan vivocelon. 
Vi kaj Vilfrido ĉiam estos en miaj pensoj, kaj mi estos 
kontenta, intertempe min okupi per propetoj pro vi kaj 
aliaj ; mi ja havas nenian alian celon nek deziron en tiu 
ĉi mondo. 

Kortuŝite Flora ekkriis :—Ho, fraŭlino Lambert, kiel 
bona vi estas, kaj kiel plenplena de amo estas via kara 
koro! Nu, post la vespermanĝo mi parolis kun mia onklo 
en lia dormoĉambro pri mia deziro. Li estis treege 
kontenta kaj diris :—“ Jes, virineto—li ĉiam nomas min 

‘ virineto 9 aŭ ‘ mia amatineto 9 —mi atendis, ke vi volos 
veni; efektive por decidigi vin, mi parolis tiel. Tiu ĉi 
domo ne estas ideala hejmo por vi. Vi estos pli feliĉa ĉe 
onklino Johana kaj mi, aŭ, se vi preferas, loĝante en la 
hospitalo.”—Unue la gepatroj firme kontraŭstaris tiun 
“ neaŭditan projekton,” sed onklo Graham, kiu estas 
tiel persistema kaj diktatora, kiel bonkora, sukcesis, post 
longaj diskutoj, konsentigi ilin. Mi timas, ke li iom 
akre kaj tre malkaŝe montris al ili sian opinion pri pli ol 
unu afero. Kelkaj malbonkoraĵoj ankaŭ diriĝis pri kara 
Vilfrido. La patrino opiniis, ke la subita forkuro de 
Vilfrido estas la plej klara pruvo de lia kulpeco. Sed ni 
ambaŭ ne kredas tion,—ĉu ? 

Fraŭlino Lambert karesis la manon de Flora kuŝantan 
sur la litkovrilo kaj respondis : 

— Ne, karulino, eĉ se la tuta mondo kondamnus lin ; 
ni ĉiam kredos je li. Iam lia nobleco malkovriĝos. 

Dum momento Flora demandis sin, kion signifas la 
lastaj vortoj de la amikino, kaj poste ekparolis iom 
ŝanceliĝe : 

— Kaj pro dua kaŭzo mi deziregas iri Londonon. Eble 
ŝajnos al vi ridinde aŭ ĥimere, sed mi tie laboros per ĉiuj 
miaj fortoj por eltrovi la veron pri tiu krimo. Mi estas 
tute serioza, kara amikino; eble estas, ke amo venkos, 
kie juristoj malsukcesus. 

Malgaja rideto ekaperis sur la pala vizaĝo de la 
suferantino : 

— Vi estas tre esperema, mia kara,—ŝi diris,—sed eble 
vi ne havas ĝustan ideon pri la lerteco kaj elturniĝemo 
de la personoj, kun kiuj vi havos aferon, kaj eble vi 
havigos al vi grandan . . . malĝojon. 

— Ne malkuraĝigu min, karulino; nur imagu mian 
ĝojon, se mi sukcesos malkovri antaŭ la mondo lian 
senkulpecon ! 

— Mi ne volas senkuraĝigi vin, Flora, mi nur deziras 
averti vin. Estu singarda, vi havos aferon kun senskru- 
pulaj, danĝeraj kontraŭuloj. Cu via onklo helpos al vi ? 

— Mi ne scias. Mi petos lin post kelka tempo. Nun 

li estas tro sub la influo de la opinio de la gepatroj. 

— Kaj via frato Leo ? 

— Ho, onklo Graham ne lasos Leon influi lin; la 
rilatoj inter ili ne estas tre amikaj. 

Flora leviĝis por diri adiaŭ :—Mi devas nun foriri,— 
ŝi diris post momento mallaŭte kaj malgaje, penante ne 
montri la emocion, kiun ŝi sentis. 

— Dio benu vin, mia karega Flora,—diris la virino 
trankvile,—kaj estu ĉirkaŭ vi fajra muro. 

La disiĝo estis por ambaŭ tre dolora, pli dolora, 
efektive, ol unu konsciis pri la alia. Post longa, ama 
ĉirkaŭpremo kaj silenta, reciproka propreĝo Flora 
elkuris senvorte el la ĉambro. 

La patrino de Vilfrido ree estis sola kun preskaŭ 
dolorŝirita koro. Ĝis tiam ŝi detenis sin de larmoj, sed 
nun ŝi lasis malpezigajn gutojn elverŝiĝi sur la palajn 
vangojn. Reve ŝi rigardis tra la fenestro la kelkajn rozko- 
lorajn vespernubetojn. Antaŭ ŝiaj internaj okuloj kuŝis 
perspektivo de eĉ pli soleca, senĝoja vivo, ol antaŭe ; 
kaj akra sento de forlasiteco, dum momento, sin enŝtelis 
en ŝian bruston. En la daŭro de la ses monatoj de kiam 
Vilfrido forlasis Anglujon, ŝi ricevis nur kvar leterojn 
de li. Ili montris kortuŝan amon kaj zorgemon pri ŝia 
bonfarto kaj pri tiu de Flora, sed ankaŭ malgajecon kaj 
senton de soleco. Sed iom post iom pli sereniĝis ŝia 
dolĉa vizaĝo, kaj la larmoj ĉesis flui. ŝiaj lipoj ekmovi- 
ĝis kaj paroletis : 

— Mi dankas Vin, ke mi ne bezonas porti sola tiujn 
sortobatojn. Vi ja ankoraŭ estas kun mi. 

###### 

Ree pasis ses monatoj. Flora, en malhele griza, 
flegistina vesto kaj beleta, kufosimila ĉapo, de kiu du 
longaj silkaj rubandoj flirtis en facila, vespera vento, iris 
rapide laŭlonge de la strato Whitechapel en la direkto 
al Aldgate. ŝi estis vizitinta unu el siaj antaŭaj pacientoj, 
malriĉan virinon, kiu rigardis viziton de “ dolĉa fratino 
Flora ” kiel feliĉegan okazon. ŝia nova okupo estis 

ĉiurilate sukcesplena. ŝatata laboro en la malsanula 
ĉambrego liveris al ŝi veran kontentecon kaj ebligis ŝin 
iafoje eĉ forgesi la obtuzan kordoloron, kiun kaŭzis la 
disiĝo de Vilfrido. Onklo Graham fervore laŭdis sian 
nevinon pro ŝia lerteco kaj malofta sindonemo; kaj 
ŝia dolĉa, pacienca temperamento gajnis la adoron de 
ĉiuj pacientoj kaj kunlaborantoj. En la domo de la 
geonkloj en Kennington* Flora estis ofta, amata 
gastino. Ambaŭ divenis la kaŭzon de ŝia kutima mal- 
gajeco kaj ame faradis ĉion eblan por forgesigi al ŝi la 
malfeliĉan sortobaton. 

La knabino estis survoje al la hospitalo por veturi- 
kun sia onklo Graham en ties kaleŝo al Kennington por 
tie pasigi la finon de la liberaj posttagmezo kaj vespero. 
Enirinte flankstraton por eviti la bruon kaj interpuŝi- 
ĝadon, ŝi turnis la pensojn al amata temo, Vilfrido, kiam 
ŝia atento altiriĝis al informtabulo apud la pordego de 
preĝejo. ŝi haltis kaj legis :—“ Preĝejo Sta. Kutberto. 
Pastro Filipo Parkinson, M.A.”t ŝia koro forte ekbatis : 
Tio sendube, estas la filo de gesinjoroj Parkinson, pri 
kiu Vilfrido rakontis al ŝi kaj al fraŭlino Lambert. Tuj 
ekregis ŝin deziro viziti tiun sinjoron, kiun Vilfrido 
priskribis kiel tre afablan kaj bonkoran viron. Apud la 
preĝejo staris beleta domo, sur kies superporda fenestro 
ŝi legis la vortojn : “ Pastrejo Sta. Kutberto.” Post 
kelkminuta zorga, maltrankvila pripenso la knabino 
supreniris la ŝtuparon kaj sonorigis. 

— Cu sinjoro pastro Parkinson estas hejme ?—ŝi 
demandis junan sinjorinon, kiu malfermis la pordon. 

— Jes, fraŭlino, volu enpaŝi. Kiun mi havos la 
plezuron anonci ? 

— Mia nomo estas Flora Broadbent. 

Doroteo Parkinson—estis ŝi, kiu malfermis la pordon— 
estis tro bone edukita por montri la surprizon, kiun ŝi 
eksentis. Malfermante la pordon de la skribĉambro de 
1’ frato, ŝi petis Flora’n eniri. 

* Sud-Londona Kvartalo. 
f Magister artis. 

— Filipo,—ŝi diris,—fraŭlino Broadbent deziras paroli 
kun vi. 

Pastro Parkinson surprizite leviĝis de la seĝo antaŭ 
skribtablo, ĝentile klinsalutis la venintinon kaj diris : 

— Bonan tagon, fraŭlino Broadbent. E1 Long-Seaton, 
supozeble ? 

— Jes,—respondis la knabino en flegistina vesto, 
timeme rigardante la vizaĝon de le juna pastro, kvazaŭ 
por konjekti, kian akcepton havos ŝia peto.—Mi estas 
fratino de Y advokato Leo Broadbent, kiun vi ja konas ; 
ĉu ne ? 

— Efektive. Jes, mi renkontis sinjoron vian fraton 
unufoje en mia gepatra domo,—respondis pastro 
Parkinson afable kaj poste diris al sia fratino:—ne 
foriru, Doroteo, ĉar, supozeble, la vizito de fraŭlino 
Broadbent estas same por vi, kiel por mi ; ĉu ne ? 

Etendante la manon al la sinjorino, Flora ekkriis :— 
Ho, vi do estas fraŭlino Parkinson ; mi ofte aŭdis pri vi. 

Doroteo faris ĝentilan respondon kun, verdire, pli da 
koreco, ol ŝi efektive sentis. 

Filipo Parkinson nun proponis, ke ili iru en la saloneton 
kaj, kiam ili estis sidiĝintaj, li ekrigardis la gracian, 
timeman knabinon, esperante, ke ŝi ekparolos. Li kaj 
lia fratino sentis ioman embarason pro la evidenta mal- 
trankvileco de la vizitantino. Post momento tiu ĉi 
ekparolis, nerve tordante la finon de ĉaprubando : 

— Mi estas jam de ses monatoj flegistino en la hospitalo 
Guy, kies ĉefdirektoro estas mia onklo, doktoro Graham. 
Preterpasante vian preĝejon mi ekvidis vian nomon, 
sinjoro pastro, kaj mi sentis fortan deziron paroli kun 
vi kelkajn vortojn pri . . . grava afero. . . . 

— Mi estos tre feliĉa iel helpi al vi, fraŭlino. 

— Mia vizito,—daŭrigis la knabino,—ne rilatas mian 
fraton Leon . . . almenaŭ ne rekte. Sinjoro, kiun mi 
konas jam de mia infaneco—mi povas nomi lin amiko— 
estas kruelege, maljuste kulpigita pri malnobla krimo. 
Vi ja konas lin, sinjoron Vilfridon Gallimore. Tre 
multaj, kaj el ili, malfeliĉe, ankaŭ miaj gepatroj kaj mia 

frato Leo, kredas je lia kulpo, sed nenio, nenio iam 
konvinkos min, ke li estas kapabla agi tiel malnoble. 
Ankaŭ fraŭlino Lambert—ĉu Vilfrido iam parolis pri ŝi, 
fraŭlino Parkinson ? 

— Jes, pli ol unufoje : la sankta suferantino en Long- 
Seaton. ŝajnas ekzisti inter ili tre kortuŝa amikeco. 
Sinjoro Gallimore ĉiam parolis pri ŝi tre ame kaj kun la 
plej alta respekto. 

— Nu, tiu sinjorino tre amas lin; neniu patrino 

povus pli forte aŭ sindoneme ami sian propran filon. ŝi 
estas neordinare sagaca, altanima virino, kaj ŝi estas 
same konvinkita, ke la tuta afero estas rezultaĵo, aŭ de 
vico da plej bedaŭrindaj koincidaĵoj, aŭ—kaj pli 
verŝajne—de senhonta kalumnio. Ni—t.e., fraŭlino 
Lambert kaj mi—ja konas lin pli intime, eble, ol iu alia, 
kaj ni forte opinias, ke li estas tute nekapabla je ia 
senhontaĵo. -Kaj nun . . . ŝi eksilentis; ŝia brusto 

forte laboris, kaj ŝiaj lipoj ektremetis . . . kaj nun, 

tiu ĉi fiaĵo forpelis lin el la lando, preskaŭ korrompitan. 
Se nur mi povus fari ion por malkovri lian senkulpecon ! 
Sed tio estas multe pli malfacila afero, ol mi supozis. 
Kiam mi okaze preterpasis vian domon, venis al mi la 
penso, ke eble vi ne kondamnis lin antaŭjuĝeme kaj ke 
vi povos iamaniere helpi al mi. 

La knabino ekrigardis la vizaĝojn de pastro Parkinson 
kaj de lia fratino, unu post la alia, kun peteganta, timema 
rigardo kaj, leginte en ili bonvolon kaj kunsentemon, ŝi 
diris plue : 

— Mi ankoraŭ ne faris multe por solvi tiun teruran 
misteron kaj tial mi ankoraŭ ne konsiliĝis kun la geonkloj 
Graham pri ĝi. Mi jam vizitis sinjorinon Brent kaj ties 
filon ĉe la strato Theobald. Sinjorino Brent unue kredis 
lin kulpa, sed nun, mi estas certa, ŝi konscias, ke ŝi faris 
al li maljustaĵon, kvankam ŝi ne volas konfesi ĝin. Sed 
sinjoro Brent de 1’ konienco estis konvinkita, ke la reala 
krimulo tre lerte kalumniis Vilfridon. Li, cetere, opinias, 
post multmonata penado, ke estas nun preskaŭ neeble 
malkovri la verajn faktojn, ĉar ial nek Vilfrido, nek la 

hinda princo volis atentigi la policon pri la afero. Tamen 
mi ne volas partopreni tiun opinion. Sinjoro Brent—tio 
estas evidenta—ne kredas je Dia antaŭzorgo kaj justeco; 
sed mi fidas ilin, kaj interna voĉo diradas al mi, ke, spite 
ĉiuj malfacilaĵoj, mi fine sukcesos. 

La situacio estis por ambaŭ aŭskultantoj tre ĝena eĉ 
dolora. Filipo Parkinson rigardis kun miro kaj kreskanta 
embaraso la emociitan vizaĝon de la rapide parolanta 
knabino. La trajtoj de tiu vizaĝo montris al liaj observe- 
maj okuloj rimarkindan korpurecon kaj simplanimecon, 
sed, ne malpli, firmecon de V karaktero kaj dormantan 
spiritan forton. Kiel li povus helpi al ŝi, ne sciigante sian 
suspekton, ke ŝia propra frato estas la krimulo kaj la 
abomeninda kalumniinto ? Pluaj embarasaj demandoj 
maltrankviligis lian kunsenteman koron: Cu ne la 
evidenta kordoloro de la knabino pligrandiĝos, kiam ŝi 
sciiĝos, ke la senkulpigo de la amato okazigos la kulpigon 
de frato kaj la malhonorigon de la tuta familio ? Kion 
ŝi taksos pli alte, la honoron de amata, sed senparenca 
junulo, aŭ la honoron de sia propra, malnova kaj altesti- 
mata familio ? Cu ŝi volonte rompos la korojn de la 
gepatroj pro la ĝojo pruvi la senkulpecon de amato ? 
Eble Vilfrido Gallimore ne estus al li danka pro lia helpo 
al fraŭlino Broadbent. 

Similaj pensoj, kvankam malpli klaraj, trapasis la 
kapon de Doroteo. Sed ankaŭ aliaj amase penetris ĝin 
dum ŝi aŭskultis la vortojn de la juna flegistino kaj 
studis ŝian plenaniman, allogan vizaĝon. Intuicie ŝi 
eksciis, ke antaŭ ŝi sidas la knabino, pro kiu Vilfrido estas 
preta oferi siajn honoron, feliĉecon kaj prosperon, kaj 
ke tiu ĉi knabino, instigata de profunda, ĉionabsorbanta 
amo, estas ne malpli preta sin oferi por la honoro kaj 
feliĉeco de la amato. E1 la malhelaj okuloj de la knabino 
brilis kortuŝa konfidemo kaj sincereco. La tuta vizaĝo 
elmontris senduban noblecon de V koro, sed ankaŭ, ke 
malgajaj travivaĵoj jam postlasis sur ĝi siajn postesig- 
nojn.—V erŝajne,—la pliaĝa knabino diris al si enla pensoj, 
—ili estas geamantoj jam de infaneco ; iliaj koroj funde 

sin konas reciproke tiel, ke ili povas legi la animon unu 
de la alia kiel malfermitan libron.- Sendube Vilfrido 
estas por tiu ĉi dolĉa knabino idealo de ĉio nobla, vireca, 
bona. Kaj, eble, ŝi estas por li, senparenculo, la plej 
kara trezoro, kiun entenas la mondo. La koro de Doroteo 
pleniĝis de obtuza doloro, kiu tamen enhavis en ĝi 
malmulte da maldolĉeco. ŝi sentis kvazaŭ ŝi vekiĝus el 
dormo, kiu estis komence agrabla sed kiu poste tre 
maltrankviligis ŝin. 

Filipo Parkinson la unua respondis al la parolintino : 

— Mi ĝojas vidi,—li diris afable.—ke vi povas konfidi 
tiun misteran kaj malfeliĉan aferon al Dia antaŭzorgo. 
Vi estos tre kontenta sciiĝi, ke mia fratino neniam dubis 
unu momenton pri la senkulpeco de via amiko. Rilate 
min, mi devas konfesi, ke la iom nekompreneblaj kredemo 
kaj juĝemo de miaj gepatroj kaj de mia frato Karlo 
kredigis min je almenaŭ la ebleco, ke li povas esti kulpa. 
Mi ja nur renkontis lin unu fojon antaŭe. Sed la fervora 
elokventeco de mia fratino baldaŭ tute konvinkis min, 
ke . . . ke ni devas serĉi alie la solvon de tiu mistero. 

— Ho, dankon, kara fraŭlino Parkinson !—ekkriis 
Flora, ekprenante ambaŭ manojn de Doroteo,—mi tre, 
tre ĝojas, ke vi ne kredas Vilfridon kapabla je tia krimo. 
Kaj dankon al vi ankaŭ, sinjoro pastro, pro viaj esperigaj 
vortoj ! 

Filipo Parkinson ree parolis :—Plue, posta vizito de 
sinjoro Gallimore kredigis min, ke li estas nobla, altan- 
ima viro. 

— Jes, tia li estas !—fervore interĵetis Flora. 

— Sed, fraŭlino Broadbent, mi ne volas kaŝi antaŭ vi la 
opinion, ke ni havas aferon kun tre lertaj senskrupululoj. 
Mi ne devas estigi en via koro tro grandajn esperojn 
trovi la veran kulpulon. La foresto de la hinda princido 
kaj de nia amiko igas tion tre malfacila ; kaj la nobla 
malinklino de sinjoro Gallimore, ne serĉi venĝon, igas 
ankoraŭ pli malverŝajna la probablecon de sukceso. 
Volonte, tamen, ni helpos al vi, kara fraŭlino; efektive 
ni jam faris nian eblon, sed kun preskaŭ nenia rezultato. 

Demando, kiun Flora estis faronta, ne fariĝis, ĉar en 
tiu momento servistino anoncis la viziton de kelkaj 
preĝejaj oficistoj. 

Filipo Parkinson, ree sin turnante al Flora, diris :— 
Bedaŭrinde antaŭaranĝita kunveno kun miaj preĝej- 
oficistoj devigas min nun foriri. Volu do senkulpigi min, 
fraŭlino Broadbent. Cu mi povas esperi, ke vi restos por 
vespermanĝi kun ni ? Nia kunveno ne daŭros pli ol 
duonhoron. 

— Dankon, sinjoro pastro,—respondis la flegistino, 
ekrigardante horloĝon sur la kamenbreto,—vi estas 
treege afabla, sed mi ne povas resti; mi devas foriri post 
nemultaj minutoj. Mia onklo atendas min, por konduki 
min hejmen en sia kaleŝo. 

Post la foriro de sinjoro Parkinson, Flora, obeante 
impulson, alpaŝis al Doroteo kaj metis manon sur ŝian 
brakon. Dezireme kaj konfideme rigardante al ŝi en la 
okulojn, ŝi diris : 

— Mi ne povas diri al vi, kara fraŭlino, kiel feliĉa mi 
estas pro tio, ke mi konatiĝis kun vi kaj kun via frato. 
Via simpatio kaj kunsento bonfaras al mia premegata 
koro. Sed vi aspektas tiel malgaje. Tio ne estas via 
natura stato, ĉu ? Cu vi nur sentas vin malgaja pro 
kunsento kun ni, malfeliĉuloj ? 

Doroteo eksentis fortan inklinon forkuri el la ĉambro, 
por malpezigi per larmoj la furioze batantan koron. Sed, 
rigardante la supren turnitan, dolĉan kaj ruĝetiĝintan 
vizaĝon de la knabino, ŝi preskaŭ ne povis kontraŭstari 
deziregon, sin ĵeti en ŝiajn brakojn ka' konfesi al ŝi sian 
amon al Vilfrido. Sed ŝi venkis ambaŭ inklinojn kaj, 
trankviliĝinte, respondis preskaŭ reveme : 

— Ne, mi ne estas denature malgaja, male. Sed kiu 
povus ne kunsenti kun vi kaj kun tiu malfeliĉa, nobla 
viro, kiu estas viktimo de kruelega konspiro. Mi tre 
alte estimas tiun senkulpan, altaniman junulon, kaj lia 
malfeliĉo, kaj la via, profunde kortuŝas min. 

— Ho, dankon, varman dankon, kara fraŭlino Par- 
kinson !—ekkriis Flora— Cu ni do kune laboros, spite 

ĉiuj malfacilaĵoj, por montri al la mondo lian senkul- 
pecon ? 

Doroteo jam decidis antaŭ ses monatoj, ke ŝi kaŝe 
kaj persiste laboros por senmaskigi la veran krimulon ; 
sed ĝis nun ŝiaj penadoj havis nur jenajn dubajn 
rezultatojn : ŝi eltrovis, ke ambaŭ direktoroj de la 
Pentuki’a kompanio, sinjoroj Kettle kaj Tritton, elprenis 
el siaj privataj kontoj ĉe la banka firmo Coutts kaj K*° 
grandajn sumojn en la tago antaŭ la fina juĝado de la 
proceso. Sinjoro Broadbent, kiu antaŭe okupis tre 
modestan ĉambraron en meza kvartalo apud la strato 
Fleet, lastatempe transloĝiĝis en pli luksan loĝejon en 
Westminster kaj, en la monato Aŭgusto li pasigis kelkajn 
semajnojn en Parizo kune kun du sinjoroj, kiuj, laŭfame, 
estis grandaj malŝparemuloj. Dum la lastaj ses monatoj 
ŝi renkontis lin dufoje en la gepatra domo. Kvankam 
lia amindumado kaŭzis al ŝi fortan naŭzon, ŝi devigis 
sin konduti je li same amike, kiel antaŭe, por povi pli 
bone atingi sian celon. ŝia plano estis, kunigi, se eble, 
nedubeblajn pruverojn de lia kulpeco kaj tiam dramece 
elmontri lian malbonegecon en plena kunveno en la 
gepatra salono. Kial,—ŝi demandadis sin ,—ni devus 
indulgi tiun abomenindan krimulon, se tiu indulgo 
kaŭzus la ĉiaman malhonoron kaj malfeliĉecon de nobla, 
sentema viro ? Kaj nun, rigardante la avidan, emociitan 
vizaĝon de la knabino antaŭ si, Doroteo penis konvinki 
sin, ke la amo, kiu ekzistas inter tiuj du noblaj junuloj 
estas tro sankta afero, por esti flankenmetita pro 
familia fiereco kaj pro timo sentvundi homojn, kiuj ne 
ŝanceliĝis kondamni senkulpan viron kaj pereigi lian 
reputacion. ŝia respondo al la avida demando de Flora 
estis trankvila kaj firma : 

— Jes, mi ankaŭ laboras kaj laboros, ĝis mi 
purigos la nomon de via amanto. Atendu momenton. 
mi petas ; mi havas en mia ĉambro ion, kio vin tre 
interesos. 

Doroteo eliris kaj revenis post kelkaj minutoj, tenante 
en la mano areton da paperoj. 

p 

— Jen estas la du sortoplenaj leteroj, per kiuj la 
friponaro trompis la tro kredeman hindan princidon. 
Ili estas skribitaj en hindustana lingvo laŭ persa skrib- 
maniero. Mi ankoraŭ ne povis fari uzon el ili. 

Senvorte kaj per tremetanta mano Flora prenis la 
leterojn kaj rigardis ilin, kvazaŭ ili estus io tre mistera 
kaj terura. Poste ŝi ekkriis : 

— Ho, donu ilin al mi, fraŭlino Parkinson. Unu el 
miaj resaniĝantaj pacientoj estas tre bonkora hinda 
sinjoro. Mi volas montri al li tiujn misterajn skribaĵojn. 
Eble li povos ĵeti lumon sur tiun ĉi aferon. 

— Bedaŭrinde mi firme promesis, ke mi tre zorge 
konservos tiujn ĉi leterojn ; ili estas nur pruntedonitaj 
al mi. Krom tio mi jam montris ilin al bonedukita hindo, 
kiu laŭvorte tradukis ilin. Jen estas la traduko. 

— Ne, kara fraŭlino, ne rifuzu al mi tiun ĉi peton. Mi 
certigas vin, ke mi ne lasos ilin el miaj manoj. 

— Nu, kondiĉe, ke vi plenumu vian promeson pli 
fidele, ol mi, pro vi, plenumas la mian al la princido. 

Feliĉe ridetante Flora ekkriis : 

— Dankon ; vi estas karulino ! Sed nun, bedaŭrinde, 
mi jam devas forkuri. Mia onklo verŝajne atendas min 
kaj demandas sin, kie mi perdiĝis en tiu ĉi danĝera 
kvartalo. Cu vi permesos, ke mi kelkfoje vizitu vin ? 

— Permesos ? Mi estos tre feliĉa vidi vin ofte. Cu ni 
ne estas . . . ĉu mi ne promesis helpi al vi ? 

— Ĝis la revido ! 

Ambaŭ knabinoj ame rigardis sin reciproke en la 
okulojn kaj, samtempe antaŭenkliniĝante, kisis unu la 
alian. 

Duonhoron poste Flora sidis en kaleŝo ĉe la flanko de 
sia onklo, veturante hejmen kun li. Doktoro Graham 
estis viro de malalta, dika staturo kun ronda, plaĉa 
vizaĝo. Liaj gaje briletantaj okuloj malantaŭ orrandaj 
okulvitroj evidentigis grandan bonkorecon kaj simplani- 
mecon, sed tiuj, kiuj lin konis intime aŭ havis aferon 
kun li profesie, sciis, ke li ankaŭ estas viro de rimarkinda 
firmeco kaj senŝanceliĝa honesteco. 

— Mi tre maltrankviliĝis, Flora, pro via longa mal- 
fruiĝo,—li diris, ekprenante kaj karesante la manon de 
la nevino.—Mi ĉiam estas tre kontenta, sciante, ke vi 
bonstate revenis de tiuj vizitoj al la marista kvartalo. 
Precipe post la sunsubiro tiu distrikto ne estas deca loko 
por junaj virinoj. Cu vi ne sentas timon tie, virineto ? 

— Mi timus. ‘se mi pripensus ian danĝeron, sed, 
kutime, aliaj pensoj okupas mian kapon. 

— Jes, kara knabino,—diris la viro enpense,—mi 
scias.—Post kelkminuta silento doktoro Graham ree 
parolis :—Vi estas pli ol ordinare serioza, virineto. Kio 
okazis ? Cu vi ne povas konfidi al via onklo ? 

— Kara onklo, tio ne estas manko de konfido. Vi 
estas tiel bonkora kaj amplena, sed . . . sed . . . 
vi ne komprenus . . . 

— Cu vi pensas, ke mi neniam estis juna ? Ja, 
efektive, ankaŭ mi, en la juneco, travivis tempojn de 
granda korpremo. 

— Ho, vere, onklo ? Sed nun vi estas ja tre feliĉa ; 
ĉu ne ? Nu, mi rakontos al vi, kio okazis. Revenante 
de mia vizito ĉe la strato Sutton, mi preterpasis la 
preĝejon Sta. Kutberto kaj rimarkis sur la informtabulo 
la nomon “ Pastro Filipo Parkinson.” Tio, mi pensis, 
sendube estas la filo de gesinjoroj Parkinson en Mayfair, 
en kies domo Leo kaj Vilfrido Gallimore pasigis multajn 
agrablajn vesperojn. Mi esperas, ke vi ne malaprobos, 
onklo ; mi vizitis lin en la apuda pastrejo. Mi pensis, 
ke, eble, li ne estas tiel antaŭjuĝema, kiel la aliaj, kaj 
ke li povos doni al mi konsilojn pri eltrovo de la vera 
farinto de tiu abomena krimo, vi scias, onklo. Mi ne 
nur konatiĝis kun sinjoro Parkinson, sed ankaŭ kun lia 
fratino, Doroteo. Ho, onklo, ili estas ĉarmegaj personoj, 
precipe fraŭlino Doroteo, kiu estas plej aminda. Imagu 
mian ĝojon, eksciante, ke ambaŭ estas firme, firme kon- 
vinkitaj pri la senkulpeco de Vilfrido. Ili jam kaŝe 
penadis malkovri la veran kulpulon kaj promesis sian 
tutkoran helpon. Fraŭlino Parkinson pruntedonis al 
mi tre gravajn dokumentojn, nome, la du hindustanajn 

leterojn, kiuj ludis tiel gravan rolon en tiu ĉi dramo, 
kaj ankaŭ anglan tradukon de tiuj leteroj. 

— Efektive! Nu, en la manoj de spertaj detektivoj tiuj 
skribaĵoj estus, eble, tre utilaj, sed kion vi intencas fari 
kun ili, virineto ? 

— Mi ankoraŭ ne scias, onklo, krom tio, ke mi volas 
montri ilin al sinjoro Narendro. Li forlasos la hospitalon 
venontan semajnon ; ĉu ne ? Eble li povos helpi al mi. 
Mi estas certa, ke li helpos, se li povas. 

— Sendube,—diris doktoro Graham,—li faros ĉion^ 
kion vi deziras; sed, mia kara knabino, estu singarda. 
Oni preskaŭ ne scias, kiom oni povas fidi tiujn fremdulojn. 
Ciuokaze promesu, ke vi ne konsentos renkonti lin ekster 
la hospitalo aŭ nur en la domo de amikoj. 

— Vi estas tro zorgema, kara onklo,—respondis Flora, 
premante la manon de la maljuna viro,—tamen mi 
volonte promesas. Mi ankoraŭ ne sciigis vin, ke ankaŭ 
sinjoro Alfredo Brent, la filo de la luigintino de Vilfrido 
neniam, eĉ unu momenton, volis kredi, ke Vilfrido estas 
kapabla fari tiun krimon, kaj eĉ sinjorino Brent nun 
konvinkiĝas, ke ŝi maljuste juĝis lin. 

— Nu, virineto, mi estas ja tute preta same konvinkiĝi, 
pro vi, sed mi ne konas persone la junulon kaj, sekve, 
mi nur povis rigardi lin tra la okulvitroj de aliaj personoj. 
Kvankam la kulpopruvoj, kiujn prezentis Leo, estis, 
ŝajne, nekontraŭstareblaj, mi malkaŝe diras al vi, ke la 
opinioj de tiaj personoj kiel fraŭlino Lambert, pastro 
Parkinson, kiun mi konas fame, kaj ceteraj estas por mi 
pli gravaj. Jen ni alvenas hejmen. Sed antaŭ ol forlasi 
la veturilon, mi volas doni al vi jenan konsilon : Leo 
venos hodiaŭ vespere por renkonti vin. Sciigu al li 
nenion pri viaj intencoj. Li pli verŝajne penos malhelpi 
ilin, ol helpi. Mi ne parolas sen pripenso. 

— Estas strange, Filipo,—diris Doroteo al sia frato unu 
posttagmezon,—dufoje mi iris al la hospitalo Guy por 
viziti fraŭlinon Broadbent, kaj ambaŭfoje ŝi ne estis 
hejme. Jam pasis preskaŭ kvin semajno de kiam ŝi 
venis ĉi tien, kaj ni aŭdis nenion de ŝi. 

— Cu vi ne petis informon pri ŝi de doktoro Graham ? 
Sed ne bezone estos, ĉar jen la fraŭlino mem, pri kiu ni 
parolas, alvenas en la kaleŝo de sia onklo, mi supozas : 
“ Pri anĝeloj temas ; jen flugiloj zumas ” 

Doroteo elkuris el la ĉambro por malfermi la dom- 
pordon. 

— Jen vi estas, fraŭlino Broadbent,—ŝi ekkriis kore,— 
ni ĵus parolis pri vi kaj demandis nin, kial ni ne vidis vin 
tiel longe. Cu vi scias, ke jam pasis preskaŭ kvin semajn- 
oj, de kiam vi estis ĉi tie ? 

— Efektive ?—respondis la venintino kun feliĉa 
rideto,—mi tre petas pardonon. Mi timas, ke vi opinias 
min tre malĝentila kaj maldankema, sed ĉiuj miaj 
liberaj horoj estis plene okupitaj. Nu, kion vi pensos 
pri mia neatendita sukceso ? Mi jameltrovislaskribinton 
de tiuj du hindaj leteroj ; almenaŭ povas ekzisti nenia 
dubo pri la identeco. Sed tio ankoraŭ ne estas ĉio. 

Ce tiuj vortoj pastro Parkinson aperis en la vestiblo 
kaj, manpremante Flora’n, diris bonkore,—Bonan tagon, 
fraŭlino Broadbent, ĉu vi vere faris tion ? 

— Cu efektive!—diris Doroteo per voĉtono, kiu 
montris surprizon kaj emocion.—Deprenu vian mantelon 
kaj rakontu al ni, kiel ĉio ĉi tio okazis. Eniru, mi petas. 

Flora sidiĝis sur apogseĝon, kiun sinjoro Parkinson 
pretigis por ŝi apud la fajrejo, kaj ekparolis : 

— Vere, mia rakonto estas sinsekvo de ĉapitroj da 
bonŝancoj. Nu, veturante hejmen kun mia onklo, tiun 

vesperon, post kiam mi vizitis vin, mi malkaŝe sciigis 
lin pri mia neatendita vizito ĉi tie kaj pri mia fervora 
deziro eltrovi la veran krimulon kaj tiel forigi la malbelan 
makulon de la nomo de Vilfrido Gallimore. La sekvintan 
matenon mi montris la leterojn al la hinda sinjoro, pri 
kiu mi parolis. Mi diris al li, ke tiuj leteroj estis iloj, per 
kiuj abomena krimo fariĝis, sed, oni supozas, ke ili estis 
skribitaj por kulpigi je tiu krimo senkulpan personon. 
Sinjoro Narendro, kiu estas tre afabla kaj lerta, mezaĝa 
viro', longe kaj tre zorge pririgardis \a skribaĵojn kaj poste 
esprimis la opinion, ke tiuj leteroj ne estas skribitaj de 
hindo. “ La skribmaniero de la vortoj ‘ Gallimore ’ kaj 
‘ Theobald 9 klare montras tion,”—li diris. “ La dua 
letero estas ja,”—li diris plue,—“ redaktita tre lerte kiel 
venanta de humila viro hinda, skribanta al superulo, 
tamen en ĝi estas io stranga, ne tute natura. Mi ne 
mirus, se tio estus la verko de iu anglo, loĝinta longan 
tempon en Hindujo, eble oficisto de hinda komerca kom- 
panio. Troviĝas ja multaj friponoj inter ili.”—Poste, 
dum la posttagmezo, sinjoro Narendro kaj mi priparolis, 
inter aliaj aferoj, la teruran malsategon, nuntempe 
okazantan en Hindujo sekve de longa senpluveco. Tiam, 
subite, venis al mi la penso aranĝi monkolekton por tiuj 
malfeliĉuloj. Mi volis, en la komenco, iri al ĉiuj 
komercaj kaj administraj oficejoj, havantaj aferon kun 
Hindujo kaj peti la donacantojn, ke ili skribu sur la 
liston ne nur sian nomon, sed ankaŭ, se eble, ian mal- 
longan konsoldiron en hindustana lingvo por kuraĝigi 
la korojn de la suferantoj. 

— Ho, bonega ideo !—diris sinjoro Parkinson,—vi do 
supozis, ke la skribinto de la leteroj ne foriris Hindujon 
antaŭ sep aŭ ok monatoj ? 

— Mi esperis, ke ankaŭ tiu parto de la dua letero estas 
mensogo,—respondis Flora.—Mia onklo, komence, forte 
kontraŭstaris mian planon. Li imagis ĉiuspecajn 
danĝerojn kaj diris, ke viroj, kapablaj ellabori tiujn 
komplotojn, sin trovante en granda embaraso, ne 
ŝanceliĝus aldoni pli malbonan krimon, por malhelpi 

malkovriĝon. Tri tagojn mi bezonis por konsentigi lin. 
Mi kredas ke, fine, miaj larmoj venkis. Cedinte, li tre 
malavare metis sian nomon je la kapo de la listo kaj 
ankaŭ havigis al mi de kelkaj eminentuloj bonajn dona- 
ĉojn, subskribojn kaj afablajn aldirojn en aparta rubriko. 
Ho! nun komenciĝis pli malfacila kaj malagrabla 
laboro, ol mi atendis. Mi iris de unu oficejo al alia, 
petegadis, faradis malgrandajn parolojn, mi ricevis 
rifuzojn kaj insultojn, kaj nun, plenuminte tiun parton 
de la laboro, mi ne scias, kiel mi faris ĝin. Ciam mia 
koro bategis, kiam mi eniris oficejon kaj intervjuis 
ĉiuspecajn homojn : direktorojn, komizojn, pordistojn 
k.t.p. Kelkfoje oni sin turnis al mi unuope, kelkfoje 
du-tri-kvarope aŭ eĉ amase. Unu viro tre malĝentile’ 
rifuzis, dirante, ke tio estas senhonta trompaĵo ; ke mi 
nur alivestiĝis je flegistino por tiu ĉi okazo. Alia pro- 
ponis, ke mi donu al li po unu kiso por ĉiu ŝilingo. 

— Kompatinda knabino,—ekkriis Doroteo,—kiel mal- 
agrable ! 

— Mi ĉiam atente observis la vizaĝon de la personoj, 
kun kiuj mi parolis en la oficejoj. Tiel mi pasigis kvar 
lacigajn, zorgoplenajn tagojn kaj entute kolektis pli ol 
£300, sed sen ia rezultato rilate mian esploron. Tri 
tagojn poste mi eniris oficejon ĉe la strato Fenchurch je 
la tria posttagmeze. Ĝi estis malgranda ĉambro kun 
malnovaj, eluzitaj oficejo-mebloj, en kiu laboris tri 
nebone vestitaj komizoj. Unu el ili iom malĝentile diris, 
ke li ne havas monon por malŝpari je malsatuloj en 
Hindujo, ĉar li ne havas sufiĉe da salajro por plenigi la 
malsatajn buŝojn de ok infanoj en la hejmo. Dua diris, 
ke li jam antaŭe aŭdis pri tiaj almozpetistoj, kiuj, poste, 
eltroviĝis kiel aro da trompistoj. La tria, juna viro, 
donis al mi tri pencojn. Ĝuste kiam mi estis forironta, 
envenis kvara sinjoro. La molkora patro de la ok 
malsataj infanoj tuj ekkriis :—“ Atendu momenton, 
fraŭlino.”—Kaj, sin turnante al la veninto, li diris :— 
“ Ho, Stubbs, jen estas bona okazo montri vian mal- 
avarecon, vi ja lastatempe ruliĝis sur oro.” La nomito 

Stubbs estis pli elegante, sed iom malzorge vestita kun 
kelkaj grasmakuloj sur la veŝto. Li havis la aĝon de 
ĉirkaŭ kvindek jaroj kaj ruĝan vizaĝon, verŝajne pro 
drinkado. Mi ne ŝatis tiun vizaĝon, precipe ne liajn mal- 
grandajn palpebrumantajn okulojn, tamen mi ripetis 
mian diron, kiun mi nun bone scias parkere. Sin oro 
Stubbs, ŝajnis al mi, ĵus revenis de la tagmanĝo kaj estis 
trinkinta pli, ol estis bone por li. Li rigardis min bon- 
humore de 1’ supro ĝis la malsupro kaj diris, kiam mi 
finis paroli:—“ Bone, virineto, venu ĉi tien ; mi donos 
al vi kelkajn ŝilingojn pro via beleta vizaĝo.”—Mi sentis 
min treege ĝenata, tamen mi petis, ke li bonvole aldonu 
al sia nomo, en la aparta rubriko, kelkajn kuraĝigajn, 
prefere hindustanajn vortojn, kiel faris multaj aliaj. 
Mi diris, ke mi volas, ke la morala efekto estu tiel bonfara 
kiel la ekonomia.—“ Plezure, mia belulineto,”—li diris, 
kaj skribis kelkajn vortojn plu laŭ persa skribmaniero. 

— Cu tio estis li, fraŭlino Broadbent ?—vivege 
demandis Doroteo ? 

— Jes, tuj kiam mi ekvidis lian skribaĵon mi estis 
certa, ke mi trovis la serĉitan skribinton de la leteroj. 

— Imagu !—ekkriis Doroteo Parkinson kun miro kaj 
emocio. 

— Jen, vi povas formi vian propran opinion—aldiris 
Flora kun triumfa rideto, prenante pakaĵon da paperoj 
el malgranda leda valizeto kaj malfaldante ilin sur tablo, 
—vi povos kompari la skribmanieron de la dua letero 
kun tiu de la skribaĵo de sinjoro Stubbs. Ambaŭ, mia 
onklo kaj sinjoro Narendro, forte opinias, ke povas esti 
nenia dubo pri ĉi tiu afero : la sama persono skribis 
tiujn ĉi skribaĵojn. 

Filipo kaj Doroteo Parkinson sin klinis super la 
paperojn kaj kun grandaj intereso kaj atento pririgardis 
ilin. Ambaŭ estis certaj, ke la skribinto de la sortoplenaj 
leteroj estas trovita. 

— Jes, efektive,—diris la juna pastro,—tre rimarkinda 
estas la granda simileco de la literoj de la anglaj nomoj : 
‘ Gallimore,’ ‘ Theobald Street, kaj ‘ Georĝo Stubbs.’ 

Cu vi rimarkas, ke la St. ĉe * Stubbs 9 kaj ĉe ‘ Street 9 ; 
kaj la G. ĉe ‘ Gallimore 9 kaj ‘ Georgo 9 estas absolute la 
samaj ? Mi gratulas vin. Nu, diru al mi, mi petas, ĉu 
vi donis al la donacintoj vian propran plenan nomon ? 

— Ne, sinjoro pastro,—respondis Flora,—mi nomis 
min Fratino Flora. Nur dufoje mi estis petata doni 
formalan kvitancon kun mia plena nomo, kaj, kompren- 
eble mi subskribis ĝin : Flora M. Broadbent. 

Doroteo Parkinson demandis : 

— Cu vi ankaŭ vizitis la Pentuki’an kompanion ĉe la 
strato Cannon ? Mi esperas, ke ne. 

— Ne, fraŭlino, mia frato Leo citis tiun firmon, kiam 
li estis en Long-Seaton, kaj, feliĉe, mi rememoris 
tion. 

Doroteo rigardis kun streĉa atento la vizaĝon de la 
juna flegistino. ŝi sincere admiris ŝiajn senartifikajn kaj 
dolĉajn trajtojn kaj ŝian kortuŝan sindonemon. Ŝi 
ne povis ne deziri, ke ŝia propra penado estus pli 
sukcesa ; tamen, jam tute forlasinte la esperon kaj la 
neefektivigeblan deziron, iam gajni la amon de Vilfrido,. 
ŝi eksentis, ke, vere, la afero disvolviĝas laŭnature. 
Eĉ forta deziro ekregis la knabinon, fari ĉion, por kunigi 
kaj feliĉigi tiujn du noblajn junulojn. Pastro Parkinson 
ankaŭ enpense kaj iom malgaje rigardis la knabinon en 
flegistina vesto. Kunsente li demandis ŝin : 

— Kaj kion vi faris depost via grava eltrovo ? 

— Ho,—ekkriis responde Flora,—tio estis nur la unua 
ĉapitro de surprizoj. Nu, mi longe pripensis, kion mi 
nun devas fari. Intertempe unu el miaj koleginoj eltrovis 
por mi, kie sinjoro Stubbs loĝas ; kaj la sekvintan 
tagon, kiam estis mia vico havi liberan posttagmezon, mi 
vagis, je la tria horo, en la ĉirkaŭaĵo de lia domo, ne 
sciante, kiel mi povos plie konatiĝi kun tiu viro. Mi 
silente preĝis, ke Dio gvidu min kaj montru al mi la 
vojon. Sinjoro Stubbs loĝas ĉe kvieta strato apud la 
ĉefvojo Goswell, ne malproksime de la malnova preĝejo 
de la Martiroj. La domoj tie estas iom grandaj sed 
malnovaj. ŝajnas al mi, ke, en jaroj pasintaj ili estb 

okupitaj de bonhavecaj familioj, sed nun ili enhavas po 
du-tri neriĉaj familioj. La ĉirkaŭaĵo havas la aspekton 
de malzorgiteco, kaj multaj nebone vestitaj infanoj 
ludas sur la stratoj. Tie mi staris momenton ĉe strat- 
angulo, enpense rigardante, je distanco de kelkdekoj da 
paŝoj, la domon, en kiu, laŭ mia informintino, loĝas 
sinjoro Stubbs, kvazaŭ la neinteresa fasado povus inspiri 
al mi ideon. Subite mi aŭdis akregan krion de infano, 
venantan el apuda arkaĵa pordego, en kiu ludis aro da 
infanoj sur ŝarĝveturilo. Kompreneble mi tuj alkuris 
por vidi, kio okazis. Kompatinda knabineto, kriplulino 
pro kurba spino, falis de 1’ supro de la veturilo ĝis mal- 
glata ŝtona pavimo. Si kuŝis, ĝemegante, inter la 
flanktimonoj, dum la ceteraj infanoj staris ĉirkaŭ ŝi 
senhelpaj kaj konsternitaj. Mi levis la knabineton de la 
tero kaj demandis la plejaĝan el ŝiaj kunuloj, kie ŝi loĝas. 
Tri-kvar ekkriis kune, ke ŝi loĝas ĉe la strato Union, tute 
apude, kaj elkuris por montri al mi la vojon. Tiel 
kortuŝita mi estis, ke mi ne tuj rimarkis, ke la domo, en 
kiun ni venas, estas ĝuste tiu, en kiu loĝas sinjoro Stubbs. 

Unu el la infanoj ekkriis al virino, malsuprenkurantan 
la ŝtuparon, pala pro teruro :—“ Ho, sinjorino Stubbs, 
via kompatinda Marinjo falis de ŝarĝveturilo de sinjoro 
Potter. Flegistino ŝin alportas ĉi tien.”—Mi proponis 
al la patrino, senvestigi la knabineton kaj prizorgi ŝin, 
kaj ŝi volonte akceptis mian helpon. Efektive ŝi tiel 
tremis pro teruro kaj eksciteco, ke ŝi ne povus ĝuste 
zorgi pri la infano. La dorso de la knabineto estis 
danĝere kontuzita, kaj, timante, pro certaj signoj, 
internan difekton, mi demandis la patrinon, ĉu ŝi 
konsentos, ke ŝia filineto transportiĝu al la hospitalo Guy. 
Komence ŝi ne volis aŭskulti, sed fine, kiam mi sciigis 
al ŝi, ke mia onklo estas ĉefdirektoro de la hospitalo, kaj 
ke mi mem venos por la infano en kaleŝo, ŝi konsentis. 
Do, ĉirkaŭ du horojn poste, la knabino enlitiĝis en nia 
infanfako. Car ŝi sopire petadis, ke “la sinjorineto, kiu 
min alportis ĉi tien ” venu al ŝi, mia onklo “ oficiale ” 
konsentis, ke mi ŝanĝu lokon kun unu el la infanfakaj 

flegistinoj. Sed tio estis jam antaŭaranĝita afero 
inter ni. 

— Kiel bonŝance, ke vi ĝustatempe alvenis, kiam tiu 
akcidento okazis,—diris Doroteo. 

— Ne bonŝance, Doroteo, providence. Tio estas ja 
plenumita preĝo. Mi vidas, fratino Flora, ke Dio estas 
kun vi en tiu ĉi afero. 

— Daŭrigu, mi petas,—diris Doroteo senpacience. 

— Bone. Tio okazis antaŭ du semajnoj kaj kelkaj 
tagoj. La knabino estas tre malforta, kaj mia onklo tre 
timas, ke, pro intemaj difektoj, ŝia vivo estas en granda 
danĝero. ŝi estas dolĉa, senplenda estaĵeto ; kaj ni jam 
estas tre intimaj amikinoj. Gesinjoroj Stubbs vizitis la 
infanon kelke da fojoj. La patro venis a sekvintan tagon 
sola, kaj la revido estis tre kortuŝa. Mi estas certa, ke, kiel 
ajn malbonaestas tiu viro, unu bonatrajto enliakaraktero 
estas lia amo al tiu kripla filino. ŝi estis tre kontenta 
revidi la patron, tamen ŝia amo al li estas miksita kun 
timo. Mi preskaŭ ne povis deteni min de larmoj, aŭdante 
la sepjaran knabinon petegi la patron, per kortuŝa voĉ- 
tono :—“ Vi estos bona paĉjo, ĉu ne, dum mi estas for 
de la hejmo ? Kaj, paĉjo, vi ne plu venos hejmen ebria, 
ĉu ? Mi petis la bonan Dion, ke Li helpu al vi.”—La 
viro kaŝis la vizaĝon en la litkuseno kaj mallaŭte ĝemis. 
—“ Ne,”—li diris per tremanta voĉo,—“ mi promesas al 
vi, karulino, mi ne faros tion.” Komence li ne atentis 
min, sed post kelkaj minutoj li sin turnis al mi, staranta 
ĉe la piedo de la lito, kaj diris :—“ Cu vi estas la flegis- 
tino, kiu tiel bonkore zorgis pri nia knabineto ? Sed 
. •. . ŝajnas al mi, ke mi jam renkontis vin ie . . . 
ĉu vi estas la sama fraŭlino, kiu venis en nian oficejon 
antaŭ kelkaj tagoj ? ”—“ La sama,”—mi respondis. 
Tiam li balbutis :—“ Mi tre esperas, fraŭlino, ke vi ne 
ofendiĝis pro mia malĝentileco.”—Sed mi certigis lin, 
ke mi tute ne ofendiĝis ; ke, eble, li estis en aparte bona 
humoro tiun posttagmezon. Mi etendis al li la manon 
por montri, ke mi sentas nenian malbonvolon. 

Dum la du sekvintaj vizitoj li kondutis je mi kun 

granda respekto kaj ŝajne sincera dankeĉo Mi pensas, 
ke li antaŭsentas la morton de la filineto kaj lia koro 
sekve estas tre mola. 

— Mirindaj okazintaĵoj !—enpense diris sinjoro Par- 
kinson. 

Flora daŭrigis la rakonton : 

— Sinjorino Stubbs ankaŭ vizitis sian filinon trifoje 
so|a. Si estas tre kompatinda malgaja virino, kies vivo 
estas unu longa sinsekvo de korpremoj. ŝi estis tre 
komunikema kaj konfidema. Mi ne volas rakonti al vi 
ĉiujn ŝiajn ĉagrenojn, nur kelkajn, kiuj eble rilatas al 
nia esploro. Sia edzo pasigis multajn jarojn en Hindujo 
kaj li ĉiam parolas pri deziro ree iri al Kalkuto, kie, li 
diras, oni povas akiri riĉaĵojn dormante. Li estas tre 
malkontenta de sia nuna stato pro nesufiĉa salajro kaj 
premantaj ŝuldoj kaj li diradas, ke li devas enspezi pli 
da mono. Dum la lastaj ok jaroj li fariĝis pli kaj 
pli drinkema, kaj li bone scias, ke la kripleco de tiu 
knabino—unu el ses infanoj—estas kaŭzita de li, kiam 
li estis ebria. Antaŭ kelkaj monatoj—la virino supozas 
—li ricevis de iu mistera flanko sumon da mono, sed zorge 
evitis paroli pri tio. Malfeliĉe tiu ĉi mono faris al li 
nenian bonon ; male li nur ebriiĝis pli ofte kaj pasigis 
pli multe da tempo for de la hejmo. Sinjorino Stubbs 
estas certa, ke tiu mono ne povis alporti al li benon kaj 
ke li mem ŝajne sentas tion. 

Flora eksilentis kaj malrapide remetis la paperojn en 
sian valizeton. Sinjoro Parkinson demandis ŝin : 

— Kion vi nun intencas fari ? 

Iom ŝanceliĝe la knabino respondis : 

— Mi ankoraŭ ne decidis. Tio estas ja grava kaj 
malfacila afero, kaj mi devas esti singarda. Mi do venis 
por konsiliĝi kun vi, miaj bonkoraj amikoj. Sinjoro 
Stubbs ree venos hodiaŭ vespere sola por viziti sian 
filineton kaj mi volas, se oportune, venigi la aferon al la 
krizo. La demando n,un estas : ĉu pli konsilinde estos 
paroli kun li sola, por eligi el li konfeson, aŭ en la 
ĉeesto de alia persono ; ekzemple mia onklo. Aŭ, mi 

pensis, ke, eble, vi ne malkonsentus akcepti lin ĉi tie, por 
ke mi povu malfermi la temon en via ĉeesto. Verŝajne 
vi, kiel pastro, sinjoro Parkinson, igos lin pli konfesema, 
ol mia onklo. Mi ja deziras havi atestanton de lia 
konfeso. 

Doroteo demande ekrigardis la penseman vizaĝon de 
la frato. Tiu ĉi post momento respondis : 

— Mi, same kiel Doroteo—ĉu ne ?—estus tre kontenta 
se tiu drameto ludiĝus ĉi tie en mia aŭ nia ĉeesto, sed 
mi tre dubas, ĉu tiu ĉi plano estas la plej konsilinda ; 
efektive mi estas certa, ke ĝi ne estas saĝa. Multe pli 
facile estos por vi eligi el li konfeson, kiam vi estas solaj 
aŭ ĉe la lito de lia infano, ol en la ĉeesto de alia persono, 
eĉ se tiu persono estus pastro. Diru al li, ke lia ago 
preskaŭ rompis al vi la koron kaj tiun de via amato— 
pardonu, ke mi aludas tiun grandan sekreton—kaj 
certigu lin, ke neniu volas elmeti lin al danĝero. Kon- 
fesinte al vi kaj doninte al vi la nomon de la instiginto 
—ĉar ni ja supozas, ke li estis nur ilo en tiu afero—li eble 
konsentos ripeti ĝin, aŭ antaŭ via onklo aŭ antaŭ ni, se 
vi tiam dezirus tion. 

Flora ekrigardis la parolinton kun miro. La rezonado 
de sinjoro Parkinson ŝajnis al ŝi tre saĝa, sed kial li 
diris kun ioma akcento “ se vi tiam dezirus tion ? ”— 
Kompreneble ŝi deziros. Tamen ŝi ne petis klarigon, ĉar 
en tiu momento ŝi rimarkis, ke ŝia rakonto okupis pli 
longan tempon, ol ŝi kalkulis, kaj ke ŝi devas tuj adiaŭi 
siajn amikojn, por ke ŝi povu atingi la hospitalon antaŭ 
la alveno de sinjoro Stubbs. 

La veturilo atendis ŝin ĉe la pordo. Atinginte la 
angulon de la strato Sta. Tomaso, en kiu troviĝas la 
hospitalo, ŝi forlasis la kaleŝon kaj daŭrigis la vojon 
piede, ĉar ŝi ne volis ; ke ŝiaj kunflegistinoj sciu pri tiu 
privilegio. 

Je la sama tempo, kiam Flora eniris la veturilon, kun 
la kapo plena de diversaj antaŭsentoj, ŝia frato Leo, 
vestita per peza mantejo kaj kun mo)a ĉapelo tirita sur 
la okulojn, eniris la privatan oficejon de sinjoroj Kettle 

kaj Tritton. Lia vizaĝo aspektis malserene kaj zorgolace. 
Li jam ne renkontis la du direktorojn de la tago, kiam 
la furioza sceno okazis inter li kaj ili en la juĝeĵo, kaj li 
ne atendis afablan akcepton. Sinjoro Tritton, videble 
subpremante eksplodon de kolero, malvarme diris : 

— Vi insiste deziras paroli kun ni pri urĝa afero, 
sinjoro advokato. Nur urĝega, nin koncernanta afero 
konsentigus nin. 

Leo Broadbent malfermis sian mantelon, eksidis sur 
seĝon kaj ĵetis sian ĉapelon sur la plankon : 

— Mia vizito koncernas vin same kiel min,—li diris, 
—do, penu esti ĝentilaj kaj prudentaj. 

— Bone,—akre ekparolis sinjoro Kettle,—viaj vortoj 
estu malmultaj. 

Ne atentante tiun ĉi diron, Leo Broadbent daŭrigis : 

— Mi havas kaŭzon por pensi, ke tiu viro Stubbs 

povas esti alkondukita al konfeso, ke li skribis la 
hindustanajn leterojn, kaj ke la viro nomita kiel insti- 
ginto estas senkulpa, kaj . . . 

— Tio estas via afero, sinjoro advokato,—seke inter- 
ĵetis sinjoro Kettle. 

— Tre vere,—rediris la juristo kviete,—sed ankaŭ la 
nomo de la Pentuki’a kompanio povus esti implikata en 
tiu ĉi afero. Certe estas, ke princo Kunwar Kriŝna 
sciiĝos pri la rolo, kiun vi ludis en tiu komedieto. 

— Ba !—malestime diris sinjoro Kettle,—Kunwar 
Kriŝna bone divenis, kiun rolon ni ludis. Sed kio 
supozigas vin, ke Stubbs perfidos ? 

— Sinjoro Gallimore, la kulpigito pri la ŝtelo, forlasis 
la landon nelonge post la disvastiĝo de la famo, supozeble 
naŭzita de la malboneco de siaj samlandanoj. Nu, lia 
amatino, sprita junulino, venis de 1 ’ kamparo al Londono 
kun la intenco klopodi por pruvi lian senkulpecon. ŝi 
fariĝis flegistino en la hospitalo Guy kaj tuj komencis 
procedojn. 

— Sinjoro Tritton interrompis lin : Kiel vi eltrovis 
tion ? 

— Por esti ĉiam informata pri ŝiaj agoj mi amindumis 

unu el ŝiaj kunflegistinoj, kiu estas fratino de mia dom- 
mastrino. 

— Kiu estas la nomo de tiu ĉi sindonema amantino ? 
—demandis sinjoro Tritton. 

— “Fratino Flora ” oni nomas ŝin. 

— Cu vi konas ŝin persone, intime ?—plue demandis 
la sama sinjoro indiferente. 

— Ne ; nur supraĵe. 

— Mensogulo ! vive ekdiris sinjoro Kettle. 

Nesenteme, laŭ ŝajno, Leo Broadbent rediris :— 

— “ ĉentiluloj renkontiĝas ; komplimentoj interŝanĝ- 
iĝas.” Nu, mi ne scias, kiel ŝi tion efektivigis, sed iel 
ŝi konatiĝis kun Stubbs. 

— Ekrigardante sian kundirektoron kun sarkasma 
rideto, sinjoro Tritton interrompis la parolanton : 

— Ni povus sciigi al vi, kiel. 

— Nu, kiel ? 

— Via fratino—almenaŭ parencino via—fraŭlino Flora 
M. Broadbent faris monkolekton ĉe ĉiuj en Londono, 
kiuj havas aferon kun Hindujo, petante la donacantojn, 
ke ili bonvolu aldoni al sia nomo kelkajn hindustane 
skribitajn vortojn de kuraĝigo por la malfeliĉaj, pro 
malsatego suferantoj en tiu lando. 

— Cu ŝi ankaŭ vizitis vin ?—demandis Leo Broadbent. 

La dika komercisto respondis, alprenante saĝan 

mienon : 

— Ne. Nin, unu el la plej gravaj kaj riĉaj kompanioj 
hindaj, ŝi preterpasis ; kaj tio ja estis tre signifoplena. 

La juristo aspektis maltrankvile spite sia penado 
konservi eksteran trankvilecon. Post momenta pri- 
penso li demandis : 

— Cu do, eble, la princido postlasis tiujn leterojn ? 
Kaj, se jes, kun kiu ? 

— Sinjoro Kettle eklevis la ŝultrojn kaj respondis : 

— Mi ne scias ; kaj estas por ni indiferente, kun kiu. 
Daŭrigu. 

— Mi nur scias, ke Flora iris persone por venigi per 
kaleŝo unu el la infanoj de Stubbs al la hospitalo. Li 

kaj lia edzino kelkafoje vizitis la infanon, kiu estas sub 
la speciala zorgo de fratino Flora ; kaj, ŝajne, ili jam 
bone amikiĝis. 

— Kiam vi lastfoje vidis vian—ĉu mi diros ?—frat- 
inon ?—demandis sinjoro Kettle. 

— Hodiaŭ matene. Mi estas certa, ke ŝi ankoraŭ 
havas nenian suspekton rilate min, tamen . . . kom- 
preneble, mi sentas min iom maltrankvila. 

Sinjoro Kettle ree parolis, malvarme kaj ŝajnigante 
indiferentecon : 

— Kompreneble. La afero ja aspektas por vi iom 
malbele, sinjoro advokato. Evidente vi ne ludis viajn 
kartojn sufice lerte. 

— Eble ne. 

Leo Broadbent koleretiĝis pro la supereco pri sagaceco, 
pretendita de tiuj nuraj komercistoj, sed, alprenante la 
saman malvarman, indiferentan tonon, li diris plue: 

— Sed mi timas, ke la malkaŝiĝo de mia kulpeco 
samtempe evidentigos vian kunkulpecon. 

Sinjoro Tritton videble fariĝis maltrankvila kaj estis 
elĵetonta iun insultan parolon, kiam sinjoro Kettle 
ekdiris kun mordanta sarkasmo : 

— Via maltrankvilo rilate nian bonstaton, sinjoro 
advokato, estas kortuŝa ; sed trankviligu vin ; sinjoro 
Stubbs ne perfidos nin. Li ne estas tia putra idioto. 

La unuan fojon Leo Broadbent iomete altigis la 
voĉon, dirante : 

— Sed, en la okazo, se li perfidos min, mi perfidos vin ; 
ĉu vi komprenas, sinjoro Kettle ? 

- Sinjoro Kettle ridetis serene kaj, eklevante la ŝultrojn, 
respondis : 

— Plene, sinjoro, plene. Post kiam vi, per via propra 
malsaĝeco, ruinigos vian tutan karieron, putrigos 
vian reputacion kaj post kiam vi elmontros vin antaŭ 
la tuta mondo kiel aĉa diableto el infero, oni ne 
malŝparos grandan atenton por viaj deliraĵoj. Kom- 
preneble, ni absolute malkonfesos ĉion, mia amiko, ĉion ; 
ĉar dank’al nia antaŭzorgo, pruvojn vi tute ne posedas. 

Krom tio—sinjoro Kettle klinis sin malantaŭen en sia 
apogseĝo kaj ridante rigardis la plafonon—krom tio, 
oni nur ridos la aferon kaj—je Jupitro !—sekrete laŭdos 
nin pro nia sagaceco. Dek unu komercistoj el ĉiu 
dekduo estus ja avide kaptintaj similan okazon* . . . 
ha, ha ! 

Leo Broadbent nun ekvidis, ke li devas ŝanĝi sian 
taktikon. Li do rekte sin turnis al la celo de sia vizito : 

— Mi ne volas diskuti tiajn filozofiajn demandojn,— 
li diris.—Vi sciigis min, ke vi konas iujn detalojn el la 
historio de Stubbs, kiujn li, je ĉiu kosto, volas kaŝi. Se 
mi posedus tiun sekreton, mi povus malhelpi lin babili 
tro multe. 

— Kial ni devus liveri al vi tiun informon ?—mal- 
afable demandis sinjoro Tritton. 

— Car tio estas por vi utila,—seke respondis la juristo. 

— Nu,—-diris sinjoro Kettle —mi tiom diros al vi: 
demandu Stubbs’on, se neceso okazus, kio fariĝis el 
sinjoro Telfer post la forveturo de la “ Hibernio ” el 
Rangoon je la 17 a de Oktobro, 1812. ŝajnigu, ke vi 
konas la tutan sekreton. 

— Bone. 

Tuj post tiu ĉi malagrabla interparolo kun la direk- 
toroj de la Pentuki’a kompanio Leo Broadbent iris al la 
oficejo ĉe la strato Fenchurch, kie laboris sinjoro Stubbs. 
Unu el liaj kunkomizoj sciigis lin, ke sinjoro Stubbs jam 
antaŭ duonhoro forlasis la oficejon por iri viziti sian 
filineton en hospitalo.—Oni ne allasas vizitantojn post 
la kvara posttagmeze.—Tiu ĉi informo tre malserenigis 
Leon. Eble estos tro malfrue. Tamen li tuj decidis iri 
renkonte al li kaj atendi lin ĉe la suda fino de la ponto 
“ London.” 

La lastaj radioj de decembra suno ludis sur muro de 
gajaspekta malsanula ĉambrego de la hospitalo Guy. En 
la ĉambrego troviĝis kvin malgrandaj litoj. Unu liteto 
estis malplena. Infana animo kelkajn horojn antaŭe, 
estis liberigita el suferanta korpeto por aliĝi al la feliĉaj 

amasoj da knaboj kaj knabinoj, kiuj ludas sur la oraj 
stratoj de nova Jerusalem. En apuda liteto kuŝis 
infaneto senkonscia pri baldaŭ okazonta operacio, 
pepante kaj kun feliĉa rideto rigardante la ŝanĝiĝantajn 
spektrajn kolorojn sur la blanka muro. Alia infano, 
knabineto, kontente ludis kun pupo : ŝi estis flegistino 
kaj la pupo kompatinda pacienteto. Du okupantoj de 
litoj dormis, ellacigitaj de doloroj. Ce la lito de unu el 
la dormantaj infanoj sidis Flora. ŝia jŭna vizaĝo 
aspektis profunde enpensa kaj maltrankvila. Multfoje 
ŝiaj okuloj turniĝis al la pordo kun esprimo de streĉita 
atendo. Ce ĉiu brueto en la koridoro ŝia vizaĝo ekpaliĝis, 
kaj ŝiaj brodantaj manoj ektremetis. Fine la pordo 
malfermiĝis, kaj sinjoro Stubbs eniris. Flora leviĝis kaj 
etendis al li la manon. 

— Kara Marinjo dormas —ŝi flustris kaj, reŝponde al 
demandanta, zorga rigardo en la vizaĝo de la patro, ŝi 
diris plue;—Jes, ŝi nun fartas iom pli bone. Hieraŭ 
nokte ni pasigis tre zorgoplenajn horojn. Okazis kriza 
momento. Mi restis la tutan nokton ĉe ŝia lito ĝis la 
kvina horo matene; sed nun mia onklo diras, ke, 
trapasinte tiun ĉi krizon, ŝi povas resaniĝi. 

Sinjoro Stubbs, pri kiu oni povis rimarki ŝanĝon je 
pliboniĝo rilate lian mienon kaj eksteraĵon, ame rigardis 
la vizaĝon de la dormanta knabineto, kaj du larmoj 
malsekigis liajn okulojn. Ekprenante la manon de la 
juna flegistino, li diris mallaŭte: 

— Vi estas bona anĝelo, fratino Flora. Mi ĉiam sentos 
por vi profundan dankecon. 

Flora ne faris respondon. ŝia koro batis, kvazaŭ ĝi 
volus krevi. Eksidinte ŝi faris signon al la viro, ke li 
ankaŭ sidiĝu. Dum kelkaj minutoj regis silento en la 
ĉambro, tiel ke la knabino timis, ke la vizitanto povas 
aŭdi ŝian furioze batantan koron. Sinjoro Stubbs 
rompis la silenton, demandante: 

— Kie estas la etulino, kiu kuŝis en tiu liteto ? 

— ŝi mortis hodiaŭ matene por esti kun Li, kiu amas 
infanojn kaj ankaŭ ĉiujn plenkreskulojn, eĉ pekulojn. 

Ree ekregis peza silento. Poste aŭdiĝis la trankvila 
voĉo de la knabino : 

— Mi kredas, sinjoro Stubbs, ke vi vere estas dankema. 
Nu, mi estas tre, tre malfeliĉa, kaj mia koro preskaŭ 
rompita. Ne nur mia koro, sed ankaŭ tiu de viro, kiun 
mi amas pli, ol mian propran vivon. 

Du larmoj briletis en ŝiaj malhelaj, belaj okuloj. La 
viro kortuŝite interrompis ŝin : 

— Vere, fratino Flora ? Vi ? Vi mirigas min. 

— Kaj vi povas helpi al mi. 

— Mi, mia bona anĝelo ? Mi ? 

—J es - 

— Kredu min, mi estas tute je via dispono ; mi estas 
via sklavo. 

— Mi kredas vin,—simple rediris la knabino.—Nu, 
antaŭ ol mi montros al vi kelkajn skribaĵojn, kiujn vi 
sendube rekonos, mi volas diri al vi, ke mi ĉiam estos 
via amikino. 

Sinjoro Stubbs rigardis la parolantinon kun granda 
miro:—Dankon,—li respondis, maltrankvile demandante 
sin, kio sekvos. Flora prenis de la piedo de la lito kover- 
ton kaj, elpreninte el ĝi kelkajn paperojn, ŝi diris plue : 

— Diru al mi malkaŝe, sentime, kiu instigis vin skribi 
tiujn ĉi leterojn al la hinda princido ? Sinjoro Vilfrido 
Gallimore estis maljuste kulpigita pri tiu afero ; ĉu ne ? 

Sinjoro Stubbs aspektis konsternite, kaj lia mano, 
kuŝanta sur la littuko ektremis. Ne povante elteni la 
petegantan rigardon de la knabino el ŝiaj profundaj, 
puranimaj okuloj, li kliniĝis kaj senvorte rigardis la 
plankon antaŭ si. 

Post momento Flora ektuŝis la manon kuŝantan sur 
la genuo de Y viro kaj petegis : 

— Diru al mi la veron, kara sinjoro Stubbs. 

La videble korpremita viro levis la okulojn, rigardis 
momenton en la vizaĝon de la knabino kun granda 
emocio kaj ekparolis : 

— Mi ne povas, mi ne volas mensogi al vi, fratino 
Flora ; la sinjoro nomita en tiu ĉi mal . . . en tiu 

letero, sinjoro Gallimore—mi jam forgesis la nomon— 
estas tute senkulpa. 

— Dankon al Dio ! 

— Mi estis tia malsaĝulo, ke mi lasis tiun mal . . . 
pardonu, tiun friponan junan advokaton konsentigi 
min skribi tiujn leterojn. Ho! Kiom da fojoj mi 
malbenis . . . pardonu, fraŭlino, jes, malbenis tiun tagon! 

Aŭdante la vortojn “ juna advokato ” Flora morte 
paliĝis ; teruraj, kaptumigaj pensoj tumulte trakuris 
ŝian kapon. Sinjoro Stubbs, ne rigardante ŝin, daŭrigis 
en penta humoro : 

— Je miŭ granda bedaŭro, mi devas konfesi, fraŭlino, 
ke mia vivo en la pasinteco ne ĉiam estis neriproĉinda, 
sed mi volis, ho, mi tiel forte penadis, reformi min, kiam 
venis tiu tento. Sed la mono faris al mi nenian bonon, 
krom tio ke mi per ĝi pagis kelkajn premantajn ŝuldojn. 
Kontraŭe, ĝi fariĝis por mi vera malbeno, kaj nun ĉiom 
jam estas—kun mangesto—maldensa aero. Sed la 
sumon, kiun proponis al mi advokato Broadbent . . . 

— Ho, mia Dio !—ekĝemis la knabino.—Ne povas 
esti en Londono du advokatoj Broadbent. Ho ve ! Mi 
nun klare vidas ĝin. Kiel blinda mi estis. Ho, mia 
propra frato ! 

Sinjoro Stubbs salte leviĝis terurigite de la efekto de 
siaj vortoj, timante ke la knabino svenos. 

— Ho, mia kara fraŭlino,—li diris,—mi treege 
bedaŭras, mi ne sciis, ke sinjoro Broadbent estas via 
frato. Mi ja nur konis vin kiel, “ fratino Flora.” Volu 
pardoni min. 

— Mi havas nenion por pardoni. Mi mem estas 
riproĉinda pro mia blindeco. 

— He, Stubbs ! Cu ni povas interŝanĝi kelkajn vortojn 
private ? 

— Cu tio estas vi, advokato Broadbent ? Kion vi 
deziras ? 

— Ni iru en la gastejon “ Reĝo Georgo,” for el tiu 
ĉi amaso. La afero estas grava. 

La ĵus travivita sceno ĉe la lito de lia filineto faris 
fortan impreson sur la koron de sinjoro Stubbs. Li sentis 
sin tre malkontenta je si mem, kaj ĝuste la persono, en 
la tuta mondo, kiun, en tiu ĉi momento, li ne deziris vidi, 
estis advokato Broadbent. Li do respondis iom mal- 
ĝentile : 

— Ne bezone estas iri en drinkejon. Vi povas diri ĉi 
tie, kion vi volas diri. Neniu aŭskultos nin. 

La neatendita malĝentileco de sinjoro Stubbs antaŭ- 
sentigis al Leo Broadbent nenion bonan kaj igis lin eĉ 
pli malbonhumora, ol li jam estis, kaj malpli singarda. 

— Bone,—li diris,—jen estas kvieta angulo apud la 
preĝejo. Mi nur deziras averti vin, en la okazo, se iu 
volus alkonduki vin al perfido, ke vi estu singarda. 

— Jes, mi estas singarda,—estis la malĝentila res- 
pondo. 

— Mi avertas vin pro via propra utilo. 

— Efektive ? 

— Jes, amiko Stubbs,—akre rediris la juristo,—ĝi 
estus por vi malbonega afero. 

— Kiel, sinjoro advokato ? 

— Mi nur bezonas rememorigi al vi la Telfer ’an aferon 
sur la ŝipo “ Hibernio. ,, 

Sinjoro Stubbs ekridis malestime, sed ne sen ioma 
maltrankvilo, kiun li penis kaŝi. 

— Ho !—li demandis.—Cu sinjoro Kettle aŭ sinjoro 
Samson Tritton babilaĉis kun vi pri tiu enterigita afero ? 
Ili ne sciigis al vi tro multe, mi vetas dek funtojn 
kontraŭ pantalonbutonon. Ne, advokato, provu alian 
rimedon. Ni—tio estas sinjoroj Kettle kaj Tritton kaj 
mi—ni scias tro multe unu pri la aliaj por reciproka 
kulpigado. 

Sinjoro Broadbent, alprenante voĉtonon, per kiu li 
volis ŝajnigi, ke li scias pli, ol li volas malkovri, diris :— 

Vi povas ja preni indiferentan aspekton, sed memoru, 
ke vi estas kvazaŭ en niaj manoj. 

— Cu mi ridis ?—demandis sinjoro Stubbs distrite, 
—mi havas nenian kaŭzon por ridi. Mi neniam sentis 

min pli malgaja en mia tuta vivo kaj mi malbenas la 
tagon, kiam mi konatiĝis kun vi. Kiaj ajn estos la 
sekvoj—mi mokas ilin—mi diras al vi, advokato, ke 
jam estas tro malfrue por via bonkora averto. Via 
fratino scias ĉion. 

Leo Broadbent murmuretis malbenon pro senpova 
kolerego. 

— Bone, Stubbs, malsaĝulo,—li siblis,—la sekvaĵoj 
falu sur vian kapon. 

— Bone ; ili falu. Mi volonte malkovrus viajn fri- 
ponaĵojn al la tuta mondo, se ne pro via dolĉa, anĝela 
fratino Flora. Pro ŝi—ĉu vi aŭdas ?—pro ŝi mi ne 
flustros al iu unu vorton pri tiu malbenita afero. Bonan 
nokton, sinjoro advokato. 

Ne atendante rediron, sinjoro Stubbs lasis Leon 
Broadbent kaj foriris. Tiu ĉi staris apud barilo, 
ĉirkaŭanta la katedralon “ Southwark,” en furioza 
humoro. La estonteco aspektis tre mallume ; la realiĝo 
de liaj revoj ŝajnis al li forigita ekster la limojn de ebleco. 
Malaperantaj en maldensan aeron estis liaj plej ŝatataj 
esperoj : edziĝo kun Doroteo Parkinson, aneco de 1 ’ 
parlamento por la elekta distrikto de Romfordo, rapida 
promocio profesia k.t.p. Subite li rememoris, ke, ĉar 
hodiaŭ estas mardo, lia onklo iros hejmen de la hospitalo 
je frua horo por pasigi la vesperon ludante ŝakojn 
kun aro da amikoj. Li nepre devas,—li decidis,—paroli 
kun Flora hodiaŭ, antaŭ ol ŝi havos okazon sciigi la 
novaĵon al onklo Graham. Ne,—plue li diris al si en la 
pensoj,—mi ne volas tiel facile cedi al la sorto. Cio 
estas perdota, kaj nur ekstremaj rimedoj povossavi min. 

Li skribis mallongan komunikaĵon en la lumo de 
lucerno en la vestiblo de la katedralo kaj donis ĝin al unu 
el la viroj, kiujn oni ĉiam povis trovi apud la gastejo 
“ Reĝo Georgo ” atendantajn okazan komision, dirante : 

—Penu venigi tiun ĉi letereton en la manon de 
flegistino en la hospitalo Guy, nomita “fratino Flora.” 
Estu tre singarda. Staru apud la ekstera pordego kaj 
petu iun oportunan enirantan personon, ke li aŭ ŝi 

bonvolu preni sur sin la taskon. Tio estas tre grava, 
urĝa afero. Mi atendos vin ĉi tie. 

Post kvaronhoro la viro revenis kaj sciigis Leon, ke 
li transdonis la letereton al eniranta flegistino, kiu 
promesis tuj serĉi sian koleginon. Paginte al la viro 
promesitan trinkmonon la juristo eniris en la tombejon 
ĉirkaŭantan la katedralon kaj sidiĝis sur ŝtonan platon 
de tombo por atendi kaj por ree rigardadi la situacion. 
Post kelkminuta medito K ekleviĝis,ŝtelirisenlapreĝejon 
kaj reaperis portante en la mano malgrandan Biblion. 
Plua kvaronhoro pasis, dum Leo atente rigardis la 
ĉirkaŭbarilan pordon. Fine vidiĝis ĉe tiu pordo virina 
figuro de apenaŭ meza kresko, vestita per longa kapoto, 
kies kapuĉo preskaŭ tute kaŝis ŝian vizaĝon. Mal- 
rapide, per ŝanceliĝantaj paŝoj la virino alproksimiĝis 
al la viro atendanta ŝin. Malantaŭen ĵetinte la kapuĉon, 
ŝi ekrigardis lin. ŝia vizago estis mortepala, kaj la 
ruĝaj pro plorado okuloj montris ekscititan animstaton, 
duonfrenezan pro timego. 

— Leo !—La trilitera vorto esprimis samtempe akran 
kordoloron, aman riproĉon kaj kompaton. 

— Tiu viro Stubbs ĵus sciigis min, ke li komunikis al 
vi malagrablegan novaĵon, Flora. Kiom ajn mi tion 
bedaŭras, mi nun staras vizaĝon kontraŭ vizaĝo kun 
faktoj, kaj mi devas kontraŭbatali ilin. 

La vortoj, kvankam nelaŭtaj, estis parolitaj treege 
malbonhumore, preskaŭ furioze, tiel ke Flora surprizite 
kaj timigite malantaŭenpaŝis. 

— Do, estas vere ? Ho, Leo, kiel ajn vi povis . . . 

— Ni ne priparolu tiun demandon nuntempe, Flora,— 
respondis la frato akre,—la afero estas farita kaj ne 
povas esti malfarita. Aŭskultu do: Neniu—ĉu vi 
komprenas ?—neniu iam devas ekscii pri tiu ĉi afero. 
Pripensu, kio dependas de via silento : la honoro de 
malnova fiera familio, mia estonteco kaj tiu de la fratoj. 
Rilate min, via silento ebligas feliĉon kaj brilan karieron ; 
kaj perfido kaŭzos absolutan ruiniĝon. 

Flora malespere premis al si la manojn : 

— Ho, Leo,—ŝi diris kun ĝemo,—mia kapo estas tiel 
konfuzita, ke mi preskaŭ ne povas pensi, des malpli fari 
decidon. 

— Tamen, vi devas fari deddon. 

— Kiel mi povos ? Mi ja amas vin, Leo, kaj ĉiun el 
nia familio kaj la honoron de la familio. Ho ! Tio estas 
terura; sed kiel mi povus restigi tiun ĉi kulpigon sur 
nobla, sentema homo, sciante, ke li estas senkulpa ? 

. —Vi devas tamen fari decidon laŭ mia volo, Flora. 
Unuflanke vi havas la honoron kaj feliĉecon de tuta, 
altestimata familio, via familio; kaj aliflanke la aferon 
de sola sensignifulo, kies deveno estas vualita per malen- 
viinda mistero, kaj . . . 

Flora, ekflamiĝante, interrompis la fraton : 

— Vi ne havas rajton tiel paroli pri unu el la plej 
noblaj kaj altanimaj viroj ! Mi nun ekkomprenas, kial 
li ne volis meti tiun ĉi aferon en la manojn de la polico ; 
mi nun scias, kial li preferis porti tiun makulon sur sia 
nomo kaj, kun rompita koro, sin mem ekzili. 

— Ne estu sentimentala, Flora,—Leo rediris,—vi 
devas forgesi ĉion ĉi tion. Mi kunportis Biblion. Vi 
devas solene ĵuri per tiu ĉi Biblio, ke vi neniam flustros 
al iu eĉ unu vorton pri tio, kion vi scias. 

— Neeble ! Mi estas preta fari ĉion, kion vi povas 
esperi, sed mi ne ĵuros. 

— Vi devas; tuj ! 

Flora tremis per la tuta korpo. 

Leo metis unu manon sur la ŝultron de la fratino, 
antaŭenklinis la kapon kaj per minacanta, furioza mieno 
rigardegis al ŝi en la okulojn : 

— Flora,—li diris,—mi estas malespera, freneza ; vi 
devas silenti por ĉiam, kvazaŭ vi estus forgesinta. Cu 
vi komprenas ? Mi ĝisvenis absolutan ekstremaĵon 
. . . kaj . . . mi ne ŝanceliĝos uzi la plej ekstremajn 
rimedojn. 

Flora rigardis la parolanton per timegitaj kaj kon- 
stemitaj okuloj. Subite ŝi eligis ŝirantan krion, sin turnis 
kaj forkuris. Momenton poste ŝi malaperis en la mallumo. 

La sekvintan tagon, je la sesa horo vespere, doktoro 
Graham alvenia kaleŝe antaŭ la pastrejo Sta. Kutberto. 
Servistino kondukis lin en ĉambron, en kiu troviĝis 
sinjoro kaj fraŭlino Parkinson, priparolante post la 
temanĝo paroĥajn aferojn. La vizaĝo de la veninto estis 
pala kaj montris signojn de granda maltrankvilo. Li 
ekparolis ekscitite : 

— Pardonu, sinjoro pastro kaj fraŭlino Parkinson, 
ke mi ĝenas vin. Mi estas doktoro Graham. Mi scias, 
ke vi ambaŭ kun kortuŝa sindonemo interesiĝas pri mia 
juna nevino. Vi malĝojos ekscii, ke Flora malaperis de 
la sepa horo hieraŭ vespere ! 

La gefratoj leviĝis ĉe la eniro de la vizitanto : 

— Malaperis ?—ambaŭ ekkriis. 

— Jes,—doktoro Graham respondis malgaje,—kaj mi 
devas riproĉi min pro tio, ke mi permesis al ŝi sin okupi 
per tiu esploro ; ĉar mi tute ne dubas, ke ŝia malapero 
iel rilatas al tiu afero pri Vilfrido Gallimore. 

— Pli ol verŝajne ;—kunsente diris la juna pastro,— 
mi tre avertis la knabinon pri eblaj danĝeroj ; ĉar mi 
suspektis, ke ŝi havos aferon kun tre ruza, senskrupula 
friponaro. Tamen, postaj okazintaĵoj kredigis min, ke 
Dia antaŭzorgo direktas tiun ĉi aferon. Mi plue avertis 
ŝin, ke, eble, la solvo de la mistero liveros al ŝi malmulte 
da kontenteco. 

La kuracisto ekrigardis kun miro kaj maltrankvilo 
unue sinjoron Parkinson, poste ties fratinon kaj ree la 
sinjoron, sed ne faris demandon pri la signifo de la lasta 
frazo. Doroteo estis pala sed trankvila : 

— Volu sidiĝi,—doktoro Graham,—ŝi diris. Tio estas 
terura afero, kiu postulas niajn plej energiajn, unuigitajn 
penojn. Mi jam kore amas tiun dolĉan, altaniman knab- 
inon kaj mi tutkore metas min je via dispono. 

233 

— Vi povas senrezerve kalkuli ankaŭ je mia helpo,— 
aldiris Filipo Parkinson varme. 

— Dankon, dankon, karaj amikoj,—fervore diris la 
kuracisto,—mi atendis tion kaj mi estos al vi tre danka 
pro via helpo. Ankaŭ mi, sinjoro pastro, zorge avertis 
Flora’n pri la grandaj danĝeroj, kiujn tia esploro pre- 
zentos, kaj longe mi kontraŭstaris ŝiajn petegojn. Sed 
ŝi estis tiel malfeliĉa, ke fine mi venkiĝis per ŝiaj larmoj 
—la plej danĝera armilo de virinoj, sinjoro pastro—kaj 
permesis, ke ŝi starigu tiun monkolekton. Ho, mi ne 
povas diri al vi, kiom tiu ĉi malfeliĉaĵo maltrankviligas 
min. 

De 1’ komenco fariĝis evidente por Filipo kaj Doroteo, 
ke tiu ĉi sortobato konfuzegis tiun faman, lertan 
kuraciston. En la plenumado de siaj profesiaj devoj li 
estis ĉiam decidema, energia kaj saĝa, sed nun li fariĝis 
ŝanceliĝema kaj nedecidema. Post kiam la gefratoj 
sciigis al la direktoro tiom, kiom ŝajnis al ili konvena, 
tiu ĉi konigis al ili jenajn postajn okazintaĵojn : iom 
antaŭ la kvara horo, la pasintan tagon, sinjoro Stubbs 
ree vizitis sian filinon kaj havis longan interparolon kun 
Flora. Unu el la ceteraj flegistinoj preterpasis en la 
koridoro, kiam la viro adiaŭis Floran, kaj ŝi rimarkis, 
ke ili ambaŭ estas ekscititaj kaj tre malgajaj. Ili 
disiĝis tre amike. Cirkaŭ unu horon poste alia 
kunflegistino transdonis al ŝi letereton, kiun ŝi ricevis 
de nekonata viro staranta apud la ekstera pordego. 
Inter la sesa horo kaj kvarono post la sesa la pordisto 
vidis la knabinon rapide trapasantan la pordegejon, 
vestita per la kapoto, kiun ŝi surhavis, alvenante 
de Long-Seaton antaŭ ok monatoj. Car la kapuĉo 
kovris ŝian kapon, li ne povis vidi la vizaĝon, sed la 
viro estis tute certa, ke tio estas fratino Flora. ŝi 
evidente deziris eviti esti rekonita, kaj la pordisto, 
sciante, ke ŝi estas la nevino de Pdirektoro, ne alparolante, 
lasis ŝin eliri. Je la sepa akurate amiko de doktoro 
Graham, farmaciisto, kiu loĝas ĉe la strato Nezvington 
Butts kontraŭ la preĝejo Sta. Georgo, ekvidis la knabinon 

preterpasi, vestitan per tiu sama kapoto kaj irantan 
suden en la direkto al fama stratkruciĝo, nomita, laŭ 
malnova hotelo tiea, “ Elefanto kaj Ksjstelo.” ŝia kapo 
estis nekovrita. La farmaciisto deziris al ŝi bonan 
vesperon, sed ŝi estis tiel enpensa, ke ŝi ne aŭdis lian 
saluton. Spite multpena, zorga serĉado tio estis la tutaĵo 
de konataj faktoj. Sinjoro Stubbs estis nekhejme nek en 
la oficejo, kiam doktoro Graham tien venis ; kaj sinjorino 
Stubbs tute ne povis lumigi la misteron. La kompatinda 
virino tremis pro eksciteco kaj timo kaj preskaŭ ne povis 
klare paroli. Leo Broadbent ne estis vidinta ŝin. 
Doktoro Graham parolis kun li nur du-tri minutojn en la 
vestiblo de la juĝejo, ĉar li estis tuj pledonta en grava 
proceso. La frato aspektis tre maltrankvila, sed de tiam 
ankoraŭ ne vidiĝis en la hospitalo. 

Pli ol unu fojon dum la rakontado de la direktoro la 
gefratoj interŝanĝis signifoplenajn rigardetojn. La plej 
malbona antaŭtimo plenigis iliajn pensojn, sed ili detenis 
sin de aludo pri ili. Filipo Parkinson demandis: 

— Sinjoro direktoro, ĉu vi jam metis tiun ĉi aferon en 
la manojn de la polico ? 

La demando videble embarasis doktoron Graham. 

— Ankoraŭ ne,—li respondis,—ne oficiale. Kom- 
preneble mi iom ŝanceliĝas fari privatan aferon publika 
konataĵo. Sed la estro de la polica suboficejo de mia 
distrikto estas iama paciento mia; mi konas lin intime, 
kaj al li mi konfidis la aferon private. Li nun prizorgas 

£ in *. 

Gis tiam Doroteo malmulte parolis, sed des pli vigle 
laboris ŝia cerbo. 

-r- Cu vi permesos, sinjoro direktoro, ke mi faru 
proponon ?—ŝi demandis. 

— Certe, tre volonte, kara fraŭlino. 

— Mi konceptis ideon, ankoraŭ neklaran ideon, kiun, 
tamen, mi tre deziras ellabori. Cu vi bonvole metos je 
mia dispono vian kaleŝon en la daŭro de unu aŭ du 
horoj ? 

Ambaŭ viroj ekrigardis la knabinon kun miro. 

— Kia peto, Doroteo !—diris ŝia frato per riproĉa tono. 

— Mi volonte kaj danke faros tion, fraŭlino Parkinson, 
se vi pensas, ke vi povos solvi tiun ĉi misteron ;— 
respondis la kuracisto. 

Filipo penis malkonsili ŝin :—Kara Doroteo, pripensu; 
vi vidas, ke tiu ĉi esploro enhavas multe da danĝero. Cu 
vi ne volas almenaŭ sciigi al ni ion pri via plano ? 

— Ne kontraŭkonsilu min, kara frato,—respondis la 
knabino,—mi plivole ankoraŭ ne parolus pri mia projekto. 
Mi estos sufiĉe singarda ; ne timu. 

Duonhoron poste Doroteo alvenis per la kaleŝo de V 
direktoro Graham ĉe angulo de la strato Union. ŝi 
elirisella veturilokaj demandis preterpasantanknabinon, 
kie loĝas sinjoro Stubbs. 

— Jen,—respondis la knabino,—la tria, kvara domo 
post la arkaĵa pordego, tie, kie staras viro kun hundo. 
Li loĝas sur la unua etaĝo. 

Doroteo eniris la montritan domon. Sur la antaŭ- 
pordejo de la unua etaĝo du knaboj brue ludis balanc- 
ĉevalon, kaj el duonfermita pordo venis bruaĉo de aliaj 
malpacantaj infanoj. 

— Cu la patro estas hejme ?—ŝi demandis. 

— Jes,—ekkriis la phaĝa knabo, sidanta sur la ĉevalo, 
—li vespermanĝas kun la patrino. Iru, Joĉjo, rapidu, 
diru al la patro, ke sinjorino venis por viziti lin. 

Momenton poste sinjoro Stubbs aperis sur la sojlo kun 
nepura buŝtuko alkroĉita al lia ampleksa veŝto. Sur lia 
dika, ruĝa vizaĝo montriĝis vigla scivolemo, sed, ekvid- 
ante nekonatan sinjorinon li tuj aspektis ĉagrenite. 
Tamen li tre ĝentile klinsalutis ŝin. Doroteo parolis la 
unua : 

— Supozeble mi havas la plezuron vidi sinjoron 
Stubbs ? 

— Tio estas mia nomo, sinjorino ; via servisto. 

— Mi petas pardonon, sinjoro Stubbs, ke mi ĝenas vin 
dum via vespermanĝo, sed la afero, kiu venigas min ĉi 
tien, estas tre urĝa. 

— Tute negrave; ni estis tuj finontaj. Cu mi povas 
peti vin eniri ? 

Dume la infanoj scivojeme amasiĝis malantaŭ la 
patro; kaj super ifia bruo aŭdiĝis la akra voĉo de la 
patrino : 

— Ne estu tiel malĝentilaj ; tuj foriru en la kuirejon. 
Joĉjo, Hugo, Helenjo,—ĉu vi aŭdas ?—en la kuirejon ! 

Sekvata de gesinjoroj Stubbs, Doroteo eniris la salon- 
eton. Sinjorino Stubbs havis zorgoplenan kaj mal- 
trankvilan mienon. 

— Cu via vizito rilatas al la subita malapero de fratino 
Flora ?—ŝi demandis. 

— Jes, sinjorino Stubbs. Mi estas intima amikino 
de fraŭlino Broadbent—Doroteo Parkinson estas mia 
nomo—kaj, kompreneble, mi estas ĉagrenegita pro tiu 
neatendita okazintaĵo. 

— Kia terura afero tio estas !—ekkriis la virino. Tia 
dolĉa, bonkora knabino ! Mi ne ĉesis plori, de kiam 
doktoro Graham venis hodiaŭ posttagmeze. 

— Kaj mi ankaŭ, mi sentas grandan korpremon pro 
tiu ĉarma fraŭlino,—diris ŝia edzo. 

— Nu, sinjoro Stubbs, mi venis por peti, ke vi helpu 
al mi trovi ŝin. 

La geedzoj rigardis la parolantinon kun miro. Doroteo 
diris plue : 

— Vi ja vidis ŝin laste. Vi estas lerta multsperta viro 
kaj vi funde konas Londonon. Cu vi volas tuj akompani 
min ? Mi povos sciigi al vi survoje—la kaleŝo de doktoro 
Graham atendas nin ekstere—per kio vi povos esti al mi 
utila.’ 

— Certe, sinjoro Stubbs, vi nepre devas iri kun la 
sinjorino !—ekkriis la edzino. 

— Tre volonte,—repondis la alparolito,—se mi iel 
povos esti utila en tiu ĉi malfefiĉa afero, mi tuj estos je 
via dispono. 

Malgraŭ la avideco kaj preteco, kun kiuj li parofis, 
Doroteo kaptis momentan rigardon de maltrankvilo en 
la okuloj de la viro. 

— Dankon,—ŝi diris ĝoje,—mi estas tre kontenta. 
Nu, ni foriru senprokraste, sinjoro Stubbs. Jam mal- 
fruiĝas, kaj ni ne havas momenton por perdi. Vi 
pardonos—cu ne, sinjorino Stubbs ?—ke mi tiel sencere- 
monie forprenas vian edzon. 

Kiam ili estis sur la strato, Doroteo diris al la veturi- 
gisto: 

—Bone ; al la placo Bloomsbury. 

Ili eniris la kaleŝon. Doroteo la unua parolis : 

— Mi esperas, sinjoro Stubbs, ke vi pardonos min; 
sed mia ĉefa deziro estis paroli kun vi sola, ne antaŭ via 
edzino. Mi ne scias, ĉu vi jam divenis mian celon . . . 

— Ne, fraŭlino,—mi ne scias, kion vi celas. 

La knabino, devigante sin paroli trankvile, sed 
efektive tremetante, diris plue: 

— Mi fidas vian aldonitecon al tiu nobla, dolĉa 
knabino, kiu, oni povas diri, savis la vivon de via kara 
filineto. Nu, mi havas kaŭzon por timi—tion mi diras 
al vi kaŝe kaj fidante vian honoron kaj vian diskretecon 
—ke la kompatinda knabino fariĝis viktimo aŭ de sia 
frato, advokato Broadbent, aŭ de la direktoroj de la 
PentukPa kompanio. 

— Efektive ? 

Doroteo ne povis vidi la vizaĝon de la viro, kiu sidis 
kontraŭ ŝi en la malluma kaleŝo, sed ŝi plene sentis, ke 
la esprimio de miro en lia voĉo estas nur ŝajnigita. Li ne 
demandis, kiuj estas la aluditaj direktoroj. ŝi do kuraĝ- 
iĝis kaj daŭrigis : 

— Hieraŭ, iom post la kvara posttagmeze, vi faris 
konfeson al fratino Flora—ĉu ne ?—kaj informis ŝin, 
ke la instiginto de iuj leteroj estas advokato Leo Broad- 
bent. 

Car sinjoro Stubbs ne tuj respondis, Doroteo aldiris 
milde :—Vi havas nenion por timi. 

Post momento li ekparolis kun ĝemo : 

— Jes; bedaŭrinde mi ne sciis, ke Leo Broadbent 
estas ŝia frato. Mi sentas fortan korpremon, tial ke mi 
per tio senscie kaŭzis al ŝi kordoloron. 


Digitized by Google 



MIRINDA AMO 239 

— Cu io okazis, kio supozigas vin, ke ‘sinjoro Broad- 
bent scias, ke lia fratino eltrovis lian friponaĵon, aŭ, ke 
la hindaj komercistoj, Tritton kaj Kettle, suspektis la 
knabinon pri danĝeraj intencoj ? 

La respondo de la viro estis senŝanceliĝa : 

— Rilate la advokaton, jes. Mi ne scias, kiel tio 

prosperis al li, sed tiu ruzulo, per iaj rimedoj, sciiĝis, ke 
lia fratino trovis postesignojn de la . . . nu, de la 

malbonfarintoj. Li ankaŭ, pro ia kaŭzo, timis, ke mi 
perfidos lian sekreton. Li embuskis min apud la suda 
fino de la ponto “ London,” kiam mi elvenis el la hospitalo* 
Li minacis min per ĉiuspecaj malbonaj sekvoj, sed 
mi mokis lin kaj diris al li, ke mi jam konfesis al lia 
fratino. Volu kredi, ke mi tre hontas pri la rolo, kiun 
mi ludis, kaj ke mi kaŭzis tiom da kordoloro al tiu dolĉa, 
aminda knabino kaj al ŝia nobla amanto. Rilate al 
Kettle kaj Tritton mi tute ne scias, kiom ili suspektas, 
sed mi konjektas, ke, aŭ ili avertis lin, aŭ li avertis ilin. 
Tamen, se Kettle kaj Tritton timus realan danĝeron, ili 
certe tuj parolus kun mi. 

— Dankon, sinjoro Stubbs ; mi estas tre kontenta 
aŭdi tion. Nun, diru al mi, mi petas, kiam kaj kie vi 
disiĝis. 

— Mi lasis lin starantan apud la barilo de la katedralo 
en Southwark ĉirkaŭ kvarono antaŭ la sesa horo, ĉar mi 
atingis mian hejmon kvin minutojn post la sesa akurate. 
Sinjoro Broadbent estis furioza kaj malespera. Malgraŭ 
lia ruzeco, ŝajnas al mi, superruzis lin la kapeto de tiu 
lerta flegistino. 

— Dankon. Tio estas ĉio, kion mi deziris sciiĝi. Mia 
amiko,—Doroteo parolis petege,—ĉu vi volas plue helpi 
al mi por iamezure malfari la malbonon, kiun vi faris ? 

— Certe,—respondis la viro fervore,—mi estas tute 
je via dispono, nur mi preferus labori kaŝe, por ke mia 
nomo ne fariĝu tro elstaranta. 

— Kompreneble. Ne timu. Mi iros rekte al sinjoro 
Broadbent kaj, intertempe, ĉu mi povas peti vin, ke vi 
vizitu sinjoron Alfredon Brent. Li loĝas ĉe la strato 

Theobald, flanke de la hotelo “ Ruĝa Leono.” Sciigu 
al li, kiom vi volas—nenion se vi preferus—kaj petu lin, 
ke li bonvolu viziti nin morgaŭ matene kiel eble plej frue 
ĉe la pastrejo Sta. Kutberto en Aldgate. Kaj vi, ĉu 
vi povos veni por interkonsiliĝi kun mia frato, pastro 
Parkinson, kaj mi ? Je la deka horo ? Dankon. 

— Cu sinjoro Broadbent estas hejme, sinjorino ?— 
demandis Doroteo la dommastrinon de la juna advokato. 

— Ne, sinjorino,—respondis la virino,—li iris al sia 
klubo. Li iras tien ĉiumerkrede. 

— Cu li vizitis la klubon hieraŭ vespere ? 

— Ne, li restis hejme hieraŭ nokte. 

— Cu vi bonvole diros al mi, kiam sinjoro Broadbent 
revenis hejmen hieraŭ vespere, sinjorino Sharpe ? 

Sinjorino Sharpe rigardis la demandantinon kun miro 
kaj malplezuro : 

— Cirkaŭ la sepa horo, mi pensas,—ŝi respondis 
malafable. Sed, ĉu mi povas scii, kiu vi estas, kiu faras 
tiom da demandoj pri sinjoro Broadbent ? 

— Ho, jes,—respondis Doroteo ridetante,—mia nomo 
estas Parkinson, fraŭlino Doroteo Parkinson. Ni estas 
malnovaj amikoj liaj, vi scias. Cu la klubo, al kiu iris 
sinjoro Broadbent, estas la Konstitucia Klubo en Pall 
Mall ? Dankon. Bonan nokton, sinjorino Sharpe. 

La dommastrino mire rigardis la figuron malaperantan 
tra la koridoro : 

— Stranga knabino !—ŝi diris al si en la pensoj.—Tro 
milda kaj serioza, por esti flirtulino. Impona personeco, 
eleganta kaleŝo kaj tre simpla vesto ; strange ! 

Duonhoron poste Doroteo demandis livree vestitan 
pordiston de la Konstitucia Klubo, ĉu sinjoro advokato 
Broadbent estas ĉi tie. 

— Jes, sinjorino,—respondis la pompa livreulo, scivo- 
leme rigardante la venintinon de 1’ kapo ĝis la piedoj,— 
volu eniri tiun ĉi antaŭĉambron kaj volu sidiĝi. Kiun 
mi anoncos ? 

— Fraŭlinon Parkinson. 

Doroteo eniris la akceptejon. Ĝi estis lukse meblita 
ĉambro, en kies mezo staris ronda masiva tablo de neor- 
dinara grando. Sur tiu ĉi tablo troviĝis mansonorilo kun 
longa ebona tenilo. Ekvidinte tion Doroteo stariĝis ĉe 
la tablo kaj metis la dekstran manon sur la tenilon de la 
sonorilo. Tra peza, porda kurtenego, kiu multfalde 
pendis de riĉa kornico ĝis polurita planko, aŭdiĝis el 
apuda ĉambrego, malklara bruo de multaj personoj. 
Post kelkaj minutoj, dum kiuj la koro de la knabino 
fortege batis, la du partoj de la kurteno disiĝis, kaj Leo 
Broadbent eniris la ĉambron kun feliĉa rideto sur sia 
alloga vizaĝo. 

— Ho, bonan vesperon, fraŭlino Parkinson,—li ek- 
kriis gaje,—kia neatendita plezuro ! 

Doroteo malatentis lian etenditan manon kaj, akre 
rigardante al li en la okulojn, ekparolis : 

— Kie estas Flora ? 

La kutime iom pala vizaĝo de la juristo fariĝis ankoraŭ 
nuancon pli pala, kaj, dum momento, aperis en liaj 
okuloj rigardo kvazaŭ de subite timigita besto. Sed tuj 
li reakiris iamezure sian memregadon. Per tono de 
voĉo, kiu montris bone ŝajnigitajn ĉagrenon kaj mal- 
komprenon, li respondis : 

— Vi alparolas min, fraŭlino Parkinson, laŭ maniero, 
kiun mi ne komprenas. 

— Tamen, vi bone komprenas,—rediris la knabino 
kun flama, penetrema rigardo,—vi scias, ke Flora subite 
malaperis, kaj vi scias, kie ŝi estas. 

— Sed mia kara . . . 

— Ne “ miakara ”-umu min, mi petas. Vi devigis 
ŝin hieraŭ vespere je la sesa horo renkonti vin, por mal- 
helpi, ke ŝi diskonigu viajn abomenindaĵojn. Aŭskultu ! 
Mi konas tutan vian krimon de Pkomenco ĝis tiu ĉi 
malnoblega ago kontraŭ via propra fratino. Vi vidas 
tiun ĉi sonorilon. Se vi ne tuj malkaŝe eldiros, kio 
fariĝis de Flora, mi furioze sonorigos kaj sciigos al la 
tuta klubanaro, kia fripono vi estas. 

Kvankam Leo Broadbent klare sentis, ke la “ludo 

finiĝis, ,> li penis unu fojon plu elturniĝi el tiu senespera 
situacio. Kun ŝajnaj malvarmeteco kaj trankvileco li 
demandis : 

— Cu vi ne tratas tro libere al la banko de via propra 
imago, fraŭlino Parkinson ? 

— Tute ne. Mi posedas la leterojn mem, kiujn vi 
skribigis al la princido kaj mi konas la skribinton de tiuj 
leteroj. Plue, mi konas viajn motivojn: avideco, 
ambicio, malamo kaj ĵaluzo. Mi scias, kion vi faris per 
via malnoble akirita gajnaĵo, kaj se mi havus sufiĉe da 
tempo kaj la inklinon, mi povus rakonti al vi la tutan 
malbelan aferon. Nu, rapidu, respondu mian demandon, 
se vi ne volas, ke tiu ĉi sonorilo kunvoku la tutan mem- 
braron ĉi tien. 

Kelkaj malvarmaj ŝvitgutoj ekaperis sur la mortepala 
frunto de la viro: 

— Mi ĵuras per ĉio, kio estas sankta . . . 

Malpacience kaj malestime Doroteo interrompis lin : 

— Efektive ! Kio povas esti sankta por homo, kiel vi ? 

La mordanta malestimego en la voĉo de la virino, pro 

kiu li estis tiom riskinta, trapikis lian koron : 

— Vi estas kruela, antaŭjuĝema, fraŭlino Parkinson. 

Tuja rediro venis de la knabino, eĉ ankoraŭ pli 

sarkasma : 

— Kruela ! Tio sonas bele el via buŝo. Nek povas 
esti demando pri antaŭjuĝo kiam mi havas en la manoj 
ĉiujn fadenojn, ĉiujn pruverojn. Antaŭjuĝema ! Se mi 
bezonus pluan pruvon, via vizaĝo ĝin liverus. 

— Tamen, mi ĵuras, ke mi ne scias, kie Flora nun estas. 

— Nenian dusencaĵon nek pensrezervaĵon, sinjoro 
advokato; diru al mi sen elturniĝo, kio okazis hieraŭ 
vespere, post kiam Flora venis el la hospitalo, vestita 
per sia blua kapoto. Aŭ, je ĉiuj sanktuloj, tiu ĉi sonorilo 
eksonos ! 

— Mi certigas al vi, ke mi tute ne havas supozeton, 
kien Flora iris post nia interparofo. 

Kontraŭvole Doroteo sentis inklinon kredi je la vereco 
de tiu ĉi diro. 

— Nu,—ŝi demandis akre,—kio okazis ? 

— Kompreneble mi penis konsentigi ŝin silenti pri tio, 
kion ŝi eltrovis. 

— Kompreneble; kaj vi minacis ŝin per danĝeraj 
sekvoj. 

— Mi prezentis al ŝi la gravecon de . . . 

— Ne, ne, pli ol tion; vi minacis ŝin per persona 
venĝo. 

— Mi ne faris tion . . . 

— Sinjoro Broadbent,—diris Doroteo kun intensa 
seriozeco,—mi avertas vin la lastan fojon. Eldiru la 
tutan veron, ĉar mi plene decidiĝis ĝisfunde sondi tiun 
ĉi aferon. En la okazo se vi malhelpus min, mi tute, 
senkompate ruinigus vian karieron. Min ne influos pro- 
familiaj konsideroj nek tia noblanimeco, kia igis sinjoron 
Gallimore forlasi sian patrujon kun rompita koro, kun 
malhonorita nomo, plivole ol sin venĝi kaj elaĉeti sian 
honoron je Pkosto de la honoro de la knabino, kiun li 
pasie amas, kaj de tiu de ŝia tuta familio. Nobla, sen- 
kompara viro, kies ŝuojn vi ne indas mallaĉi ! Nu ? 

La brusto de Leo Broadbent forte laboris. Sub la 
influo de la mordantaj vortoj kaj la brulanta malestimego 
de la altanima virino antaŭ si, li iom post iom sentis la 
malnoblegecon de sia ago. Tiam, la unuan fojon, li 
mallevis la kapon. Malgaje kaj pli humile li diris : 

— Mi povus diri nenion plu, eĉ se ĉi tio estus la lastaj 
vortoj, kiujn mi eldiros en tiu ĉi mondo : mi ne scias, 
kie mia fratino nun estas. ŝi ektimiĝis pro miaj vortoj 
kaj subite forkuris. Aŭdante de mia onklo hodiaŭ 
matene, ke Flora ne revenis en la hospitalon, mi treege 
bedaŭris, ke mi parolis al ŝi malĝentile. 

— Kial, do, vi estas ĉi tie, verŝajne ludante kartojn, 
anstataŭ serĉi ŝin ? 

— Verdire, fraŭlino Parkinson, mi nur plenumas 
gravan, devigan renkonton ĉi tie kun Kolonelo Sir 
Antono Bertram, kiu promesis al mi sian helpon okaze 
de la venonta parlamenta elektado en Romfordo. Post 
kelkaj minutoj mi intencis viziti mian onklon en Ken- 

nington. Ni ĵus faris la lastajn aranĝojn por nia militado. 

— Bone ; vi do tuj iros ? Vorton de honoro ? 

— Vorton de honoro ; post malpli ol kvin minutoj. 

Kiam Doroteo alvenis en la hospitalon je la naŭa horo 
kaj duono, ŝia frato kaj doktoro Graham atendis ŝin kun 
granda maltrankvilo kaj scivolemo. Ili jam konsili- 
ĝis private kun la estro de sudlondona policejo kaj 
laŭ ties konsilo ili jam dungis tri konfidindajn privatajn 
detektivojn. Du el ili kaŝe observos la farojn de la 
direktoroj de la Pentuki’a kompanio, kaj la tria ricevis 
ordonojn starigi serĉadon tra ĉiuj kvartaloj ĉirkaŭantaj 
la hospitalon kaj la hotelon “Elefanto kaj Kastelo.” 
Filipo Parkinson kompleze proponis traserĉi sian paroĥon 
kaj observi kelkajn ŝipojn irontajn al Hindujo. 

Doroteo firme rifuzis paroli pri la rezultato de siaj 
esploroj nur dirante, ke ŝiaj atendaĵoj plene realiĝis. ŝi 
volis antaŭe ellabori sian planon sendepende de la 
detektivoj. Filipo Parkinson konjektis, ke ŝi jam eltrovis 
la kulpon de sinjoro Broadbent, sed ke ŝi, pro gravaj 
kaŭzoj, plivolis silenti pri tiu fakto antaŭ doktoro 
Graham. Tiu ĉi ne kuraĝis insisti pri informoj, antaŭ- 
sentante pli kaj pli klare, ke lia nevo scias pri tiu mistera 
afero pli, ol li volas malkaŝi. Antaŭ kelkaj semajnoj— 
li sciigis siajn vizitantojn—Leo Broadbent informis sian 
patron, ke la onklo permesas al Flora entrepreni nedecajn 
ekskursetojn en danĝerajn kvartalojn de Londono, kaj 
ke konsilinde estas revenigi ŝin hejmen. Doktoro 
Graham, aŭdinte tion, faris al li scenon ; tamen li nun 
intencis proponi al sia nevo, ke li tuj vojaĝu al Long- 
Seaton, por vidi, ĉu Flora estas tie. Liaj malĝojo kaj 
maltrankvileco estis tre kortuŝaj. 

Kiam doktoro Graham priparolis intencon ree viziti 
sinjoron Stubbs, Doroteo diris trankvile kaj konvinke : 

— Ne faru tion, mi petas. Mi jam vizitis lin. Sed, mi 
tre deziras, doktoro Graham, ke vi bonvole metu je mia 
dispono vian kaleŝon kaj vian veturigiston por du aŭ tri 
tagoj. 

— Du aŭ tri tagoj ? Kia stranga peto, Doroteo !— 
ekkriis Filipo. 

Ankaŭ la direktoro komence kontraŭstaris ŝian peton, 
sed fine konsentis. La trankvileco kaj memfido de la 
juna virino ŝajne inspiris al li konfidon kaj esperon. Plue, 
li sciis, ke li povas plene fidi al la sindonemeco kaj la 
sagaceco de sia servisto. 

****** 

Pasis preskaŭ du tagoj senrezultate. Doroteo kune 
kun la fidela veturigisto jam sekvis, precipe, la kelkajn 
ĉefvojojn kondukantajn el Londono suden, ĉie esplorante, 
ĉie demandante, ĉu oni vidis junan virinon en malhele 
blua kapoto k.t.p. Vendredon vespere je la oka horo ili 
alvenis, lacegaj—ĉevaloj kaj vojaĝantoj—en Lingfield , 
vilaĝon je tridekkelkaj mejloj de Londono. Tie hotel- 
mastrino sciigis Doroteon, ke du grajnvendistoj el 
Grinstead , pli malproksime de la urbego, rakontis dum 
la komuna tagmanĝo pri tia junulino, kiun ili renkontis 
survoje. Laŭ ilia priskribo ŝi estis tre ĝentila fraŭlino, 
vestita per blua kapoto, malseka pro forta pluvo, lacega 
kaj kun dolorantaj piedoj. ŝi estis tute senmona kaj 
aspektis kvazaŭ en stato de konfuzo. 

Senprokraste, kun koroj plenaj de espero, Doroteo kaj 
la same fervora servisto daŭrigis la vojon en la direkto 
al Grinstead. Tien ili alvenis je tre malfrua horo kaj 
loĝiĝis en la ĉefa hotelo. Neniu en la hotelo vidis la 
knabinon nek aŭdis pri ŝi. 

La sekvintan matenon ambaŭ komencis serĉadon en 
malsamaj partoj de la urbeto. Unu el la unuaj, kiujn 
Doroteo alparolis, estis maljuna, bonkoraspekta pastro. 
A1 li ŝi faris la kutiman demandon. 

— Jes,—respondis la grandaĝulo kun ĝojo,—ŝi estas 
ĉi tie. Venu, mi petas, kaj mi montros al vi, kie ŝi trovis 
bonegan rifuĝejon. 

— Dio estu laŭdata !—ekkriis Doroteo. Kompatinda 
knabino; kiom, sendube, ŝi suferis ! Kiel ŝi fartas, 
sinjoro pastro ? 

Afable la pro granda aĝo kurbigita viro respondis : 

— Pli bone, pli bone. Se vi havos la komplezon 
marŝi iom malpli rapide, sinjorino, mi rakontos al vi 
survoje, kio okazis. Dankon. Cirkaŭ la sepa hieraŭ 
vespere juna virino de iom eleganta eksteraĵo, tia, kian 
vi priskribas, timeme frapetis la pordon de nia pre- 
ĝejservisto. Certe la bona Dio direktis la paŝojn de la 
kompatindulino al tiu pordo. ŝi petis pecon da pano kaj 
trinkon da akvo. La virino, bonkora animo, kortuŝiĝis 
de la kompatinda stato de la knabino kaj petis ŝin, 
ke ŝi envenu kaj iom ripozu. ŝi preskaŭ svenis 
pro malsato kaj laceco; kaj ŝia kapoto estis tute 
malseka. La aspekto de la knabino estis tiel stranga kaj 
maltrankviliga, ke la virino tuj sendis la edzon por 
venigi min. Mi jam trovis ŝin, post varma manĝo, 
komforte enlitigita. Io tre stranga, tre terura, mi 
supozas, okazis al ŝi, ĉar ŝi tute ne scias, kiu ŝi estas, 
kien ŝi iris nek de kie ŝi venis—tamen ŝi pensas, ke ŝi 
eble loĝas en Londono. Kiam vi alparolis min, mi estis 
survoje al kuracisto. 

— Ho, kiel terure,—ekkriis la juna virino,—sendube 
cerba ekskuo difektis ŝian intelekton ; ĉu ne vere ? Mi 
jam aŭdis pri simila okazo. 

La grandaĝulo respondis milde :—Jes, sed mi esperas, 
ke tio ne longe daŭros. ŝi tute perdis la memoron, kaj 
tio, kredeble, estas sanigebla. Intertempe ŝi forgesis 
ĉion, ĉiun detalon pri sia historio kaj sia personeco, 
sed ŝi tute ne faris impreson de frenezulino, mia kara 
sinjorino; tute ne. 

Ili nun atingis la dometon de 1’ preĝejservisto, beletan 
loĝejon superkreskitan de hedero, kaj eniris. La koro 
de Doroteo estis preskaŭ tro plena por povi saluti la 
dommastrinon. En teretaĝa ĉambreto kuŝis Flora en 
senmakule blanka litaĵo. ŝia vizaĝo estis pala kaj mal- 
grasiĝinta. La rigardo en la okuloj estis trankvila kiel 
rigardo de infano. 

Pene regante fortan emocion Doroteo alproksimiĝis al 
la lito kaj demandis : 

— Ho, Flora, kiel vi fartas ? 

La alparolitino turnis al ŝi la okulojn kaj apatie 
respondis : 

— Neeldireble pli bone, dankon, dank J al la bonkoreco 
de tiu bona virino. 

— Cu vi konas min, Flora ? 

— Jes,—respondis la knabino post momento dubeme, 
—ŝajnas al mi, ke mi konas vin, sed, iel, mi ne povas 
rememori vian nomon. 

— Mi estas Doroteo Parkinson. 

Trankvile kaj ankoraŭ indiferente, kvazaŭ pro laceco, 
Flora diris : 

Jes, mi nun ekmemoras ; mi vizitis vin kelkfoje, kaj 
via frato estas pastro Parkinson ; ĉu ne ? 

— Tute prave, karulino!—Doroteo ĝojoplene sin 
klinis super la knabinon kaj ame kisis ŝin. Tiam, 
pensante, ke pli bone estos, veki ŝian memoron nur iom 
post iom, ŝi eliris el la ĉambro.—Ho, bonaj amikoj,— 
ŝi diris, kun ĝojolarmoj en la okuloj, al la atendantaj 
pastro kaj geedzoj,—ŝia memoro jam komencis reveni 
al ŝi; sed kia terura vekiĝo tio estos ! 

— Estu do singarda, sinjorino, kaj malhelpu ĉian 
subitan eksciton,—diris la blankharulo. Farinte ĉiujn 
necesajn klarigojn kaj kontentiginte la naturan scivole- 
mon de tiuj bonkoraj homoj, ŝi reiris al la hotelo por fari 
aranĝojn por tien transloĝigi Floran. Revenante de la 
hotelo ŝi ekvidis la veturigiston starantan ĉe strat- 
angulo, malgajvizaĝe rigardantan tien ĉi kaj tien, 
kvazaŭ li pripensas, en kiu strato li daŭrigu la serĉadon. 

— Ho, Johano,—ŝi ekkriis ĝoje,—mi trovis ŝin ! 

La ronda, bonkora vizaĝo de la mezaĝa viro eklumiĝis. 

Pro ĝojo kaj emocio ekprenante la manojn de la sin- 
jorino, li diris : 

— Dio estu laŭdata ! La kara sinjorineto trovita : 
Kia ĝojo por miaj karaj gemastroj ! 

— Nu, Johano, vi devas tuj ekvojaĝi hejmen kaj 
sciigi viajn gemastrojn ! Mi postrestos por zorgi pri ŝi. 

— Jes, volonte, fraŭlino Parkinson ; sed la ĉevaloj 

estas tro lacegaj kaj ne povus fari la vojaĝon sen longaj 
haltoj. Mi atingos Londonon pli frue vojaĝante per la 
poŝtveturilo. La poŝto de Lewes al Londono ankoraŭ 
ne trapasis tiun ĉi haltejon kaj certe venos post kelkaj 
minutoj. 

— Bone, laŭ via bontrovo; vi pli bone scias pri tio. 

Doroteo rakontis al la fidela, feliĉa servisto, kio okazis 
post ili^ disiro, por serĉi en malsamaj partoj de la 
urbeto kaj adiaŭis lin, dirante:—Ĝis la revido do, 
Johano. Mi atendos tie ĉi ĝis Doktoro Graham venos 
por forkonduki nin. 

###### 

Doroteo sidis ĉe fenestro en granda, malnovmode, sed 
komforte meblita ĉambro en la hotelo je “ La Blanka 
Cervo.” Sur kanapo apud gaje brulanta fajro kuŝis 
Flora, envolvita en varmaj ŝaloj, dormante. Dum longa 
tempo silento regis en la ĉambro, rompata nur de regula 
tik-takado de granda, en angulo staranta horloĝo kaj de 
la mallaŭta spirado de la dormanta knabino. La okuloj 
de la virino, sidanta ĉe la fenestro rigardis, sed preskaŭ 
ne vidis, belan vintran vidaĵon. Subiranta suno rozko- 
lorigis la suprojn de neĝokovritaj arboj. Ankaŭ ekstere 
regis reviga silento. Tio estis la unua okazo, kiun havis 
Doroteo por esti sola kun siaj propraj pensoj. La pasinta 
semajno estis tro plena de konfuzegaj ekscitoj, kaj nun, 
post tiu trostreĉiteco sentiĝis kontraŭago. Silentaj 
larmoj malpezigis la troplenan koron kaj iom post iom 
serenigis ĝin. 

Kia ŝanĝo okazis en ŝia vivo kaj en ŝia koro ! Nun, 
reveme, senpasie, ŝi rigardis returne tra la tempo-aleo 
de la lastaj sep-ok monatoj kaj benis Dion pro tiu ŝanĝo. 
ŝia amo al Vilfrido Gallimore ne estis malpli forta ol 
antaŭe, sed la fajro jam elbrulis ; la amdoloro forpasis, 
postlasante nur deziregon feliĉigi lin kun tiu dolĉa, 
aminda knabino. Ankoraŭ la larmoj fluetis, naskitaj de 
stranga amaso da emocioj : feliĉeco, neldare sentitaj 
aspiroj kaj malpleneco en la profundo de Pkoro. Nova, 

dolĉa ambicio ekplenigis ŝin : esti bona kaj utila kaj 
dediĉi sian vivon al bonfarado kaj al feliĉigado de aliaj 
koroj. Tiel la lastaj larmoj fariĝis larmoj de ĝojo kaj 
plena kontenteco. 

— Fraŭlino Parkinson ! 

Doroteo ekrigardis retume :—Nu, karulino ? Nomu 
min Doroteo. 

— Bone, kara Doroteo, venu kaj eksidu apud la fajro; 
mi timas, ke al vi estas malvarme ĉe la fenestro. Ni 
babilu. Ho ! Vi verŝis larmojn ? Kial ? 

— Ĝojolarmoj, mia kara. Cu vi nun sentas vin pli 
fortika ? 

— Jes, dankon, Doroteo, sed, ho! la tuta malĝoja 
afero revenadas al mi kiel malbelega sonĝo, ĉiam pli 
viveca ! 

-^•Mia kara Floro,—diris milde la pliaĝa knabino,— 
ne pensu pri tio. Poste, kiam vi estos pli fortika kaj pli 
trankvila, vi havos sufiĉe da okazoj por pripensi tiujn 
okazintaĵojn. Sendube ili tiam ne aspektos tiel teruraj. 
Via sola tasko nun estas rapide resaniĝi. 

— Sed mi imagadas, ke Leo volis mortigi min. 

Rapide Doroteo rediris : 

— Ne, ne, karulino. Mi parolis kun li la sekvintan 
tagon. Li nur volis iom timigi vin por devigi vin promesi, 
ke vi silentos. Poste li forte bedaŭris sian senpripensan 
konduton. Sed nun, Flora, mi tute malpermesas al vi 
daŭrigi tiun temon ; diru al mi, plivole, kie nun estas via 
Vilfrido, kaj kiel li fartas. 

Flora volonte ŝanĝis la temon. 

— En Frankfurt-am-Main , mi pensas,—ŝi respondis 
post momento, kvazaŭ ŝi penis refreŝigi al si la memoron. 

— Cu vi, do, ne regule interkorespondas ? 

La knabino ekĝemis : 

— Ne,—ŝi diris malgaje,—depost nia lasta renkonto 
t.e. depost tiu malfeliĉa afero, mi nur aŭdis de li pere de 
fraŭlino Lambert. Li volis, kontraŭ mia deziro, liberigi 
min de mia ampromeso tiel longe, kiel tiu malbela makulo 
restos sur lia nomo. Li pasigis kelkajn monatojn en 

Berlin kaj en Leipzig kaj nuntempe li esperas esti 
dungata kiel arĥitekturisto por desegni kaj direkti la 
konstruadon de domego en Frankfurt por riĉulo, kies 
edzino estas anglino. Lia prosperado ĉi tie kaj precipe 
en Germanujo estis mirinda. Imagu, Doroteo, junan 
viron de nur dudek du jaroj kun tia grava okupo ! 
Vilfrido estas treege lerta. 

— Mi estas tre kontenta aŭdi tion. Cu li fartas bone ? 

— Mi supozas, ke jes, korpe; sed mi estas certa, ke 
li ne estas feliĉa. Fraŭlino Lambert skribis al mi, ke, laŭ 
liaj leteroj, kiujn ŝi komprenas pli bone ol mi, li ankoraŭ 
ne trovis animpacon. Li estas malsaĝa knabo, Doroteo. 
Li ne ĉesas maltrankviligi sin pro filozofiaj demandaj kaj 
similaj aferoj.—ŝiaj okuloj ekpleniĝis de larmoj, kaj ŝiaj 
lipoj ektremetis. Post momento ŝi aldiris:—Mi tiom 
sopiras al li, Doroteo, kaj mi scias, ke li sopiras al mi. 

En tiu momento aperis servistino, kiu informis fraŭ- 
linon Parkinson, ke sinjoro deziras paroli kun ŝi. Doroteo 
sekvis la knabinon kaj eniris teretaĝon privatan ĉam- 
bron. La sinjoro estis Doktoro Graham. Kun etenditaj 
manoj kaj vizaĝo plena de emocio li kuris renkonte al.ŝi. 
Ekpreninte ŝiajn manojn kaj ĝentile kisinte ilin, li 
parolis : 

— Fraŭlino Parkinson, kiel ni povos danki vin pro 
viaj kortuŝe sindonemaj servoj ? Vi ja estas mirinda 
detektivino. Kiel fartas la kara knabino ? 

— Dank’ al Dio, tre bone, konsidere la cirkonstancojn. 
Ankoraŭ malfortika, kompreneble, kaj nervskuita, sed 
jam multe pli trankvila. 

— Efektive ? Mirige ! Senduba okazo de amnezio.* 
Cu vi vere tion konkludis, vi lertulino ? 

— Jes, doktoro Graham, antaŭ ĉirkaŭ unu jaro ni 
diskutis en nia estetika rondo tre interesan okazon de 
amnezio, kaj, kvankam la cirkonstancoj estis tre mal- 
samaj, la karaktero de la virino, kiu tiel suferis, estis tre 
simila al tiu de Flora. 

* perdo aŭ difektiĝo de 1’memoro: gr. afivrja-ta; ger. amnesie; 
franc. amn&ie; ital. amnesia. 

— Kie ŝi nun estas ? 

— En nia loĝocambro sur la unua etaĝo, kuŝanta sur 
kanapo apud la kameno. Sed, doktoro Graham, antaŭ ol 
ni supreniros, mi volas sciigi al vi ion, kion, mi pensas, vi 
devas scii. Pardonu, ke mi kaŭzas al vi ĉagrenon. Mi 
longe kaj tre zorge pripensis tiun demandon. Vi poste 
scios kiel agi; estas ja necese eviti por ŝi ĉiujn ekscitojn. 
Nu, la persono, kiu skribigis tiujn fatalajn leterojn kaj 
kiu, sekve, estas la intriginto kaj kalumniinto, estas via 
nevo Leo Broadbent, kaj la rekta kaŭzo de la amnezio 
estis sekreta interparolo, kiun ili havis mardon vespere. 
Sinjoro Broadbent penis perforte devigi ŝin silenti pri 
tio, kion ŝi eltrovis pri lia malbonfaro. Efektive Flora 
imagas, ke li volis mortigi ŝin. Mi eltiris el li preskaŭ 
plenan konfeson. 

Dum kelkaj minutoj doktoro Graham ne povis paroli. 
Li eksidis sur seĝon, metis la manojn sur la genuojn kaj 
fikse rigardis la plankon. E1 lia brusto eliĝis profunda 
ĝemo : 

— Terure,—li diris,—terure ! Kia sortobato ! Verdire, 

mi neniam havis altan opinion pri la karaktero de Leo, 
sed . . . kia sortobato por la tuta familio ! Kom- 

patinda knabino. ŝi estas tiel dolĉa kaj konfidema kaj 
ŝi ĉiam tre ŝatis lian lertecon kaj lian honorindecon. 
Kompatinda virineto ! Tamen la pruvita senkulpeco de 
ŝia amanto estas ioma kompenso. 

— Flora, sinjoro venis por viziti vin,—diris Doroteo 
per gaja tono, kiam ili eniris la privatan salonon. 

— Ho, ĉu tio estas mia kara onklo ?—ĝoje ekkriis la 
knabino sur la kanapo. Antaŭ ol ŝi povis leviĝi el la 
ŝaloj, la molkora maljunulo estis ĉe ŝia flanko. Perforte 
regante sian emocion li ĉirkaŭbrakis kaj ame kisis ŝin : 

— Mia karega virineto,—li diris,—dankon al Dio, vi 
estas ekster danĝero! 

Flora ĵetis senvorte la brakojn ĉirkaŭ la kolon de la 
amata onklo kaj plorĝemis, ne povante sin regi. Post 
kelka tempo doktoro Graham milde forprenis ŝiajn 
brakojn kaj diris: 

— Trankviliĝu, mia karulino, vi baldaŭ estos pli forta 
kaj feliĉa, kaj la tuta travivaĵo estos nur rememoro pri 
malbela premsonĝo. 

Fine la knabino balbutis : 

— Ho, kara onklo, kia terura travivaĵo ĝi estis ! Mi 
tute forgesis ĉion. Mi eĉ ne povis rememori mian nomon ; 
de kie mi venis kaj kio okazis al mi; nenion. Mi volis 
kuri al vi, mi estis tiel konstemita; sed, subite, mi ne 
scias kiel tio fariĝis, ĉio en mia kapo estis malplenaĵo. 
Ho, mi ne povus priskribi . . . 

— Mi ne volas, ke vi priskribu nuntempe; poste vi 
povos rakonti al ni, kio okazis. Nu,—li aldiris ridetante, 
—vi eĉ ne demandis min, ĉu mi jam temanĝis. Mi 
certigas vin, knabinoj, ke mi tre malsatas, kaj varma 
taso da teo estos bonvena. 

— Sonorigu, Doroteo, mi petas ;—gaje diris Flora,— 
la teo estos baldaŭ preta. Kaj mi ankoraŭ ne dankis 
vin, mia kara onklo, pro via amindeco veni ĉi tien en tia 
vetero. Sidiĝu ĉi tie sur la kanapon kaj varmigu vin.— 
Kuŝigante la kapon sur la bruston de la maljunulo, ŝi 
diris :—Mi tiom ĝojas, ke vi venis. 

Car neniu respondis la sonorilon Doroteo eliris por 
prizorgi la temanĝon kaj por lasi onklon kaj nevinon solaj 
dum kelkaj minutoj. Kiam ŝi revenis kun servistino, 
portanta lampon, la kapo de la knabino ankoraŭ kuŝis 
sur la brusto de la maljuna viro, kies brako ame premis 
ŝin al sia flanko.—Jes, karulino,—Doroteo aŭdis lin diri, 
—onklino Suzano tre deziris akompani min, sed mi ne 
povis permesi, ĉar ŝia farto ne estas sufiĉe bona. ŝi 
komisiis al mi ŝarĝojn da amaj parolsendaĵoj kaj aron da 
objektoj, kiuj ankoraŭ sin trovas en mia valizo. 

Dum la temanĝo doktoro Graham kaj Doroteo penis 
por gajigi la konversacion kaj turni la pehsojn de Flora 
for de la travivitaĵoj de la lastaj semajnoj. Nelonge post 
la manĝado ŝi montris signojn de laciĝo kaj, laŭ konsilo 
de P onklo, sin retiris por kuŝiĝi. Nun doktoro Graham 
ree fordonis sin al malĝojo. La penado aspekti facil- 
anima, kiam lia koro brulis pro indigno kaj premiĝis 

pro doloro kaj honto, forte streĉis lian cerbon, 
Maltrankvile irante tien kaj reen tra la ĉambro li donis 
liberecon al siaj sentoj kaj pli ol unu fojon eldiris firman 
intencon zorgi, ke lia nevo ne ĝuu la profiton de siaj 
friponaĵoj. Doroteo ne povis sin deteni diri: . 

— Cu vi nun komprenas, doktoro Graham, kial 
Vilfrido Gallimore preferis forlasi sian amatinon kaj 
ekziliĝi ? Li ja sciis de P ko.menco, kiu estas la kalumni- 
into kaj la vera krimulo. Mi neniam renkontis pli 
noblan, altaniman viron. Aldonu al tio, ke li estas tre 
lerta homo, kun delikate kulturita intelekto kaj alloga, 
vireca eksteraĵo, kaj vi ne miros, ke Flora amas lin per 
tuta sia pura, knabina koro. Sed ŝiaj gepatroj estas 
fieraj kaj neniam konsentos akcepti lin kiel _£vatiĝanton ? 
tiel longe, kiel tiu malbela makulo restas sur lia nomo 
aŭ tiel longe, kiel Leo povas malhelpi ĝin. 

— Lasu tion al mia zorgo, mia kara juna amikino,— 
rediris la kuracisto,—mi certigas vin, ke mi ne restos 
senutila rigardanto, kiu permesas, ke du noblaj koroj 
rompiĝu. La fripono! Sed nun,—li diris, kvazaŭ 
perforte sin eltirante el siaj malgajaj pensoj,—mi petas, 
ke vi havu la komplezon iri kun mi al tiuj bonaj pre- 
ĝejservistoj kaj al tiu maljuna pastro, por ke mi povu 
persone danki al ili pro iliaj bonkoraĵoj al mia karega 
nevino. Poste ni ree detale priparolu tiun teruran aferon. 
Multajn detalojn mi ja ankoraŭ ne tute komprenas. 

La sekvintan tagon Flora sentis sin multe pli sana, tiel 
ke ŝia onklo permesis al ŝi partopreni la matenmanĝon 
en la komuna ĉambro, varme envolvite en lana ŝalo kaj 
sidante apud la kameno. 

— Aŭskultu, virineto,—diris doktoro Graham dum 
la ĉetabla interparolado,—fraŭlino Parkinson kaj mi, 
kiel viaj flegistino kaj kuracisto, priparolis hieraŭ vespere 
vian staton. Bedaŭrinde miaj direktoraj devoj ne 
permesas al mi resti kun vi pli longe; mi vojaĝos 
hejmen per la hodiaŭa poŝtveturilo, kiu trapasos tiun 
ĉi urbeton je la deka horo kaj duono. Via netaksebla 
amikino bonkore proponis resti kun vi tiel longe, kiel 

tio estos necesa. Sed mi esperas, ke vi povos sendanĝere 
entrepreni la vojaĝon hejmen post nemultaj tagoj, 
kondiĉe ke la vetero estos pli varma kaj seka. Inter- 
tempe du nepinoj de tiu estimeginda pastro ĉi tie, tre 
ĉarmaj, gajkoraj junulinoj promesis viziti kaj distri vin. 
Post via reveno mi proponas, ke vi vizitu la fratinon de 
via onklino Suzano en Oksfordo. ŝi estas unu el la plej 
ĉarmaj virinoj, kiujn vi iam renkontis, kaj en ŝia salono 
kunvenadas multe da agrablaj personoj. ŝia edzo estas 
malnova kolego mia, kaj li tuj enamiĝos en vin. 

— Kia ĉarma perspektivo por vi, kara Flora !—gaje 
ekkriis Doroteo. 

— Mi ja konas lin,—aldiris ridetante la kuracisto.— 
Malfavora sorto donis al li nur tri knabojn—kia mal- 
feliĉo !—sed neniun filinon, la sopiro de lia vivo. Li kaj 
onklino Marinjo dorlotos vin “ ĝis ekster rekono. ,, 

Kun feliĉa rideto Flora demandis : 

— Pli malbone, ol vi kaj onklino Suzano ? 

Doktoro Graham laŭte ekridis, sentante, ke la riproĉo 

pri dorlotado estas justa. Vidi tiun feliĉan rideton sur 
la vizaĝo de la amata nevino plenigis de ĝojo la bonkoran 
viron.—Ho, ne, Flora,—li respondis gaje,—ni ne 
dorlotas vin, ni ja ne havas okazon, ĉar vi preferas loĝi 
en la hospitalo. 

— Verdire, Doroteo,—rediris la knabino kun ŝajn- 
seriozeco,—mi ofte komplimentas min mem pro mia 
saĝeco, elektinte loĝi en la hospitalo kaj ne ĉe la geonkloj. 
Mi havis la maloftan prudenton kaj firmecon de V 
karaktero eviti la danĝeron esti dorlotata ĝis “ ekster 
rekono ” de miaj tro molkoraj geonkloj. En mia hejmo, 
vi devas scii, neniu iam dorlotis min ; kaj mi malkaŝe 
konfesas, ke iafoje mi sentis specon de sopiro esti 
dorlotata de ia amata persono. 

Ame premante la manon de la nevino doktoro Graham 
ŝerce diris : 

— Se vi estas tia mirindaĵo de prudento—cetere, mir- 
inde estas, ke neniu ankoraŭ eltrovis tion—ni povas 
sentime lasi vin iri al Oksfordo. Tamen mi timas, ke 

la amindeco de la Oksforda profesoro kaj de lia ĉarma 
edzino kaptos vian koron kaj malinklinigos vin reveni 
al ni aŭ al la hospitalo. 

La brakoj de Flora tuj ĵetiĝis ĉirkaŭ la kolon de la 
onklo : 

— Neniam, kara onklo, neniam,—ŝi ekkriis,—kaj vi 
bone scias tion, alie vi ne ŝercus pri ĝi. 

— Bone, virineto ; ni ne povas vivi sen vi; kaj la 
hospitalo tre bezonas vin kaj flegistinojn tiajn, kiel vi. 
—Sin turnante al Doroteo, li aldiris : 

— Vi montris vin tiel bonega flegistino, fraŭlino 
Parkinson, ke mi sentas fortan deziron forlogi vin de via 
nuna okupado. 

ŝajnigante maltrankvilecon, tamen ridetante, la juna 
virino respondis : 

— Ne, doktoro Graham, ne tentu min for de mia 
amata laboro ! 

— Ha !—rediris la kuracisto,—verŝajne mia malforteco 
esta? ankaŭ la via : Mi povas kontraŭstari ĉion, kun 
escepto de tento. 

# # # # # # 

Leo Broadbent revenis de Long-Seaton ok tagojn post 
la terura interparolo kun fraŭlino Parkinson en la antaŭ- 
ĉambro de sia klubo. Flora ne estis hejme ; sed, kontraŭ 
la konsilo de onklo Graham, li silentis pri la malapero 
de la fratino, esperante, ke ŝi retroviĝos antaŭ lia reveno. 
Ju pli li alproksimiĝis al Londono, des pli li maltrank- 
viliĝis. Kiam la politika ekscito malakriĝis, la senes- 
pereco de lia situacio pli kaj pli altrudis sin al liaj pensoj. 
Multfoje li demandis sin, ĉu eble la du PentukPaj 
direktoroj ĝisiris atencon kontraŭ la vivo de Flora. En 
tiŭ okazo suspekto pri malvirtega mortigo nepre falos 
sur lin. 

Sur sia skribtablo li trovis letereton de doktoro 
Graham, kiu sciigis lin per tre malmultaj vortoj, ke li 
deziras vidi lin tuj post lia reveno—nenion plu. La 
malĝentila mallongeco de la letereto kolerigis lin kaj 

antaŭsentigis, ke la interparolo ne estos tre agrabla. Li 
decidis iri. Pli bone estos, ekscii per unu fojo la plej 
malbonan ; ĉiuokaze li evitus riproĉon pri indiferenteco 
je la sorto de la fratino. 

Onklo Graham akceptis Leon en sia skribĉambro en 
Kennington. La juna advokato tuj sentis, ke senutile 
estas alpreni senkulpan mienon, aŭ, kun elmontro de 
ama maltrankvileco peti informon pri Flora. Li do 
pretigis sin por akra vortbatalo. Rigardante sian nevon 
kun mieno, kiu vidigis samtempe profundan malĝojon, 
malestimon kaj nervan streĉitecon, doktoro Graham 
tuj ekparolis : 

— Cu vi sciigis viajn gepatrojn pri la malapero de 
Flora ? 

— Ne ; spite via konsilo, mi pensis, ke pli bone estas 
atendi, esperante, ke ŝi revenos antaŭ mia reveno en 
Londonon. Mi volis evitigi al la gepatroj nenecesan 
maltrankvilegon. La patrino tute ne fartis bone. Nu, 
ĉu Flora revenis ? 

Doktoro Graham ne tuj respondis, sed dum momento 
rigardegis Leon, mirante pri lia batalema, senhonta 
sintenado. Fine li diris : 

— Jes, Leo, Flora retroviĝis, sed en tia terura stato 
rilate ambaŭ sian korpon kaj sian animon, ke verŝajne 
pasos longa tempo, antaŭ ol ŝi akiros sian antaŭan 
farton kaj facilanimecon. Sed tio tute ne estas la plej 
malbona afero. Per tio malkovriĝis via tuta friponaĵo. 
Neeldirebla hontindaĵo estas, ke ano de la fiera, altesti- 
minda familio Broadbent . . . 

— Pli malrapide, onklo ; se vi estus iom pli saĝa, vi 
scius, ke malprudente estas kondamni akuziton, ne 
doninte al li okazon por sin defendi. 

— Bone, mi traktos vin juste. Kion do vi diros 
defende ? 

Leo respondis kun paradodeindigno kaj malvarmeteco: 

— Ĝis nun mi aŭdis nur insulton, kiu antaŭ-supozas 
pruvitan kulpon—ne akuzaĵon. 

— Kial do vi interrompis min, antaŭ ol mi povis 

formuli mian akuzon ? Nu, respondu do simple: Cu 
vi—aŭ ne—intrigis kune kun la direktoroj de hinda 
kompanio por ŝteligi el la domo de hinda princo, kies 
advokato vi estis, kaj kiu plene fidis vin, la dokumentojn 
ebligontajn al li, gajni sian proceson ? Cu vi—aŭ ne— 
lerte—laŭ via propra imago—faligis suspekton sur 
senkulpan junulon, nome Vilfrido Gallimore, per letero, 
kiun skribis iu Georgo Stubbs, loĝanta ĉe la strato 
Union ? Cu—aŭ ne—sciiĝinte, ke via fratino eltrovis 
vian friponaĵon pro amo al tiu noblanima junulo, vi penis 
por perforte, per minacoj, ĵurigi ŝin silenti ? Respondu ! 

— Kun indigno mi forpuŝas tutan tiun ĉi hontindan 
kulpigon,—respondis Leo maltime, furioze rigardante 
sian onklon. 

Doktoro Graham renkontis la rigardon de la nevo kun 
malestimo kaj diris : 

— Vi ne imponas al mi, mia lerta junulo, per via peno 
esti tragedia. Kiom utilos al vi nun malkonfesi tion, 
kion vi jam konfesis al fraŭlino Parkinson kaj al Flora ? 

— Mi konfesis nenion. Iafoje okazas, ke honesta 

homo estas vizaĝo kontraŭ vizaĝo kun tro abomena 
kulpigo por peni rebati ĝin. Mi estas viktimo de 
hontinda intrigo, ne tiu bubo de tre dubinda deveno, kiu 
havis la senhontecon levi la okulojn al filino de la 
Broadbent’oj . . . 

— Kaj kiu, vi pensis, eĉ fariĝis rivalo je la mano de 
fraŭlino Parkinson ? He ? 

— Ridindaĵo, onklo! Cu tiu bubaĉo iam sopire 
rigardis fraŭlinon Parkinson, mi ne scias—tre verŝajne 
li estas sufiĉe malmodesta— mi neniam aspiris tian 
estetikulinon. 

— Ho, vi, do, estas la viktimo de hontinda intrigo ? 
Efektive ? Cu vi povas klarigi al mi, sinjoro advokato, 
kian motivon povus havi—laŭ via supozo—via fratino, 
fraŭlino Parkinson, ties frato Filipo kaj sinjoro Brent 
por aparte penadi por kaŭzi vian ruiniĝon ? 

— La afero ne komenciĝis per ili. 

— Cu vi do povas diveni iajn apartajn rilatojn inter 

ĉiuj ĉi tiuj personoj kaj la princido, sinjoroj Kettle kaj 
Tritton, sinjoro Stubbs kaj aliaj ? 

— Tre kredeble sinjoro Vilfrido Gallimore, kies 
advokato vi laŭŝajne estas, povus respondi al tiu 
demando pli bone ol mi. 

Senpaciencigite doktoro Graham ekkriis : 

— Sufiĉe ! Se vi pensas, ke vi povas eĉ unu momenton 
konfŭzi min per tiuj ridindaj subtilaĵoj, vi tute eraras. 
Ne pensu, ke ttii estas idioto. Mi venigis vin ĉi tien por 
meti antaŭ vin jenan alternativon—kaj mi certigas vin, 
‘ke mi plene decidiĝis agi absolute senkompate kaj tuje : 
Aŭ vi forlasos tiun ĉi landon senprokraste por Ameriko, 
aŭ, je Eskulapo, mi malkovros al la tuta mondo vian 
friponaĵon. Tio estas la sola maniero sendanĝerigi la 
gejunulojn kaj iamezure purigi de tiu ĉi makulo la 
honoron de la Broadbenria familio. La sola bedaŭro, 
kiun mi sentas, estas, ke tiu lando havos la malutilon de 
via civitaneco. 

— Sed, onklo . . . 

— Nenian “sed onklo”! Mi estas nefleksebla. Mi 
scias, ke viaj gepatroj plene aprobus mian agon. 
Oportuna ŝipo forveturos venontan lundon. Vi do havos 
sufiĉe da tempo por ordigi viajn plej urĝajn aferojn. 
Ne unu vorton plu, Leo. 

Leo senespere faris ankoraŭ unu penon : 

— Sed, onklo,—li balbutis,—vi ja havas nur la vorton 
de tiu kanajlo Stubbs, konfesinta falsisto kaj krimulo. 

— Ne unu vorton plu ! Mi ne volas plu diskuti kun vi 
tiun ĉi malagrablegan aferon. Cu vi konsentas ? 

— Ne. 

— Bone. Nun iru hejmen. Se mi ne ricevos sciigon 
antaŭ tagmezo morgaŭ, ke vi estas preta forvojaĝi 
Amerikon venontan lundon, vi scias kion vi devos 
atendi. Foriru! 

Senvorte, mortepala, Leo eliris el la ĉambro. 

La sekvintan matenon je la deka horo doktoro 
Graham ricevis letereton kun nŭr jenaj vortoj : 

“ Mi foriros, Leo.” 

CAPITRO XVI 


Je la sama tempo, kiam Flora iom post iom resaniĝis 
sub la ama zorgado de onklino Marinjo kaj de onklo 
Hunt en Oksfordo, Vilfrido transloĝiĝis de Leipzig al 
Frankfurt-am-Main. Sinjoro Karl Brockhaus, riĉa 
bankiero, kiu pasigis kelkajn jarojn en Londono kiel 
direktoro de banka filio de sia patro kaj kiu kondukis 
de tie junan edzinon el nobela familio, komisiis al li la 
desegnadon kaj, kune kun eminenta germana firmo de 
arĥitekturistoj, la direktadon de la konstruo de domego 
laŭ angla stilo. Kun grandaj ĝuo kaj fervoro Vilfrido 
komencis la laboron fari skizojn por la menditaj desegn- 
aĵoj. Kun ne malpli granda entuziasmo li studadis la 
muzikon kaj iafoje, post laciga laboro, vizitis grandan 
koncertejon de la tiea filharmonio, kie ludiĝis klasikaj 
kaj simfoniaj verkoj. Tiajn komponaĵojn Vilfrido 
precipe ŝatis. 

Iun vesperon en la monato Februaro li eniris la belan 
ĉambregon de tiu institucio kvaronhoron antaŭ la 
komenco de la koncerto ; sed preskaŭ ĉiuj lokoj jam estis 
okupitaj. Fine, post longa ĉirkaŭrigardo, li trovis 
seĝon ĉe malgranda tablo, ĉe kiu jam sidis maljuna 
blankhara sinjoro kaj juna fraŭlino kun belaj orbrunaj 
haroj kaj ridetantaj bluaj okuloj. Vilfrido ĝentile 
klinsalutis kaj sidiĝis. La ok monatoj, kiujn li pasigis 
en Germanujo faris je li rimarkindan ŝanĝon. Lia 
vireca vizaĝo estis ekster lia aĝo pensema kaj serioza, 
kelkafoje eĉ iom melankolia. Lia sintenado estis tiu de 
viro, kiu sentas, ke li okupas honorindan pozicion en la 
vivo. 

La koncerto komenciĝis per bonega ludado de la 
Serenado de Schubert, kiu tiutempe estis tre ŝatata 
novaĵo. Enpense Vilfrido faldis kaj malfaldis la pro- 
gramon, kaj dum kelka tempo ŝajne forgesis ĉion 

ĉirkaŭ si. Liaj penspj estis en Anglujo, plenaj de forta 
sopiro al iu malgajvizaĝa knabino, kiun li lastfoje vidis 
en folioriĉa laŭbo en bela kampara ĝardeno. Li ne povis 
forgesi kaj nun vidis antaŭ si la kortuŝan, petegantan 
rigardon, kiun donis al li la amata knabino, rifuzante 
esti liberigita de sia promeso. Iafoje, en Berlino, li 
sentis fortan tenton reiri Londonon kaj batali kontraŭ 
Leo ĝis maldolĉa fino. Iafoje, kiam, post vana penado 
dronigi sian malfeliĉecon en plezuroj, Ua koro ekpleniĝis 
per maldolĉaj pensoj, li sentis inkUnon malbeni sian 
sorton, sed la memoro pri lia sankta amikino en Long- 
Seaton ĉiam alprenigis al li pli serenan, submetiĝeman 
animstaton. 

Antaŭ la finiĝo de la unua muzikaĵo lia revo inter- 
rompiĝis per la konduto de seso da studentoj, kiuj 
okupis apudan tablon. Tiuj ĉi junuloj, laŭveste anoj 
de la malnova universitato Heidelberg, videble venis 
Frankfurton por sin amuzi. Ili estis en gajega humoro, 
kaj ilia amuzaĵo, tiumomente, estis penado altiri al si, 
per diversaj rimedoj, la atenton de la juna fraŭUno, kiu 
sidis ĉe lia tablo. Vilfrido ankaŭ rimarkis, ke la mal- 
konvena konduto de kelkaj el tiuj studentoj tre ĝenas 
la fraŭlinon kaj indignigas la respektegindan blank- 
harulon ĉe ŝia flanko. Dum la unua paŭzo li ekaŭdis, 
ke liaj samtablanoj interparolas angle. La koncerto 
daŭris, kaj la konduto de la studentoj, sidanta plej 
proksime al la knabino, fariĝis pU rimarkeble trudema. 
Kiam, ĉe la komenco de la meza paŭzo, la juna angUno 
leviĝis por, supozeble, viziti konatinon en alia parto de 
la ĉambrego, du studentoj tuj ankaŭ leviĝis kaj fekvis 
ŝin. 

Oni ja permesas, precipe en universitataj urboj, al 
studentoj pli da libereco, ol al aliaj junuloj, sed tiuokaze 
la konduto de la Heidelberganoj videble malplaĉis al la 
okupantoj de la ĉirkaŭantaj tabloj. 

Vilfrido ne povis ne aŭdi la interparolon de siaj 
anglaj najbaroj, kiuj, kredeble, supozis, ke neniu povas 
kompreni ilin ; kaj kelkafoje li sentis pro tio ioman 

ĝenatecon. Kiam, do, dum la foresto de la knabino la 
maljunulo perdfaligis sian naztukon, li ĝentile levis ĝin, 
dirante kelkajn konvenajn vortojn en angla lingvo. La 
blankhara sinjoro estis tre kontenta ekscii, ke lia juna 
najbaro estas anglo kaj afable komencis kun li agrablan 
konversacion. Ili interalie priparolis la diversajn pro- 
gramerojn kaj la muzikon ĝenerale. Okaze de laŭta 
ekrido, venanta de la studenta tablo, la maljunulo 
plendis pri la malkonvena konduto de tiu junularo, 
dirante : 

— Se mi nur povoscius sufiĉe la germanan lingvon, mi 
certe sciigus al ili mian opinion pri ilia konduto. 

— Jes,—diris Vilfrido,—mi ankaŭ malplezuriĝis ĉe 
iliaj malkonvenaj manieroj, kaj mi rimarkis, ke ili 
fariĝis tre ma'agrablaj al via juna amikino. Se ili ne 
ĉesos, mi sentos fortan inklinon, kun via permeso, peti 
ilin, ke ili kondutu pli bonmaniere. 

— Mi esperas, ke ne estos necese ; sed ĉiuokaze, mi 
petas, kara sinjoro, ne ĝenu vin kaj ne malpaciĝu kun 
tiuj flamkapuloj. 

En tiu momento revenis la juna sinjorino, kaj ne 
malproksime post ŝi, la du studentoj. Kun videbla 
plezuro la maljuna sinjoro sciigis ŝin, ke ilia kuntablano 
estas anglo. Vilfrido ĝentile leviĝis, klinsalutis kaj 
diris, ke lia nomo estas Gallimore. La blankharulo tuj 
sin turnis al li: 

— Ravita konatiĝi kun vi, sinjoro Gallimore ; mia 
nomo estas Macdonald kaj,—kun mangesto,—fraŭlino 
Macdonald estas mia nepino. 

Nelonge post la rekomenĉiĝo de Pkoncerto unu 
studento plenigis sian glason per ruĝa vino kaj, farinte 
signon al siaj kunuloj, levis ĝin ĝis la nivelo de la okuloj. 
Ridetante li direktis siajn okulojn al fraŭlino Macdonald 
kaj, facile, sed sufiĉe rimarkeble salutinte ŝin, li mal- 
plenigis la glason kvazaŭ je ŝia sano. La ceteraj studentoj 
aprobe ekridetis kaj pli-malpli malkaŝe ekrigardis la 
fraŭlinon, por vidi, ĉu ŝi respondos. Tiu ĉi manovreto 
observiĝis de kelkaj personoj en la ĉirkaŭaĵo, okazigante 

tie ĉi rideton, tie kolerajn mienojn. Tuj Vilfrido leviĝis, 
aliris la tablon, ĉe kiu sidis la studentoj kaj ekparolis kun 
dignoplena teniĝo : 

— Sinjoroj studentoj, vi ne povas ne rimarki, ke via 
trudemo estas tre malagrabla al la juna sinjorino. 
Ciuokaze, kiel ĝentiluloj vi nun ĉesigos viajn atentaĵojn. 

La studento, kiu trinkis al la knabino, iom malalt- 
kreska, fortika junulo, kolere rediris, leviĝante : 

— Vi estas impertinentulo, sinjoro ! 

Trankvile Vilfrido respondis : 

— Tiu ĉi epiteto plene priskribas tutan vian konduton. 
Vi transpaŝas la limojn de konveneco. 

Salte leviĝis la ceteraj studentoj. Du-tri el ili ekkriis : 

— Tiu insulto postulas kontentigon.—Vi nepre devas 
doni al ni plenan kontentigon,—diris alia. 

Vilfrido ne perdis unu momenton sian egalanimecon, 
kvankam la disputo jam kaŭzis sensacion. 

— Jes, sinjoroj studentoj,—li respondis, malestime 
kaj malvarmete,—se vi volas, mi kontentigos vin ĉiujn, 
unu post alia, ekstere en la ĝardeno, per mia pugno. 

— Li estas fremdulaĉo, Mietschke,—flustris unu el la 
junuloj,—li ne valoras la penon. 

— Ne, des pli,—kriis responde la alparolito,—Jen, 
sinjoro fremdulo, estas mia karteto ; mi postulas la vian, 
por ke mi povu sendi al vi miajn sekundantojn. 

— Se vi povas rememori en via malklara cerbostato : 
Mia nomo estas Gallimore, kaj mi loĝas ĉe la strato 
Kolberg, rekte kontraŭ la poŝtoficejo ĉe sinjorino 
Wassermann. Mi ne kunportas vizitkartojn. 

Dirinte tion li turnis sin kaj ree okupis sian seĝon ĉe 
la flanko de la maljuna sinjoro. La karteton de sinjoro 
Mietschke li postlasis sur la tablo. 

— Mi esperas, sinjoro Macdonald kaj fraŭlino Mac- 
donald,—li diris,—ke vi ne koleras pro la tumulto, kiun 
mia intermetiĝo kaŭzis. Mi tre bedaŭras, ke ĉi tiu 
okazintaĵo turnas tiom da okuloj al nia tablo. 

— Tute ne, sinjoro Gallimore,—milde respondis la 
grandaĝulo,—vi agis noble kaj kavalire, mia nepino kaj 

mi tre dankas vin. Mi nur treege malĝojas, ke via 
kavalireco implikas vin en tian malagrablan aferon. 

Fraŭlino Macdonald aspektis iom pale. Kun mal- 
trankvila rigardo en ŝiaj belaj okuloj ŝi demandis 
mallaŭte : 

— Cu vi vere, sinjoro, devos dueli kun tiu malĝentila 
studento ? 

— Tre verŝajne, fraŭlino; mi proponos ordigi lian 
konton per mia pugno. 

Nelonge poste la koncerto finiĝis, kaj Vilfrido leviĝis 
por adiaŭi sinjoron kaj fraŭlinon Macdonald. Manpre- 
mante Vilfridon la maljunulo diris milde 

— Ne konsentu batali per armiloj, mia kara juna 
sinjoro. Tiuj malsaĝaj flamkapuloj ja serĉas ĉiun okazon 
por malpaciĝo. La jam ricevita publika riproĉo 
sufiĉu. 

— Jes, sinjoro Gallimore,—aldiris la junulino varme, 
ne risku duelon pro mi. La nura penso estas por mi 
terura. 

— Mi ankoraŭ ne scias, kion mi faros. Mi devas esti 
gvidata de cirkonstancoj. Adiaŭ, adiaŭ. 

Nun alproksimiĝis al Vilfrido du sinjoroj, unu en 
uniformo de altranga oficiro kaj la alia civile vestita, sed 
kun videble soldata teniĝo. Ambaŭ estis altkreskaj, 
beltaliaj viroj. La sinjoro en civila vesto la unua parolis : 

— Cu vi permesos, sinjoro, ke ni interesiĝu pri tiu 
okazintajo ? Ni sidis tre apude kaj vidis la tutan aferon. 
Permesu, ke mi komplimentu vin pro via ago. 

— Dankon, sinjoro ; mi ne povis agi alimaniere,— 
respondis Vilfrido ĝentile. 

— Tute prave,—plue diris la sama sinjoro.—Mi 
esperas, ke vi ne opinios min tro scivola; se mi ne eraras, 
vi estas fremdulo ? Anglo, ĉu ne ? 

— Jes, mi estas anglo ; mia patrino estis germanino. 

— Efektive ; anglo-germano, do. 

— Se vi volas, jes. 

— Se vi intencas akcepti la duelinviton kaj se vi ne 
havas la kutimajn sekundantojn, ni estas pretaj preni sur 

nin tiun taskon. Tamen mi, se vi permesos, konsilus al 
vi malakcepti. Mi konas tiun Heidelberg’an studentan 
korporacion. Ĝi estas aro da sensencaj, batalemaj 
flamkapuloj, multe pli okupitaj per skermado, dancado 
kaj drinkado, ol studado. 

Tiel interparolante, la tri viroj malrapide eliris el 
la ĉambrego, trapasis la grandan, homplenan vestiblon 
kaj iris sur la straton. Tie Vilfrido haltis kaj diris : 

— Vi vere montras al mi, fremdulo, tre grandan, 
neordinaran afablecon, sinjoroj : kaj en la okazo se la 
afero tion necesigos, mi rigardos ĝin kiel grandan honoron 
povi kalkuli pri viaj helpo kaj konsilo. Koran dankon, 
sinjoroj. 

La studentoj staris sur la trotuaro ne malproksime de 
Vilfrido kaj ties novaj amikoj, brue diskutante kaj 
rldante. La sinjoro en oficira uniformo nun diris : 

— Nia vojo hejmen kondukas nin tra via kvartalo, 
sinjoro, ĉu ni do iros kune ?—Post nelonge la oficiro ree 
parolis :—Mi traktus la duelinviton de tiuj ventsakoj 
kun malestimo. Se mi havus filon, kiu ne estas oficiro, 
mi donus al li la saman konsilon ; sed mi ne mirus, se 
vi aŭdus nenion plu pri tiu ĉi afero. La studentoj venis 
ĉi tien nur por fari ovacion al maljuna profesoro Glaŭber 
okaze de ties ora edziĝofesto kaj verŝajne ili foriros 
morgaŭ matene. Kompreneble ili ne povis akcepti 
publikan—kiom ajn merititan—riproĉon sen parada 
elmontro de braveco. 

La konversacio nun fariĝis pli gaja kaj ĝenerala kaj 
precipe rilatis la diferencon inter la studenta vivado en 
anglaj kaj germanaj universitatoj. Ce stratangulo la du 
nekonatoj haltis. La civile vestita sinjoro sin turnis 
tre ĝentile kaj amike al Vilfrido, dirante : 

— Jen mia karteto,—Von Bardeleben estas mia nomo. 
Cu vi permesos, ke mi vizitu vin ? Cu—aŭ ne—vi 
bezonos nian helpon, mi tre ŝatos duonhoran babiladon 
kun vi. 

— Tio estos por mi granda honoro, via moŝto,—re- 
spondis Vilfrido kun facila klinsaluto. 

— Cu morgaŭ posttagmeze je la dua estos oportuna 
tempo por vi ? 

— Certe, sinjoro von Bardeleben, mi atendos vin kun 
granda plezuro. 

— Via nomo, vi diris, estas Gallimore, ĉu ne ? 

— Jes, Vilfrido Gallimore, arĥitekturisto. Mian 
loĝejon vi facile trovos kontraŭ la poŝtoficejo ĉe la strato 
Kolberg ĉe sinjorino Wassermann, kies nomo troviĝas 
sur kupra plato apud la pordo. 

Reveninte hejmen Vilfrido duonkuŝiĝis sur sofon kaj 
reve pripensis la neordinarajn okazintaĵojn de tiu 
vespero. Kvankam li ne timis dueli, li pli ol duone 
deziris, ke li ne havu viziton de la sekundantoj, ĉar li 
sentis fortan malinklinon havi aferon kun aro da anti- 
patiaj studentoj, kaj ĉar li ne volis malŝpari multvaloran 
tempon pro tia sensencaĵo, kiu, en okazo de vundiĝo, 
povus malhelpi la plenumadon de lia komisio. Se Flora 
kaj fraŭlino Lambert scius, ke sanga duelo atendas lin; 
ho, kiel iliaj amaj koroj maltrankviliĝus ! 

Ree li rigardis la vizitkarton de la nova amiko :— 
“ Sekreta Registara Konsilanto Konrad von Bieberstein- 
Bardeleben ”—Nobelo kaj altrangulo ! Kvankam dum 
sia restado en Prusujo kaj Saksujo li spertadis multe da 
amikeco, li ne povis ne miri pri la tujaj intereso kaj 
bonvolo, montritaj al li de tiu altranga nobelo. 

La sekvinta mateno pasis sen vizito de batalemaj 
studentoj, kaj li jam pensis, ke la antaŭdiro de la nekon- 
ata oficiro estis prava. Kontraŭvole tiu ĉi penso iom 
gajigis lin, kvankam iafoje li eksentis deziron “ lasi sin 
iri ” kontraŭ tiuj ridindaj studentoj. Je la dua horo lia 
dommastrino anoncis la viziton de sinjoro von Bardele- 
ben, kaj Vilfrido ‘akceptis lin kun montro de sincera 
plezuro kaj respekto. 

Eksidinte sur la sofo la vizitanto diris ridetante : 

— Ho ! la flamkapaj studentoj do ankoraŭ ne sendis 
siajn sekundantojn! Bonege. Guste kion pensis mia 
amiko, kolonelo von Schliebert. Se ili ne venos, des pli 
bone, sed eble ili sendos deputitaron post interkonsiliĝo 

en Heidelberg. Nu, kara sinjoro Gallimore, mi tre volis 
sciigi vin pri tio, kio altiris mian atenton al vi. Kiam 
mi vidis vin starantan ĉe la tablo, ĉe kiu sidis la studen- 
taro, farantan al ĝi tiun bone merititan riproĉon, nur 
kelkajn futojn de nia tablo, vi forte revokis en mian 
memoron scenon, kiu okazis antaŭ multaj jaroj en 
Heidelberg je ne tre malsimilaj cirkonstancoj. Mi tiam, 
t.e. antaŭ dudekkvin jaroj, havis tre karan anglan 
amikon. Ni estis kunstudentoj kaj anoj de la sama 
korporacio. Li estis, same kiel vi, muzikentuziasmulo. 
Iun tagon aro da studentoj, apartenantaj al alia, mal- 
amika korporacio—tre strange al la sama, al kiu apartenas 
tiuj malĝentilaj junuloj—montris malrespekton, kredeble 
senpripense aŭ pro troeco de junula ŝercemo, al du sen- 
helpaj, timemaj knabinoj el la kamparo. Mi povas nun, 
image, vidi lin, starantan kontraŭ tiuj studentoj kun 
flamaj okuloj riproĉantan ilin pro ilia malĝentileco kaj 
surverŝantan per varmega fluo de indigno, per bela 
lingvaĵo laŭ sia elokventa stilo kaj iom rimarkebla, 
fremda elparolo. Nu, rigardante vin, mi estis forte 
frapita de la granda simileco inter vi kaj tiu malnova 
kaj nun jam delonge mortinta angla amiko. Kvankam 
la fasono de lia vesto estis malsimila, tamen vi montris 
la saman figuron, la saman teniĝon kaj la samajn 
trajtojn. Sed la nomoj estas malsamaj—la nomo de mia 
amiko estis Morton, Leslie Morton—alie mi ĵurus, ke vi 
estas lia filo, aŭ lia fantomo. Pro tio—se vi permesos al 
mi ĝin diri—mi sentis min allogita al vi, sinjoro Galli- 
more, ne nur per via simileco al mia kara amiko, sed 
ankuŭ per via propra nobla ago. 

— Dankon, sinjoro konsilanto. Kiel interesa ! 

Vilfrido ne povis ne pensi pri sia patro, kiu antaŭ 
dudekkvin jaroj estis aŭ studento aŭ jam docento en iu 
universitato—ĉu Heidelberg ? E1 ĉiuj tiaj lokoj Heidel- 
berg estis la plej verŝajna, laŭ la kelkaj aludoj, kiujn lia 
onklo okaze, kontraŭvole ellasis. Li tuj decidis post- 
nelonge viziti tiun faman kaj belan universitaturbon, 
malgraŭ malagrabla ebleco renkonti tie siajn duelin- 

vitintojn. Eble li trairos la samajn stratojn kaj eniros 
la samajn konstruaĵojn, kiujn lia nobla, malfeliĉa patro 
vizitadis. 

— Mi timas, ke mi malgajigis vin, sinjoro Gallimore. 
Tion mi tre bedaŭras. Cu via patro ankoraŭ vivas ? 

Vilfrido forte penis ne montri embarason kaj simple 
respondis : 

— Ne, via moŝto; mia patro mortis, kiam mi estis 
infaneto. 

Sinjoro von Bardeleben demandis : 

— Vi diris, ke vi estas arĥitekturisto ? Tre interesa 
okupo. 

— Jes ; mi havas komision desegni domegon en angla 
stilo por sinjoro bankiero Brockhaus. 

— Ho, efektive ! Mia juna amiko, tio estas ja grava 
komisio, kaj mi tre gratulas vin. Mi bone konas komerc- 
konsilanton Brockhaus ; lia edzino estas anglino, tre 
ĉarma sinjorino. Tiu laboro sendube famigos vin. Mi 
tre esperas tion. 

La konversacio nun turniĝis al muzikaj temoj, kaj 
sinjoro von Bardeleben trovis je sia granda kontenteco, 
ke iliaj gustoj estas tre similaj. Pretiĝante adiaŭi sian 
novan junan amikon la altrangulo diris afable : 

— Mi estos tre feliĉa, se vi bonvolos fari al mi viziton. 
Mi loĝas ĉe la ŝoseo Worms en vilao nomita “Sans- 
Souci,” ne malproksima de la nova ponto. 

Post kiam Vilfrido faris konvenan, jesan respondon, 
la konsilanto diris plue : 

— Mi estas vidvo jam de dek jaroj. Miaj du filoj estas 
kadetoj en prusa kadeta instituto; ambaŭ esta^ en 
Berlino. Ordinare, vidvina fratino mia mastrumas la 
domon, sed nuntempe ŝi estas for, vizitante sian bopatrin- 
on. Mi do estas sola dum kelka tempo. Venu baldaŭ, mi 
petas, mia kara amiko ; mi preskaŭ ĉiam estas hejme 
en la vespero kun escepto de lundo kaj vendredo. Volu 
veni frue, ni vespermanĝas je la sepa horo. 

Ce la dua vizito, kiun faris Vilfrido al sinjoro von 

Bardeleben, li renkontis mezaĝan sinjoron, kiu, ŝajnis 
al li, jam estis sciigita pri li kaj kiu atendis koniĝi kun 
li. Sinjoro von Bardeleben prezentis unu al la alia per 
jenaj vortoj : 

— Jen, Eŭgeno, mi havas grandan plezuron konatigi 
vin kun mia nova angla amiko, sinjoro Gallimore, kiu 
tiom similas al mia iama amiko Morton.—Grafo von 
Schwalbach, kiu ankaŭ bone konis sinjoron Leslie Morton. 
Ion plu mi ne povas diri. 

La nova konato esprimis nedubeble sinceran plezuron 
pro la interkonatiĝo kaj aldiris :— 

— Ne; pro nun bedaŭrataj kaŭzoj mi tiam ne amis 
tiun sinjoron Morton, kvankam mi ne povis ne estimi lin 
pro lia nobleco de 1’karaktero. 

La personeco de Grafo von Schwalbach faris sur la 
animon de Vilfrido strangan, profundan impreson. Li 
estis altkreska kaj imponanta, seriozmiena figuro kun 
longa, nigra, griziĝanta barbo, simple vestita per nigra 
vesto. Tio, kio plej forte altiris la atenton de Vilfrido, 
estis liaj rimarkindaj, grizaj okuloj. Tiuj okuloj estis 
eksterordinare penetremaj, tamen samtempe tre bon- 
koraj, eĉ revemaj. Vilfrido sentis, kvazaŭ tiu ĉi viro 
volas per unu rigardo penetri ĝis la fundo de lia animo. 
Intuicie li eksciis, ke antaŭ li staras viro de neordinaraj 
inteligenteco, altanimeco kaj interna paco. ŝajnis, ke tiu 
viro plene divenis liajn pensojn kaj deziras lian konfidon. 

Dum la ĉetabla konversacio grafo Schwalbach senĝene 
faris multajn demandojn al Vilfrido pri lia privata vivo, 
la celo de lia restado en Frankfurt, pri liaj parencoj en 
Anglujo kaj multaj aliaj aferoj. Li ne unu fojon petis 
pardonon pro sia scivoleco, kiel tion faris sinjoro von 
Bardeleben, sed, ial, ŝajnis, ke la evidenta sincereco kaj 
la varmeco de lia simpatio estas sufiĉa senkulpigo. Kiam 
li rimarkis, ke Vilfrido iom embarasiĝas pro demando pri 
sia patrino kaj respondas eviteme, li tuj ŝanĝis la temon 
kaj proponis ludi muzikaĵon. Kvankam li estis gasto 
en la domo de amiko, li malfermis kaj fermis la manĝon 
per mallonga, sed kortuŝa kaj impresa preĝo. 

Vilfrido kaj la reĝa konsilanto daŭrigis dum kelkaj 
minutoj interparolon pri venonta en Prusujo registara 
kontrolado rilate al la konstruado de privataj domoj 
pro la sendanĝereco de Ppubliko kaj la disvolvado de 
nacia sento de beleco. Tiam eksonis el apuda ĉambro 
la unuaj taktoj de violonludado. Vilfrido estis tuj 
frapita de la sorĉa beleco de la muzikaĵo, kaj sinjoro 
von Bardeleben flustris al li kun signifoplena kapsigno :— 
Mirindega ludanto.—Ili senbrue eniris la muzikĉambron, 
kiun lumigis nur unu kandelo, kaj kune sidiĝis sur 
sofon. 

Vilfrido neniam antaŭe aŭdis tian ludadon, kaj ĝi venis 
al lia animo kiel nova inspiraĵo. Li tuj sentis, ke la ludanto 
ludas improvizaĵon kvazaŭ el la profundo de sia animo. 
Komence venis simplaj, dolĉaj melodietoj, memorigante 
al li la feliĉajn, sennubajn tagojn de lia infaneco. Ree li 
aŭdis gajajn trilojn de facilkoraj birdetoj. Ree li ludis 
kaj revis en la soleco de la sunbrila ŝtonminejo, sia 
amata ripozejo. Sed iom post iom la muzikaĵo fariĝis 
malpli dolĉa, tamen eĉ pli lerta kaj ensorĉa. Okazis 
ŝanĝoj de la tonmodo kaj de la tonkoloroj ; kapricaj 
ŝanĝoj de Psentoj : jen kelkaj malgajaj, tremetantaj 
kantetoj ; jen malklaraj, sed akcentiĝantaj, akriĝantaj 
kaj pli doloriĝantaj malakordoj.— Cu la ludanto vere 
povas havi ian percepton pri la stato de lia animo dum 
la lastaj tri aŭ kvar jaroj ?—sin demandis Vilfrido. 
Kvazaŭ magie pasis antaŭ liaj internaj okuloj, mirinde 
rapide, la ŝanĝiĝanta bildo de lia propra, senripoza 
animo, maltrankviligita, premita de nekomprenataj 
sopiroj kaj iafoje disŝirita de duboj. 

La malakordoj ĉesis kaj cedis lokon al plendaj melodioj, . 
kun kelkaj muĝaj pasaĵoj, kvazaŭ pentrantaj momentojn 
de obtuza senespereco. Sed subite la tonbildo ree ŝan- 
ĝiĝis. Minacanta uragano forpasas, kaj brilaj sunradioj 
trapenetras la malhelajn, disŝiriĝantajn nubojn, super- 
verŝantaj ĉion per lumo, feliĉego. Ekstaza ĝojego, 
laŭdokrioj nun fariĝis, dum kelka tempo, la reganta 
sento : tuta halelujoĥoro en unu animo. Iom post iom, 

preskaŭ nerimarkeble, la ekstazo foriĝas, kaj la melodioj 
fariĝas pli trankvilaj, serenaj. Kun tremetanta koro, 
kun nedifinebla sopiro al io Vilfrido sin fordonis al la 
dolĉa influo de la rava muziko. Iafoje li sentis kvazaŭ 
li estus levata per facilaj, harmoniaj ventetoj aŭ portata 
de nevideblaj manoj alten, pli alten, postlasinte la teron 
kun ĝiaj zorgoj kaj maltrankviloj kaj doloroj. ŝajnis al 
li, ke li aŭdas serafan ĥoron laŭdi Dion kaj prikanri 
sian propran feliĉegon pro la ĉeesto de la eterna Spirito. 
Pli ol unu fojon li demandis sin kun miro :—Cu estas 
eble, ke homa koro povas posedi tian serenecon, povas 
senti tian animpacon ? Tiam la sopiro fariĝis espero, ke 
ankaŭ li iam spertos similan internan pacon. 

Dolĉe la ludado daŭris. Pli kaj pli Vilfrido sentis sin 
elprenita el si mem ; pli kaj pli, nova, mirinda feliĉeco 
plenigis lian koron. Lia animo, ŝajne, flugpendis, 
forgesinta ĉiujn ter^jn malhelpojn, en serena, spirita 
atmosfero de alia mondo. Ankoraŭ la ludado daŭris per 
dolĉaj tonoj, la plej altaj, kiujn povas eligi la violono, 
fariĝante ĉiam pli mallaŭta, serafa, ĝis fine, ĝi 
tute ĉesis. Post kelkaj minutoj la grafo fermis kun 
klako sian violonujon, kaj sinjoro von Bardeleben 
leviĝis. Nur tiam Vilfrido konsciis, ke la muziko jam 
finiĝis. Paroli li ne povis. Lia koro estis tro plena, kaj 
li nur malmulte partoprenis la konversacion, kiu poste 
fariĝis en apuda, brile lumigita salono. Dum tiu inter- 
parolo Vilfrido sentis sin ankoraŭ pli forte allogita de la 
stranga novekonato, kaj neklarigebla antaŭsento ekregis 
lin, ke tiu viro havos grandan influon sur lian vivon. 

Grafo von Schwalbach, kiu loĝis en vilaĝo apud 
Darmstadt, nur trapasis Frankfurt’on survoje al Gotha 
kaj promesis ree pasigi kelkajn tagojn ĉe sia amiko dum 
la reirvojaĝo post tri semajnoj. Estis aranĝite, ke li kaj 
Vilfrido ree renkontiĝu en la sama domo. 

Kiam Vilfrido revenis en sian loĝejon, sinjorino 
Wassermann sciigis lin, ke du studentoj el Heidelberg 
venis dum lia foresto. Ili postlasis siajn kartetojn kun 

la informo, ke ili ree vizitos lin la sekvantan matenon je 
la naŭa horo. 

Studentoj el Heidelberg! Li do devos dueli. Kia 
sensenca, malagrabla afero ! 

Survoje hejmen li estis peninta konservi en la 
animo la serenecon, kiun estigis en ĝi la mirinda ludado 
de la nigrabarbulo, kaj li jam antaŭsentis la feliĉecon, 
kiun li ĝuos, duonkuŝante sur la sofo kaj lasante la 
memoron de tiuj dolĉaj melodioj denove travibri liajn 
pensojn. Subita malagrablega vekiĝo el bela sonĝo ! 
Anstataŭ dolĉaj revoj, ekokupis lian koron nun maldolĉaj 
pensoj, indigno, malamo kaj deziro al venĝo pro tiu ĉi 
elreviĝo. Malbonhumore li iris tien kaj reen tra la 
ĉambro. Li ekmalamis sin mem ; li malamis sian sorton 
kaj sian malsaĝecon.—Ne! Li ne agis malsaĝe! Li faros 
tion saman ree kaj ree por ŝirmi samlandaninon kontraŭ 
aro da germanaj studentoj. 

— Bone, do, ni batalu ĝismorte, sinjoroj studentoj. 
Eble tio estas pli ol vi atendis ! 

Post kelka tempo Vilfrido fariĝis pli trankvila ; sed 
lia malgajeco pligrandiĝis. Li ekkonsciis, ke la sereneco, 
kiun li sentis antaŭ unu horo, ne havas naturan bazon 
en li mem ; ke ĝi nur daŭris tiel longe, kiel li estis sub 
la influo de sereniga muziko kaj tiel longe, kiel li povis 
forgesigi al si la aferojn de la aktualeco. 

— Kiom do valoras mia vivo ?—li meditis malgaje. 
—Kion signifos, se mi perdos la vivon ; kaj kial mi ne 
bonvenigus la morton ? Ha ! Eble tiam mi scius ; 
malkovriĝus antaŭ mi la misteroj de P vivo, de V post- 
morta vivo kaj de la Dieco mem. Eble tiam mi trovos 
animpacon, eternan ripozon, ĉiaman serenecon ! Sed 
en la okazo, se mi vundiĝos, tiel ke mi fariĝos nekapabla 
plenumi mian amatan laboron, kia tiam estos mia 
animstato ? Eĉ longa prokrasto estos neelportebla. 

Akurate je la naŭa horo, la sekvintan matenon, eniris 
en la saloneton de Vilfrido la du senditoj de la studenta 
korporacio “ Fortuna ” en Heidelberg. Post formala 
interkonatiĝo ili sciigis al Vilfrido, ke la honora korto de 

tiu korporacio decidis, ke sinjoro Paŭlo Mietschke devas 
insisti pri donota al li plena kontentigo. 

Parolante kun malvarma tono Vilfrido respondis : 

— Mi malestimas viajn ridindajn duelkutimojn, 
tamen, por ke vi ne pensu, ke anglo timas duele renkonti 
germanan studenton, mi akceptas vian inviton. Mi lasas 
al vi elekton inter batalo per pugnoj aŭ per pistoloj— 
ĝismorta. Car mi neniam tenis en la mano rapiron, nek 
spadon, nek glavon, mi tute malkonsentus dueli per tiaj 
armiloj. 

La du junuloj aspektis iom embarasite : 

— Kompreneble, sinjoro, en la okazo, se vi volos 
repreni . . —diris unu el ili. 

— Mi havas nenion por repreni, sinjoro studento,— 
akre respondis Vilfrido,—mi nur plenumis mian devon, 
ŝirmante sampatrujaninon kontraŭ ofenda konduto de 
aro da malĝentilaj junuloj, kaj mi farus tion saman en 
ĉiu okazo, eĉ antaŭ via tuta korporacio. Mia amiko, 
sinjoro registara konsilanto von Bieberstein-Bardeleben 
faros kun vi ĉiujn ceterajn aranĝojn. Mi dankas vin pro 
via vizito, sinjoroj studentoj. Bonan tagon. 

Senvorte pro miro la du studentoj klinsalutis kaj 
eliris. 

#*#*## 

Apenaŭ tagiĝis, iun malvarman, nebulan matenon en 
la monato Marto, kiam du kaleŝoj, veturantaj, unu post 
la alia, je distanco de kelkdekoj da metroj, sur unu el la 
ŝoseoj apud Frankfurt-am-Main alproksimiĝis al angulo 
de arbareto. E1 ambaŭ veturiloj elpaŝis po kvar viroj. 
Senvorte, kiel fantomoj ili iris laŭlonge de la bordo, 
unuope, ĝis soleca maldensejo, kaŝita de arboj kaj 
arbetoj. Tie la du aretoj da viroj sin lokis ĉe kontraŭaj 
flankoj, rapide, tamen senbrue, funebre. Mallonga 
flustrita interparolo inter du viroj, elvenintaj el ambaŭ 
flankoj : unu el ili mezuris, malrapide, zorge dekkvin 
paŝojn inter la du grupetoj. Ce la ekstremoj de la mez- 
urita distanco sin lokis du figuroj : unu altkreska, mal- 
diketa, fleksebla ; la alia de malpli ol meza kresko, iom 

dika kaj larĝeŝultra. Post momento da silento ekvidiĝis, 
neklare tra la nebulo, samtempe, du briletoj, kaj aŭdiĝis 
unu laŭta pafbruo. Subita, mallonga moviĝo okazis en 
ambaŭ grupetoj, kaj denove ekvidiĝis du fajraj langetoj, 
akompanataj de tondra bruo. La pli malaltkreska 
duelanto ekŝanceliĝis kaj falis teren. Ciuj kuris al li kaj 
sin klinis super lin, krom la antagonisto. Tiu ĉi, for- 
ĵetinta la pistolon krucigis la brakojn kaj restis starante 
senmove kun la kapo klinita sur la brusto, kiel viro pro- 
funde enpensa. 

Post kelkaj minutoj du sinjoroj alproksimiĝis al li, 
kaj unu el ili, metante la manon sur lian ŝultron, diris :— 

— Venu, sinjoro Gallimore, ni estas senutilaj ĉi tie. 
Malbona frakasiĝo de Pmaldekstra brako ; senespera 
afero, kiu postulas tujan amputon ĉe la ŝultro. 

###### 

La finakordoj de Beethovena trio forsoniĝis. Grafo 
von Schwalbach kaj sinjoro von Bardeleben kore kom- 
plimentis Vilfridon pro lia lerta, sentplena ludado. 
Li forte sed vane, penis, dum la ludado de la 
koncerteto, forigi naskiĝantajn malgajajn pensojn kaj 
nun li konsciis, ke, ĉe kelkaj patosaj pasaĵoj, nur la mal- 
gajeco kaj, iafoje, dolore melankolia stato de lia animo 
ebligis lin ludi kun tiŭ sentemeco, kiu elvokis la 
laŭdon de liaj kunludintoj. Tamen la forte deziritaj 
laŭdoj de tiuj du muzikspertuloj estis por li tre agrablaj. 

Tiun vesperon la mirinda interna paco kaj feliĉa 
kontenteco de Pgrafo—kiujn montris ĉiuj liaj rigardoj, 
vortoj kaj gestoj—trovis nenian akordon en la koro de 
Vilfrido; male, tiuj ĉi aferoj ŝajnis eĉ pligrandigi, pro 
senespereco, lian malgajecon. Post la muzikado okazis 
diskuto pri la moraleco de dueloj. Sinjoro von Bardeleben 
forte subtenis la necesecon eĉ la dezirindecon de tiuj 
prohonoraj bataloj, dum grafo von Schwalbach laŭ sia 
trankvila, pensema maniero, kontraŭstaris, ne malpli 
forte, la argumentojn de sia amiko. Je la fino de longa, 
sprita rezonado li diris : 

T 

— Resume do, la tuta instruado de Jesuo ja plene 
kondamnas la korstaton, kiu okazigas duelojn ; sed, 
forlasante la kristanan vidpunkton, ili eĉ ne estas 
defendeblaj sur la bazoj de moraleco, nek filozofio. Se 
nur duelontoj volus aŭ povus sufiĉe funde analizi siajn 
sentojn, ili trovus, ke la sento de vera indeco—se tio 
ekzistas—ne estas maltrankviligita. Ne, ĝenerale, ju 
pli oni sentas, ke riproĉo estas meritita, des pli oni 
koleras. Oni nur volas konservi la normalan, sed plej 
ofte nur ŝajnigitan respekton de sia konataro. Nu, kio 
estas, funde de Y analizo, tiu ĉi emo ? Cu ne ĉiu scias, 
en la profundo de V koro, ke li ĉiam penadas estigi pli 
bonan opinion pri si mem, ol li vere meritas ? La tuta 
duelafero estas malsinceraĵo ; oni ja ne povas imagi, ke 
ies vera indeco aŭ pligrandiĝas aŭ malpligrandiĝas laŭ 
la rezultato de duelo. Parolante laŭ persona vidpunkto, 
neniu povas vundi mian honoron. Se ies riproĉo estas 
meritita, mi penas humile akcepti ĝin kaj, se necese, mi 
petas pardonon. Se mi ne meritas la riproĉon, mi 
konscias, ke, en ŝanĝitaj cirkonstancoj, mi povus 
meriti ĝin. Kiu plej bone konas sian propran koron, tiu 
scias, ke nenio tro malbona povus esti dirata pri ĝi. 

— Tamen,—rediris la konsilanto,—necese estas, ke 
oni kreskigu decan honorsenton, amon al honoro kaj 
memestimon. 

— Honoro !—iom malestime respondis la nigrabarbulo, 
—honoro kaj indeco estas malsamaj aferoj. Honoro 
estas tiel ŝanĝiĝema, kiel publika opinio, per kiu ĝi sin 
nutras. Ĝi similas al grandioza konstruaĵo, starigita sur 
sabla, moviĝema fundamento. Memestimo, mia amiko, 
estas plejparte memtrompo. Plivole stimulu pasian 
deziron esti bona, nobla, memforgesema, sed ne kuraĝigu 
memestimon. La homa koro jam estas tro plenplena 
de tio; efektive memestimo, mempravigemo, t.e. 
memamo, estas ĝia plej malbona eco. 

Ĝis tiam Vilfrido ne ofte partoprenis la diskuton, sed 
aŭskultis kun streĉita atento la argumentojn de la du 
pliaĝaj viroj. Fine li diris : 

— Viaj argumentoj, sinjoroj, ĵetis min de unu flanko 
al la alia ; kaj mi preskaŭ ne scias, kie mi staras. Mi 
forte sentas la saĝecon de la vortoj de P sinjor’ grafo, sed 
ili estas ja por mi tiel novaj kaj strangaj, ke ili postulas 
pluan, seriozan pripenson. Unu aferon, tamen, mi scias, 
nome, ke tiu ĉi duelo kun ĝia malĝoja rezultato tre mal- 
gajigis min. En la profundo de 1’ koro mi ne povas ne 
honti pri la malnoblaj sentoj, kiuj min puŝis al tiu ago, 
aŭ, pli bone, pri la manko de morala forto, kiu malhelpis 
min agi laŭ la instigoj de pli noblaj impulsoj. Mi suferis 
teruran angoron pro interna batalo la nokton antaŭ la 
duelo, ĝis kiam, lacega, mia cerbo rifuzis pensi unu penson 
plu. 

Grafo von Schwalbach rigardis Vilfridon per siaj 
pensemaj, penetremaj okuloj, kaj ree la juna viro sentis, 
kvazaŭ lia animo estas legata de li kiel malfermita libro. 
Kiam Vilfrido leviĝis por foriri, la nobelo sekvis lin kaj, 
metante manon sur lian ŝultron, diris : 

— Mia kara amiko, mi iros hejmen postmorgaŭ matene. 
Mi estas fraŭlo, loĝanta en soleca domo apud la bela 
urbo Darmstadt en ĉarma ĉirkaŭaĵo. Vi faros al mi 
grandan plezuron, se vi venos por pasigi kun mi tiom da 
tagoj, kiom vi povos ripozigi vian laboron. Vi bezonas 
mallongan ŝanĝon de okupo kaj de pensoj. Ne mal- 
konsentu. 

Vilfrido ne volis malkonsenti; li plivole metus la 
brakojn ĉirkaŭ la kolon de la nigrabarbulo. 

Tri tagojn poste, iom post la tagmezo, la kaleŝo de la 
grafo eniris la korton de granda, malnova domo, ĉirjcaŭ- 
ita de bela ĝardeno. Cio en la domo kaj ĝia ĉirkaŭaĵo 
aspektis pace kaj trankvile. Pro la senartifika koreco 
de la gastiganto kaj la ĝentileco de la servistoj Vilfrido 
tuj sentis sin tute hejme. Survoje tra la vilaĝo grafo von 
Schwalbach jam mendis tagmanĝon por du personoj de 
hotelmastro, kiu staris ĉe la pofdo de malnova bonhaveca 
hotelo kaj kiu salutis lin per riverenco kaj kun esprimo 

de ĝ°i°- 

Post la tagmanĝo Grafo von Schwalbach montris al 

sia gasto la vidindaĵojn de sia domo kaj poste proponis 
promenon en la ĝardeno kaj sur apuda monteto. Tiu 
promeno kaj la instruaj paroloj de la gastiganto estis 
por Vilfrido vera ĝuo. La animtrankvileco kaj neskuebla 
certeco rilate la aferojn de la spirita mondo, kiujn 
elmontris tiu serioza, sed profunde feliĉa viro, faris sur 
la animon de Vilfrido fortan, trankviligan impreson. Li 
sentis, kvankam ankoraŭ neklare, ke tiu animpaco kaj la 
ĝisfunda envido de 1’ grafo en ĝuste tiujn aferojn, kiuj 
tiom konfuzis lin, estas la rezulto, ne de subtila,filozofia 
rezonado, sed de viva kontakto kun la realaĵoj de la 
spirita vivo kaj de intima rilato kun pasie amata Dio. La 
klareco delia vivofilozofio estis konsekvenco de la certeco 
de lia konvinkiteco kaj de la simpleco de lia dogmaro. 

Kiel malkontentigaj, vanaj kaj sensignifaj aspektis al 
Vilfrido nun la necertaj kaj reciproke sin kontraŭdirantaj 
pretendoj de la filozofoj, kiujn li antaŭe studis, kaj kiel 
ridindaj nun la diskutadoj pri ili, kiujn li kelkafoje 
partoprenis en la salono de gesinjoroj Parkinson en 
Londono ! Kaj tiu ĉi profunda pensulo estis tiel 
simplanima, kiel lia kara amikino, fraŭlino Lambert. 

Post la posttagmeza kafomanĝo ambaŭ viroj sidis kune 
sur la sofo en jam mallumiĝanta ĉambro. Vilfrido 
aŭskultis kun miro kaj ĝuego la vortojn de sia gastiganto, 
dum tiu ĉi malkovris al li la internon de sia koro kaj 
priskribis la ravon, kiun senintermanke faras al li la 
konscio pri la amo de Dio. La belsona voĉo de la paro- 
lanto certigis la profundan ĝojon kaj kontentecon, kiujn 
liaj vortaj elmontris. Dio estis por li absoluta realaĵo, 
konsciata en la profundo de lia propra interna estaĵo. 
Kiam la grafo eksilentis, Vilfrido demandis lin : 

— Diru al mi, mi petas, ĉu vi, la unuan vesperon, 
kiam ni renkontiĝis, pentris per via violonludado la 
historion de via animo ? 

— Jes,—respondis la viro el la kontraŭa angulo de la 
sofo,—kaj mi tre ĝojas, ke vi komprenis min. 

— Cu vi, do, ne ĉiam ĝuis tiun animpacon, kiun vi 
nun ĝuas ? 

— Ne, kara amiko, ne ĉiam. Mi iam spertadis 
dubojn kaj korpremojn, similajn al la viaj, kaj mi ne 
maltrankviliĝas pro via estonteco. Vi estas sur la ĝusta 
vojo. Estas ja nur necese, ke oni volu fari la volon de 
Dio, kaj, laŭ la diro de Jesuo mem, oni ekkonos, kio estas 
Lia doktrino. A1 sincera, pene serĉanta animo Dio sin 
nepre malkovras, kaj mi kredas, ke vi sincere serĉas la 
veron. Unu sola ekkono de la fakto , ke Dio ekzistas, 
sufiĉas por ĉiam forigi dubojn kaj malfidon kaj timon. 
Tre malmultaj estas sinceraj serĉantoj ; mi ankoraŭ 
renkontis treege malmultajn. Tre ĝenerale oni ne volas 
kredi; homoj nekredemaj zorge serĉas, per ĉiuj rimedoj, 
eltrovi ion, kio povus anstataŭi Dion, ian alian klarigon 
aŭ Unuakaŭzon; kaj nenia teorio estas tro absurda, tiel 
longe, kiel ĝi prezentas la plej malgrandan esperon, ke 
oni povos forigi la veran Kreinton. 

— Mi sentas la pravecon de viaj vortoj, sinjoro grafo. 
Kiam mi estis en Berlino, mi tre maltrankviliĝis de nova 
demando pri la origino de Pvivo. Kion vi pensas pri tio ? 

— Jes,—respondis la nobelo,—mi aŭdis pri tiuj 
diskutadoj. Laŭ mia opinio, estas absolute vane por 
la homa cerbo peni eltrovi la originon de la vivo. Verŝajne 
mi mirigas vin dirante, ke tio estas tute neebla, tial ke, 
laŭ iu senco, ĝi ne havas originon. Ne nur la vivo, sed 
ĉio, kio ekzistas en la universo ekzistas ĉar, kaj tiel longe, 
kiel Dio volas, ke ili estu. Ciu spirita vivo estas parto 
de Dio, kaj, ĉar Dio ne havas originon, la spirita vivo ne 
havas. Ciu efekto ja devas havi kaŭzon ; sekve nepre 
devas ekzisti unu Unuakaŭzo, memekzistanta, senorigina, 
memsufiĉa kaj kapabla estigi ĉion, kio ekzistas. 

La sekvintan matenon la poŝto alportis por Vilfrido 
leteron de fraŭlino Lambert. Per malmultaj vortoj ŝi 
sciigis al li ke, dank’al la senlacaj penadoj de Flora kaj 
de fraŭlino Parkinson, lia senkulpeco estis plene mal- 
kovrita ; ke Leo Broadbent konfesis sian krimon kaj 
estis devigita forlasi la landon. La letero montris la 
kutiman amemon kaj kortuŝan zorgemon pri lia korpa 
kaj spirita bonstato. ĉi finiĝis jene :—Kara Flora suferis 

multe pro vi kaj plenumis sian taskon kun mireginda 
kuraĝo kaj sindonemo. Kvankam la fakto, ke tiu kruela 
suspekto nun estas forigita de via kara nomo, tre kon- 
tentigas ŝin, tamen, kompreneble, la eltrovo de la vera 
krimulo estis por ŝi terura bato, kaj ŝia sano ricevis fortan 
skuon. Sed, dank’ al Dio, ŝi nun preskaŭ plene resaniĝis. 
La kara knabino pasigis kelkajn semajnojn ĉe onklino 
en Oksfordo, sed nun ŝi intencas reveni hejmen post unu 
semajno. Mia kara knabo, multajn ĝojolarmojn mi 
verŝis pro la evidentiĝo de via senkulpeco kaj pro via 
nobla ago. Sed ankaŭ mi verŝis larmojn pro nia karega 
Flora kaj ŝia familio. Flora opinias, ke nun nenio mal- 
helpas vian baldaŭan revenon, kaj deziras, ke oportuna 
sudvento alportu vin sur siaj molaj flugiloj. Sed, karulo, 
mi scias, ke devoj ligas vin al Frankfurt dum kelka 
tempo, kaj eble konsilinde estas, ne serĉi renkonton kun 
la Broadbent’a familio, ĝis forpasos la plej granda 
akreco de ilia malĝojo. Skribu rekte al Flora. 

Fluego da diversaj sentoj ekplenigis la- koron de 
Vilfrido : dolĉa ĝojo pro la fideleco kaj sindonemo de la 
amatino kaj pro la kortuŝa amemo de la patrina amikino ; 
malĝojo pro la kaŭzitaj al Flora korpremego kaj malsano ; 
kaj varma admiro pri la oferemo de fraŭlino Parkinson. 
Tiujn emociojn trapenetris kreskanta sento de senpeziĝo 
pro la malkovro de lia senkulpeco. La estonteco subite 
aspektis tiom pli hele, pli rozkolore. Leĝante la cititajn 
vortojn de la kara, heroa knabino, li eksentis fortan 
deziron, tuj respondi al ŝia alvoko, sed la saĝa konsilo de 
fraŭlino Lambert same subite moderigis lian fervoron. 
Kiam, traleginte la leteron la duan fojon, Vilfrido levis 
la okulojn, li renkontis bonkoran, ridetantan rigardon 
el la malhelaj, pensemaj okuloj de la grafo. Tiu ĉi 
ekdiris : 

— En nia vivo okazas iafoje momentoj—ĉu ne ?—kiam 
oni sentas inklinon samtempe ĝojegi kaj plori. Hodiaŭ 
matene la vetero ne logas nin eksteren. Mi do kuraĝas 
fari al vi peton. Sidiĝu en tiun sofangulon kaj rakontu 
al mi la historion de via vivo. E1 multaj aludoj viaj mi 

konkludas, ke tiu historio ne estas ordinara, kaj mi 
certigas vin, ke ĉiu detalo min tre interesos. 

Por Vilfrido tiu ĉi peto estis tre bonvena ; efektive li 
jam deziris okazon por malkovri sian koron al tiu 
neordinare simpatia homo kaj por priparoli kun li la 
multajn maltrankviligajn kaj misterajn demandojn 
rilate al sia vivo, kiuj ĉiam postulis solvon. La rakonto 
de Vilfrido daŭris ĝis la tagmanĝo kaj poste ĝis 
servisto enportis la posttagmezan kafomanĝon. Grafo 
von Schwalbach aŭskultis kun streĉita atento, li nur 
malofte interrompis la parolanton, por fari demandojn 
pri fraŭlino Lambert kaj sinjoro Hutton. Iafoje lia 
ĉiam trankvila vizaĝo ekmontris signojn de profunda 
emocio. Liaj okuloj fikse kaj reve rigardis en la spacon. 
Fine li diris serioze, kvazaŭ li parolus al si mem : 

— Kiel mirindaj estas Viaj vojoj, ho mia Dio, kaj Via 
favorkoreco kiel ampleksa !—Pardonu, amiko mia, via 
rakonto kortuŝas min pli, ol vortoj povus esprimi. 

— Efektive ?—Vilfrido rigardis la mistikulon kun miro 
kaj stranga maltrankvilo. 

— Cu neniam venis al vi la penso,—demandis, post 
momento, la nigrabarbulo,—kiel stranga, kiel neklarig- 
ebla estas tiu amo inter vi kaj fraŭlino Lambert ? 

— Jes, mi ofte miris pri tio. 

—Cu vi neniam rimarkis, ke fraŭlino Lambert havas 
fremdlandan elparolon ? 

La mano de Vilfrido, kuŝanta sur la tablo ektremetis. 
Konfuzaj pensoj rapide traflugis lian cerbon, dum li 
penis kunrilatigi fraŭlinon Lambert kun lia . . . 

mortinta ? . . . vivanta ? . . . patrino. Li 

klinis sin antaŭen, por pli bone vidi la vizaĝon de la 
demandinto, kaj respondis : 

— Mi rememoras la diron de aliaj, antaŭ multaj jaroj, 
ke ŝi havas elparolon kiel fremdulino, sed mi ja, de mia 
infaneco, alkutimiĝis al ŝia elparolo, tiel ke mi ne rimarkis 
en ĝi ion neordinaran. 

— Cu mi povas vidi la leteron, kiun vi ricevis hodiaŭ 
matene ? 

— Certe; jen. 

Grafo von Schwalbach prenis la leteron kaj tuj mur- 

muretis kun tremetanta pro emocio voĉo. 

— Kompreneble ; kiel mi povis dubi ? Ho, Vilfrido, 
mi amis tiun virinon de mia knabeco kaj mi ankoraŭ 
amas ŝin. 

— Vi, sinjoro grafo ; vi do konas ŝin ? 

— Jes, mia knabo, ni estas gekuzoj, via patrino kaj 
mi. 

— Mia patrino ? Ho, nun mi tute komprenas. Kia 
ĝojo, kia ĝojo! Mi havas patrinon; kaj tiu dolĉa 
sanktulino, tiu anĝela virino estas mia patrino ! 

Vesperaj ombroj falis, kaj la manĝaĵo sur la tablo 
ankoraŭ estis netuŝita. Ambaŭ viroj sidis flankon ĉe 
flanko sur la sofo kaj manon en mano. Silento regis en 
la ĉambro ; nur granda, malnova horloĝo, staranta en 
angulo, aŭdigis nan trankvilan tik-takon. 

— Sinjor’ grafo,—ekparolis Vilfrido . . . 

— Ne “ sinjor’ grafo,” Vilfrido ; nomu min onklo. 

— Bone, onklo do, diru al mi, mi petas, kial la patrino 
faris sekreton el sia patrineco, eĉ post la morto de onklo 
Silaso ? 

La grafo ne tuj respondis. Post kelkaj minutoj de 
peza silento li diris : 

— Supozeble pro pli ol unu kaŭzo, mia kara knabo. 

— Cu vi ne povas sciigi al mi la kaŭzojn, onklo ? 

— Eble unu kialo estas ĵurpromeso farita al Dio en 
momento de akra kordoloro kaj sopirego. 

La grafo denove ekiĝlentis, sed post momento aldiris : 

— Estas pli bone, ke vi sciu, por ke estu inter vi plena 
konfido. Pli bone, ke mi sciigu vin, ol via patrino mem. 
Vi ja estas nobla homo, kaj nenio okazinta en longe- 
pasintaj tagoj povos malpligrandigi tiun mirindan amon 
kiu ekzistas inter vi. 

Fervore Vilfrido ekkriis : 

— Nenio ja iam povus igi min adori mian patrinon 
malpli, ol mi nun adoras ŝin! Diru al mi ĉiom. 

— Volonte, mia kara knabo, post nia kafomanĝo.— 

A1 servisto, kiu envenis kun lampo, la grafo diris:— 
Karlo, ekbruligu, mi petas, du lampojn en mia dormo- 
ĉambro. 

Iom poste grafo von Schwalbach leviĝis kaj diris : 

— Venu en mian dormoĉambron, Vilfrido. Tie 
troviĝas por vi interesaĵo. 

Ili eniris grandan, tre komforte meblitan ĉambron 
kun loĝio, donanta vidon sur folioriĉa angulo de la 
ĝardeno. 

— Mi pasigas multe da tempo ĉi tie,—diris la gasti- 
ganto,—meditante, verkante, preĝante ; kaj mi amas 
ĉirkaŭigi min ĉi tie per objektoj, kiuj stimulas la animon 
je altaj kaj serenaj pensoj.—Poste, levante lampon kaj 
montrante per la mano akvarelon pendantan super la 
lito, li diris plue :—Jen, rigardu ; ĉu vi rekonas tiun 
personon ? 

Vilfrido alpaŝis kaj rigardis portreton de bela juna 
virino. Profunda emocio vidiĝis sur lia vira pensema 
vizaĝo, kaj du larmoj malklarigis al li la vidon. 

— Jes,—li respondis post momento,—mia bela patrino 
kiel junulino. La trajtoj estas la samaj. Tamen la 
esprimo en la okuloj estas nun iom mals^ma, plena de 
mildeco ; kaj ĉirkaŭ la buŝo montriĝas nun linioj, kiuj 
iom aliigas la mienon. 

— Kompreneble,—diris la grafo ;—tiam, la dek- 
naŭjarulino estis fiereta, memkonscia kaj memvola, kaj 
nun ŝi estas sanktulino, perfektigita per suferoj. La 
portreton pentris mia mortinta fratino. Ili estis intimaj 
amikinoj. 

Li alportis du apogseĝojn al la litflanko, kaj ambau 
sidiĝis. Fiksante enpensiĝan, preskaŭ malgajan rigardon 
sur la portreton, li ame kaj tre delikatsente rakontis 
al sia novetrovita parenco, la historion de la juneco de 
lia patrino. Li parolis pri la fiereco de la Rothenfels^a 
familio, la foje senespera stato de ĝiaj financoj, kaj pri 
la penadoj, kiujn faris la patro kaj la fratoj, por kon- 
sentigi ŝin edziniĝi kun tre riĉa, sed mezaĝa kaj, pro 
diversaj kaŭzoj, malinda svatiĝanto. Li parolis pri 

vizito de ĉarma, sed neriĉa ambasadora oficisto, kiu 
maltrankviligis la nespertan koron de la juna virino. 
Sekvis priskribo de la patro de Vilfrido kaj de ties 
demokrataj inklinoj ; la konatiĝo kun la juna nobefino 
kaj la tuja pasia enamiĝo de P juna anglo en ŝin. Poste 
li rakontis la subitan, senpripensan amforkuron kaj 
edziĝon en Londono. Grafo von Schwalbach ne kaŝis de 
Vilfrido sian opinion, ke tiu edziĝo estis fatala eraro de 
Pflanko de ambaŭ junuloj : La edzino la unua tion 
eltrovis, kaj verŝajne la edzeca paco maltrankviliĝis. 
Post unu jaro ŝi insistis pri reveno Germanujon, kaj 
ambaŭ loĝiĝis en Heidelberg, kie Vilfrido naskiĝis. Per 
delikataj, zorge elektitaj ĉirkaŭfrazoj la grafo rakontis 
pri la reveno el Italujo de la juna ambasadoro, scianta 
nenion pri la subita edziĝo, pri kiu la juna grafino 
Alvino konsentis, por eviti la sorton fariĝi edzino de 
malamata diboĉulo. La grafo ankaŭ devis citi la 
sekvintajn malfeliĉajn okazintaĵojn : la fatalan duelon, 
la morton de ambaŭ viroj kaj la misteran malaperon de 
la knabeto. 

La rakontanto leviĝis, malŝlosis ebonan skatoleton 
kuŝantan sur komodo kaj elprenis el ĝi papereton. 

— Jen,—li diris,—estas letereto, kiun via patrino 
postlasis adresitan al mia mortinta fratino. 

Vilfrido prenis la flaviĝintan ĉe la rando paperpecon 
kaj, kun profunda emocio legis jenajn vortojn :— 

“ Adiaŭ ! Mi foriras kaj neniam revenos. Dio pardonu 
miajn pekojn ; kaj nun mi ne ripozos, ĝis, per Lia 
favorkoreco, mi trovos mian karegan infanon. Alvino.” 

Dum kelka tempo regis silento en la ĉambro. Fine 
Vilfrido ekparolis sentplene : 

— Kiel mirigaj, vere, estas la vojoj de Dio ! Nenio 
nun malhelpos min rapidi hejmen por ĉirkaŭbraki ŝin 
kaj nomi ŝin : “ Patrino ” kaj diri al ŝi, ke mi amas kaj 
respektegas ŝin pli ol iam. Kia feliĉeco tio estos por ŝi 
kaj por Flora ! Ho, kara onklo, neniu povas imagi, kiom 
la kompatinda virino suferadis pro mi en la daŭro de 
tiuj dudek jaroj. Kiel forte ŝia amema, patrina koro, 

sendube, deziregis diri al mi:—“ Mi estas via patrino.” 
Ciufoje kiam mi nomis ŝin fraŭlino Lambert, ŝia koro 
nepre sentis akran doloron. Kaj tamen, ŝi aspektis 
ĉiam trankvile, ĉiam serene. Mirindege ! 

— Mirinde, Vilfrido, jes ; sed mi tute komprenas. La 
favorkoreco de Dio povas tiel subteni animon, kiu 
ripozas en Li. La plej granda mirindaĵo, tamen, estas 
la amplekso de la Dia favorkoreco.—Post momento 
la grafo diris plue :—Vi estas prava, Vilfrido, rapidu 
hejmen, kaj Dio volu survoje malkovri Sin al vi pli 
plene. Mi veturigos vin morgaŭ ĝis Mainz kaj mi 
kalkulos la tagojn ĝis via reveno. 

— Koran dankon. Cu ni povos veturi tra Frankfurt ? 
Mi deziras kunpreni mian laboron kaj viziti mian 
bankieron. 

— Certe, kiel plaĉas al vi, kara knabo. 

####*# 

— Ni ne veturas al Frankfurt per la sama vojo per kiu 
mi venis al Darmstadt; ĉu ne vere, onklo ? 

— Ne, Vilfrido, mi volas montri al vi survoje la 
kastelon de la familio de via patrino. Efektive ni vidos 
ĝin post nemultaj minutoj. Ni jam nun trapasas la 
bienon de via onklo Konrado. Via patrino kaj li estas 
la solaj vivantaj anoj de la tre malnova grafa familio 
Rothenfels. Li estas malfeliĉa viro, homevitemulo, kies 
vivo maldolĉiĝis per multaj aferoj, de kiam li kaŭzis la 
teruran scenon inter via patro kaj sinjoro von Anstetten. 
Car li estas fraŭlo, lia posedaĵo, kiu nun troviĝas en 
sufiĉe bona kaj senhipoteka stato, fine fariĝos via, sed 
ne la titolo, kiu nuliĝos. Kaj eĉ nun via patrino povas 
postuli parton de la rento. 

Grafo von Schvvalbach petis la veturigiston, ke li 
haltu, kaj, montrante per la mano pentrindan kastelon, 
lokitan sur deklivo de monteto, li diris : 

— Jen, Vilfrido, estas la kastelo Rothenfels, kie via 
kara patrino pasigis tre feliĉajn tagojn dum siaj infaneco 

kaj juneco, sed kie ankaŭ la juna sentema virino travivis 
tagojn de forta korpremo. 

Dum kelka tempo Vilfrido estis senvorta. Amaso da 
emocioj ekplenigis lian koron. Kiel rapide, kalejdoskope 
premsekvis, unu post alia, la okazintaĵoj de lia vivo en 
la daŭro de la lasta jaro ! Antaŭ kelkaj horoj lia deveno, 
la mistero ĉirkaŭanta liajn gepatrojn ŝajnis nepenetrebla, 
kaj nun, tie staras, je distanco de du aŭ tri cent metroj 
de li, malnova, sed tre bela grafa kastelo, la naskoloko 
de lia patrino, estonte lia apartenaĵo, kaj li mem rapidas, 
senpacience, sin ĵeti al la brusto de nedireble dolĉa, 
karega patrino! Lia viva imago ekpentris al li la intemon 
de la kastelo. Li vidis en la pensoj dolĉan infanon 
ludantan en la korto kaj belan knabinon promenantan en 
apuda arbaro kun libro da poeziaĵoj en la mano, kantan- 
tan aŭ revantan dolĉajn knabinecajn revojn de sen- 
kulpa amo. Poste ekvenis al li la bildo de malfeliĉa, 
korpremata juna patrino, forlasanta la hejmon pro 
sopirego al perdita infano, kaj kun eĉ pli granda intenseco 
li deziris ĉirkaŭpremi ŝin, nomi ŝin karega patrino kaj 
preni sur sin, kiel rajton defilo, la zorgon pri ŝia komforto. 
Preskaŭ ne malpli li deziregis, ke Flora partoprenu lian 
novan feliĉon. Ho ! Kiel larĝe la kara knabino mal- 
fermos la okulojn ! Kiel ŝi estos feliĉa ! 

Ciuj ĉi tiuj pensoj, kaj aliaj, flugrapide trapasis la 
cerbon de Vilfrido en la daŭro de nur kelkaj momentoj. 
Kvazaŭ elvekiĝinte el tiuj revoj, li diris : 

— Onklo, mi deziras fari rapidan skizon de la kastelo 
por montri ĝin al la patrino kaj al Flora. 

###### 


Terura fulmotondro, longe furiozinte en la valo de la 
Rejno, fine forpasis, kaj inter disŝiritaj arĝentrandaj 
nuboj ekaperis brila, ridetanta plenluno. Dolĉa mez- 
nokta silento regis sur la ferdeko de la Rejn-ŝipo, sur 
kiu staris Vilfrido, la unuan nokton post kiam li adiaŭis 
grafon von Schwalbach sur la kajo en Mainz. Senbrue, 

kiel feinrakonta fantomo, la arĝentlumigita ŝipo glitadis 
laŭflue. Tie ĉi kaj tie briletis malfrua lumo en dometo 
de preterpasata vilaĝo. 

La juna viro, sin apogante sur balustrado tre ĝuis la 
trankvilan belecon de la nokta vidaĵo; kaj lia koro 
sentis strangan, ne antaŭe spertitan emocion. Plenigis 
lin miriga, neklarigebla sopiro, supreniri sur la ŝtupoj 
de sia pasinta memo al pli altaj, puraj regionoj. Lia 
koro ektremetis pro neklare sentata atendado pri fine 
akirotaj animpaco kaj sereneco. Dum li rigardis la 
brilan, trankvilan lumon kaj la stelojn briletantajn tra 
la nubofendoj, la demando prezentiĝis al li:—Kie estas 
trovebla tiu granda, bona, pura Dio ?—Ho ! Ke mi 
povu trovi Lin en la nuna horo!—Tuj, kvazaŭ responde al 
lia demando, venis al li la bildoj de la patrino kaj de lia 
nove trovita onklo :—Ili ja ambaŭ diras, ke ili trovis 
kaj ĉiam trovas Lin en la profundo de sia propra koro. 
Kial do ne mi ankaŭ ?—Sed, kiel mi povus kompari 
mian koron kun la koroj de tiuj sanktuloj ?—Mal- 
levante la okulojn, li reve rigardis la fluantajn, malhelajn 
ondojn de la rivero, kaj, momente, malgajeco plenigis 
lian bruston. La unuan fojon en sia vivo li trovis sin 
konscie vizaĝo kontraŭ vizaĝo kun la timeginda sankteco 
de Dio. Li ektremis. La unuan fojon li ekvidis sian pro- 
pran koron en la senmakula lumo de Lia pureco, kaj lia 
koro aspektis al li tre malpura, tre peka. 

Ree liaj pensoj sin turnis al la palvizaĝa virino en 
Long-Seaton. Kiom da fojoj ŝi priparolis—kion ankaŭ 
onklo Schwalbach certigis—la mirindan simplecon de la 
vojo de 1’ savo : Jen la repaciga tasko de la Savinto estas 
ja finita ; nur bezone estas, humile, ĝoje akcepti ĝin ! 
Kiel mirinde simpla ! Infano povas kompreni ĝin, kaj 
tamen, kiom da filozofoj ne perceptas. Humile, pente 
akcepti Lin kiel anstataŭanton, Savanton ? Jes, mia 
Dio, mi akceptas! Lia koro tremetis pro profunda 
emocio, kiun li ne komprenis. Regate de sopiro, li levis 
la manojn al la ĉielo kaj murmuretis :—Ho, eterna Dio, 
malkovru Vin al mi.—Liaj larĝe malfermitaj okuloj, 

ardantaj en la lunlumo, aspektis kvazaŭ lia animo volus 
penetri en la profundon de la senlima spaco. 

Vilfrido ne atendis longe. Subite li sentis sian animon 
pleniĝanta de nedirebla ĝojo, kvazaŭ torento da Dia 
lumo sin enverŝas en ĝin. Kia nova, miregiga sento ! 
En tiu momento li plensciis, ke Dio estas^ efektive 
ekzistas, kaj ke Li mem plenigas lian tutan internan 
estaĵon. Mirige ! Ne malproksima, nekonebla “ Abso- 
luto ”; ne nura filozofia postulato, sed glorega, vivanta 
realaĵo. Granda, neregebla ĝojo preskaŭ minacis krevigi 
lian bruston. Ankoraŭ li staris, tie ĉe la balustrado, 
dum momento, kun levitaj manoj, senmove pro raviteco. 
Sed iom post iom regis lin nova sento : la dolĉa konscio 
pri la amo de Dio. Kiel forta, tamen kiel nedireble 
dolĉa tiu sento, esti penetrata, plenigata de la ĉiopova 
Dia amo ! Fine la troŝarĝita brusto malpeziĝis per elfluo 
de silentaj larmoj el liaj ardantaj okuloj, kaj liaj lipoj 
povis elspiri:—Mi amas Vin ; ho mia Dio, mi amas Vin. 
—En tiu momento li konsciis, ke li povas fari ĉion, suferi, 
oferi ĉion, sin mem, pro amo al Li. Ankoraŭ kelkajn 
minutojn li restis sur la ferdeko en profunda meditado 
kaj poste ŝteliris en sian kajuton. Li ne volis esti al- 
parolata de iu el la ŝipanaro. 

****** 


Ok tagojn poste Vilfrido staris kun frapanta koro 
antaŭ pordo en la dometo de sinjorino Gadd en Long- 
Seaton, preĝete suprenlevante la koron pri fortoj 
ekregi sin pro la patrino. Li frapis, kaj bonekonata voĉo 
vokis :— 

— Eniru . . . ho, Vilfrido ! Cu vi vere alvenis ? 
Tre feliĉa rideto salutis la veninton. Vilfrido rapide 

antaŭeniris, sin ĵetis sur la genuojn antaŭ la liton kaj 
ame, milde ĉirkaŭbrakis la dolĉvizaĝan virinon : 

— Patrino,—liaj tremetantaj lipoj murmuretis,—mia 
karega, karega patrino ! 

Lipoj premis lipojn en longa, feliĉega kiso. Metante 

la kapon sur la ŝultron de la patrino, Vilfrido lasis fali 
ĝojolarmojn. Post momento li diris : 

— Kara, dolĉa patrino, mi ĉiam tre amis vin, sed nun, 
milfoje pli forte. 

Pli bone regante sin, ol Vilfrido atendis, sinjorino 
Morton—por doni al ŝi ŝian ĝustan nomon—parolis kun 
profunda, ĝoja emocio : 

— Jes, mia karega knabo, mi estas via patrino. La 
antaŭzorgo de Dio, do, permesis al vi eltrovi mian 
sekreton. Lia nomo estu laŭdata ! 

— Jes, patrino, via kuzo kaj mia kara onklo Schwal- 
bach rakontis al mi ĉion, kaj, kompreneble, mi tuj 
rapidis ĉi tien por sperti la ĝojon nomi vin patrino, vin, 
la plej dolĉan, la plej bonan virinon en la mondo. 

— Kiel mirigaj estas la vojoj de nia Dio, Vilfrido, 
—diris kun ĝojobrilanta vizaĝo la nobelino:—arda 
dankemo kaj neeldirebla feliĉeco plenigas mian koron. 

— Mi havas longan, mirigan rakonton por vi, panjo, 
sed mi volas prokrasti ĝin ĝis la vespero. Nun mi nur 
volas ĝui la feliĉecon esti kun vi. Sed tion mi devas diri : 
Fine mi trovis Dion, aŭ plibone, Li malkovris Sin al mi 
kaj plenigis mian animon je granda ĝojo kaj paco. 

— Ni laŭdu Dion, Vilfrido, mia kara knabo ; mi tre 
ĝojas. Mi plene atendis tion, sciante, ke Dio neniam 
Sin kaŝas longe de tiu, kiu sincere Lin serĉas. 

Dum kelka tempo ambaŭ silentis. Manon en mano, 
kun la koro tro plena kaj tro feliĉa por paroli, ili sin 
fordonis al la ĝuo de la sento, ke unu vere apartenas 
al la alia. Vilfrido la unua ekparolis : 

— Ho, kiel Flora malfermos la okulojn, panjo ! . . . 
Kia heroineto ŝi estas, la kara knabino. 

— J e s, Vilfrido, vi ŝuldas multe al ŝia kortuŝa sin- 

donemo. ŝi promesis viziti min je la kvara horo, kaj tre 
verŝajne ŝi nun estas survoje ĉi tien. Iru renkonte al ŝi, 
Vilfrido, kaj diru al ŝi pri via eltrovaĵo . . . tiom, 

kiom vi opinias bona. 

****** 

— Vilfrido! 

— Flora! 

Ce vojkurbiĝo ekster la vilaĝo la amantoj subite 
renkontiĝis kaj tuj sin ĵetis unu en la brakojn de la alia. 
Ĝojo kaj amo ekbrilis en la okuloj de ambaŭ, sed, 
momenton poste, iliaj vizaĝoj kontraŭvole montris 
ombretojn de pli seriozaj pensoj. 

— Kia surprizo, Vilfrido ! 

— Kia feliĉego, amatino, rigardi en viajn karajn 
okulojn kaj legi en ili la sekreton de via mirinda sin- 
donemo kaj heroeco : via profunda amo. Kiel mi povos 
iam repagi la ŝuldon de tiom da amo ? 

— Ne parolu pri ŝuldo, Vilfrido,—rediris la knabino 
ruĝiĝante,—ĝoje mi farus milfoje pli; sed, ho, Vilfrido, 
kian teruran eltrovaĵon mi faris. Mia propra frato ! Ho, 
mia Dio, tio preskaŭ rompis la koron de V patro. ŝajnas, 
ke por ĉiam li estas korpremegata.—ŝiaj okuloj pleniĝis 
de larmoj.—Kaj la kompatinda patrino; kiam mi 
revenis hejmen antaŭ du semajnoj, mi tre timis, ke ŝi ne 
povos elporti tiun ĉi sortobaton. Dank’ al Dio ŝi estas 
nun iom pli trankvila. Vilfrido, kia nobla viro vi estas ! 
Tuj kiam mi eltrovis la veron, mi komprenis, kial vi, mia 
nobla Vilfrido, preferis forlasi la landon kaj oferi ĉion, 
ol malkovri la kulpon de mia frato. Vi tute sciis, kiu estas 
la kulpulo, ĉu ne vere ? 

— Nu, Flora, unu el ni estis la kulpulo, kaj mi ja sciis, 

ke tio ne estas mi, do . . . 

— Sed, ho, Vilfrido, la plej maldolĉa afero estas la 
terura kontrasto inter vi. 

— Ne parolu pri kontrasto, karulino ; ni kompatu 
lin. Nu, mi estas tre, tre avida sciiĝi pri via tuta travi- 
vaĵo, sed antaŭe mi devas konfidi al vi tre grandan, tre 
ĝojigan sekreton. 

— Efektive ! Kio ĝi estas ? 

— Ni iru laŭ la malsupra vojeto en la direkto al la 
ŝtonminejo, kaj mi rakontos al vi. 

Manon en mano ili promenis dum kelka tempo ne 
parolante vorton. Vilfrido ekparolis la unua : 

— Cu vi neniam miris, Flora, pri la stranga amo, kiu 
ekzistas inter fraŭlino Lambert kaj mi ? 

Flora suprenrigardis kun surprizo en la vizaĝon de la 
amato : 

— Ne; tamen ĝi estas iom neordinara. Sed vi 
ambaŭ estas tiel amindaj, ke ĉiam ŝajnis al mi tute 
nature, ke vi tiel amas unualian. 

Vilfrido ne povis ne rideti la simplanimecon de la kara 
knabino. Tiam, ree akceptante pli seriozan mienon, li 
diris plue : 

— En ordinaraj cirkonstancoj tiu profunda amo, 
kunliganta niajn korojn, estus eksterordinara afero, sed, 
efektive, ĝi estas la plej natura afero en la mondo, ĉar, 
aŭskultu Flora, antaŭ dek tagoj mi eltrovis per la 
antaŭzorgo de Dio, ke tiu dolĉa virino estas mia 
patrino. 

— Vilfrido ! Via patrino ? Kaj ŝi tute ne sciigis vin ? 
Kial ? 

— Tio estas longa rakonto kaj, kompreneble, iom mal- 
gaja historio. 

Malrapide la du junuloj iris, pli ol unu fojon, laŭlonge 
de la soleca vojeto, kaj jam malheliĝis, antaŭ ol Vilfrido 
finis sian rakonton. 

— Kiel mirige, Vilfrido; kiel mirige! Ho, kiel via 
kara patrino sendube suferis tiujn longajn jarojn ! Kaj 
nun vi ambaŭ estas tiel feliĉegaj—kaj ankaŭ mi. Via 
nomo, do, ne estas Vilfrido Gallimore sed Vilfrido Morton, 
kaj mi de nun devas nomi vian patrinon . . . 

— “ Patrino.” 

Flora ridetis feliĉe : 

— Efektive ? 

— Kompreneble. ŝi estos ja via patrino postnelonge 
—ĉu ne ?—kaj, krom tio, neniu patrino povus ami vin 
pli forte ol nia patrino amas vin. 

— Jes, pro vi. 

— Ne, pro vi mem, dolĉulineto. 

— ŝi vere estas tre dolĉa, patrineca virino. Sed mi 
ankoraŭ ne povas imagi, ke ŝi estas grafino, kaj ke vi 

u 

estas ano kaj heredonto de malnova grafa familio en 
Germanujo ! Tio similas ja al feinrakonto. 

— Vi estas prava, Flora ; en tiuj ĉi prozaj tempoj oni 
dirus, ke tiaj aferoj okazas nur en mirrakontoj. 

— Kiel larĝe la vilaĝanoj malfermos la okulojn, des 
pli post la kalumnioj, kiujn oni disvastigis pri via deveno. 

— Negrave. 

Vilfrido haltis kaj, ekprenante ambaŭ manojn de la 
knabino, diris ame : 

— Postmorgaŭ, frumatene, mi reiros al Frankfurt. 

— Ho! 

— Jes, karulineto ; devas esti. Nun iru hejmen kaj 

sciigu al via patro, ke morgaŭ matene mi esperas havi 
la honoron, je la dekunua horo, viziti lin en lia oficejo 
en Romford. Cu vi pensas, ke li diros : “ Jes ”— 

dolĉulineto ? 

Flora rigardis en la okulojn de la amata viro kun 
malkaŝa, feliĉa rideto kaj respondis : 

— Mi estas certa, ke jes, Vilfrido. Antaŭ kelkaj 
tagoj mi akompanis lin al Romford. Preskaŭ la tutan 
vojon, en la kabrioleto, li silentis. Fine, kiam ni jam 
alproksimiĝis al la malnova ventmuelejo, li ekparolis : 
—Flora,—li diris enpense,—mi agis maljuste kontraŭ li. 
Li estas nobla knabo.—Kiom da fojoj de tiam mi 
ripetis al mi tiujn vortojn ! 

— Mi estas tre kontenta scii tion, ĉar tio plifaciligas 
al mi la taskon. Nun mi rapidos returne al la patrino, 
por rakonti al ŝi pli detale la okazintaĵojn de la lasta 
monato. Si elportis mirige bone la eksciton, sed mi ne 
devas tro streĉi ŝiajn fortojn. Cu vi vizitos nin morgaŭ 
posttagmeze je la dua, se ĉio estos “en ordo” ? 

— Jes, mi venos. 

— Intertempe petu la gepatrojn, ke ili traktu tiun ĉi 
aferon kiel sekreton. 

— Kompreneble. 

****** 

Je la dekunua horo, la sekvintan matenon, Vilfrido 

eniris la oficejon de sinjoro Broadbent en Romford. La 
maljuna juristo tuj leviĝis kaj iris renkonte al la veninto. 
Lia akratrajta, senbarba vizaĝo montris liniojn, kiujn 
gravuris sur ĝin zorgego kaj profunda malfeliĉo. Lia 
altkreska, nedika figuro kurbiĝis kvazaŭ pro peza 
ŝarĝo sur lia koro. Videble penante regi emocion, li 
etendis al Vilfrido la manon kaj ekparolis : 

— Sidiĝu, sinjoro Gallimore—aŭ ĉu mi diros sinjoro 
Morton ? 

— Mia patrino deziras, ke mi alprenu mian propran 
nomon, Morton. 

— Nu, mia kara, juna amiko, mi forte deziris man- 
premi vin . . . de kiam . . . nin trafis tiu terura 
sortobato.—Li eksilentis. Lia brusto forte laboris, kaj 
liaj buŝanguloj iom tremetis.—Pardonu, sinjoro Morton, 
se, momente, sentoj de malĝojo kaj honto superregis 
min kaj se mi, sekve, ne akceptis vin tiel ĝentile kaj 
ĝoje, kiel mi intencis. 

— Mi tute komprenas, sinjoro Broadbent, kaj, kredu 
min, mi plej sincere kunsentas kun vi kaj kun via familio. 
Sed ni ne plu parolu pri tiuj malĝojigaj okazintaĵoj. 

— Vi estas tre aminda; sed mi volas diri tion, kio estas 

mia devo diri. Mi volas konfesi, ke mi maljuste agis 
kontraŭ vi, sed, volu kredi, pro nescio. Plue, mi volas 
certigi vin pri mia, nia altestimo, nia admiro : vi estas 
viro de tre malofta, alta nobleco. Nenian oferon mi 
opinios tro granda por iagrade repagi . . . 

— Eĉ ĝis doni al mi la manon de via filino, sinjoro 
Broadbent ?—demandis Vilfrido ridetante ? 

— Estos por mi granda honoro, sinjoro Morton, 
akcepti vin kiel estontan bofilon, kaj kun la plej granda 
konfido mi metos la manon de nia karega Flora en la 
vian. ŝi estas bona, nobla knabino kaj inda vin.— 
Dirante tion la maljuna juristo ekpreriis ambaŭ manojn 
de Vilfrido kaj tre kore premis ilin. 

— Mi tre varme dankas vin, sinjoro Broadbent; vi 
tre feliĉigas min. Flora estas vere perla knabino, kaj 
mi penos fariĝi inda ŝin. 

Sinjoro Broadbent rigardis la fervoran kaj feliĉan 
vizaĝon de la juna viro antaŭ si kun sincera admiro kaj 
amemo. Poste li diris : 

— Mia edzino deziris, ke mi transdonu al vi ŝiajn 
korajn salutojn kaj sciigu, ke ŝi plene konsentas kun ĉio, 
kion mi diros. Bedaŭrinde ŝia farto malhelpas al ŝi la 
plezuron akcepti vin hodiaŭ. 

Post kelkaj konvenaj interdemandoj pri la farto de 
sinjorino Broadbent kaj de la patrino de Vilfrido, la 
juristo diris : 

— Mi devas gratuli vin pri tiu miriga malkovro de la 
sekreto de via deveno. Tio ja estas vere romaneca. Vi 
estas, Flora sciigis al ni, la sola heredonto de la grafa 
bieno. Domaĝe estas, ke vi ne povas heredi ankaŭ la 
grafan titolon, kio okazus ĉitiulande. 

— Laŭ germana leĝo la titolo malaperas kun la lasta 
virseksa ido; sed mi persone ne tre bedaŭras tion. 
Posedo de tia titolo metus sur min devojn kaj ĝenaĵojn, 
kiujn mi eble ne ŝatus. 

— Mi ne dirus tion, mia kara amiko. Esti heredonto 
de malnova grafa titolo kun taŭga bieno ne estas mal- 
ŝatindaĵo ; kaj multaj en ambaŭ landoj estus tre avidaj 
alpreni tian dezirindan titolon. 

Responde al kelkaj demandoj de sinjoro Broadbent 
pri liaj proksimaj vivoplanoj, Vilfrido sciigis lin, ke la 
entreprenita de li laboro en Frankfurt devigos lin pasigi 
tie proksimume jaron kaj duonon, ke, poste, li intencas 
viziti Romon kaj Parizon kaj fine establi profesian 
negocon en Londono aŭ Oksfordo. 

#####* 


— Panjo, panjo ! Jen mi vidas onklinon Doroteon, 
venantan al ni trans la straton. Ho, Joĉjo, mi pensas, 
ke ŝi alportas la arlekeneton, kiun ŝi promesis al vi. 

— Nu, Alvinjo, kuru por malfermi al ŝi la pordon. 

Du infanoj, sesjara knabino kaj kvarjara knabeto 

ĝoje elkuris el la ĉambro, sekvataj de juna patrino. 

Momenton poste la infanoj pendis sur la kolo de sinjorino 
vestita per flegistina kostumo. 

— Ho, lasu min rektiĝi, karaj infanoj, mi ja ne povas 
spiri. 

La orbukla knabeto demandis : 

— Ontlino Donjo, tu vi alportis por mi la. . . .ale 
. . . ten . . . eton ? 

— Jes, mia karuleto, jen via arlekeneto ; atendu, mi 
malligos la ŝnuron por vi. Jen. 

— Ho ! Danton, tara ontlino ! 

— Bonan tagon, kara Flora. 

— Bonan tagon, onklino Doroteo, lael vi fartas ? 
Kial ni ne vidis vin en la daŭro de preskaŭ du semajnoj ? 
—demandis la juna patrino kaj ame kisis la venintinon. 

— Klara, la edzino de Filipo, estis malsana, kaj mi 
pasigis ĉiujn liberajn horojn kun ŝi, sed mi devus 
skribi al vi, amikino mia; pardonu la malatenton. 

— Cu via bofratino nun fartas pli bone ? 

— Jes, dankon ; ankaŭ ŝia kara infaneto tute resaniĝis. 

— Vilfrido jam revenis de V oficejo. Li estas supre en 
sia skriboĉambro. La nova domego, kiun li desegnas por 
Lord Stafford okupas tro multe el lia tempo. Venu en 
la manĝoĉambron, mi havas por vi kelkajn interesajn 
novaĵojn. 

Flora, sanaspekta kaj feliĉa edzino kaj patrino, 
ekprenis la brakon de la amikino, kaj ambaŭ eniris bele 
kaj tre bonguste meblitan ĉambron. Tuj kiam ili 
sidiĝis malgranda Alvinjo grimpis sur la genuojn de 
Doroteo, dum Joĉjo eksidis ĉe ŝiaj piedoj, gaje ludante 
kun sia nova ludilo. 

La pordo malfermiĝis, kaj viro de impona figuro 
eniris. 

— Ho, onklino Doroteo,—li diris gaje, mi supozis, ke 
tio estas vi. 

— Bonan tagon, Vilfrido,—respondis la flegistino,— 
mi alvenis kun bonega novaĵo por vi. Doktoro Graham 
estis en Long-Seaton lastan semajnon. Li vizitis vian 
patrinon, Vilfrido ; li estas ĉarmita de la kara virino . . . 

— Kompreneble,—interrompis ŝin Flora. 

— Nu, li tre zorge esploris ŝin kaj konstatis, ke la 
pliboniĝo de ŝia farto estas nun sufiĉe granda por ebligi 
ŝin elporti transloĝiĝon. Li efektive konsentigis ŝin 
forlasi sian ĉambreton kaj promesis veni, li mem, por 
prizorgi la transloĝigon. 

— Ho,—ĝoje ekkriis Vilfrido,—tio estas ja hona 
novaĵo ! Bona sinjorino Gadd estas nun tro maljuna kaj 
tro ofte malsanema por povi taŭge flegi la patrinon. La 
planoj de la nova domo estas tute pretaj, kaj ni povas 
tuj komenci la konstruadon. 

La knabineto sur la genuoj de Doroteo demandis: 

— Paĉjo, kiam ni povos ree viziti la dolĉan avineton 
en la malgranda ĉambro ? 

— Ni ĉiuj kune vojaĝos al Long-Seaton venontan 
monaton. 

— Sin klinante al la knabeto, ludanta ĉe ŝiaj piedoj, 
Doroteo demandis : 

— Kaj vi ankaŭ, vireto, ĉu vi volas viziti la malsanan 
avineton kaj la geavojn en la granda domo ? 

— Jes, ontlino Donjo, sed mi devas tunpeni mian 

taran ale . . ten . . eton . . taj vin, ontlino. 

— Konsentite !—diris Flora. 

— Konsentite,—rediris Doroteo,—kondiĉe, ke doktoro 
Graham donos al mi permeson. 

— Kompreneble li konsentos,—diris Vilfrido. Sed 
nun aŭskultu, Doroteo ; mi havas tre interesan novaĵon : 
Sri Kunwar Kriŝna venos post du monatoj. 

— Fine !—ekkriis Doroteo. 

—;Li skribis, ke li kisas la blankan, bonfareman 
maneton de fraŭlino Parkinson kaj demandas ŝin, ĉu al 
li ankaŭ estos permesate nomi ŝin “ fratino Doroteo.” 

— Kompreneble,—Doroteo ekridis. 

— Li ankaŭ tre deziras adore riverenci la alian 
heroinon—mian karan Floran.—Ĝi estas tre karakteriza 
letero, kiun vi devas legi. Li tre bedaŭras, ke la malbon- 
farto de lia frato tiel longe malhelpis lin plenumi sian 
devon persone peti pardonon pro la al ni kaŭzita mal- 

feliĉeco. Sed nun nenio povos reteni lin plu. Li aldiras, 
ke li tre timas, ke nia longa, feliĉa interkorespondado 
tro faciligos al li la detenadon de pentolarmoj. 

Lia vizito feliĉe kunokazas kun la vizito de onklo 
Schwalbach. 


Fino. 


ĉardenurba Presejo, Letchworth, Angiujo. 

